
Εμείς, οι εκπαιδευτικοί, ζούμε συμπυκνωμένες όλες τις αντιφά- 

σεις, τις αντιθέσεις, τις συγκρούσεις και τα παράδοξα αυτού του 

κόσμου. Ολόκληρου του κόσμου -των δισεκατομμυρίων ανθρώ- 
πων και των εκατοντάδων χωρών. 

Ζούμε έντονα τα προβλήματα όλου του κόσμου και από πολύ 
νωρίς αισθανόμαστε τις σημαντικές κοινωνικές και πολιτικές αλ- 
λαγές που γεννιούνται στις κοινωνίες των λαών. Αυτό διότι το σχο- 
λείο -ιδιαίτερα το δημόσιο σχολείο- αποτελεί καθρέφτη όλων των 
σημαντικών εξελίξεων. Είτε το θέλουμε είτε όχι. 

Η πορεία της ανθρωπότητας είναι αποτέλεσµα πολλών παρα- 
γόντων, οι οποίοι δρουν -έτσι φαίνεται- µακριά και ανεξάρτητα α- 
πό εμάς. Σε εμάς όµως εναπόκειται να αποφασίσουµε γιατο ρόλο 
του σχολείου σε αυτή την πορεία: θα είναι ένας θεσμός που ανα- 
παράγει τα προβλήματα των ανθρώπων ή θα είναι ένας χώρος ε- 
πίλυσης των προβλημάτων; Το ερώτημα αυτό τίθεται από την κοι- 
νωνία. Η απάντηση ανήκει σε εμάς, τους/τις εκπαιδευτικούς. Στα 
λόγια η θετική απάντηση είναι εύκολη. Στην πράξη, για να είναι το 
σχολείο χώρος επίλυσης των δύσκολων προβλημάτων που αντι- 
μετωπίζει η ανθρωπότητα, είναι απαραίτητη η ύπαρξη κάποιων 
συνθηκών. 

Αυτές είναι, κυρίως: 

« Η ικανότητα των εκπαιδευτικών να αντιλαμβάνονται έγκαιρα 
το μέγεθος των κοινωνικών προβλημάτων και το ρόλο που μπο- 
ρεί να διαδραματίσει το σχολείο στην επίλυσή τους. 

« Η ύπαρξη κατάλληλης διδακτικής τεχνογνωσίας και η κατοχή 
της από τους {τις εκπαιδευτικούς. 

Τη δημιουργία αυτών των συνθηκών επιδιώκουμε µε τον Οδη- 
γό Αντιρατσιστικής Εκπαίδευσης. Θέλουμε, δηλαδή, οι εκπαιδευ- 

τικοί να αντιληφθούν το μέγεθος και το είδος των προβλημάτων 
που συνεπάγεται η εμφάνιση του ρατσισμού και να αποκτήσουν 
την απαραίτητη τεχνογνωσία για την αντιμετώπισή του. 

Γνωρίζουμε τους ενδοιασμούς που έχουν οι μάχιμοι εκπαιδευ- 
τικοί απέναντι σε τέτοια εγχειρήματα. Ενδοιασμούς οι οποίοι πηγά- 
ζουν από το γεγονός ότι, κάθε φορά που εμφανίζεται ένα κοινωνι- 
κό πρόβλημα, αποδίδονται ευθύνες στους εκπαιδευτικούς για την 
εμφάνισή του -µε το ρητορικό ερώτημα: «Τι κάνει το σχολείο;». 

Έτσι, είναι χαρακτηριστική η παρακάτω αυθόρμητη δήλωση ε- 
νός εκπαιδευτικού, ο οποίος κλήθηκε να συνεργαστεί σε ένα πρό- 
γραμμα αντιρατσιστικής εκπαίδευσης: «Εμείς παιδευόµαστε να 
μάθουμε πέντε πράγματα σ᾽ αυτά τα παιδιά, να μπορούν τουλάχι- 
στον να διαβάζουν και να μιλάνε ελληνικά, κι έρχεστε τώρα εσείς 
να µας μιλήσετε για ρατσισμό και άλλες θεωρίες. Ελάτε µέσα στην 
τάξη, να δείτε την πραγματικότητα». 

Έχει δίκιο. Προφανώς, δεν είναι δική µας ευθύνη η επίλυση 
κάθε νέου κοινωνικού προβλήματος. 

Στη συγκεκριμένη περίπτωση, όµως, δεν έχουµε την πολυτέ- 
λεια να επιλέξουμε τη στάση του απλού παρατηρητή. Διότι, εάν 
δεν καταπολεμήσουμε το ρατσισμό, δεν θα μπορέσουμε τελικά 
ούτε «τα πέντε πράγματα» να διδάξουµε µε επιτυχία στα παιδιά 
που γίνονται θύματα του ρατσισμού ούτε να επιτύχουμε τους βα- 
σικούς ανθρωπιστικούς στόχους της εκπαίδευσης για όλα τα παι- 
διά. 

Αυτή είναι η πραγματικότητα, όπως διαπιστώνουν καθημερινά 
πολλοί εκπαιδευτικοί. 

Ο Οδηγός Αντιρατσιστικής Εκπαίδευσης συντάχθηκε µετά από 
πολλές συζητήσεις, στις οποίες συμμετείχαν εκπαιδευτικοί από ό- 
λες τις βαθμίδες της εκπαίδευσης και από πολλές περιοχές της 
χώρας. Εμπεριέχει: 

9 Πληροφορίες για το φαινόμενο του ρατσισμού, των οποίων η 
γνώση θεωρήθηκε απαραίτητη για την εισαγωγή της αντιρα- 

τσιστικής εκπαίδευσης στη σχολική πράξη. 

9 Μια θθοώρηση των µαθηµάτων και του αναλυτικού προγράµµα- 
τος από τη σκοπιά της αντιρατσιστικής εκπαίδευσης. 

9 Ορισμένα ενδεικτικά παραδείγματα εφαρµογής της αντιρατσι- 
στικής εκπαίδευσης σε διάφορα µαθήµατα και σε διάφορες 
τάξεις. 

Το κάθε πεδίο µπορεί να διαβαστεί και να χρησιµοποιηθεί αυ- 
τοτελώς. 

Ωστόσο, είναι προτιμότερο οι εκπαιδευτικοί που δεν έχουν α- 
σχοληθεί μέχρι σήµερα µε το θέµα του ρατσισμού να ακολουθή- 
σουν τη λογική του Οδηγού Αντιρατσιστικής Εκπαίδευσης: να ξε- 
κινήσουν από την παρατήρηση των συγκεκριμένων ανθρώπων και 
των προβλημάτων τους, να προχωρήσουν στη θεωρητική προσέγ- 
γιση και ερμηνεία του ρατσισμού και των φαινομένων που συνδέ- 
ονται µε αυτόν και, τέλος, να εγκύψουν στην πράξη της αντιρα- 
τσιστικής εκπαίδευσης. 

Για την κατανόηση και τη χρήση του δεν είναι απαραίτητα άλ- 
λα βοηθήματα. Ο Οδηγός Αντιρατσιστικής Εκπαίδευσης είναι ένα βι- 
βλίο χωρίς βιβλιογραφικές παραπομπές και δεν προὐποθέτει ιδιαί- 
τερες γνώσεις για την κατανόησή του. Επιπλέον, είναι ένα βιβλίο µε 
διδακτικές προτάσεις οι οποίες στον τομέα των διδακτικών μέσων 
δεν απαιτούν ιδιαίτερα βοηθήματα και στον τοµέα των μεθόδων 
δεν απαιτούν από κανέναν και καμία εκπαιδευτικό να απαρνηθούν 
τον εαυτό τους. 

Όσοι και όσες συμμετείχαν στην προετοιμασία του Οδηγού Α- 
ντιρατσιστικής Εκπαίδευσης, ως μάχιμοι εκπαιδευτικοί, διαβεβαι- 
ώνουν ότι η αντιρατσιστική εκπαίδευση, από τη φύση της, είναι 
δυνατόν να ενσωματωθεί σε κάθε γνωστικό αντικείµενο και σε κά- 
θε τρόπο διδασκαλίας. Αποτελεί, συνεπώς, αποκλειστική επιλογή 
των εκπαιδευτικών το να την ενσωματώσουν στον προσωπικό τους 
τρόπο διδασκαλίας και στον τοµέα της διδακτικής ευθύνης τους. 

Ο Οδηγός Αντιρατσιστικής Εκπαίδευσης δεν αποτελεί πρόγραμ- 

μα για ένα συνολικό -και απολύτως αναγκαίο- αντιρατσιστικό προ- 
σανατολισµό του ελληνικού εκπαιδευτικού συστήµατος. Ένας τέ- 
τοιος προσανατολισμός σημαίνει, κυρίως, βαθιά μεταρρύθμιση 
του εκπαιδευτικού συστήµατος µε στόχο την εξασφάλιση σχολι- 
κής επιτυχίας για όλα τα παιδιά -ανεξαρτήτως της καταγωγής, 
της γλώσσας, του θρησκεύματος, του πολιτισμού, της κοινωνικής 
θέσης και του νομικού καθεστώτος των γονιών τους. 

Ο Οδηγός Αντιρατσιστικής Εκπαίδευσης περιορίζεται σε µία ό- 
ψη της αντιρατσιστικής εκπαίδευσης: στην αγωγή και στην εκπαί- 
δευση των παιδιών της πλειονότητας, µε στόχο την προστασία 
τους ή και την απαλλαγή τους από αντιλήψεις και στάσεις που ο- 
δηγούν σε ρατσιστικές συμπεριφορές, 

Ο Οδηγός Αντιρατσιστικής Εκπαίδευσης συντάχθηκε στο πλαί- 
σιο του Ευρωπαϊκού Έτους κατά του Ρατσισµού (1997) για το Κέ- 
ντρο Μελετών και Τεκμηρίωσης (ΚΕΜΕΤΕ) της ΟΛΜΕ και ενισχύ- 
θηκε από την Ευρωπαϊκή Ένωση και το Υπουργείο Εθνικής Παι- 
δείας και Θρησκευμάτων. 

Για να καθοριστούν το περιεχόµενο και η µορφή του οργανώ- 
θηκαν από το Κέντρο Μελετών και Τεκμηρίωσης (ΚΕΜΕΤΕ) της 
ΟΛΜΕ πολλές συνεδριάσεις, στις οποίες πήραν µέρος εκπαιδευ- 
τικοί από όλες τις βαθμίδες της εκπαίδευσης. 

Από τη δευτεροβάθμια εκπαίδευση συμμετείχαν οι εκπαιδευ- 
τικοί: Ηρώ Αργυράκη, Κυριακή Βλησίδου, Ματούλα Βότση, Αλε- 
ξάνδρα Γαρμπή, Ντίνα Κούκου, Βασίλης Λουζιώτης, Ειρήνη Μο- 
σχονά, Βάντα Πιαδίτου, Ελένη Ρήγου-Συρίγου και Παύλος Χαρα- 
μής, καθώς και ο κοινωνιολόγος Σταύρος Κατσούρας. 

Από την πρωτοβάθμια εκπαίδευση συμμετείχαν οι εκπαιδευτι- 
κοί: Βάνα Βουρτσάκη, Διονύσης Διαμαντόπουλος, Παύλος Ιωσηφί- 
δης, Κωνσταντίνος Κωνσταντίνου, Χαράλαμπος Μαυρίδης, Ρού- 
λα Μυλωνά, Κατερίνα Παπαγεωργίου, Ελισάβετ Τάρη και Μαρία 
Χατζηθεοδωρίδου. 

Από το Φόρουμ των Μεταναστών συμμετείχε ο ΗΘΙΠΙΥ ΜαΦαγ. 

Με την ομάδα των εκπαιδευτικών της πρωτοβάθμιας εκπαίδει- 
σης στη Θεσσαλονίκη εργάστηκε πολλούς μήνες η καθηγήτρια 
του Πανεπιστηµίου του Καπί (ΗΠΑ) Εἰϊ58οθίη 9ννααθηεΓ. 

Συνεργάστηκαν, επίσης, η αναπληρώτρια καθηγήτρια Δ. Κο- 
γκίδου, η αναπληρώτρια καθηγήτρια Ε. Τρέσσου-Φατούρου και 
η λέκτορας Χ. Μητακίδου, όλες από το Παιδαγωγικό Τµήµα Δη- 
μοτικής Εκπαίδευσης του Αριστοτελείου Πανεπιστηµίου Θεσσα- 
λονίκης. 

Όλοι και όλες είναι εκπαιδευτικοί που ασχολούνται µε θέματα 
αντιρατσιστικής εκπαίδευσης και έχουν συλλέξει πολλές εμπειρί- 
ες -θετικές και αρνητικές. Αυτές τις εµπειρίες έφεραν στις συνε- 
δριάσεις, µαζί µε άφθονο διδακτικό υλικό και πολλά σχέδια µαθη- 
μάτων τα οποία είχαν εφαρμόσει στις τάξεις τους. 

Οι προβληματισμοί τους αποτυπώνονται στο περιεχόµενο και 
στη µορφή του Οδηγού Αντιρατσιστικής Εκπαίδευσης. Για το λό- 
γο αυτό το παρόν βιβλίο είναι ένας οδηγός αντιρατσιστικής εκπαί- 
δευσης «από εκπαιδευτικούς για εκπαιδευτικούς». 


Γιώργος Τσιάκαλος 

ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ: 
ΑΝΘΡΩΠΟΙ ΣΕ ΚΑΤΑΣΤΑΣΗ ΑΝΑΓΚΗΣ 


Μέχρι να ολοκληρώσουμε την ανάγνωση αυτού του κεφαλαίου, 
μυριάδες άνθρωποι σε πολλά µέρη του κόσμου θα έχουν διανύ- 
σει συνολικά χιλιάδες χιλιόμετρα σε µια πορεία αναζήτησης µιας 
καινούριας πατρίδας. Ορθότερα: θα έχουν διανύσει συνολικά χιλιά- 
δες χιλιόμετρα σε αναζήτηση ενός τόπου καταφυγίου, όπου ελπί- 
ζουν να βρουν στοιχειώδεις δυνατότητες επιβίωσης: διωγμένοι α- 
πό απάνθρωπες δικτατορίες, ανελέητες και ατέρµονες πολεμικές 
συρράξεις και, κυρίως, καταδιωκόμενοι από τη φτώχεια και, συ- 
χνά, από την αμείλικτη πείνα. 

Οι περισσότεροι -στην πλειονότητά τους γυναίκες και μικρά 
παιδιά- θα συναντήσουν κάποια στιγµή στην πορεία τους έναν κα- 
ταυλισμό προσφύγων, όπου σε συνθήκες υπερπληθυσμού θα δι- 
εκδικήσουν λίγα τρόφιμα, λίγο πόσιμο νερό και στοιχειώδη ανθρώ- 
πινη αξιοπρέπεια. Με τα εφόδια αυτά θα αρχίσουν ξανά να ονει- 
ρεύονται ένα νέο τόπο προορισμού, ελπίζοντας ότι εκεί θα µπο- 
ρέσουν οριστικά να ζήσουν σαν άνθρωποι. 

Άλλοι θα αναζητήσουν µια καλύτερη τύχη στις µεγάλες πόλεις 
της πατρίδας τους. Στις περισσότερες περιπτώσεις, όµως, δεν θα 
βρουν καταφύγιο, αλλά θα βιώσουν µε οδυνηρό τρόπο καταστά- 
σεις απόλυτης ανέχειας, εγκληματικότητας και κοινωνικής εγκα- 
τάλειψης. Ουσιαστικά, θα βιώσουν καταστάσεις που αποτελούν 
τον κανόνα στα γκέτο των μεγάλων πόλεων, ιδιαίτερα στις φτω- 
χές χώρες του λεγόμενου «Τρίτου Κόσμου» και της Ανατολικής 
Ευρώπης. 

Ορισμένοι από εκείνους που δεν έχουν χάσει εντελώς την ε- 
μπιστοσύνη στον εαυτό τους και στον κόσμο θα προσπαθήσουν 
να έλθουν κοντά µας -στην Ευρώπη. Πρόκειται για ένα μικρό πο- 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


σοστό από το σύνολο αυτών που αναζητούν µια νέα -συνήθως 
πρόσκαιρη-- πατρίδα. Είναι ένα µικρό ποσοστό του συνόλου των 
προσφύγων, αλλά όχι ευκαταφρόνητο σε απόλυτους αριθμούς: 
μερικά εκατομμύρια ανθρώπων που ονειρεύονται µια ζωή στην Ευ- 
ρωπαϊκή Ένωση και προσπαθούν να πραγματοποιήσουν το όνειρό 
τους διακινδυνεύοντας για το σκοπό αυτό ακόµη και την ίδια τους 
τη ζωή. 

Έτσι, καθημερινά, χιλιάδες άνθρωποι προσπαθούν να διαβούν 
παράνομα τα σύνορα της Ευρωπαϊκής Ένωσης. 

9 Εκείπου η Αφρική συναντά την Ευρώπη -στην περιοχή του Γι- 
βραλτάρ- κάθε βράδυ πλεούμενα µε πρόσφυγες, κυρίως από 
τις χώρες της Βόρειας και της Δυτικής Αφρικής, προσεγγίζουν 
τις ισπανικές ακτές. 

Πολλοί συλλαμβάνονται και στέλνονται πίσω. Άλλοι δεν φτά- 
νουν ποτέ στην ακτή --οι ισπανικές ανθρωπιστικές οργανώσεις υ- 
πολογίζουν ότι στη δεκαετία του 1990 περισσότεροι από 4.000 λα- 
θρομετανάστες πνίγηκαν στα στενά του Γιβραλτάρ. 

Δεν είναι, όµως, λίγοι αυτοί που τα καταφέρνουν και προσπα- 
θούν να χτίσουν µια καινούρια ζωή κυρίως στην Ισπανία, στην Πορ- 
τογαλία, στη Γαλλία και στην Ιταλία. Κι όσοι απέτυχαν στην πρώ- 
τη τους προσπάθεια επιχειρούν ξανά, ελπίζοντας ότι θα έχουν κα- 
λύτερη τύχη. 

9 Τοίδιο συμβαίνει στα ανατολικά σύνορατης Γερμανίας και της 
Αυστρίας. Αν και τα σύνορα αυτά ελέγχονται µε τις πιο σύγ- 
χρονες μεθόδους της τεχνολογίας, χιλιάδες άνθρωποι τα δια- 
βαίνουν κάθε χρόνο. Και συναντιούνται στις πόλεις αυτών των 
χωρών µε τους άλλους μετανάστες που κατάφεραν να περά- 
σουν τους ελέγχους των αεροδρομίων και των συνοριακών 
σταθμών. Είναι χαρακτηριστικό ότι, κατά την τελευταία δεκαε- 
τία, μερικές εκατοντάδες χιλιάδες άτοµα ετησίως κάνουν αί- 
τηση στη Γερμανία για χορήγηση πολιτικού ασύλου. Και συ- 
χνά, όταν το ψύχος υπερβαίνει τα συνηθισμένα επίπεδα, νε- 

κροί από το κρύο μετανάστες µέσα στο έδαφος της Γερμανί- 
ας αποδεικνύουν ότι και τα πιο καλά φυλαγμένα σύνορα δεν 
μπορούν να αποτελέσουν ερμητικά κλειστό τείχος για όσους 
μεταναστεύουν από ανάγκη. Άλλωστε, αυτό είναι γνωστό από 
όσα συμβαίνουν εδώ και δεκαετίες στα σύνορα των ΗΠΑ με 
το Μεξικό. 

9 Τασύνορατης Ευρωπαϊκής Ένωσης διαβαίνουν επίσης µερι- 
κές χιλιάδες άνθρωποι εκεί όπου η Ελλάδα συναντιέται µε την 
Ασία καιτις χώρες του πρώην ανατολικοευρωπαϊκού συνασπι- 
σμού. Είναι, συνήθως, τραγικά τα περιστατικά εκείνα που µας 
αποκαλύπτουν και µας υπενθυμίζουν το γεγονός: θάνατοι στα 
ναρκοπέδια και πνιγμοί στα νερά του Έβρου, ναυάγια σαπιοκά- 
ραβων στο Αιγαίο, τραγικές απώλειες ανθρώπινων ζωών στα 
χιονισμένα βουνά της Ηπείρου και της Δυτικής Μακεδονίας. Η 
καταγραφή (βλ. πίνακες παρακάτω) των θυμάτων στα ναρκο- 
πέδια και στα νερά του Έβρου και του Αιγαίου, αν και ελλιπής, 
δείχνει το μέγεθος του δράματος που εκτυλίσσεται από την 
άλλη πλευρά των συνόρων µας. 


-σβπσε από το κρύο βαδίζοντας ΜΕ απ ὃς 
ντα τον «παράδεισο» μα... Ρ | 


ΑΛΕΞΑΝΔΡΟΥΠΟΛΗ ζορ- 


14 λοθρομενηνάσπες έχουν χόσεν με Μελενεθία ἐνιενα χρόννα τῇ θωή νους.» 


ΝΕΚΡΟΙ ΕΞ ΛΑΘΡΟΜΕΤΑΝΑΣΤΕΣ ΣΕ ΝΑΡΚΌΠΕΔΙΟ ΣΤΟΝ ἘΒΡῸ 


Νήρκη... πιο ὑνδιρῦ 


το ναρφιοκλέδεο της Γεμοστής, 
Σ Κήπων Ἔβρου, κοντό στο 

πεθοριωκό φυλάκιο, στα. 
μότηοον µε τον πο ὀσχημο ερό" 
πο τὸ όνειρα 36 ἱρακινών λα. 
ϑρομετανοστὼν γιὰ μια καλύκε. ο 
ρη ζωή, Από την ἐκρηξη τῆς νόρ- ως «πέρϑομο" γιο να ἠροχρή 
κης σκοτώθημον {Ε) καὶ 15 1ρον- σσύν σὺν ἐσ-τερικό τῆς χώρος 
Ματέστημοην, σπιό, τους σπόύσος οἱ 
πέντε σοβαρό. 


νοὺς καὶ ἀλλα 45 τρονρατίστη 


Ελ τέλη 53.1ξ. ΔΑΑΝ 


Εσβπσε από το κρύο βαδίζοντας ΑΛΛΟΙ 10 ΝΕΚΡΟΙ στην. 
/ δ 0 γρ ᾳ, για τον «παράδεισο» 


Λαϑρεπιθε 


κο αα Ασυνείδητος οδηγός 
ο πμπινην. Παράτησε στο κρύο 
Αλβανούς λαθραίους 


1ΠΑΜΝΙΝΑ 


ο οποίος έ 
τους μετοφέρει 


ους υποσχέθηκε ότι θα 
α΄ δεν εἶχαν βίζα. « 


Α. ΒΡΑΒΟΡΙΤΟ' 


φφλλας κ 
σα “ΔΙΕΘΝΗΣ ΤΩΝ ΛΑΘΡΟΜΕΤΑΝΑΣΤΩΝ» 


Δουλέμποροι χωρίς σύνορ. 


ΚΩΣΤΑ ΚΥΡΙΑΚΟΩΟΥΛΟΥ καθαρό κέρδος ὕει εἶναι γύρω σνα 1000 τες, ανεβώζρων το ποιόν τῆς µεταφορής ο 


πό τα χεροπία ελληνοτουρκική ο 


πεπῆς λε ήχκημετντνεν 


τ τῆς λπήροημετεγνήσπιεεσπῆς μη κει σπεὶ « ΘῈ δολδς πα 
έραι πολύ γελά όπι η πιψή από τα | ΠῚ δύ ρω Ον 
Ἠπύριο νων υντίρκν είναν ἡ πιο ἐπνκερδήςε- πολωιότεροσήματης,.. ἡ 


τῆς ἐνπερπήλ. σε Ἑλλ πα [πιλύα, πούς λεηθρομστονύνπις 
πι! χφαγνιεὶ ἔχοπον επνειπτνχθεί ἐσχν. μέσ. ειπὸ 


9 
πένδνση, Και πιπό εἶναι που, σύμφωνα με λαθρέμποροι δεν ὄνσε 5 5, συ Ν πι] 
ΠΕΝ τανύστθ 


«ΤΑ ΝΕΑ», Δευτέρα 1 Ιουλίου 1996 


Λαθρομετανάστες 
ἔπεσαν σε ναρχοπέδιο 

Μετανάστες-θύματα σε ναρκοπέδια της Ελλάδας (1993-1999) 
Ημερομηνία | Περιοχή Νεκροί Τραυματίες 
29-8-1993 Καστανιές 1 από την Τουρκία 
12-3-1994. Νέα Βύσσα 3 από τη Ρουμανία 1 από τη Ρουμανία 
7-5-1994 Νέα Βύσσα 2 από τη Ρουμανία 2 από τη Ρουμανία 
4-6-1994 Καστανιές 4 από τη Λευκορωσία 
29-6-1994 Καστανιές 3 από την Αλγερία 
30-12-1994 Καστανιές 2 από τη Ρουάντα 2 από τη Ρουάντα 
19-9-1995 Καστανιές 4 από το Πακιστάν 2 από το Πακιστάν 
30-6-1996 Κορνοφωλιά 4 από το Ιράκ 1 από το |ράκ 
10-9-1996 Νέα Βύσσα 2 από το Ιράν 2 από το Ιράν 
4-11-1996 Νέα Βύσσα 2 από την Τουρκία 
13-9-1997 Νέα Βύσσα 2 από το Ιράκ 11 από το |ράκ 

Ί από το Μαρόκο 
10-4-1998 Καστανιές 2 από το Μαρόκο 
26-8-1999 Νέα Βύσσα 2 από το Ιράν 
1 άγνωστος 
31-10-1999 Γεμιστή (Κήποι) ! 6 από το Ιράκ 15 από το |ράκ 
ΣΥΝΟΛΟ 35 {42 


(Συνδυασμός στοιχείων από τις εφημερίδες ΘΕΣΣΑΛΟΝΙΚΗ, 
ΕΛΕΥΘΕΡΟΤΥΤΗΑ και ΤΑ ΝΕΑ) 

Νεκροί μετανάστες στο Αιγαίο και στον ΄Εβρο (1992-1998) 

Έτος Περιοχή Νεκροί Αιτία 

1992 Χίος 30 Κούρδοι από Ανατροπή λέμβου 
το |ράκ 

1994 Ψέριμος 30 Κούρδοι από Ανατροπή λέμβου 
το ἱράκ 

1995 Κως Ί γυναίκα µε τα Τους έριξαν στη 
2της παιδιά θάλασσα 

1996 Μύκονος 2 ἱρακινοί Τους έριξαν στη 

θάλασσα 

1997 Καστελόριζο 11 Ιρακινοί Βγήκαν κολυμπώντας 

1998 Νίσυρος 12 Ιρακινοί Βύθιση θαλαμηγού 

1998 Έβρος 10 Ιρακινοί Ανατροπή λέμβου 

ΣΥΝΟΛΟ 106 


(Από την εφημερίδα ΕΛΕΥΘΕΡΟΤΥΠΙΑ, 8 Νοεμβρίου 1999) 


Η εθνικότητα των θυμάτων φανερώνει το μέγεθος της απελπι- 
σίας που έχει απλωθεί στον κόσμο και το πόσο κοινό είναι το ό- 
νειρο των απελπισµένων οποιασδήποτε καταγωγής. Πακιστανοί, 
Ινδοί, ἱρακινοί, Κούρδοι, Αλβανοί, Ρουμάνοι, Γεωργιανοί, Βούλγα- 
ροι, Ρώσοι, Γκανέζοι, Φιλιππινέζοι αναζητούν στην Ελλάδα µια και- 
νούρια, έστω προσωρινή, πατρίδα. Στην Ελλάδα! Στη χώρα η ο- 
ποία κατά τις προηγούμενες δεκαετίες έστειλε εκατομμύρια µε- 
τανάστες σε όλα τα μέρη του κόσμου και η οποία σε μεγάλο βαθ- 
μό δημιούργησε τη σημερινή ευημερία της χάρη στα εμβάσματα 
των μεταναστών της. 

ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ 
ΜΠΡΟΣΤΑ ΣΤΟ «ΦΡΟΥΡΙΟ ΕΥΡΩΠΗ» 


Οι απελπισµένοιτου κόσμου µε το όνειρο µιας νέας πατρίδας συ- 
ναντούν στην Ευρώπη τείχη που φαίνεται να είναι περατά χωρίς 
περιορισμούς για τα εμπορεύματα αλλά όχι πάντα για τους αν- 
θρώπους -μόνο λίγοι και εκλεκτοί είναι εκείνοι που έχουν δικαίω- 
μα νατα διαβούν. Στους λίγους και εκλεκτούς δεν ανήκουν «οι κο- 
λασμένοι» αυτού του κόσμου. Αυτοί έρχονται αντιμέτωποι µε την 
επιθυμία πολλών Ευρωπαίων πολιτών να μετατρέψουν την ήπειρό 
τους σε ένα φρούριο µε κλειστές πόρτες για τους δυστυχισµέ- 
νους των άλλων χωρών. 

Αυτή η επιθυμία φαντάζει εντελώς ακατανόητη στα μάτια του 
υπόλοιπου κόσμου και γι’ αυτό όσοι γνωρίζουν την κατάσταση υ- 
ποστηρίζουν ότι δεν είναι πραγµατοποιήσιµη. 

Η Ευρωπαϊκή Ένωση, συνεπώς και η Ελλάδα, θα ζήσει τα ε- 
πόµενα χρόνια µε ένα µεγάλο αριθµό μεταναστών και µετανα- 
στριών. Το ερώτημα που προκύπτει είναι εάν στις συνθήκες αυ- 
τές η Ευρωπαϊκή Ένωση και η Ελλάδα θα διατηρήσουν αλώβη- 
τους τους δημοκρατικούς θεσμούς τους ή, αντίθετα, θα καταφύ- 
γουν σε µέτρα διακρίσεων εις βάρος ανθρώπων διαφορετικής κα- 
ταγωγής -επιτρέποντας κατ᾽ αυτό τον τρόπο την ανάπτυξη αντι- 
δημοκρατικών κινημάτων και την ενίσχυση αυταρχικών και απάν- 
θρωπων ιδεολογιών. 

Αυτό είναι ένα πολύ σηµαντικό ερώτημα. Ένα ερώτημα που 
δεν µπορεί να απαντηθεί -ή θα απαντηθεί λανθασµμένα- όσο οι Ευ- 
ρωπαίοι πολίτες συνεχίζουν να µην κατανοούν τις αιτίες που οδη- 
γούν στη μετακίνηση ενός τεράστιου αριθμού ανθρώπων από τις 
φτωχές στις πλούσιες χώρες. 

ΓΙΑΤΙ ΕΡΧΟΝΤΑΙ ΟΙ ΜΕΤΑΝΑΣΤΕΣ; 


Η εποχή µας χαρακτηρίζεται από την ύπαρξη ενός πρωτοφανούς 
παράδοξου, το οποίο από πολλούς αξιολογείται ως τεράστιο κοι- 
νωνικό και πολιτικό σκάνδαλο: 

9 Από τη µια πλευρά, για πρώτη φορά στην ιστορία της ανθρω- 
πότητας παράγονται τόσα πολλά αγαθά που, εάν κατανέμο- 
νταν µε κατάλληλο τρόπο, δεν θα πεινούσε κανένας άνθρω- 
πος πάνω στη γη. Το σύνολο των αγαθών είναι τόσο µεγάλο, ώ- 
στε η ανθρωπότητα είναι σε θέση να αντιμετωπίσει ακόµη και 
την περίπτωση της εμφάνισης των επτά πληγών του Φαραώ 
σε παγκόσμια κλίμακα. 

9 Από την άλλη πλευρά, ο αριθµός των ανθρώπων που πεινούν 
και πεθαίνουν από ασιτία είναι ο μεγαλύτερος που γνώρισε πο- 
τέ η ανθρωπότητα. 

Υπολογίζεται ότι 800 εκατομμύρια άνθρωποι σε 82 χώρες υ- 
ποφέρουν από χρόνια πείνα και 200 εκατομμύρια παιδιά κάτω των 
5 ετών υποφέρουν από έλλειψη πρωτεϊνών. Οι χώρες όπου οι άν- 
θρωποι δεν χορταίνουν ποτέ είναι: 41 στην Αφρική νότια της Σαχά- 
ρα, 18 στην Ασία και τον Ειρηνικό, 9 στην Ευρώπη και την Κοινο- 
πολιτεία Ανεξαρτήτων Κρατών (πρώην Σοβιετική Ένωση), 7 στη 
Λατινική Αμερική και την Καραϊβική και 6 στη Μέση Ανατολή και 
τη Βόρεια Αφρική. 

Μια από τις σημαντικότερες αιτίες, ίσως μάλιστα η κυριότερη, 
που στις χώρες αυτές η πείνα αποτελεί ενδημικό φαινόμενο εντο- 
πίζεται στο γεγονός ότι η γη δεν καλλιεργείται για τις ανάγκες του 
πληθυσμού, αλλά για την παραγωγή πρώτων υλών και προϊόντων 
που αγοράζουν και καταναλώνουν οι αναπτυγμένες χώρες. Συνε- 
πώς, η πείνα είναι αποτέλεσµα του τρόπου µε τον οποίο λειτουρ- 
γεί η παγκόσμια οικονομία -ενός τρόπου λειτουργίας από τον οποί- 

ο ωφελούμαστε εμείς, οι κάτοικοι των αναπτυγµένων χωρών, ό- 
πως και οι έμποροι των γεωργικών πρώτων υλών, και από τον ο- 
ποίο καταδικάζονται σε πείνα εκατομμύρια ανθρώπων. 

Τις πληροφορίες αυτές δεν τις έχουν µόνο οι ειδήµονες. Τις 
έχουµε όλοι και όλες, επειδή δημοσιεύονται συχνά στις εφηµερί- 
δες και στα περιοδικά που διαβάζουμε. Φαίνεται, όµως, ότι τις α- 
πωθούμε αντίνα αναλογιστούμε τη σημασία και τις συνέπειες αυ- 
τών που διαβάζουμε. 

Χαρακτηριστικό για τις πληροφορίες που αποκτούµε από την 
ανάγνωση του Τύπου είναι το παρακάτω απόσπασμα από το άρ- 
θρο της Χριστίνας Πάντζου στο περιοδικό Μαήθ ΟΙ8ἱ{θ (τεύχος |α- 
νουαρίου 2000): 

«Το παιδί του ππἠθπίμπῃ της Τανζανίας θα γεννηθεί χρωστώ- 
ντας 150 δολάρια στους ισχυρούς της Δύσης, ποσό που οι γονείς 
του δεν κερδίζουν σε έναν ολόκληρο χρόνο. Εκείνο της Νικαρά- 
γουα γεννιέται χρεωμένο µε 1.213 δολάρια και της Μαυριτανίας 
µε 997 δολάρια. Το εξωτερικό χρέος καταστρέφει τις εύθραυστες 
οικονομίες αυτών των χωρών, καθιστώντας αδύνατη την όποια 
βελτίωση των συνθηκών ζωής. Πολλές χώρες πληρώνουν περισ- 
σότερο από το 3096 του προὐπολογισμού τους σε αποπληρωμή 
χρεών. Η υποσαχάρια Αφρική πληρώνει 8 δισεκατομμύρια το χρό- 
νο σε στρατιωτικές δαπάνες, τη στιγμή που 216 εκατομμύρια κά- 
τοικοί της, στη συντριπτική τους πλειονότητα παιδιά, ζουν στην α- 
πόλυτη φτώχεια. Και στη Νότια Ασία, µε 562 εκατομμύρια ανθρώ- 
πους να ζουν στην ακραία φτώχεια, οι στρατιωτικές δαπάνες ξεπέ- 
ρασαν τα 14 δισεκατομμύρια δολάρια. 

Τα Ηνωμένα Έθνη τόνιζαν το 1997 ότι αν η Αφρική απαλλασ- 
σόταν από το χρέος της, μέχρι το 2000 θα είχαν σωθεί οι ζωές 
2 εκατομμυρίων παιδιών. Δεν σώθηκαν. Κι όµως, ήταν τόσο εύκο- 
λο, αν η διεθνής κοινότητα είχε υιοθετήσει την πρωτοβουλία “Ἱ]- 
ωβηλαίος 2000”, που απαιτεί το έτος 2000 να καταργηθεί το χρέ- 
ος των πιο φτωχών χωρών του κόσμου. Είναι εφικτό. Το σύνολο 

των χρεών των 20 φτωχότερων χωρών του κόσμου, εκεί όπου τα 
παιδιά πεθαίνουν από πείνα και τρέφονται από τους σκουπιδό- 
τοπους, δεν ξεπερνά το κόστος ενός υπερσύγχρονου βοµβαρ- 
διστικού. 

Και για να είναι αποτελεσματική η απαλλαγή των φτωχότερων 
χωρών του κόσμου από τα χρέη τους, απαιτούνται επιπλέον 46 δι- 
σεκατομμύρια δολάρια. Ποσό ίσο µε αυτό που δαπανάται παγκο- 
σμίως το χρόνο για προϊόντα περιποίησης μαλλιών». 

Ζώντας αυτό το τεράστιο κοινωνικό και πολιτικό σκάνδαλο οι άν- 
θρωποι που έτυχε να γεννηθούν στις περιοχές όπου η επιβίωση 
αποτελεί άθλο, δεν αποδέχονται µοιρολατρικά τον άνισο καταµε- 
ρισµό ευκαιριών στη ζωή και προσπαθούν να συμμετάσχουν, ἕ- 
στω και ελάχιστα, στον πλούτο της ανθρωπότητας. Εντείνουν, µά- 
λιστα, τις σχετικές προσπάθειές τους, όταν αυτές αποτελούν τη 
μοναδική δυνατότητα που έχουν για να διατηρήσουν στη ζωή τα πιο 
κοντινά τους πρόσωπα: τα παιδιά τους. 

Ο φόβος των Ευρωπαίων πολιτών ότι µπορεί να διαταραχθεί 
η δική τους ευημερία εάν εισρεύσουν πολλοί από τους φτωχούς 
των άλλων χωρών, φαντάζει ακατανόητος στο νου των φτωχών 
του κόσμου, αλλά και πολλών ειδημόνων. Είναι ακατανόητος, ό- 
ταν αναλογίζονται ότι στην Ευρωπαϊκή Ένωση δαπανώνται τερά- 
στια ποσά για την απόσυρση ή την καταστροφή προϊόντων (βού- 
τυρο, εσπεριδοειδή κ.λπ.) µε μοναδικό στόχο τη διατήρηση των 
υψηλών τιμών τους και, κατ’ επέκταση, τη διατήρηση των θέσεων 
εργασίας που συνδέονται µε την παραγωγή και τη διακίνηση αυτών 
των προϊόντων. 

Τούτο σηµαίνει ότι το οικονομικό µας σύστημα παράγει παρά- 
δοξα που δεν γίνονται κατανοητά και αποδεκτά από τους φτωχούς 
και δυστυχισμένους των άλλων χωρών. Και αυτοί, αντιμετωπίζο- 
ντας την απειλή της διαρκούς ανέχειας, µε ό,τι αυτή συνεπάγεται 
για τους ίδιους και τις οικογένειές τους, επιλέγουν ως στρατηγι- 
κή επίλυσης των προβλημάτων τους τη μετανάστευση προς τις 

ευημερούσες χώρες µας. 

Αυτή είναι η πραγματικότητα µε την οποία πρέπει να μάθουμε 
να ζούμε. Επίτης ουσίας, εμείς οι Ευρωπαίοι καλούμαστε να εξοι- 
κειωθούμε µε το γεγονός ότι ο πλούτος µας και η δημοκρατία µας 
είναι το φως που προσελκύει σαν φάρος σωτηρίας τους ανθρώ- 
πους που ζουν στο σκοτάδι της φτώχειας, των φυλετικών διακρί- 
σεων και της πολιτικής και κοινωνικής καταπίεσης. Αυτό το γεγο- 
νός δεν πρόκειται να αλλάξει στο κοντινό μέλλον, παρά μόνο εάν 
γίνουν ριζικές αλλαγές στον τρόπο µε τον οποίο λειτουργεί η πα- 
γκόσμια οικονομία. 

Εάν δεν εξοικειωθούμε µε το παραπάνω γεγονός, κινδυνεύου- 
με, άθελά µας, να απεµπολήσουµε θεμελιώδεις αρχές του πολιτι- 
σμού µας, οι οποίες αποτελούν ταυτόχρονα το θεμέλιο της οικο- 
νομικής ευημερίας µας. Η διάβρωση και η απώλεια των θεµελιω- 
δών αρχών του πολιτισμού µας µπορεί να συμβούν, εάν αφεθού- 
με ως κοινωνία να αντιμετωπίσουμε την έλευση των φτωχών µε 
δυσπιστία, φόβο και εχθρότητα. 


Ας κρατήσουμε στο νου µας: 

9 Εκατομμύρια άνθρωποι προσπαθούν να δραπετεύσουν από 
τις απάνθρωπες συνθήκες που επικρατούν στις χώρες τους 
και ζητούν καταφύγιο στην Ευρωπαϊκή Ένωση, συνεπώς και 
στην Ελλάδα. 

9 Ο δρόμοςτης φυγής συχνά ενέχει πολλούς κινδύνους, τους ο- 
ποίους πρόσφυγες και μετανάστες αψηφούν, διότι αυτό που 
εγκαταλείπουν -ανέχεια, διακρίσεις, καταπίεση- φαίνεται µε- 
γαλύτερο κακό. Είναι απελπισµένοι άνθρωποι, οι οποίοι δεν 
βλέπουν καμιά άλλη δυνατότητα αξιοπρεπούς επιβίωσης από 
την προσφυγιά στις δικές µας χώρες. Κι αυτό, ακόµη και εάν 
οι συνθήκες διαμονής και εργασίας αρχικά είναι εντελώς πρω- 
τόγονες. 

9 Η άποψη ότι είναι δυνατόν να ορθωθεί ένα τείχος που θα ε- 

μποδίζει την έλευση αυτών των ανθρώπων αποτελεί σε μεγά- 
λο βαθµό ψευδαίσθηση, η ύπαρξη της οποίας οδηγεί πολλούς 
ανθρώπους στην Ευρωπαϊκή Ένωση, συνεπώς και στην Ελλά- 
δα, σε µη πραγματοποιήσιµες προσδοκίες και τις κυβερνήσεις 
σε λανθασμένες ενέργειες. Η αποτυχία των τελευταίων δίνει 
τροφή σε αισθήματα δυσπιστίας, φόβου και εχθρότητας, και 
ενισχύει ατομικές συμπεριφορές και πολιτικά κινήματα των ο- 
ποίων η ύπαρξη υπονομεύει θεμελιώδεις αρχές του πολιτισμού 
μας και της δημοκρατίας. 

ΤΟ ΧΡΟΝΙΚΟ ΜΙΑΣ ΦΥΓΗΣ 


ταν παραμονή Πρωτοχρονιάς. Στο μικρό σπίτι της οικογένειας 
Τζελίλη στον Αυλώνα, ο Βίκτορας και ο Γιώργος σχεδίαζαν τις τε- 
λευταίες λεπτομέρειες για τη µεγάλη φυγή. Από το πρωί δεν εί- 
χαν φάει. Δεν είχαν μιλήσει σε κανέναν. Κλεισμένοι στο δωμάτιο, 
άκουγαν ελληνική μουσική και σκέφτονταν το μέλλον σε μια τόσο 
αγαπημένη αλλά τόσο άγνωστη χώρα. Μήνες τώρα σχεδίαζαν να 
φύγουν από την Αλβανία. Μήνες ολόκληρους και κανείς δεν γνώ- 
ριζε το μυστικό τους. Έδωσαν και όρκο τιμής: «Μόνο πεθαμένοι 
θα γυρίσουμε πίσω». 

«Σαν ξημέρωσε, βάλαμε στις τσέπες ένα δυο μετάλλια που εί- 
χαμε από αγώνες στην Αλβανία και, χωρίς να χαιρετήσουµε κανέ- 
ναν, φύγαμε µε τα πόδια για το άγνωστο. Διαλέξαμε να φύγουμε 
την Πρωτοχρονιά γιατί υπολογίσαµε ότι θα ήταν λιγότεροι στρατιώ- 
τες και αστυνομικοί στους δρόμους». 

Ο Γιώργος Τζελίλης θυμάται το ξεκίνημα. 

Πέρασαν από άγνωστα βουνά. Είχαν περπατήσει, χωρίς ανάσα, 
περισσότερο από δεκαπέντε ώρες. 

«Κατά τις τρεις τα ξημερώματα πέσαμε σε μπλόκο. Τα στρα- 
τιωτικά αυτοκίνητα µας έριξαν τα φώτα. Άρχισαν να µας πυροβο- 
λούν. Βουτήξαμε σε γκρεμό. Μαζί µας είχαν προστεθεί άλλοι ε- 
πτά. Οι στρατιώτες μάς έχασαν. Πιαστήκαµε από αγκάθια, από κο- 
φτερές πέτρες, ματώσαμε. Τα ρούχα µας έγιναν κομμάτια. Τα πα- 
πούτσια σχίστηκαν. Τα πρόσωπά µας είχαν ματώσει κι αυτά. Κα- 
ταφέραμµε και βγήκαμε στην κορυφή του βουνού. Είχαμε περάσει 
πια το Πίλουρι και συνεχίζαμε», ο Βίκτορας Μήτρου περιγράφει 
την πρώτη δυσκολία. 

Τόσες ώρες και δεν είχαν αλλάξει κουβέντα. Έπνιγαν και το 
βήχα για να µην ακουστούν. Και κει, ξαφνικά, τους έπιαναν τα κλά- 

ματα. Φοβούνταν γιατους δικούς τους πίσω, για τη ζωή τους. Αλ- 
λά συνέχιζαν... 

Τη δεύτερη μέρα κατάφεραν και έφτασαν στο Κουδς. Άρχισαν 
να πεινούν και να διψούν. Το μυαλό θόλωσε. Αργά το βράδυ της ί- 
διας μέρας έφτασαν στο Κεπερό. Έφαγαν λίγα άγουρα πορτοκά- 
λια. Ἠπιαν νερό από τις λακκούβες που σχημάτιζαν οι οπλές των 
αλόγων. Συμμάζεψαν τα ρούχα τους. Έπλυναν τα πρόσωπά τους. 

Την τρίτη μέρα έφτασαν στο Πιχέρας. Ἠταν απόγευμα. Πει- 
νούσαν. Έσπασαν ένα μαγαζί, για να πάρουν λίγη ζάχαρη και µπι- 
σκότα. Κάποιος τους είδε. Έφυγαν τρέχοντας χωρίς να πάρουν 
τίποτε. 

«Η περιοχή γέμισε αστυνομικούς. Τρέξαμε κατά τα χωράφια. Με 
δυσκολία περπατούσαμε. Τα πόδια βούλιαζαν στις λάσπες. Ο έ- 
νας βοηθούσε τον άλλο. Κρυώναμε, φοβόμασταν. Αλλά κι αυτή τη 
φορά καταφέραμε να ξεφύγουμε». 

Κομπιάζουν όπως τότε, ακόµη και τώρα που μιλούν γι’ αυτά. 

ταν στην τέταρτη µέρα και είχαν φτάσει στον Άγιο Βασίλειο, 
κοντά στα ξημερώματα. 

«Σ’ ένα λόφο, πάνω από το δρόμο, ήταν φυλακές. Κρατούμενοι 
και φύλακες έβλεπαν τα πάντα. Στο δρόμο ένας αστυνομικός µε 
καλάζνικοφ έστεκε στη γέφυρα. Ἠταν αδύνατο να περάσουμε α- 
πό κει. Δεν μπορούσαμε να φτάσουμε και στο ποτάμι. 

»Κάποιοι κρατούμενοι που µας είδαν άρχισαν να κραυγάζουν και 
να µας ενθαρρύνουν. Τίποτε. Δεν γινόταν να προχωρήσουμε». 

Ο Βίκτορας αποφάσισε να γυρίσει πίσω. Τον ακολούθησαν και 
οι άλλοι. Τα πόδια βάρυναν. Τα µάτια βούρκωσαν. Το όνειρο έσβη- 
νε. Ένιωθαν να σβήνουν κι αυτοί. Έφτασαν στο Πιχέρας και πόλι. 
Στο δρόµο είδαν ένα φορτηγό φορτωμένο άμμο που κατευθυνόταν 
προς τον Άγιο Βασίλειο. Η γυναίκα του οδηγού τους έκανε νόημα 
να ανέβουν. Σάλταραν και κρύφτηκαν µέσα στην άμμο. Ίσα που 
ανέπνεαν. Μόλις πέρασαν τη γέφυρα µε το σκοπό, κατέβηκαν. Οι 
φυλακισμένοι, σαν τους είδαν πάλι, ξέσπασαν σε ζητωκραυγές. 

Τώρα πια είναι πιο κοντά στο όνειρο. Άρχισαν πάλι να προχωρούν. 

«Και κει που είπαμε δόξα τω Θεώ, ακούσαμε πυροβολισμούς. 
Χωθήκαμε στο ποτάμι. Οι σφαίρες σφύριζαν δίπλα µας. Το νερό 
κοκκίνισε από αίμα. Κάποιος χάθηκε. Δεν ήταν και η πρώτη φορά. 
Τόσες μέρες είδαμε πολλούς νεκρούς. Άλλοι από την εξάντληση, 
άλλοι από σφαίρες. Και κάθε φορά που τους προσπερνούσαμε 
κλαίγαμε». 

Γλίτωσαν από τις σφαίρες. Βγήκαν πόλι στο δρόμο. Εκεί συ- 
νάντησαν έναν νεαρό. Προσφέρθηκε να τους βοηθήσει, αλλά µε 
το αζημίωτο. Είχαν κάτι λεκ και ένα ρολόι. Τα έδωσαν. Επί τρεις 
μέρες βάδιζαν συνεχώς. Βρήκαν λίγη ζάχαρη. Την έριχναν στο νε- 
ρό και κρατιόνταν. 

«Ο ένας στήριζε τον άλλο. Παραπατούσαμε. Τα χέρια κρέµο- 
νταν. Δεν ορίζαµε πια τίποτε. Σχεδόν σερνόμασταν. Φτάσαμε στην 
Τζάρα. Τώρα τα σύνορα είναι κοντά. Αυτό µας στύλωσε. Το βλέµ- 
μα µας άστραφτε µες στη νύχτα. Η καρδιά στο στήθος χτύπαγε 
σαν ταμπούρλο. Όμως εκεί που αρχίσαμε να χαμογελάμε, βρε- 
θήκαμε απέναντι σ᾽ ένα στρατιωτικό αυτοκίνητο. Άντε πάλι απ᾿ 
την αρχή». 

Σταμάτησαν. Σταμάτησε και το αυτοκίνητο. Έμειναν έτσι για 
αρκετή ώρα. Βγήκαν από το δρόµο και έπεσαν σ’ ένα κανάλι µε 
νερό. Άρχισε να βρέχει. Το παιδί που δεν μιλούσε άρχισε να βγά- 
ζει κραυγές τρόμου. Του έκλεισαν το στόμα. Παραλίγο να το πνί- 
ξουν. Το αυτοκίνητο έφυγε. Πέρασαν τρεις ώρες µέσα στο νερό 
καιτα καλάμια. Βγήκαν πάλι στο δρόμο για τα σύνορα. Τα ρούχα 
έσταζαν νερό κι αυτοί ίδρωναν. Έφτασαν στα πρώτα συρµατο- 
πλέγματα. Ο Αντώνης, ο οδηγός, πήγε µε µια ψαλίδα κι έκοψε το 
ηλεκτροφόρο καλώδιο. 

Ο Γιώργος προσπάθησε να σηκώσει τα σύρματα για να πε- 
ράσουν από κάτω. Ήταν τρεις τα ξημερώματα. Δεν έβλεπε. Γλί- 
στρησε και έπεσε σ᾽ ένα χαντάκι µε νερό. Για µια στιγµή τον έ- 

χασαν. Άκουγαν µόνο χτυπήματα. Οι άλλοι έπιασαν τον Βίκτορα 
από τα πόδια. 

Μπήκε ως τη μέση στο νερό µε το κεφάλι και µε τα χέρια έψα- 
χνε το φίλο του. «Ιράτα. Πιάσε τα χέρια µου Γιωργάκη, μ᾽ ακούς;». 
Έβαλε όλη τη δύναμη που του είχε απομείνει. Τον τράβηξε. Βγή- 
κε ο Γιώργος. Τα δύο παιδιά ξέσπασαν σε λυγμούς. Λίγο ακόμη. 
Λίγα µέτρα και να η Ελλάδα. Δρασκέλισαν ένα μικρό συρµατό- 
πλεγμα. 

Μπήκαν στο ελληνικό έδαφος. Γέλασαν, πανηγύρισαν, έκλαψαν, 
έπεσαν στο χώμα μ᾽ ανοιχτά χέρια και πόδια. Μια άλλη ζωή τους πε- 
ρίμενε. 

«Το νιώθαμε ότι όλα άλλαζαν για µας. Από ψηλά βλέπαμε τα 
φώτα της Κέρκυρας. Είχα ξεχαστεί έτσι όπως κοίταζα και αγῶ- 
νιούσα για το τι θα γίνει, ένιωσα ένα χέρι να µε πιάνει από το πό- 
δι. Κατουρήθηκα, θόλωσα. Πάρε µε και μένα, άκουσα κάποιον να 
λέει. Ἠταν ένας άνδρας που φορούσε μαύρο παλτό. Άντεξε έως ε- 
κεί. Δεν είχε δυνάμεις για παραπέρα. 

»Συνήλθα κάπως. Ακόμη δεν είχε ξημερώσει. Συνεχίσαμε για 
να βρούμε κάποιο χωριό, ένα στρατιώτη. Κάτι. Και κει που πηγαί- 
ναμε, ακούσαμε έναν πυροβολισμό». 


Πάνος Μπαΐλης, «Δύο Ολυμπιονίκες ξαναπερπατούν στα μονοπάτια 
της Ελευθερίας», Από την εφημερίδα ΤΑ ΝΕΑ, 7 Οκτωβρίου 1996. 


Πέντε χρόνια αργότερα ο Βίκτορας Μήτρου και ο Γιώργος Τζε- 
λίλης ήλθαν τέταρτοι στην Ολυμπιάδα της Ατλάντα στο αγώνισμα 
της άρσης βαρών αγωνιζόμενοι µε τα χρώματα της Ελλάδας. 

ΜΕΤΑΝΑΣΤΕΥΣΗ: ΑΝΑΠΟΣΠΑΣΤΟ ΤΜΗΜΑ 
ΤΗΣ ΑΝΘΡΩΠΙΝΗΣ ΙΣΤΟΡΙΑΣ 


Είναι αξιοσημείωτο το γεγονός ότι η μετακίνηση εκατομμυρίων αν- 
θρώπων θεωρείται συχνά πρωτοφανές και, κυρίως, επικίνδυνο φαι- 
νόμενο. Είναι αξιοσημείωτο, επειδή στην πραγματικότητα η ιστο- 
ρία της ανθρωπότητας είναι συνυφασμένη µε τη μετανάστευση 
και η χορήγηση ασύλου στους πρόσφυγες είναι συνυφασμένη με 
την ύπαρξη πολιτισμού. Το γεγονός ότι αυτό το στοιχείο διαφεύ- 
γειτης ανάλυσης των σύγχρονων μεταναστευτικών ρευμάτων οφεί- 
λεται στην τάση του ατόμου να ταυτίζει συχνά τον εαυτό του µε 
την ανθρωπότητα και να καταγράφει φαινόμενα που είναι νέα στην 
προσωπική του ζωή σαν να ήταν πρωτοφανέρωτα και στην ιστο- 
ρία της ανθρωπότητας. 

Η συσσωρευμένη ανθρώπινη γνώση αποκαλύπτει όµως ότι η 
αλήθεια για τη μετανάστευση είναι διαφορετική. 

9 Απότην πολιτική και οικονομική ιστορία γνωρίζουμε ότι ο πλού- 
τος των κρατών οφειλόταν τις περισσότερες φορές στην προ- 
σέλκυση πληθυσμών για εγκατάσταση στην επικράτειά τους. 

9 Από την ιστορία των πολιτισμών, µε κύριο παράδειγµα την αρ- 
χαία Ελλάδα, γνωρίζουμε ότι από πολύ νωρίς στις ανθρώπινες 
κοινωνίες δημιουργήθηκαν θεσμοί για την προστασία των ξένων 
καιτων προσφύγων. 

9 Από την τραγική προσωπική ιστορία των παππούδων και των 
γιαγιάδων µας γνωρίζουμε ότι πολλοί αναγκάστηκαν να εγκα- 
ταλείψουν τη γη όπου γεννήθηκαν και να ξαναφτιάξουν τα πά- 
ντα από την αρχή σε άλλα µέρη, γεγονός που προὐποθέτει ό- 
τι οἱ µέχρι τότε ντόπιοι κάτοικοι αποδέχονταν την έλευση των 
νέων κατοίκων ως αναπότρεπτη και αναγκαία ενέργεια. Από 
την ακαδημαϊκή ιστορία και την προσωπική ιστορία των απλών 

ανθρώπων γνωρίζουμε επίσης: 

9 ότι αυτές οι μετακινήσεις µπορεί να εξελίσσονται αρμονικά ή, 
αντίθετα, να συνοδεύονται από εντάσεις που µπορεί να φτά- 
σουν έως τις συγκρούσεις: και 

Φ ὀτιευημερούν οι χώρες που βρίσκουν τρόπους για την ομαλή 
ένταξη των μεταναστών και των προσφύγων, ενώ ταλανίζονται 
από προβλήµατα εκείνες που δεν δρομολογούν την ισότιµη έ- 
νταξη των νέων κατοίκων. 

Οι μεταναστεύσεις τις οποίες παρακολουθούμε τα τελευταία 
δέκα χρόνια φαίνονται σε πολλούς Ευρωπαίους να είναι ένα πρω- 
τοφανέρωτο φαινόμενο. Η αλήθεια είναι ότι δεν διαφέρει από τις 
μεταναστεύσεις των τελευταίων 250 ετών. Η μόνη σημαντική δια- 
φορά είναι το γεγονός ότι παλαιότερα ήταν κυρίως οι Ευρωπαίοι 
εκείνοι που αναζητούσαν καταφύγιο σε άλλες ηπείρους, ενώ σήµε- 
ρα κατά τη συντριπτική πλειονότητά τους οι μετανάστες αποτε- 
λούνται από κατοίκους άλλων ηπείρων. 

Για να κατανοήσουμε αυτή την αλήθεια, ας δούµε τα παρακά- 
τω στοιχεία (από την εφημερίδα ΤΟ ΒΗΜΑ, 16 Ιουνίου 1991) που 
δείχνουν το μέγεθος και τα χαρακτηριστικά της παγκόσμιας µε- 
τανάστευσης από το 1750 έως το 1990 κατά περίοδο και κατά γε- 
ωγραφική περιοχή σε σχέση µε το συνολικό πληθυσμό της γης. 

Περίοδος 1750-1880 
Πληθυσμός της γης το 1819: 1 δισεκατομμύριο. 
Συνολική μετανάστευση: 30 εκατομμύρια. 


Από αυτούς: 14 εκατομμύρια Δυτικοευρωπαίοι και 2 εκατομμύρια 
Ανατολικοευρωπαίοι. 


Μέσος όρος ανά έτος: 230.000 
Αναλογία μεταναστών ανά κατοίκους της γης: 1:4.348 


Το 1815, η Γη αριθμούσε 1 δισ. κατοίκους 


Σε εκατομμύρια, συνολικός αριθµός των µετανα- 
στών που εγκατέλειψαν τη χώρα τους ως το τέ- 
λος της συγκεκριμένης περιόδου. Με γκρίζο, πο- 
σοστό των μεταναστών που εγκατέλειψαν την πε- 
ριοχή καταγωγής τους. Με μαύρο, ποσοστό των 
μεταναστών που εγκατέλειψαν τη χώρα τους, αλ- 
λά όχι και την περιοχή καταγωγής τους. 

Περίοδος 1880-1940 
Πληθυσμός της γης το 1910: 2,1 δισεκατομμύρια. 
Συνολική μετανάστευση: 97 εκατομμύρια. 


Από αυτούς: 49 εκατομμύρια Δυτικοευρωπαίοι και 19 εκατομμύρια 
Ανατολικοευρωπαίοι. 


Μέσος όρος ανά έτος: 1.600.000 
Αναλογία μεταναστών ανά κατοίκους της γης: 1:1.3138 


97 εκατ. μετανάστες Το 1910, η Γη αριθμούσε 2,1 δισ. κατοίκους 
δηλ. κατά µέσο όρο 
1.600.000 το χρόνο 


Σε εκατομμύρια, συνολικός αριθµός των µετανα- 
στών που εγκατέλειψαν τη χώρα τους ως το τέ- 
λος της συγκεκριμένης περιόδου. Με γκρίζο, πο- 
σοστό των μεταναστών που εγκατέλειψαν την πε- 
ριοχή καταγωγής τους. Με μαύρο, ποσοστό των 
μεταναστών που εγκατέλειψαν τη χώρα τους, αλ- 
λά όχι και την περιοχή καταγωγής τους. 

Περίοδος 1945-1970 (συμπεριλαμβανομένων των προσφύγων) 
Πληθυσμός της γης το 1960: 2,9 δισεκατομμύρια. 
Συνολική μετανάστευση: 100 εκατομμύρια. 


Από αυτούς: 21 εκατομμύρια Δυτικοευρωπαίοι και 19 εκατομμύρια 
Ανατολικοευρωπαίοι. 


Μέσος όρος ανά έτος: 4.000.000 
Αναλογία μεταναστών ανά κατοίκους της γης: 1:725 


Το 1960, η Γη αριθμούσε 2,9 δισ. κατοίκους 


περισσότερα 
από 25 εκατ. μετανάστες 


Σε εκατομμύρια, συνολικός αριθµός των µετανα- 

στών που εγκατέλειψαν τη χώρα τους ως το τέ- 

λος της συγκεκριμένης περιόδου. Με γκρίζο, πο- 

σοστό των μεταναστών που εγκατέλειψαν την πε- 
ριοχή καταγωγής τους. Με μαύρο, ποσοστό των 
μεταναστών που εγκατέλειψαν τη χώρα τους, αλ- 
λά όχι και την περιοχή καταγωγής τους. 


από 10 ως 25 εκατ. μετανάστες 


, από 5 ως 10 εκατ. μετανάστες 

Περίοδος 1970-1990 (συμπεριλαμβανομένων των προσφύγων) 
Πληθυσμός της γης το 1980: 4,7 δισεκατομμύρια. 
Συνολική μετανάστευση: 120 εκατομμύρια. 
Από αυτούς: 20 εκατομμύρια Δυτικοευρωπαίοι και 8 εκατομμύρια 
Ανατολικοευρωπαίοι. 
Μέσος όρος ανά έτος: 6.000.000 Αναλογία μεταναστών ανά κατοίκους 
της γης: 1:788 


1410-1890 


(συμπεριλαμβανομένων 
των προσφύγων) 


Το 1980, η Γη αριθμούσε 4,7 δισ. κατοίκους σσ /τθθεκατ. μετανάστες 
δηλ. κατά µέσο όρο 
6.000.000 το χρόνο 


Σε εκατομμύρια, συνολικός αριθµός των µετανα- 
στών που εγκατέλειψαν τη χώρα τους ως το τέ- 
λος της συγκεκριμένης περιόδου. Με γκρίζο, πο- 
σοστό των μεταναστών που εγκατέλειψαν την πε- 
ριοχή καταγωγής τους. Με μαύρο, ποσοστό των 
μεταναστών που εγκατέλειψαν τη χώρα τους, αλ- 
λά όχι και την περιοχή καταγωγής τους. 


2 0 ΦΟΒΟΣ ΚΑΤΑΤΡΩΓΕΙ ΤΗΝ ΨΥΧΗ 


ΑΥΘΟΡΜΗΤΕΣ ΑΝΤΙΔΡΑΣΕΙΣ ΑΠΕΝΑΝΤΙ 
ΣΕ ΜΕΤΑΝΑΣΤΕΣ ΚΑΙ ΠΡΟΣΦΥΓΕΣ 


Η αυθόρμητη αντίδραση των ανθρώπων απέναντι στη δυστυχία 
των μεταναστών και των προσφύγων σπάνια χαρακτηρίζεται από 
αδιαφορία ή αρνητική διάθεση. Το συναίσθημα µας οδηγεί κατ᾿ 
αρχάς σε µια στάση αλληλεγγύης προς όσους βρίσκονται σε κα- 
τάσταση ανάγκης. Έτσι, αν θυμηθούμε τις πρώτες προσωπικές 
μας αντιδράσεις και τις αντιδράσεις των συγγενών και των γνω- 
στών µας απέναντι στους ανθρώπους που άρχισαν να έρχονται 
στην Ελλάδα όταν άνοιξαν τα σύνορα των χωρών του πρώην ανα- 
τολικοευρωπαϊκού συνασπισμού, θα διαπιστώσουμε εύκολα την 
ορθότητα του παραπάνω ισχυρισμού. 

Οι ίδιες αντιδράσεις παρατηρούνται σε όλους τους λαούς, µε 
μικρές µόνο διαφορές στην ένταση και τη μορφή τους. Οι άνθρω- 
ποι, αυτό δείχνουν τα στοιχεία που διαθέτουμε, αντιδρούµε σε αυ- 
τές τις περιπτώσεις µε την ψυχή µας. Είναι ενδιαφέρον, όµως, ό- 
τι η αυθόρμητη αυτή συμπεριφορά µας είναι ίδια µε εκείνη την ο- 
ποία θα συνιστούσε το σοφότερο μυαλό που θα καλούνταν να 
προτείνει την πιο σωστή και πιο ὠφέλιμη αντίδραση απέναντι στο 
φαινόμενο της μαζικής μετανάστευσης και προσφυγιάς. 

Το γεγονός αυτό δεν είναι τυχαίο: μέσα από τα συστήµατα α- 
ξιών µας οι άνθρωποι ενστερνιζόµαστε από µικρή ηλικία αυτονόη- 
τες συμπεριφορές, µε τις οποίες αντιδρούµε σε βασικά θέµατα. 
Αντιδρούµε δηλαδή σύµφωνα µε αυτό που στη συσσωρευμένη ε- 
δώ και αιώνες καθημερινή γνώση έχει καταγραφεί ως σωστό και ω- 
φέλιμο για την κοινωνία. 

Αν όµως τα πράγµατα είναι έτσι -και είναι έτσι!-- τότε τι είναι 
αυτό που κάνει τόσο πολλούς ανθρώπους σε τόσες χώρες της Ευ- 
ρώπης να αλλάζουν συμπεριφορά και να αντιμετωπίζουν στη συ- 

νέχεια µε δυσπιστία και εχθρότητατους ξένους; 

Τι είναι αυτό που εξασθενίζει τον καθοδηγητικό χαρακτήρα του 
συναισθήματος και εμποδίζει την υιοθέτηση της πιο γνωστικής συ- 
µπεριφοράς στις σχέσεις µε τους άλλους ανθρώπους; 

Δεν υπάρχει αμφιβολία ότι είναι, κυρίως, ο φόβος που µετα- 
στρέφει τις πρώτες αυθόρμητες θετικές αντιδράσεις. 


ΚΕΦΑΛΑΙΟ 2 0Ο ΦΟΒΟΣ ΚΑΤΑΤΡΩΓΕΙ ΤΗΝ ΨΥΧΗ 


Η ΑΛΛΗΛΕΓΓΥΗ ΜΕΤΑΤΡΕΠΕΤΑΙ ΣΕ ΔΥΣΠΙΣΤΙΑ 


Ο φόβος, ως βάση της συμπεριφοράς απέναντι σε πρόσφυγες και 
μετανάστες, τα τελευταία χρόνια απαντάται τόσο συχνά ώστε ορι- 
σμένοι τείνουν να τον θεωρούν φυσική και αυτονόητη αντίδραση. Υ- 
πάρχουν ακόμη και θεωρίες επιστημόνων οι οποίες στηρίζονται στη 
λανθασμένη υπόθεση ότι το «ξένο» (το «διαφορετικό» κ.λπ.) προ- 
καλεί κατ’ αρχάς φόβο, δυσπιστία ή/και επιθετική συμπεριφορά. 
Κατά καιρούς έχουν μάλιστα εμφανιστεί επιστήμονες οι οποίοι πρε- 
σβεύουν ότι ο φόβος αυτός αποτελεί βασικό βιολογικό χαρακτη- 
ριστικό του ανθρώπου, το οποίο δύσκολα και σε περιορισμένο μό- 
νο βαθµό μπορεί να τροποποιηθεί προς θετική κατεύθυνση. 

Ωστόσο, όλες αυτές οι απόψεις στερούνται πραγματικής επι- 
στηµονικής βάσης. Είναι απλώς λογικοφανείς ερμηνείες ενός µα- 
ζικού φαινομένου, στο οποίο, εξαιτίας της συχνότητας και της µα- 
ζικότητάς του, προσδίδεται λανθασμένα παγκόσμιος και διαχρο- 
νικός χαρακτήρας. 

Στην πραγματικότητα, ο φόβος μπροστά στο ξένο και στο δια- 
φορετικό δεν είναι παγκόσμιο φαινόμενο, ούτε έχει διαχρονικό χα- 
ρακτήρα. Αυτό το γνωρίζουμε από την καθημερινή µας ζωή, όπου 
το διαφορετικό και το ξένο ουσιαστικά -και ιδιαίτερα σε νέους αν- 
θρώπους- ελκύει και δεν απωθεί. 

Το γνωρίζουμε, επίσης, από την προσεκτική θεώρηση της ι- 
στορίας της ανθρωπότητας, η οποία ως καθημερινή ζωή είναι γραμ- 
μένη συχνότερα µέσα από αρμονικές και δημιουργικές συναντή- 
σεις διαφορετικών και ξένων ανθρώπων και σπανιότερα μέσα α- 
πό σχετικές συγκρούσεις. Το γεγονός ότι στη συλλογική μνήμη 
και στην ακαδημαϊκή ιστοριογραφία έχουν καταγραφεί τόσες πολ- 
λές συγκρούσεις και τόσες λίγες δημιουργικές συναντήσεις οφεί- 
λεται στην παραδοχή ότι, ενώ οι αρμονικές συναντήσεις είναι αυ- 

τονόητες, οι συγκρούσεις είναι παράλογες. Εξαιτίας των τραγι- 

κών επιπτώσεών τους στους ανθρώπους χρειάζεται να τύχουν ι- 

διαίερης προσοχής και να καταγραφούν στη συλλογική μνήμη 

ως σηµαντική προειδοποίηση. 

Ο φόβος και η δυσπιστία απέναντι στους ξένους δημιουργού- 
νται -όταν δημιουργούνται!-- εξαιτίας αρνητικών πληροφοριών γι’ 
αυτούς, οι οποίες, κατά κύριο λόγο, µας ειδοποιούν ότι οι ξένοι 
μάς απειλούν σε σχέση µε κάποια από τα αγαθά που απολαμβάνου- 
με και θεωρούμε σηµαντικά στη ζωή µας. 

9 Σ6 αυτά ανήκει προφανώς η ζωή µας και η ζωή των κοντινών 
μας ανθρώπων. 

9 Σε αυτά ανήκει η ελευθερία µας, η αξιοπρέπειά µας, η σωµα- 
τική µας ακεραιότητα και η δυνατότητα να ζούμε σε καθεστώς 
δημοκρατίας. 

Σε αυτά µπορεί να ανήκουν επίσης: 

9 η ευημερία µας' 

9 ηεθνική ή / και η πολιτισμική µας ταυτότητα -ό,τι κι αν καταλα- 
βαίνουμε µε αυτές τις έννοιες: 

9 το φυσικό περιβάλλον μας: 

9 η δυνατότητα να ζούμε µε γείτονες αποκλειστικά κοινής κατα- 
γωγής, γλώσσας, θρησκείας κ.λπ.. 

9 η δυνατότητα να έχουµε µια ασφαλή θέση εργασίας: 

9 η δυνατότητα των παιδιών µας να απολαμβάνουν εκπαίδευση 
υψηλής ποιότητας: 

9 η διατήρηση της αξίας που έχει η ακίνητη περιουσία µας. 


Βεβαίως, εάν εξαιρέσουμε τα αγαθά της ζωής, της σωματικής 
ακεραιότητας, της αξιοπρέπειας και της ελευθερίας, τα οποία εί- 
ναι κοινά για όλους τους ανθρώπους και βρίσκονται πολύ υψηλά 
στην ιεραρχία των επιθυμητών αγαθών, για όλα τα υπόλοιπα ισχύ- 
ουν διαφορετικές διαβαθµίσεις ως προς τη σημασία τους στη ζωή 
του κάθε ανθρώπου. 


ΚΕΦΑΛΑΙΟ 2 Ο ΦΟΒΟΣ ΚΑΤΑΤΡΩΓΕΙ ΤΗΝ ΨΥΧΗ 


Σημαντικό για την ερµηνείατης συμπεριφοράς των ανθρώπων 
είναι το γεγονός ότι όλοι είµαστε πρόθυμοι να θυσιάσουμµε κάποι- 
α αγαθά που βρίσκονται χαμηλότερα στην προσωπική µας ιεραρ- 
χική κλίμακα των επιθυμητών αγαθών για να προασπίσουµε σε πε- 
ρίπτωση κινδύνου άλλα αγαθά, τα οποία βρίσκονται υψηλότερα 
στην προσωπική µας ιεραρχική κλίμακα. Μάλιστα, όταν πιστεύου- 
µε ότι κινδυνεύουν ορισμένα αγαθά τα οποία θεωρούμε αδιαπραγ- 
μάτευτα στη ζωή µας, είμαστε ικανοί για οποιαδήποτε συµπερι- 
φορά και πράξη. 

Σε αυτό οφείλονται όλες οι ηρωικές πράξεις των ανθρώπων 
-συνήθως, ως πράξεις αυτοθυσίας για την υπεράσπιση θεμελιωδών 
αξιών της κοινωνίας. 

Στο ίδιο γεγονός οφείλονται, όµως, και πολλά εγκλήματα ως 
πράξεις βίας εις βάρος άλλων ανθρώπων µε σκοπό την υπεράσπι- 
ση σημαντικών αγαθών, τα οποία στην πραγματικότητα ή δεν εί- 
ναι σημαντικά ή δεν κινδυνεύουν από τους συγκεκριμένους αν- 
θρώπους. 

Το ερώτημα που τίθεται σχετικά έχει δύο σκέλη: πρώτον, πώς 
διαµμορφώνουμε την προσωπική µας ιεραρχική κλίμακα αγαθών 
ώστε να θεωρούμε κάποια περισσότερο και κάποια άλλα λιγότε- 
ρο σηµαντικά: και, δεύτερον, πώς διαµορφώνουμε την προσωπική 
μας άποψη ότι ορισμένα σηµαντικά αγαθά κινδυνεύουν από κά- 
ποιους ανθρώπους. 

Είναι προφανές ότι το πρώτο, δηλαδή η προσωπική ιεραρχική 
κλίμακα αξιών, είναι αποτέλεσµα της επιρροής θεσμών κοινωνικο- 
ποίησης, και ιδιαίτερα των θεσμών µε ιδεολογικό χαρακτήρα, ό- 
πως του σχολείου, της εκκλησίας, των πολιτικών κομμάτων, των 
μέσων μαζικής ενημέρωσης κ.λπ. Βεβαίως, οι θεσμοί αυτοί µας ε- 
πηρεάζουν προς διαφορετικές έως και αντίθετες μεταξύ τους κα- 
τευθύνσεις. Η δε προσωπική ιεραρχική κλίμακα είναι αποτέλεσµα 
της ιδιαίτερης επιρροής που έχουν κάποιοι από τους θεσμούς στο 
κάθε ένα άτομο. 

Ως προς το δεύτερο, είναι φανερό ότι η σχετική πεποίθηση συ- 
νήθως διαμορφώνεται µε τη βοήθεια πληροφοριών που παίρνου- 
με από πηγές τις οποίες θεωρούμε έγκυρες: για παράδειγµα, α- 
πό επιστημονικές δημοσιεύσεις, από το σχολείο, από τα µέσα µα- 
ζικής ενημέρωσης, από τις υπεύθυνες αρχές, από άτοµα που ε- 
μπιστευόμαστε κ.λπ. Εάν οι πληροφορίες µας ανταποκρίνονται 
στην πραγματικότητα, τότε η συμπεριφορά µας είναι σωστή, ενώ, 
εάν οι πληροφορίες µας είναι λανθασμένες, τότε η συμπεριφορά 
που θεμελιώνεται σε αυτές είναι επίσης λανθασμένη. 

Ο άλλος τρόπος µε τον οποίο συχνά καταλήγουμε σε παρόµοι- 
α λανθασμένες συμπεριφορές είναι εκείνος των ανεπίτρεπτων γε- 
νικεύσεων, στην ύπαρξη των οποίων συμβάλλουν και πάλι σηµα- 
ντικά οι πηγές πληροφόρησης τις οποίες θεωρούμε έγκυρες, κα- 
θώς και οι ιδεολογικοί θεσμοί από τους οποίους επηρεαζόµαστε. 

Τα παραπάνω ισχύουν σε όλους τους τοµείς της ανθρώπινης 
ζωής, συνεπώς και στον τρόπο µε τον οποίο αντιμετωπίζουμε τους 
ξένους. 

Εφόσον δεν έχουμε οποιαδήποτε πληροφορία που να χαρα- 
κτηρίζει τους ξένους ως επικίνδυνους, η συμπεριφορά µας είναι 
συνάρτηση της συσσωρευμένης γνώσης της ανθρωπότητας και 
είναι παρόμοια µε εκείνη που έχουµε απέναντι στους «δικούς µας» 
συνανθρώπους. 

Εάν, αντίθετα, κατακλυστούμε από πληροφορίες που δηµιουρ- 
γούν την εντύπωση ότι οι ξένοι αποτελούν κίνδυνο για κάποια α- 
πό τα αδιαπραγµάτευτα αγαθά µας, και θεωρήσουμε τις πληρο- 
φορίες αυτές έγκυρες, τότε η ψυχή µας και η κοινωνική µας μνή- 
μη μπαίνουν στο περιθώριο και η συμπεριφορά µας καθοδηγείται 
αποκλειστικά από το φόβο της απώλειας σημαντικών αγαθών. 

Το δεύτερο παρατηρείται συχνά τα τελευταία χρόνια στις χώ- 
ρες της Ευρωπαϊκής Ένωσης. Έτσι, κάποιοι έχουν φτάσει ακόμη 
και σε δολοφονίες αθώων ξένων, επειδή το σύνολο των πληροφο- 
ριών που είχαν από τις δικές τους «έγκυρες και αξιόπιστες πηγές» 

τους οδήγησαν στο συμπέρασμα ότι από την παρουσίατου ξένου 
κινδύνευαν υπέρτατα αγαθά, όπως, για παράδειγµα, η ίδια τους 
η ζωή ή «η επιβίωση του έθνους». Ουσιαστικά, οδηγήθηκαν στη 
δολοφονία ξένων επειδή θεώρησαν ότι ακόµη και η φονική βία α- 
ποτελεί κατάλληλο και κοινωνικά αποδεκτό µέσο όταν χρησιµο- 
ποιείται µε στόχο την αποτροπή ενός σημαντικού κινδύνου που, 
δήθεν, πηγάζει από την παρουσία των ξένων. 


Παρόμοια περιστατικά έχουν σημειωθεί καὶ στη χώρα µας, όπως 
δείχνει η παρακάτω περίπτωση: 

Κτηνοτρόφος πυροβόλησε και σκότωσε 18χρονο Αλβανό λα- 
θρομετανάστη που μπήκε στο κτήμα του, γιατί, όπως υποστή- 
ριξε ο ίδιος, φοβήθηκε μήπως του επιτεθεί... 

Ο 19χρονος Αλβανός μαζί µε τον πατέρα του καὶ ένα συµπα- 
τριώτη τους, όταν αντιλήφθηκαν τον κτηνοτρόφο, προσπάθη- 
σαν να φύγουν, αλλά δεν πρόλαβαν, γιατί αυτός άρχισε να τους 
πυροβολεί. 

Πρόκειται για τον θ2χρονο Λ. Δ., ο οποίος, μόλις έφθασε στο 
Κτήμα του, στην τοποθεσία Γκρόσια της Παραμυθιάς Θεσπρω- 
τίας, το Σάββατο στις 7:90 το απόγευμα, πανικοβλήθηκε, κα- 
θώς αντίκρισε τρεις Αλβανούς να βγαίνουν µέσα από τα δέν- 
ὅρα. Τότε, πήγε στο αυτοκίνητό του, πήρε την κυνηγετική του 
καραμπίνα και πυροβόλησε µια φορά προς το μέρος τους για 
εκφοβισμό, σύμφωνα µε τον ισχυρισμό του. 

Τα σκάγια όµως τραυµάτισαν θανάσιμα το 19χρονο Αντρεατίκ 
Ντρομανίκου, που βρισκόταν εκεί μαζί µε το 4δχρονο πατέρα 
του Ναντίρ, καὶ ελαφρά το 1θχρονο Μιλιόνι Αλιάπι. 


(Από την εφημερίδα ΕΛΕΥΘΕΡΟΤΥΠΙΑ, 50 Σεπτεμβρίου 1996) 


Περιπτώσεις σαν την προηγούμενη είναι αποτέλεσµα ενός αδι- 
καιολόγητου και ανεξέλεγκτου φόβου, που είναι γνωστός στους 
ειδικούς. 

Ο εγκληµατολόγος Βασίλης Καρύδης σχολιάζει το θέµα αυτό 
ως εξής: 


«Είναι ένα είδος ανασφάλειας {...) µια ψυχολογική κατάσταση 
υποψήφιου θύματος, χωρίς όµως αυτό να ισχύει πραγματικά. 
Το χαρακτηριστικό έχει επαρκώς τεκμηριωθεί στην εγκληµμα- 
τολογική βιβλιογραφία. Ομάδες που κινδυνεύουν λιγότερο, 
δηλαδή οι ηλικιωμένοι -γυναίκες, άντρες-, εκδηλώνουν εντο- 
νότερα αυτό το φόβο. Συχνά, μάλιστα, σε τέτοιο σηµείο που ε- 
πηρεάζεται η καθημερινή τους ζωή, οι συνήθειές τους (...) Σε τέ- 
τοια έκταση που να σταματήσουν ακόμη και τον απλό περίπα- 
το, γιατί φοβούνται, ὕστερα από αυτά που έχουν δει και έχουν 
ακούσει. Αναμφισβήτητα, η τηλεόραση παίζει το σηµαντικό- 
τερο ρόλο, καθώς στις οµάδες αυτές διαπιστώνεται απόσταση 
από το κοινωνικό γίγνεσθαι. Δηλαδή, όσο µεγαλύτερη απόστα- 
ση υπάρχει από τις πηγές του πραγματικού κινδύνου, τόσο πε- 
ρισσότερο ενισχύεται η αντίληψη ότι κινδυνεύει να πέσει θύ- 
μα εγκληµατικής πράξης. ΄Βνας άνθρωπος που δεν έχει πάει 
ποτέ στα Εξάρχεια μπορεί να θεωρεί ότι αν περάσεις από εκεί θα 
πάθεις κάτι. 
»Τα πρόσφατα γεγονότα επιβεβαιώνουν την υπερβολική αντί- 
ὅραση που παρατηρείται σε τέτοιες περιπτώσεις, καὶ των ΜΜΕ 
αλλά καὶ τῶν κατοίκων (...) Το πρόβλημα όµως πρέπει να ε- 
στιαστεί και αλλού: πέραν των συνεπειών στην καθημερινή 
ζωή τῶν πολιτών, η ψυχολογία αυτή μπορεί να συμβάλει σε 
μία περαιτέρω εγκληματικότητα. Όταν, δηλαδή, έχεις την 
ψυχολογία του θύματος, φαντασιακά, αντιδράς καὶ διαφορε- 
τικά. Όπως ο γεωργός που αναφέραμε. Εχοντας την εικόνα 
του επικίνδυνου Αλβανού και του εαυτού του ὡς υποψήφι- 
ου θύματος, μόλις τον πλησίασαν πήρε την καραμπίνα και πυ- 
ροβόλησε». 
(Από την εφημερίδα 
ΚΥΡΙΑΚΑΤΙΚΗ ΕΛΕΥΘΕΡΟΊΥΓΙΑ, 
12 Ιανουαρίου 1997) 

ΠΟΙΟΣ ΚΑΙ ΤΙ ΚΙΝΔΥΝΕΥΕΙ ΑΠΟ ΤΟΥΣ ΜΕΤΑΝΑΣΤΕΣ; 


Έχουμε λόγους να φοβόμαστε ότι από τους μετανάστες καιτους 
πρόσφυγες που καταφεύγουν τα τελευταία χρόνια στην Ευρωπαῖ- 
κή Ένωση, συνεπώς και στην Ελλάδα, κινδυνεύουν κάποια υπέρ- 
τατα αγαθά; Επιπλέον, έχουµε λόγους να πιστεύουμε ότι ο κίνδυ- 
νος είναι τέτοιος ώστε να επιτρέπει την προσφυγή σε µέτρα διακρί- 
σεων και να δικαιολογεί µια γενικευμένη επιθετικότητα απέναντι 
σε συγκεκριμένες ομάδες; 

Η απάντηση είναι σαφής και απλή: όπως σε προηγούμενες ε- 
ποχές, έτσι και σήμερα η κοινωνία µας δεν έχει να φοβάται τίποτε 
από τους φτωχούς μετανάστες και τους πρόσφυγες. Δεν έχει να 
φοβάται τίποτε, εφόσον τους δώσει τη δυνατότητα να ζήσουν στη 
χώρα µας ανθρώπινα. 

Προβλήματα εμφανίζονται μόνο όταν ένας μεγάλος αριθµός 
μεταναστών εξαναγκάζεται δια νόμου να ζει και να εργάζεται στο 
σκοτεινό περιθώριο της κοινωνίας. Αυτό συμβαίνει, για παράδειγ- 
μα, όταν, ενώ είναι γνωστό στις υπεύθυνες αρχές ότι η έλευση και 
η παραμονή πολλών χιλιάδων μεταναστών δεν είναι δυνατόν να ε- 
µποδιστεί µε κατασταλτικά διοικητικά µέτρα, καθυστερεί ή δεν 
προωθείται η νομιμοποίηση της παραμονής και της εργασίας τους. 
Στις περιπτώσεις αυτές τα ποσοστά εγκληματικότητας μεταξύ των 
«λαθρομεταναστών» εμφανίζονται αυξημένα, ενώ για τους νόμι- 
μους μετανάστες είναι ίδια ή και χαμηλότερα από εκείνα του γηγε- 
νούς πληθυσμού. 

Το παραπάνω γεγονός έχει καταγραφεί από πολλές σχετικές έ- 
ρευνες σε όλες τις χώρες του κόσμου και έχει ερμηνευθεί επιστη- 
μονικά µε αδιαμφισβήτητο τρόπο. Στη συντριπτική τους πλειονό- 
τητα οι μετανάστες κινούνται στο πλαίσιο του νόµου, είτε έχουν 
άδεια παραμονής και εργασίας είτε ζουν παράνομα στη χώρα. 

Η αυξημένη εγκληματικότητα, όταν παρατηρείται, είναι απο- 
τέλεσμα του γεγονότος ότι, όπου είναι μεγάλος ο αριθµός των µε- 
ταναστών που διαβιούν σε συνθήκες παρανομίας, μπορούν να ορ- 
γανωθούν εγκληματικές συμμορίες αλλοδαπών, οι οποίες δρουν 
κατ᾽ αρχάς και αποκλειστικά εις βάρος των συμπατριωτών τους 
που είναι παράνομοι μετανάστες. Οι αλλοδαποί δράστες, οι οποί- 
οι συχνά βρίσκονται νόμιμα στη χώρα υποδοχής, δρουν εις βάρος 
των συμπατριωτών τους ανενόχλητα, αφού οι τελευταίοι, ως παρά- 
νομοι μετανάστες, δεν μπορούν να ζητήσουν την προστασία της 
αστυνομίας. Προσφυγή στην αστυνομία και συνεργασία μαζί της 
σημαίνει για τους παράνομους μετανάστες την προσωπική τους 
απέλαση. 

Στις συνθήκες αυτές αναπτύσσεται ανενόχλητα το οργανωµέ- 
νο έγκλημα. Τούτο γίνεται αντιληπτό από την ευρύτερη κοινωνία ως 
πρόβλημα µόνο όταν έχει δυναμώσει τόσο ώστε να αποτολµά τη δι- 
εύρυνση των εγκληματικών δραστηριοτήτων του πέρα από την πε- 
ριθωριοποιημένη κοινωνία των λαθρομεταναστών, εις βάρος του κα- 
τεστηµένου πληθυσμού. 

Ας κρατήσουμε στο νου µας µια διαπιστωµένη αλήθεια: η ρί- 
ζα της αυξημένης εγκληματικότητας δεν είναι η συμπεριφορά των 
μεταναστών και των προσφύγων, αλλά η συμπεριφορά του κρά- 
τους υποδοχής, όταν τους διατηρεί σε καθεστώς παρανομίας. Με 
τη συμπεριφορά του αυτή το ίδιο το κράτος, χωρίς να το θέλει, 
δημιουργεί το περιβάλλον στο οποίο συμμορίες μπορούν να ορ- 
γανωθούν και να δράσουν κατ᾽ αρχάς εις βάρος των παράνομων 
μεταναστών και κατόπιν εἰς βάρος ολόκληρης της κοινωνίας. 

ΒΡΑΧΥΚΥΚΛΩΜΑΣΤΟ ΝΟΥ 
ΠΟΥ ΚΑΤΑΚΑΙΕΙ ΤΗΝ ΨΥΧΗ 


Οι επιστήμονες γνωρίζουν ότι η ομάδα που εκδηλώνει εγκληµατι- 
κή συμπεριφορά δεν ταυτίζεται µε τους ανθρώπους που αναζη- 
τούν εργασία και καταφύγιο στη χώρα υποδοχής. Γνωρίζουν, επί- 
σης, ότι οι συνθήκες που επιτρέπουν την εμφάνιση οργανωμένου 
εγκλήματος εκ µέρους αλλοδαπών συνίστανται κυρίως στον εξα- 
ναγκασμµό χιλιάδων έντιµων μεταναστών σε παράνομη διαβίωση. 
Η γνώση όµως αυτή δεν είναι διαδεδομένη στον πολύ κόσμο. Α- 
ντί να κυριαρχήσει αυτή η γνώση, ένα βραχυκύκλωμα στη λογική 
σκέψη κατακαίει συχνά τόσο τον ίδιο το νου όσο καιτην ψυχή: η ε- 
γκληματικότητα καταγράφεται ως επικίνδυνο φαινόμενο που προ- 
έρχεται γενικώς από τους ξένους -χωρίς να γίνεται διάκριση της 
προσωπικής συμπεριφοράς του κάθε ξένου ξεχωριστά. 

Εξαιτίας αυτού του βραχυκυκλώματος, για την καταπολέμηση 
της εγκληματικότητας προτείνονται µέτρα περιορισμού των ξένων 
έως και μαζική απέλασή τους -δηλαδή µέτρα που αναπαράγουν 
το καθεστώς παρανομίας χιλιάδων μεταναστών και εμπλουτίζουν 
το έδαφος στο οποίο αναπτύσσεται η εγκληματικότητα. 

Έτσι δημιουργείται ένας φαύλος κύκλος: τα πρώτα θύματα 
της εγκληματικότητας, δηλαδή οι φτωχοί μετανάστες και οι πρό- 
σφυγες, μετατρέπονται για την ισχυρή πλειοψηφία σε θύτες, αντι- 
μετωπίζουν διωγμούς αντί να βιώσουν αλληλεγγύη, και οδηγού- 
νται στην παρανομία και στο περιθώριο της κοινωνίας. 

Ας σημειωθεί ότι το γεγονός αυτό αναπαράγει τις πιο ευνοῖ- 
κές και απαραίτητες συνθήκες για την ανάπτυξη του οργανωμέ- 
νου εγκλήματος και, στη συνέχεια, τροφοδοτεί τη γενικευμένη 4- 
ποψη ότι η εγκληματικότητα είναι αποτέλεσµα της παρουσίας πολ- 
λών ξένων στη χώρα κ.ο.κ. 

Έκφραση αυτού του βραχυκυκλώματος αποτελεί το αίτηµα 
«να φύγουν οι Αλβανοί», το οποίο ακούστηκε αρκετές φορές στην 
Ελλάδα ως λύση, µεταξύ άλλων, και του προβλήματος της αυξη- 
μένης εγκληματικότητας. Αυτή όµως η γενικευμένη άποψη, που 
εμφανίζεται ως πανάκεια για οξυµένα κοινωνικά -πραγµατικά ή 
φαντασιακά- προβλήματα, πέραν του ότι είναι άδικη, αναπαράγει 
το φόβο και την εχθρότητα και κατ᾽ αυτό τον τρόπο δημιουργεί 
προβλήματα τα οποία αδυνατεί να λύσει. 

Το ίδιο ισχύει και για το φόβο που αφορά σε άλλα αγαθά, ό- 
πως είναι, για παράδειγµα, οι θέσεις εργασίας, η εθνική και η 
πολιτισμική ταυτότητα, η σχολική επιτυχία κ.λπ., που φαίνονται 
να κινδυνεύουν από την ύπαρξη των μεταναστών και των προ- 
σφύγων. 

Ένα ρητό λέει «ο φόβος κατατρώγει την ψυχή». Δηλαδή ο άν- 
θρωπος χάνει σιγά σιγά αυτό που τον κάνει άνθρωπο, την ανθρω- 
πιά του, όταν φωλιάσει µεσάτου ο φόβος. 

Οι άνθρωποι, από την αρχή της ιστορίας µας, αντιπαλεύουμε 
τον κίνδυνο να χάσουμε την ανθρωπιά µας καταπολεμώντας µε 
συναίσθημα και γνώση τις καταστάσεις που προκαλούν φόβο. 

Υπάρχει, όµως, ένας φόβος που αντιμετωπίζεται δύσκολα και 
γι αυτό έχει οδυνηρές συνέπειες σε μεμονωμένους ανθρώπους 
και κοινωνίες. Είναι ο φόβος που δεν προέρχεται από αντικειµε- 
νικά υπαρκτές απειλητικές καταστάσεις, αλλά κατασκευάζεται 
στο νου των ανθρώπων. Τέτοιος είναι ο φόβος μπροστά στην α- 
πειλή που, δήθεν, σηματοδοτεί η παρουσία πολλών μεταναστών 
και προσφύγων. 

Εξαιτίας του φόβου αυτού, τις περισσότερες φορές δεν συ- 
νειδητοποιούµε την αξία που έχουν οι μετανάστες. Δεν συνειδη- 
τοποιούµε κυρίως ότι οι «ύποπτοι μετανάστες» και οι «άξιοι µετα- 
νάστες» -για τους δεύτερους επίσης διαβάζουμε καμιά φορά στις 
εφημερίδες- συχνά είναι τα ίδια πρόσωπα, µε την ίδια πάντα συ- 
µπεριφορά. Αυτοί που διαφέρουν τη µια καιτην άλλη φορά είµα- 

στε εμείς. Η παρακάτω ιστορία είναι χαρακτηριστική αυτού του 
φαινομένου. 


Το καλοκαίρι του 1992 ένας μικρόσωμος νεαρός οδηγήθηκε 
στο τμήμα. «Αλβανός, ύποπτος εμπρησμού», είπε ο αστυνομι- 
κός που τον συνέλαβε. Στο τμήμα τον περιποιήθηκαν ανα- 
λόγως. Ο νεαρός πέρασε τη νύχτα στο κρατητήριο καὶ μόνο 
το άλλο πρωί «χαριστικός» τον άφησαν να φύγει. «Εἴσαι τυχε- 
ρός που δεν έφαγες καμιά δεκαριά χρόνια φυλακή», του είπαν. 
Τέσσερα χρόνια αργότερα απεδείχθη πως οι αστυνομικοί είχαν 
κατά το ήμισυ δίκιο. Ο νεαρός ήταν πράγματι «εμπρηστής»: έ- 
βαλε φωτιά στο ελληνικό κοινό της Ατλάντα, σηκώνοντας 805 
κιλά και ανεβάζοντας στο δεύτερο σκαλί του βάθρου τη χώρα 
του -όχι βέβαια την Αλβανία. Βλέπετε, ο νεαρός της ιστορίας 
μας δεν είναι άλλος από τον Λεωνίδα Σαμπάνη, το παιδί της 
άρσης βαρών που κέρδισε για εμάς ασήμι. 
(Από την εφημερίδα ΤΟ ΒΗΜΑ, 
4 Αυγούστου 1996) 

«ΞΕΝΕ, ΤΗ ΧΩΡΑ ΠΟΥ ΜΟΥ ΛΕΣ ΤΗ ΓΝΩΡΙΣΑ, ΤΗΝ ΕΙΔΑ» 


Πολλοί άνθρωποι αναρωτιούνται τα τελευταία χρόνια εάν «οι Έλ- 
ληνες είµαστε ρατσιστές» ή εάν «στην Ελλάδα υπάρχει ρατσισμός». 
Αυτά είναι δύο διαφορετικά μεταξύ τους ερωτήματα, από τα οποί- 
ατο πρώτο µπορεί αµέσως να απαντηθεί αρνητικά. Σε κανένα µέ- 
ρος του κόσμου ο ρατσισμός δεν αποτελεί «εθνική ιδιότητα». Συ- 
νεπώς, κανείς δεν µπορεί να θέτει ένα τέτοιο γενικευμένο ερώτη- 
μα για έναν ολόκληρο λαό. Αυτό που χρειάζεται, όµως, σοβαρή 
διερεύνηση εμπεριέχεται στο δεύτερο ερώτημα, για το εάν κάποι- 
οι άνθρωποι στη χώρα µας υφίστανται συμπεριφορές οι οποίες 
μπορούν να χαρακτηριστούν «ρατσιστικές». 

Για να απαντήσουμε στο παραπάνω ερώτημα, είµαστε υποχρε- 
ωμένοι να ρίξουμε µια µατιά στη «σκοτεινή πλευρά» της καθηµερι- 
νής ζωής της χώρας µας -«σκοτεινή πλευρά» για τους περισσό- 
τερους καιτις περισσότερες από εμάς επειδή ενδιαφερόµαστε γι’ 
αυτή ή, συχνότερα, επειδή φροντίζουμε να την απωθούμε από το 
οπτικό µας πεδίο. Και σε αυτό τον τοµέα ισχύει ό,τι είδαμε να συµμ- 
βαίνει µε την πραγματικότητα των χωρών του Τρίτου Κόσμου: πλη- 
ροφορίες δεν έχουν μόνο οι ειδήμονες: τις έχουµε όλοι/ες επειδή 
δημοσιεύονται συχνά στις εφημερίδες και στα περιοδικά που δι- 
αβάζουμε. Φαίνεται όµως ότιτις απωθούμε, αντί να αναλογιστού- 
µε τη σημασία αυτών που διαβάζουμε. 

Ας δούμε στο κεφάλαιο αυτό τη σκοτεινή όψη της ελληνικής 
κοινωνικής πραγματικότητας, όπως αυτή προκύπτει από τα δη- 
μοσιεύματα του ελληνικού Τύπου, και ας αναλογιστούμε τη ση- 
μασία της. 

ΤΟ ΒΗΜΑ, 22 Μαρτίου 1998 


Σ. ΟΚώστας Γ., 22 ετών, βίασε 11χρονο Αλβανό σε ερηµική 
περιοχή της Πεντέλης (14.2.97). 

». Ἕνας 1Άχρονος, γιος Ζαϊρινοά πρόσφυγα, µέλος της οµά- 
δας μπάσκετ του ΠΑΟ, πέφτει θύμα ξυλοδαρμού από µέλη της 
«Χρυσής Δυγής» (Μάρτιος 91). 

». Οιένοικοι µιας πολυκατοικίας στην Καλλιθέα ξεσηκώνο- 
νται, γιατί µια γυναίκα από την Αρμενία πρόκειται να εγκα- 
τασταθεί σε ένα από τα διαμερίσματα, δικαιολογώντας τη στά- 
ση τους µε επιχειρήματα του τύπου: «ΤΤοιος µας εγγυάται πως 
ο επόμενος δε θα νοικιάσει το σπίτι του σε Αλβανό;». Οι ένοικοι 
είχαν αποφασίσει πως δε θα άφηναν κανέναν αλλοδαπό να ε- 
γκατασταθεί στην πολυκατοικία τους, γιατί παλιότερα ένας 
Κούρδος ένοικος ήταν µέλος... τρομοκρατικής οργάνωσης -προ- 
φανώς εννοούσαν το ΠΚΕ (10.4.97). 

». Ο2ἴχρονος Αλβανός Ζεφ Ππέτρι, στην περιοχή του Πολυ- 
γύρου, πυροβολείται στο κεφάλι και τραυματίζεται σοβαρά α- 
πό τον 2δχρονο αγρότη Νίκο Χ., ο οποίος ισχυρίζεται πως πι- 
ροβόλησε στον αέρα για εκφοβισμό (42.6.97). 

». Οδάχρονος αγροφύλακας Αθανάσιος Μ. καταδικάζεται α- 
πό το κακουργιοδικείο Καρδίτσας σε πέντε χρόνια φυλάκιση 
για ανθρωποκτονία από πρόθεση, για το φόνο του Αλβανού λα- 
θρομετανάστη Φαντίλ Ναμπούά. Τον σκότωσε επειδή του έ- 
κλεψε δύο καρπούζια. Ο Μ. άσκησε έφεση και αφέθηκε ελεύθε- 
ρος (2.6.91). 

». Σε διαθεσιμότητα τέθηκαν ο διοικητής του Τμήματος Αλ- 
λοδαπών Πειραιά Μανώλης Β., ο αρχιφύλακας Αντώνης Δ. και 
οι αστυφύλακες Δημήτρης Σ., Φώτης Γ. και Κωνσταντίνος Μ., 
που θεωρείται ότι συνέλαβαν 22 Αιγυπτίους λαθρομετανάστες 


ΚΕΦΑΛΑΙΟ 3 ΕΙΜΑΣΤΕ ΟΙ ΕΛΛΗΝΕΣ ΡΑΤΣΙΣΤΕΣ: 


και στη συνέχεια τους απέσπασαν χρήματα για να τους ελευθε- 
ρώσουν (28.6.ΘΤ). 

». Στη Θεσσαλονίκη, αστυνομικός πυροβολείκαι τραυµατί- 
ζει Αλβανό εργάτη που προσπαθούσε να διαφύγει κατά τη διάρ- 
κεια εφόδου σε εργοτάξιο. Εναντίον του δεν ασκείται ποινική 
δίωξη, καθώς η υπηρεσία «εκτιμά» ότι δεν υπάρχουν αποδεί- 
ξεις ότι αυτός πυροβόλησε (28.6.91). 

Σ. Άτομο με κλοµπ, που δήλωσε αστυνομικός, μπαίνει σε βα- 
γόνι του ηλεκτρικού στο σταθμό Βικτωρίας διατάζοντας «να 
βγουν έξω οι Αλβανοί». Όταν δύο δημοσιογράφοι, που βρίσκο- 
νταν εκείνη την ώρα στο βαγόνι, του ζήτησαν να αποδείξει πως 
είναι αστυνομικός, τους οδήγησε έξω από το σταθµό, όπου βρί- 
σκονταν άλλα δέκα άτοµα οπλισµένα και µε σιδηρογροθιές. 
Στην επιμονή των δημοσιογράφων να μάθουν τα στοιχεία τους 
τους παρέπεμψαν στον 40 όροφο της Γενικής Αστυνομικής Δι- 
εύθυνσης Αθήνας, για «να μάθετε ποια είναι η ομάδα Μ4» 
(22.1.91). 

». Στην Κερατέα, αστυνομικός πυροβολεί καὶ τραυματίζει 
σοβαρά στο στήθος τον 2δχρονο Αλβανό λαθροµετανάστη Φλα- 
μοῦρ Σούτι, ενώ αργότερα ισχυρίζεται πως το όπλο εκπυρσο- 
κρότησε κατά λάθος (12.8.9Τ). 

». Στην περιοχή του Μαρκόπουλου, αστυνομικός τραυματί- 
ζει τον 22χρονο Αλβανό Ανδρέα Γκίνη. Υποστήριξε ότι καταδιώ- 
Κοντας τον Αλβανό έπεσε κάτω και το όπλο εκπυρσοκρότησε. 
Δεν ασκήθηκε ποινική δίωξη εναντίον του (16.9.91). 

». Συλλαμβάνονται οι Γ. Μ. καὶ Δ. Π., οδηγοί ταξί, που κα- 
τηγορούνται για τουλάχιστον επτά ληστείες εις βάρος Αλβα- 
νών λαθρομεταναστών, από τους οποίους απέσπασαν 800.000 
δραχμές. Πίστευαν ότι τα θύματά τους δε θα μιλούσαν λόγω 
του φόβου της απέλασης (90.10.93). 

».  Ο 1θχρονος Αλβανός Ίονι Σέφα δολοφονείται από άγνω- 
στο σε αγροτική περιοχή της Ημαθίας. 

». Δύοαστυνομικοί εισέβαλαν στο σπίτι της Ρωσίδας Τατιά- 

νας Πουτίντσεβα, καθηγήτριας ρωσικών σε φροντιστήριο, και 
την κακοποίησαν άγρια όπως και το 1Όχρονο γιο της. Οι αστυ- 
νομικοί είχαν υποψίες πως η γυναίκα εμπλεκόταν σε κυκλώ- 
ματα εμπορίας βρεφών, αλλά, όπως αποδείχθηκε, δεν είχε καμία 
σχέση (18.2.98). 

ΕΛΕΥΘΕΡΟΤΥΠΙΑ, 21 Μαΐου 19958 


Σε ένα κεφαλοχώρι 65.000 κατοίκων, στο Κριεκούκι Αττικής, 
μερικοί φτωχοδιάβολοι αλβανικής προέλευσης πληγώθηκαν 
βαριά. Δύο ντουζίνες κάτοικοι, ευτυχώς όχι περισσότεροι, πή- 
ραν ξύλα, σίδερα, καραμπίνες και βάλθηκαν να «σωφρονίσουν» 
τους... οικονομικούς μετανάστες. Η ιδιότυπη οργή ξέσπασε στις 
αδύνατες πλάτες, τα βρόµικα πόδια και τα κακοθρεµµένα κορ- 
μιά... 

Μαζεύτηκαν δυο βράδια, έφτιαξαν κονβόι µε τα αγροτικά και 
επιτέθηκαν την ώρα που τα «θηράματα» προσπαθούσαν να 
κοιμηθοῦν το ένα πάνω στο άλλο. Σαν αφιονισµένοι από επι- 
κίνδυνο αλκοόλ, μεθυσμένοι από δυσεξήγητο πάθος για «τάξη», 
όρμησαν, στρίγκλισαν, χτύπησαν κι έφυγαν. Και την άλλη 
μέρα δεν ντράπηκαν να πιουν τα ούζα τους στα καφενεία µε 
τους ήσυχους συγχωριανούς και να µοστράρουν στην πλατεί- 
α σαν διάνοι που απένειµαν δικαιοσύνη. Είχαν, µε δική τους 
πρωτοβουλία, κάνει «σκούπα», σαν αυτές τις εντυπωσιακές 
τηλεοπτικές αστυνομικές επιχειρήσεις, και μάλιστα µε πολ- 
λές αγριότητες. 

Το βράδυ της 17ης Μαΐου μαζεύτηκε συνωμοτικότατα ο «στρα- 
τός». Είκοσι ως είκοσι πέντε άτοµα, λέει ο Θανάσης Τζ., για να 
συμπληρώσει άλλος κάτοικος: «Πήραν κι ένα Ίδχρονο παιδί 
μαζί τους, για να του δείξουν πώς δέρνουν». Αμολήθηκαν στα 
παλιόσπιτα που κοιμούνται Οι Αλβανοί καὶ άρχισαν να δέρνουν 

όποιον έβρισκαν. «Σε ένα 17χρονο Αλβανό έσπασαν το σαγόνι, 
σε έναν άλλο τη φτέρνα. Τον πήγαμε στο νοσοκομείο της Θή- 
βας». 

Γείτονες άκουσαν τις φώνές, τις στριγκλιές τους και προσπά- 
θησαν να τους εμποδίσουν. Τελικά, τροµοκρατήθηκαν και οι 
ντόπιο! και κλείστηκαν στα σπίτια τους, όχι από το φόβο τών 
Αλβανών, αλλά των Κριεκουκιωτών. Πήγαν σε πολλά σπίτια, 
πήγαν παντού, δεν άφησαν κανέναν, ξέσπασαν µε μανία. Το ε- 
πόµενο βράδυ, στις 18 του μήνα, τα επεισόδια επαναλήφθηκαν, 
αλλά σε μικρότερη έκταση. 

Ο διοικητής του αστυνομικού σταθμού δεν είχε στοιχεία στα 
χέρια του και άρα δεν μπορούσε να κινήσει τις διαδικασίες. «Αν 
έρθουν να µου καταγγείλουν ποιοι ήταν, θα ξεκινήσω την προ- 
ανάκριση», λέει. 

ΘΕΣΣΑΛΟΝΙΚΗ, 25 Απριλίου 1998 


». Υπάλληλοι του δασαρχείου Νάουσας είναι τελικά οι δρά- 
στες της δολοφονίας του ὀδχρονου Αλβανού λαθρομετανάστη 
και του σοβαρού τραυματισμού συμπατριώτη του στη δασική 
περιοχή «Πριόνια» του Βερμίου Ημαθίας. (...) 

Σημειώνεται ότι οι δράστες είναι οικογενειάρχες και ποτέ στο 
παρελθόν δεν έδωσαν δικαιώματα σε κανέναν για τη συµπερι- 
φορά τους. 

Όπως είπε στους δημοσιογράφους ο δασάρχης Νάουσας Χρή- 
στος Κ., οι δράστες είναι εξαιρετικοί υπάλληλοι και εργάζονται 
στο δασαρχείο εδώ και 20 χρόνια. 

Ο ίδιος αποδίδει το αιματηρό γεγονός και τη δολοφονία του Αλ- 
βανού στις κακές σκέψεις των δύο υπαλλήλων, που πιθανόν 
θεώρησαν τους λαθρομετανάστες εμπρηστές, θόλωσε το µυα- 
λό τους και παράλογα πυροβόλησαν εναντίον τοῦς. 

». πενθιηιίζεται ότι δεκάδες Αλβανοί λαθρομετανάστες έχουν 
σκοτωθεί τους τελευταίους μήνες από εκπυρσοκροτήσεις ό- 
πλων, κυρίως αστυνομικών, και από σκάγια κυνηγών που τους 
περνούν για θηράµατα. 

». Τέλος, πολλοί Αλβανοί πεθαίνουν σχεδόν καθημερινά σε 
ορεινές περιοχές από το κρύο και τις κακουχίες, στις προσπά- 
θειές τους για µια καλύτερη ζωή στη χώρα µας. 

». «Νέο αιματηρό επεισόδιο, µε θύμα Αλβανό λαθροµετανά- 
στη και άγνωστους δράστες, έγινε χθες τα ξημερώματα στη Βέ- 
ροια. Συγκεκριµένα, ο δράστης ή οι δράστες έριξαν από αρκε- 
τό ὕψος τσιμεντόλιθους στο κεφάλι του 86θχρονου ΑσίΡοκάν, 
ο οποίος κοιμόταν σε ακάλυπτο χώρο νεοανεγειρόµενης Ο1κο- 
δομής σε προάστιο της Βέροιας. Ο ὀθχρονος, µε βαριά κρανιο- 
εγκεφαλική κάκωση, μεταφέρθηκε στο νοσοκομείο της πόλης 
όπου νοσηλεύεται. 

Στα χιονισμένα βουνά της Κόνιτσας εγκατέλειψε µια Αλβανί- 
δα και τα τρία παιδιά της άγνωστος ΄Έλληνας, οδηγός φορτη- 
γού αυτοκινήτου, ο οποίος έναντι αμοιβής είχε υποσχεθεί να 
τους μεταφέρει στην Αθήνα. 

Δύο ηµέρες περιπλανήθηκαν µέσα στα χιόνια η Κιλίκ Μπουρ- 
μπούκε, από την Κουτσόβα της Αλβανίας, οι δύο κόρες της, 12 
και 15 χρόνων, καὶ ο Ί0χρονγος γιος της, ώσπου εντοπίστηκαν 
από αστυνομικό που περιπολούσε στην περιοχή. 

Αμέσως μεταφέρθηκαν στο Νοσοκομείο Ιωαννίνων, όπου οἱ γι- 
ατροί διαπίστωσαν ότι όλοι είχαν κρυοπαγήματα, ενώ η 16χρο- 
γη κόρη της, λόγω της σοβαρότητας της κατάστασης, νοσηλεύ- 
εται στην εντατική, καθώς έχει σοβαρά κρυοπαγήματα. 

Η Κιλής,που δε γνωρίζει τα στοιχεία του οδηγού του φορτηγού 

αυτοκίνητου, είπε στους αστυνομικούς ότι αποφάσισε να έλ- 
θει μαζί με τα παιδιά της στην Ελλάδα για να ζήσουν µια καλύ- 
τερη ζωή μαζί µε τον άνδρα της, ο οποίος ζει τα τελευταία χρό- 
νια στην Αθήνα. 

Ο οδηγός του αυτοκινήτου τούς υποσχέθηκε ότι θα τους µε- 
ταφέρει στην Αθήνα, αφού δεν είχαν βίζα. Σε κάποια στιγμή 
όµως κοντά στην Πυρσόγιαννη, σε έναν επαρχιακό δρόμο, τους 
εγκατέλειψε λέγοντάς τους: «Λίγο πιο κάτω είναι ο εθνικός 
δρόμος. Να πάτε μόνοι σας». 

». Οπλισµένοι κάτοικοι του Γιαννιτσοχωρίου Ηλείας έδει- 
ραν, τραυµάτισαν, απείλησαν και εξευτέλισαν 25 νεαρούς Αλ- 
βανούς, επειδή, σύμφώνα µε πληροφορίες, κάποιοι από αυτούς 
ζήτησαν μείωση του ωραρίου εργασίας (δούλευαν ήλιο µε ή- 
λιο, δηλαδή 12-19 ώρες) και καλύτερα μεροκάματα. 

». Ελεύθεροι αφέθηκαν από τον Εισαγγελέα Πλημμελειοδι- 
κών Σάμου οι Ικαριώτες Στ. Κ., θ. Π., Στρ. Αφ., Στ. Κ. και Κ. Τ., 
οι οποίοι φορώντας κουκούλες εισέβαλαν σε σπίτια καὶ ἕξυλο- 
κόπησαν Αλβανούς. 

». Συνελήφθησαν στη Μυτιλήνη οι (Έλληνες) Χ. Αν. και Μ. 
Κ. οι οποίοι φορώντας κουκούλες καὶ μιλώντας σπαστά ελλη- 
νικά, προκειμένου να τους περάσουν για Αλβανούς, λήστεψαν 
δύο οικογένειες, λέγοντας χαρακτηριστικά ότι είναι ξένοι και 
δεν έχουν να φάνε. 

». Με απόφαση του κοινοτικού συμβουλίου στην Πουλίτσα 
Κορινθίας απαγορεύτηκε η πώληση αλκοόλ στους Αλβανούς, 
για τους οποίους ορίστηκε ως ανώτατο μεροκάματο το ποσό 
των 65.000 δραχμών. 

». Γιαανθρωποκτονία από πρόθεση παραπέμπεται σε δίκη ο 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


6. Ε. από τον Πλατανόκαμπο Καβάλας, που πυροβόλησε και 
σκότωσε χωρίς λόγο το 17χρονο Αλβανό Μ. Γκασμέντ και έ- 
κρυψε το πτώμα του σε καλαμποκιές. 

». Μέσα στον κατάμεστο από κόσμο σταθµό του Ηλεκτρικού 
στον Άγιο Νικόλαο, ομάδα 20 νεαρών Ελλήνων επιτέθηκε µε ξύ- 
λα και σιδηρολοστούς και κακοποίησε αλλοδαπούς πρόσφυγες 
φωνάζοντας ρατσιστικά συνθήματα. 

ΑΥΡΙΑΝΗ Β. ΕΛΛΑΔΑΣ, 10 Οκτωβρίου 1995 


Ο ρατσισμός χτυπά τώρα καὶ τοῦς Ελληνοπόντιους... 
Ανησυχητικές διαστάσεις προσλαμβάνει ένα ιδιότυπο είδος 
ρατσισμού που εκδηλώνεται απέναντι στους νεοπρόσφυγες... 
Την ύπαρξη τέτοιων κρουσμάτων επισημαίνει µε ανακοίνῶ- 
ση της η Πανελλήνια Ομοσπονδία Ποντιακών Σωματείων με 
αφορμή την αναγραφή συνθημάτων όπως: «Εξω οι Ρώσοι -- 
Δουλειά στους Έλληνες» καὶ «Το ΟΔΕΔ είναι Ελληνικό και 
όχι Ρωσικό». 


ας 


Από τα παραπάνω δημοσιεύματα αναδύεται «η σκοτεινή ό- 
ψη» της χώρας, η οποία για πολλούς μετανάστες και πρόσφυ- 
γες είναι η κυρίαρχη και για ορισμένους μόλιστα η μοναδική. Αυ- 
τή είναι η πραγματικότητα που αγνοούμε ή απωθούμε από το ο- 
πτικό µας πεδίο. 

Για να καταλάβουμε τη σημασία της, ας θέσουμε στον εαυτό 
μας ένα υποθετικό ερώτηµα: πώς θα αντιδρούσαμε εάν αυτή την 
εποχή ήμασταν μετανάστες σε κάποια άλλη χώρα -όπως τόσες 
φορές έχει συμβεί και συμβαίνει σε εκατομμύρια Ελλήνων- και ε- 

κεί κάποιος άλλος μετανάστης µας περιέγραφε µε τα παραπάνω 
δημοσιεύματα την πατρίδα του; Θα αναφωνούσαμε µε νοσταλγία 
και υπερηφάνεια, όπως στο ποίημα που διδάσκουµε στους µαθη- 
τές και στις μαθήτριες µας εδώ και δεκάδες χρόνια: «Ξένε, τη χώ- 
ρα που µου λες, τη γνώρισα, την είδα, τη μακρινή πατρίδα σου έ- 
χω κι εγώ πατρίδα»; 

Αυτό είναι ένα σηµαντικό ερώτημα. Και από την απάντηση που 
δίνουμε στο ερώτημα αυτό εξαρτάται το είδος, το μέγεθος και ο 
βαθμός της προσωπικής ενασχόλησής µας µε την υπόθεση του 
ρατσισμού στη χώρα µας. 

ΔΙΑΚΡΙΣΕΙΣ ΚΑΙ ΚΑΤΑΠΙΕΣΗ 


Από το προηγούμενο κεφάλαιο ας συγκρατήσουμµε ότι στη χώρα 

του Ξένιου Δία καθημερινά πολλοί άνθρωποι: 

9 Υποχρεώνονται να διάγουν ζωή στην οποία το «λάθε βιώσας» 
του ποιητή αποκτά κυριολεκτική σημασία. 

9 «Σαρώνονται» εκτός χώρας σε επιχειρήσεις που ονομάζονται «ε- 
πιχειρήσεις-σκούπα», φράση αποκαλυπτική του τρόπου θεώ- 
ρησης των μεταναστών. 

9 Συλλαμβάνονται ομαδικά, ως «συνήθεις ύποπτοι», κάθε φορά 
που διαπράττεται ένα έγκλημα. 

9 Θεωρείται ότι πρέπει να είναι ικανοποιημένοι και ευγνώμονες 
όταν έχουν το δικαίωµα να εργάζονται και να διαμένουν στη 
χώρα µας, όποιες κι αν είναι οι συνθήκες εργασίας και διαµο- 
νής τους. 

9 Καθημερινά πέφτουν θύματα διακρίσεων και δέχονται προσβο- 
λές από ορισμένους που θεωρούν ότι η ελληνική καταγωγή δί- 
νει δικαιώματα εξουσίας πάνω σε εκείνους που δεν έχουν την 
ίδια καταγωγή. 

9 Προπηλακίζονται, τραυματίζονται και μερικές φορές χάνουν 
τη ζωή τους σε βίαιες επιθέσεις εναντίον τους -από τις οποίες 
πολλές είναι αποτέλεσμα της οργανωμένης δράσης ακροδε- 
ξιών φασιστικών ομάδων. 

Κάποια από τα παραπάνω φαινόμενα διακρίσεων και καταπίε- 
σης συμβαίνουν σπάνια, ορισμένα συμβαίνουν συχνά και κάποια α- 
ποτελούν τον κανόνα στη ζωή των μεταναστών και των προσφύγων. 

Επιπλέον, κανόνα αποτελεί και ο αποκλεισμός τους από σηµα- 
ντικά δημόσια και κοινωνικά αγαθά, όπως η υγεία και η εκπαίδευση. 

Κάποια από τα παραπάνω βιώματα διακρίσεων και αποκλει- 
σμού οι ξένοι μετανάστες και πρόσφυγες τα μοιράζονται µε άλ- 

λες οµάδες του πληθυσμού. Οµάδες που συχνά δεν αποτελούνται 

από ξένους στην καταγωγή, όπως είναι, για παράδειγµα, οι πρό- 

σφυγες ελληνικής καταγωγής από τις χώρες της πρώην Σοβιετι- 
κής Ένωσης ή οµάδες που εδώ και πολλές εκατοντάδες χρόνια 
αποτελούν αδιάσπαστο µέρος του ελληνικού πληθυσμού, όπως οι 

Έλληνες Ρόμα (Τσιγγάνοι). 

Συχνά, συμπεριφορές διακρίσεων βιώνουν τόσο άτοµα µε εἰ- 
δικές ανάγκες όσο και άτοµα µε σεξουαλικές προτιμήσεις διαφο- 
ρετικές από εκείνες της πλειονότητας. 

Υπάρχουν, δηλαδή, πολλές οµάδες ανθρώπων των οποίων τα 
μέλη εξαναγκάζονται σε υποτελή διαβίωση ή γίνονται θύματα επι- 
θέσεων. 

Αυτά συμβαίνουν στη χώρα µας, όπως συμβαίνουν άλλωστε, 
µε την ίδια ή διαφορετική έκταση και ένταση, στις άλλες χώρες 
της Ευρωπαϊκής Ένωσης. Και όπως έχουν συμβεί και συμβαίνουν 
σε άλλες χώρες του κόσμου. 

Τούτη η εικόνα της χώρας µας, που διαμορφώνεται από δεκά- 
δες µικρά περιστατικά τραυματισμού της ανθρώπινης αξιοπρέπει- 
ας και καταπάτησης των βασικών αρχών λειτουργίας µιας δηµο- 
κρατικής κοινωνίας, φαίνεται να είναι υπόθεση και πρόβλημα απο- 
κλειστικά όσων ζητούν καταφύγιο στην Ελλάδα ή όσων από τους 
ίδιους τους Έλληνες βιώνουν διακρίσεις εξαιτίας κάποιων ιδιαίτε- 
ρων χαρακτηριστικών τους. 

Όμως: 

9 Ηανθρώπινη αξιοπρέπεια είναι ένα αγαθό που οι άνθρωποι το 
απολαμβάνουμε «εξ αδιαιρέτου», και γι’ αυτό, όταν τραυματί- 
ζεται στο πρόσωπο ενός ανθρώπου, αυτομάτως πληγώνεται η 
αξιοπρέπεια όλων όσοι θέλουν να είναι άνθρωποι. 

9 Η δημοκρατική κοινωνία στηρίζεται σε έναν κοινωνικό ιστό, και 
εάν αυτός τραυματιστεί και αρχίσει να ξηλώνεται σε κάποια 
βασικά σηµεία του, αυτομάτως το σύνολο της δημοκρατικής 
κοινωνίας απειλείται µε καταστροφή. 

Γι’ αυτό, στην πραγματικότητα, η «σκοτεινή όψη» της χώρας 
είναι υπόθεση και πρόβλημα, κυρίως, αυτών που έχουν τη δύνα- 
μη να προστατεύσουν την ανθρώπινη αξιοπρέπεια και τη δηµο- 
κρατική κοινωνία -και δεν το κάνουν, είτε επειδή δεν κατανόησαν 
την έκταση και τη σημασία όλων αυτών που συμβαίνουν γύρω τους 
είτε επειδή θεωρούν ότι δεν έχουν την απαραίτητη τεχνογνωσία 
για να αντισταθούν µε επιτυχία. 

Υπάρχουν όμως και άλλοι που κατανοούν την έκταση και τη 
σημασία όλων αυτών που συμβαίνουν γύρω τους και αντιδρούν 
με επιτυχία. Το παρακάτω παράδειγµα είναι χαρακτηριστικό και 
αποδεικνύει ότι η «σκοτεινή όψη» της Ελλάδας µπορεί να εξαλει- 
φθεί µε τη συστηματική δράση των δημοκρατικών ανθρώπων. 


κ 


Ο Νίκος Πετάσης είναι ο κοινοτάρχης που τιμήθηκε, στις 19 
Μαρτίου, από την ΒΟΒ Ρατσισμός, γιατί κατάφερε µε τη στά- 
ση του να δώσει τέλος σε ένα βίαιο κυνήγι μαγισσών που είχαν 
ξεκινήσει νεαροί εις βάρος Αλβανών εργατών της περιοχής. 
«Επιναν, γλεντούσαν και µετά έσπαγαν στο ξύλο φουκαρά- 
δες Αλβανούς που δουλεύουν στα χτήματα και δεν είχαν πει- 
ράξει ποτέ κανέναν». 

Το χωριό του είναι µέσα στον κάμπο. Εκεί όπου τα λιόδεντρα 
καλύπτουν τη γη καὶ δίνουν στους ντόπιους λάδι καὶ ετήσιο 
εισόδημα. Η κοινότητα Κάτω Χωριού είναι 6 χιλιόμετρα βό- 
ρεια της Ἱεράπετρας και 25 χιλιόμετρα νοτιοανατολικά του Α- 
γίου Νικολάου. Συναπαρτίζεται από τα χωριά Επισκοπή, Πά- 
γνῶ Χωριό, Παπαδιανά και τον οικισμό Θριπτή. 

Ξημέρωμα 21ης Φεβρουαρίου 1998. Αιμόφυρτοι µεταφέρο- 
νται στο νοσοκομείο Αλβανοί που ξυλοκοπήθηκαν άγρια από 
νεαρούς ηλικίας 15-25 ετών. Το χυύπημα τῶν αλβανοφάγων γί- 
νεται στο Πάνω Χωριό. Ο κοινοτάρχης αναρωτιέται: «Γιατί 
γίναμε ζούγκλα;». 

Προσπαθεί να μάθει τους αυτόκλητους σερίφηδες. Το κατορ- 
θώνει. Καλεί τους νεαρούς και επιχειρεί να τους συνετίσει. 
Τις επόµενες ηµέρες όµως η παρέα εισβάλλει και κακοποιεί 
Αλβανούς στην Επισκοπή. Το ποτήρι ξεχειλίζει. «Τρομοκρα- 
τήθηκα σκεπτόμενος πως ο ρατσισμός ανατέλλει δίπλα µας. 
Οι γονείς κάποιων από τους νεαρούς προσπαθούν να φέρουν 
στα συγκαλά τους τα παιδιά, αλλά δεν έχουν αποτέλεσµα οι ε- 
πιπλήξεις. Αναγκάζοµαι να κάνω έκκληση µέσω τῶν τοπικών 
μέσων μαζικής ενημέρωσης, για να σταματήσει το κακό». Οι 
νεαροί απομονώνονται. Το ἴδιο καὶ η λογική των προγραφών. 
«Το χωριό έχει ανάγκη από τα ξένα χέρια. Δοσλεύουν στα χτή- 
ματα και κάνουν δουλειές που δεν μπορούμε εμείς», λέει ο Νί- 
κος Πετάσης. «Τα παιδιά µας σπουδάζουν. Λείπουν από τα χω- 
ριά.΄Εχουν κατέβει στις μεγαλουπόλεις». 

Το χειμώνα οι μόνιμοι κάτοικοι είναι γύρω στους 1.600. Το κα- 
λοκαίρι φθάνουν τους 4.000. Οι ξένοι εργάτες χρησιμοποιούνται 
για το λιομάζωμα, για το σκάψιμο, για το πότισμα. Στα θερµμο- 
κήπια τῶν γύρω περιοχών δουλεύουν επίσης πολλοί Αλβανοί. 
«Δεν παίρνουν τη δουλειά κανενός. Εγώ, κάθε χρόνο, καλώ 
τους νέους να εργαστούν σε δουλειές της κοινότητας. ΟἹ ἴδι- 
οι που ξυλοκόπησαν τους Αλβανούς αρνήθηκαν την πρόσκλη- 
ση για δουλειά, κατ᾽ επανάληψη. Λοιπόν, ούτε δουλειές παίρ- 
νουν από κανέναν». 

Όταν γίνονται κλοπές καὶ ληστείες, η πρώτη επισήμανση εί- 
ναι ότι πρόκειται για Αλβανούς. «Ακόμη και αν είναι έτσι, δεν 
πρέπει να κατηγορούνται όλοι χωρίς εξαίρεση. Εμείς ζούμε 
αρμονικά μαζί τους. Όταν έγινε πρόσφατα κλοπή στον παιδι- 
κό σταθµό της Ἱεράπετρας (πήραν 160.000 δραχμές) έπεσε το 
ανάθεμα στους αλλοδαπούς. Αποδείχθηκε ότι ήταν Ελληνες. 
Ακόμη και όπου αποδεικνύεται όµως ότι είναι Αλβανοί οι κα- 
κοποιοί, δε δικαιολογείται η εκ των προτέρων καταδίκη τους 
και η γενικευμένη κατάρα». 


(Από την εφημερίδα ΤΟ ΒΗΜΑ, δ Απριλίου 1998) 

ΤΙ ΕΙΝΑΙ Ο ΡΑΤΣΙΣΜΟΣ; 


Αναλογιζόμενοι όλα τα παραπάνω, ορισμένοι αναρωτιούνται εάν 
«Οι Έλληνες είµαστε ρατσιστές» ή εάν «στην Ελλάδα υπάρχει ρα- 
τσισμός». 

Η απάντηση εξαρτάται προφανώς από το πώς ορίζουμε την 
έννοια του ρατσισμού». 

9 Εάν ο ορισμός που επιλέγουμε είναι πολύ ευρύς και περιλαμ- 
βάνει κάθε µορφή έµµεσων και άμεσων διακρίσεων και κοινω- 
νικής αδικίας, τότε όλοι οι άνθρωποι θα μπορούσαν να χαρα- 
κτηριστούν κάποια στιγµή ρατσιστές. 

9 Εάν ο ορισμός είναι ιδιαίτερα περιορισμένος και περιλαμβάνει 
μόνο διακρίσεις εις βάρος μελών µιας «φυλής», όπου η «φυ- 
λή» ορίζεται αποκλειστικά µε βιολογικούς όρους της παραδο- 
σιακής ανθρωπολογίας, τότε µόνο ορισμένες κοινωνίες του 
παρελθόντος θα μπορούσαν να χαρακτηριστούν ρατσιστικές. 
Κάποιες κοινωνίες αρέσκονται να εξαφανίζουν το ρατσισμό α- 

πό τη ζωή τους επιλέγοντας είτε έναν ιδιαίτερα ευρύ ορισμό, ο- 
πότε μετατρέπουν το ρατσισμό σε ένα από τα πολλά αυτονόητα 
γνωρίσματα του ανθρώπου που δεν επιδέχονται διορθωτική πα- 
ρέμβαση, είτε έναν ιδιαίτερα στενό ορισμό, οπότε τον µετατρέ- 
πουν σε ένα φαινόμενο αποκλειστικά ιστορικής σημασίας (π.χ., να- 
ζιστική περίοδος της Γερμανίας, φυλετικές διακρίσεις στις ΗΠΑ, 
καθεστώς Απαρτχάιντ στη Νότια Αφρική). 

Αντίθετα, τα δημοκρατικά κινήματα σε όλο τον κόσµο ορίζουν 
το ρατσισμό µε τέτοιο τρόπο ώστε µε την έννοια αυτή να ανα- 
γνωρίζονται πολύ συγκεκριµένα φαινόμενα διακρίσεων. Πρόκει- 
ται για φαινόμενα τα οποία αφενός βιώνονται οδυνηρά από ορι- 
σμένους ανθρώπους και αφετέρου αντιτίθενται στη θεμελιώδη 
αρχή των δημοκρατικών χωρών περί ισότητας όλων των ανθρώ- 


ΚΕΦΑΛΑΙΟ 3 ΕΙΜΑΣΤΕ ΟΙ ΕΛΛΗΝΕΣ ΡΑΤΣΙΣΤΕΣ: 


πων ανεξάρτητα από τις ιδιαιτερότητές τους. 

Στο πλαίσιο αυτό µε τον όρο «ρατσισμός» εννοούμε ένα πλέγ- 
μα αντιλήψεων, στάσεων, συμπεριφορών και/ή θεσμοθετημένων 
μέτρων που εξαναγκάζει ορισμένους ανθρώπους σε υποτελή δι- 
αβίωση, κι αυτό µόνο και µόνο επειδή ανήκουν σε µια διακριτή 
κατηγορία ανθρώπων. Ως δικαιολογία για τις διακρίσεις χρησιµο- 
ποιείται η διαφορετικότητα της ομάδας, στην οποία προσάπτεται 
συχνά -αλλά όχι πάντα- µια υποτιθέμενη κατωτερότητα ή / και ε- 
πικινδυνότητα. 

Το φάσμα της υποτελούς διαβίωσης είναι ευρύ. Έχει όµως πά- 
ντοτε ως πυρήνα τον αποκλεισμό από δημόσια και κοινωνικά αγα- 
θά ή την ανισότιµη συμμετοχή σε αυτά. 

ΜΟΡΦΕΣ ΤΟΥ ΡΑΤΣΙΣΜΟΥ 


0 ρατσισμός ως αποτέλεσµα ρατσιστικών αντιλήψεων 


Συνήθως, οι αντιλήψεις, οι στάσεις και οι συμπεριφορές είναι ε- 
ναρμονισμένες μεταξύ τους. Στις περιπτώσεις αυτές η ρατσιστι- 
κή συμπεριφορά στηρίζεται σε ένα πλέγμα ρατσιστικών αντιλήψε- 
ων και στάσεων, οι οποίες συχνά τροφοδοτούνται από µια ολο- 
κληρωμένη ρατσιστική εικόνα για την κοινωνία. 

Στις περιπτώσεις αυτές οι ρατσιστές ανταποκρίνονται στην ει- 
κόνα «του ρατσιστή» που έχουµε δημιουργήσει στο νου µας, επη- 
ρεασμένοι από κινηματογραφικές ταινίες µε θέµα φυλετικά εγκλή- 
ματα στη Γερμανία του Χίτλερ, στο Νότο των Ηνωμένων Πολιτειών 
της Αμερικής και στη Νότια Αφρική του Απαρτχάιντ. Είναι, δηλαδή, 
άνθρωποι µε προφανώς λανθασμένες γενικευμένες απόψεις για 
όλατα άτοµα που ανήκουν σε ένα λαό ή έχουν διαφορετικό χρώ- 
μα δέρματος. 

Επιπλέον, είναι άνθρωποι που, εκτός από την αρνητική αντίλη- 
ψη, έχουν και αρνητική στάση, δηλαδή αρνητική προδιάθεση, α- 
πέναντι στα άτοµα της διαφορετικής ομάδας. 

Τέλος, είναι άνθρωποι που δεν διστάζουν να αντιμετωπίσουν 
υποτιµητικά ή/και επιθετικά τα διαφορετικά άτοµα, κατά παράβα- 
ση όσων ισχύουν στις κοινωνίες µας για την αυτονόητη συµπερι- 
φορά που πρέπει να δείχνουμε απέναντι σε άλλους ανθρώπους. 

Η συμπεριφοράτους είναι αποτέλεσµα της πεποίθησης ότι µε 
τις πράξεις τους υπερασπίζονται προσωπικά τους δικαιώματα, α- 
κόμη και δικαιώµατα ολόκληρης της πολιτισµένης κοινωνίας, τα 
οποία απορρέουν από τη, δήθεν, ανωτερότητα της δικής τους φυ- 
λετικής ομάδας. 

Δεν είναι λίγες οι περιπτώσεις όπου τέτοιες αντιλήψεις, στά- 
σεις και συμπεριφορές προπαγανδίζονται ως «επιβεβλημένες» ή 
δικαιολογούνται ως «φυσικές» από επιστήμονες και πολιτικούς, 
και μεταφέρονται ως «αυτονόητες» από γενιά σε γενιά µέσω της 
κοινωνικοποίησης. 

Κατ’ αυτό τον τρόπο, υπάρχουν πολλοί άνθρωποι που έχουν 
αρνητικές αντιλήψεις για άλλες ομάδες, χωρίς ποτέ να υποπτεύο- 
νται ότι αυτές δεν ανταποκρίνονται στην πραγματικότητα, αλλά α- 
ποτελούν απλώς «κληρονομημένες» κοινωνικές προκαταλήψεις. 
Το ίδιο ισχύει για τις «αυτονόητες» στάσεις και συμπεριφορές τους 
απέναντι στις συγκεκριμένες διαφορετικές ομάδες. 

Ρατσισµός από ιδιοτέλεια 


Η ρατσιστική συμπεριφορά δεν είναι αποτέλεσµα µόνο ρατσιστικών 

αντιλήψεων ή µιας ολοκληρωμένης ρατσιστικής εικόνας για την 

κοινωνία. Εκτός από τις «κλασικές» περιπτώσεις ρατσισμού στις 
οποίες αναφερθήκαµε στο προηγούμενο κεφάλαιο, συχνά συνα- 

ντούμε και περιπτώσεις στις οποίες η ρατσιστική συμπεριφορά υ- 

παγορεύεται καθαρά από προσωπικά συμφέροντα και η διατύπω- 

ση αρνητικών αντιλήψεων για το θύμα της ρατσιστικής συμπερι- 
φοράς απλώς χρησιµοποιείται εκ των υστέρων για να δικαιολογή- 
σειτη συγκεκριμένη συμπεριφορά. 

9 Είναι χαρακτηριστική η συμπεριφορά λευκών εργοδοτών στη 
Νότια Αφρική την εποχή του Απαρτχάιντ (του καθεστώτος των 
φυλετικών διακρίσεων), οι οποίοι, ενώ δεν συμμερίζονταν τις 
απόψεις περί κατωτερότητας ή επικινδυνότητας των «μαύρων», 
υποστήριζαν µε όλα τα µέσα που διέθεταν τη ρατσιστική πο- 
λιική, επειδή η εφαρμογή της εξυπηρετούσε σηµαντικά οικο- 
νομικά τους συμφέροντα. 

Το γεγονός ότι αυτό που οδηγεί σε ρατσιστική συμπεριφορά 
συχνά είναι κάποια συμφέροντα και όχι λανθασμένες αντιλήψεις 
φαίνεται από την «ασυνέπεια» που δείχνουν ορισμένες φορές οι 
ρατσιστές όταν τα συμφέροντά τους υπαγορεύουν διαφορετική 
συμπεριφορά. 

9 Είναι χαρακτηριστική η συµπεριφοράτου Χίτλερ, ο οποίος, ε- 
νώ επισήμως θεωρούσε τους Ασιάτες «κατώτερους», εξαιρού- 
σε από την κατηγορία αυτή τους Ιάπωνες, επειδή τους χρεια- 
ζόταν ως συμμάχους στον πόλεμο. 

9 Τοίδιο συνέβαινε µε τους Ιάπωνες στη Νότια Αφρική την επο- 
χή του Απαρτχάιντ: ενώ υπήρχε θεσµοθετηµένα η ομάδα των 
«Ασιατών» ως ειδική κατηγορία πολιτών που δεν είχαν το δικαί- 
ωμα να χρησιμοποιούν τους ίδιους χώρους µε τους «λευκούς», 
οι σχετικοί νόμοι δεν ίσχυαν για τους Ιάπωνες επιχειρηματίες. 

0 ρατσισμός ως αποτέλεσµα µέτρων της πολιτείας 


Η ύπαρξη αρνητικών αντιλήψεων και στάσεων δεν συνεπάγεται 
πάντοτε την εκδήλωση ρατσιστικής συμπεριφοράς. Είναι συχνό 
το φαινόμενο ανθρώπων µε αρνητικές αντιλήψεις και στάσεις οι 
οποίοι, αν και θα το επιθυμούσαν, δεν μπορούν να αναπτύξουν ρα- 
τσιστική συμπεριφορά, επειδή δεν έχουν την απαραίτητη δύναμη. 

9 Είναι χαρακτηριστικό το γεγονός ότι ο αντισημιτισμός, ο οποί- 
ος εξακολουθεί να πρεσβεύεται από διάφορες ομάδες στην 
Ευρώπη, δεν βρίσκει έκφραση σε αντίστοιχες δραστηριότη- 
τες, εξαιτίας της αυστηρότητας µε την οποία αντιμετωπίζεται 
απότις δημοκρατικές χώρες µετά τη γενοκτονία των Εβραίων 
από τους Ναζί. 

9 Είναι χαρακτηριστική η περίπτωση των Ρομά (Τσιγγάνων) στις 
χώρες της Ανατολικής Ευρώπης. Οι αρκετά διαδεδομένες αρ- 
νητικές αντιλήψεις και στάσεις απέναντι στους λαούς αυτών 
των χωρών δεν μετατρέπονταν σε αντίστοιχη συμπεριφορά την 
εποχή του λεγόμενου «υπαρκτού σοσιαλισμού», εξαιτίας της 
αυστηρότητας µε την οποία αντιµετωπιζόταν η ρατσιστική συ- 
µπεριφορά. Ωστόσο, µετά την κατάρρευση των εν λόγω καθε- 
στώτων, εκδηλώθηκε ρατσισμός εις βάρος των Ρομά σε όλους 
τους τοµείς και σε όλα τα επίπεδα της κοινωνίας. 

Ουσιαστικά, η ύπαρξη σχετικών ισχυρών θεσμών παρεμποδίζει 
την εμφάνιση ρατσιστικής συμπεριφοράς, ακόµη και όταν υπάρ- 
χουν αρνητικές αντιλήψεις και στάσεις. Αντίθετα, η αποδυνάµω- 
ση των σχετικών θεσμών και η ανοχή της κρατικής εξουσίας επιτρέ- 
πουν την εμφάνιση του ρατσισμού. 

Η σημασία που έχει η συμπεριφορά της πολιτείας γίνεται εμφα- 
νέστερη στην περίπτωση θεσμοθέτησης μέτρων διακρίσεων και 
καταπίεσης. 

Το παράδειγµα της Γερμανίας του Χίτλερ είναι χαρακτηριστικό. 
9 Μενόμους, οι οποίοι συντάχθηκαν ειδικά για το σκοπό αυτό, 

οι Εβραίοι αποκλείστηκαν από επαγγέλματα τα οποία ασκούσαν 

µέχρι εκείνη τη στιγµή. 

Αυτό δεν ήταν αποτέλεσµα της αντίληψης ότι, πιθανόν, οι Ε- 
βραίοι δεν μπορούσαν να ασκήσουν επαρκώς το συγκεκριµένο ε- 
πάγγελµα. Ἠταν αποτέλεσµα του ψυχρού σχεδιασμού εκ µέρους 
των διωκτών τους, οι οποίοι ήθελαν να αφαιρέσουν απότους Ε- 
βραίους κάθε δυνατότητα επιβίωσης. Ταυτόχρονα, κάποιοι υπο- 
στήριζαν τις διακρίσεις από ιδιοτέλεια, επειδή έτσι μπορούσαν να 
απαλλαγούν από ένα µεγάλο αριθµό σοβαρών ανταγωνιστών ή να 
πάρουν τη θέση τους ή να αγοράσουν σε εξευτελιστική τιμή το 
εργοστάσιό τους ή να υφαρπάξουν την περιουσία τους κ.λπ. 

9 Αντίθετα, στο ίδιο καθεστώς, ο νόμος που ψηφίστηκε και απα- 
γόρευε τη σύναψη γάμων μεταξύ Εβραίων και «Αρίων» δεν ε- 
ξυπηρετούσε ιδιοτελείς σκοπούς, αλλά ήταν σε μεγάλο βαθ- 
μό απόρροια µιας εσφαλμένης αντίληψης των ρατσιστών αν- 
θρωπολόγων, την οποία ενστερνίστηκαν και οι οπαδοί τους. 
Οι ρατσιστές ανθρωπολόγοι υποστήριζαν τη λανθασμένη άπο- 
ψη ότι τέτοιοι γάμοι, δηλαδή επιµιξίες μεταξύ «φυλών», έχουν 
αρνητικές βιολογικές συνέπειες για τους λαούς. 

Πάντως, από όλα τα παραπάνω παραδείγματα γίνεται φανερό 
ότι ο θεσμοθετημένος ρατσισμός αποτελεί την ισχυρότερη µορ- 
φή ρατσισμού, επειδή ασκείται από την ισχυρότερη µορφή εξου- 
σίας: την κρατική εξουσία. 

Επιπλέον, είναι µια σημαντική μορφή ρατσισμού, διότι η ύπαρ- 
ξη ρατσιστικών µέτρων στο επίπεδο του κράτους τροφοδοτεί και 
ενισχύει το πλέγμα των αρνητικών αντιλήψεων, στάσεων και/ή συ- 
μπεριφορών στο ατομικό και στο κοινωνικό επίπεδο (βλ. σχετικά 
το κεφάλαιο για τις «κοινωνικές προκαταλήψεις»). 


ΚΕΦΑΛΑΙΟ 3 ΕΙΜΑΣΤΕ ΟΙ ΕΛΛΗΝΕΣ ΡΑΤΣΙΣΤΕΣ: 


Συμπέρασμα 


Από τα παραπάνω προκύπτει ότι ο ρατσισμός εμφανίζεται µε τρεις 

διαφορετικούς τρόπους: 

« Ρατσισµός - αρνητικές αντιλήψεις -- αρνητικές στάσεις -- αρ- 
νητική συμπεριφορά -- δύναμη (εξουσία), µε αποτέλεσµα » 
την υποτελή διαβίωση της ομάδας που υφίσταται την αρνητι- 
κή συμπεριφορά. 

9 Ρατσισµός - προσωπικό συμφέρον (ιδιοτέλεια) 1- αρνητική 
συμπεριφορά 1- δύναμη (εξουσία), µε αποτέλεσµα » την υπο- 
τελή διαβίωση της ομάδας που υφίσταται την αρνητική συµπε- 
ριφορά. 

9 Ρατσισµός Ξ θεσµοθετηµένα µέτρα διακρίσεων -- άσκηση 6- 
ξουσίας εκ µέρους υπηρεσιών, µε αποτέλεσµα » την υποτε- 
λή διαβίωση της ομάδας εις βάρος της οποίας έχουν θεσπι- 
στείτα αρνητικά µέτρα. 

Σε όλες τις περιπτώσεις απαραίτητο στοιχείο για την εμφάνιση 
του ρατσισμού αποτελεί η δυνατότητα άσκησης εξουσίας, δηλα- 
δή η ύπαρξη κάποιας µορφής δύναμης. Γι’ αυτό το λόγο µπορεί 
να εμφανιστεί ρατσισμός µόνο σε συνθήκες ανισομερούς κατανο- 
μής της κοινωνικής ή/και πολιτικής δύναμης, και αποκλειστικά από 
την πλευρά των δυνατών. Τα μέλη των κοινωνικά και πολιτικά α- 
δύναμων ομάδων δεν μπορούν να αναπτύξουν ρατσιστικές συµπε- 
ριφορές, ακόµη και εάν διακατέχονται από έντονες αρνητικές προ- 
καταλήψεις. Μέλη αδύναμων ομάδων μπορούν να αναπτύξουν ρα- 
τσιστικές συμπεριφορές μόνο απέναντι σε μέλη εξίσου ή και πε- 
ρισσότερο αδύναμων ομάδων. 

ΒΑΣΙΚΑ ΕΡΩΤΗΜΑΤΑ 
ΤΗΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


Από την περιγραφή του ρατσισμού αντιλαμβανόμαστε ότι η κατα- 

νόηση και η καταπολέμησή του δεν αποτελούν µονοδιάστατη ε- 

νέργεια, διότι ο ρατσισμός έχει πολλές διαστάσεις και πολλές εκ- 

φάνσεις. Ο ρατσισμός ενέχει αντιλήψεις, στάσεις και συµπεριφο- 
ρές οι οποίες πρέπει να ληφθούν ξεχωριστά υπόψη ως προς την τά- 
ση και το περιεχόμενό τους, και φυσικά να αντιμετωπιστούν ανα- 
λόγως. 

Συνεπώς, µια εκπαιδευτική παρέμβαση προὐποθέτει την κατα- 
νόηση των παρακάτω φαινομένων: 

9 Πώς γίνεται να καταγράφονται στην αντίληψη ορισμένων ατό- 
μων κάποιοι άνθρωποι όχι απλώς ως διαφορετικοί -κάτι το ο- 
ποίο ισχύει για όλους τους ανθρώπους- αλλά ως µέλη µιας δι- 
αφορετικής ομάδας; 

9 Πώς διαμορφώνουν ορισμένοι άνθρωποι µια γενικευμένη άπο- 
ψη για τα άτοµα µιας διαφορετικής ομάδας; Από πού αντλούν 
τις «πληροφορίες» τους για να διαμορφώσουν αυτή την άποψη; 
Γιατί επιμένουν να θεωρούν ότι η άποψη αυτή ισχύει για όλα 
τα άτοµα της ομάδας, ενώ γνωρίζουν εμπειρικά και παραδέ- 
χονται ότι ποτέ δεν ισχύει κάτι για όλα τα άτοµα µιας πολυπλη- 
θούς ομάδας; 

9 Πώς διαμορφώνεται απέναντι στα άτοµα µιας ομάδας η στά- 
ση που θεωρείται διαφορετική; 

9 Απότι εξαρτάται και πώς διαμορφώνεται απέναντι σε άτοµα 
µιας ομάδας η συμπεριφορά που θεωρείται διαφορετική; 

9 Ποιοιείναι αιτοί που έχουν συμφέρον από την ύπαρξη του ρα- 
τσισμού και πώς προωθούν την εμφάνισή του; Επιπλέον, ποιοι 
είναι αυτοί που υποθάλπουν, χωρίς να το θέλουν, το ρατσισμό; 

Στα επόμενα κεφάλαια θα καταγράψουµετις απαντήσεις στα 
παραπάνω ερωτήματα. Για να γίνουν ευκολότερα κατανοητές οι 
απαντήσεις, θα χρειαστεί προηγουμένως να γνωρίσουμε ορισµέ- 
νες έννοιες της κοινωνιολογίας οι οποίες, ενδεχομένως, δεν είναι 
σε όλους και σε όλες οικείες. 


4 0 ΡΑΤΣΙΣΜΟΣ ΠΛΗΣΙΑΖΕΙ ΤΟ ΣΧΟΛΕΙΟ 


ΠΩΣ ΑΝΤΙΜΕΤΩΠΙΖΟΥΝ ΟΙ ΕΚΠΑΙΔΕΥΤΙΚΟΙ 
ΤΗΝ ΕΜΦΑΝΙΣΗ ΤΟΥ ΡΑΤΣΙΣΜΟΥ ΣΤΟ ΣΧΟΛΕΙΟ; 
ΕΝΑΣ ΜΑΧΙΜΟΣ ΕΚΠΑΙΔΕΥΤΙΚΟΣ ΑΦΗΓΕΙΤΑΙ 


Μία από τις σημαντικότερες τεχνικές για την αναγνώριση και την 
κατανόηση νέων φαινομένων, όπως του ρατσισμού, είναι το να κα- 
ταγράφουν οι μάχιμοι εκπαιδευτικοί όλα τα σχετικά περιστατικά 
που παρατηρούνται στο σχολείο. 

Ούτως ή άλλως, κάθε καταγραφή σχολικής πράξης από τους 
ίδιους τους συντελεστές της αποτελεί ένα πολύ σηµαντικό κομμά- 
τιτης εκπαιδευτικής έρευνας. Αυτό οφείλεται στο γεγονός ότι μό- 
νο η συστηματική καταγραφή των σχετικών εμπειριών και η συγκρι- 
τική αξιολόγησή τους µε τις εµπειρίες άλλων εκπαιδευτικών, και 
σε σύγκριση µε όσα είναι καταγραμµένα σε βιβλία και παιδαγωγι- 
κά περιοδικά, δίνει τη δυνατότητα να διαπιστωθεί επακριβώς εκεί- 
νο που κάνει ορισμένες εκπαιδευτικές προσπάθειες να στέφονται 
από επιτυχία και άλλες να αναπαράγουν την αποτυχία. Ουσιαστι- 
κά, από τη γνώση των συνθηκών που έστω και μία φορά οδήγησαν 
στην επιτυχία παράγεται η γνώση των μεθόδων µετις οποίες οι ε- 
πιτυχίες μπορούν να πολλαπλασιαστούν και να γίνουν κανόνας. 

Ακολουθώντας αυτή τη λογική, ο εκπαιδευτικός Χαράλαμπος 
Μαυρίδης κατέγραψε τις εμπειρίες του σχετικά µε τις επιπτώσεις 
που είχαν στο σχολικό του περιβάλλον ο ρατσισμός και η υποψία 
ύπαρξης ρατσισμού. 

Κατόπιν, προσπάθησε από τις εµπειρίες αυτές να συναγάγει 
γενικότερα συμπεράσματα για τις συνθήκες που είναι απαραίτη- 
τες ώστε το εκπαιδευτικό µας έργο να είναι επιτυχές. 

Στο υπόλοιπο τµήµα του κεφαλαίου αυτού παρουσιάζονται η 
καταγραφή, η αξιολόγηση και τα συμπεράσματά του. Η διατύπω- 
ση ανήκει στον ίδιο. 

Περίπτωση Ί 
«Ἔμμονη ιδέα περί εχθρικού περιβάλλοντος» 


Κατά κοινή εκτίµηση των εκπαιδευτικών του σχολείου, ο μαθητής 
Α., Έλληνας Πόντιος από τη Ρωσία ο οποίος παρουσίαζε συµπερι- 
φορά από επιθετική έως επικίνδυνη, αποτελούσε µη ελέγξιµη πε- 
ρίπτωση. 

Οι απόψεις που εκφράζονταν σχετικά µε τις αιτίες που δημιούρ- 
γησαν το πρόβλημα ήταν πολλές. Δύο από τους εκπαιδευτικούς 
έκαναν την εξής σκέψη: 

Επειδή ο µαθητής παρουσίαζε αντιδράσεις «κυνηγηµένου α- 
γριμιού», υπέθεσαν ότι του είχε δημιουργηθεί η έµµονη ιδέα πως 
τα πάντα γύρω του ήταν εχθρικά και όλοι ήθελαν το κακό του. Για 
το λόγο αυτό βρισκόταν συνεχώς σε επιφυλακή και ήταν πάντα ἕ- 
τοιµος να αντιδράσει, τις περισσότερες φορές µε βίαιο τρόπο. 

Για τους δύο αυτούς εκπαιδευτικούς, ο πυρήνας του προβλή- 
ματος βρισκόταν στην οικογένεια, µε την έννοια ότι αυτή η έμμο- 
νη ιδέα είχε καλλιεργηθεί στο μαθητή από τους γονείς του και η 
επιθετική συμπεριφορά του είχε υποδειχθεί ως λύση επιβίωσης. 
Αυτό όχι µόνο ως «μεταθεωρητική» συμβουλή γονέων προς το παι- 
δίτους, αλλά µε τη δύναμη και την ένταση µιας βιωµατικής εσω- 
τερίκευσης από τους ίδιους τους γονείς -µε άλλα λόγια, οι ίδιοι 
οι γονείς πίστευαν ότι ζουν σε ένα επικίνδυνο και εχθρικό περιβάλ- 
λον. 

Ενισχυτικό αυτής της υπόθεσης ήταν και το γεγονός ότι ο µα- 
θητής Α. είχε µια αδελφή, µεγαλύτερη από αυτόν και μαθήτρια 
στο ίδιο σχολείο, η οποία παρουσίαζε παρόμοια συμπεριφορά, αλ- 
λά περισσότερο ως «ετοιμότητα άμυνας». 

Με βάση αυτή την υπόθεση ο διευθυντής και όλοι οι εκπαιδει- 
τικοί προσπάθησαν να επικοινωνήσουν µε τους γονείς και να συζη- 
τήσουν το πρόβλημα. 

Έρθαν σε επαφή µόνο µε τη μητέρα, η οποία επαναλάµβανε 

συνεχώς και σταθερά ότι τα παιδιά της ήταν καλά, ότι αναγκάζο- 
νταν να συμπεριφέρονται έτσι επειδή οι άλλοι τα μισούσαν και τα 
αντιμετώπιζαν εχθρικά. Η μητέρα αρνούνταν να δει το πρόβλημα, 
αρνούνταν να επικοινωνήσει. 

Μια μέρα, µετά από ένα περιστατικό µε πρωταγωνιστή το µα- 
θητή Α., αυτός έφυγε από το σχολείο και σε λίγο επέστρεψε µε 
τον πατέρα του, ο οποίος άρχισε να χτυπά όσα παιδιά νόμιζε ότι 
«πειράζουν» το γιο του. 

Το επεισόδιο έληξε µε την επέμβαση του διευθυντή και του υ- 
πόλοιπου διδακτικού προσωπικού. Ακολούθησε µια συζήτηση µα- 
ζίτου, από την οποία διαφάνηκε η απόλυτη πεποίθησή του ότι οι 
πάντες απεργάζονταν το κακό της οικογένειάς του και των παι- 
διών του. Κατά τη γνώµη του το σχολείο, αν δεν ενθάρρυνε αυτή 
την κατάσταση, τουλάχιστον την ανεχόταν. 

Τα περιστατικά µε το µαθητή Α. δεν σταμάτησαν παρά µόνο 
αφότου τελείωσε το σχολείο. 

Η αδελφή του, μαθήτρια για δύο χρόνια του εκπαιδευτικού που 
αφηγείται την περίπτωση, και ο μαθητής Α., μαθητής του για ένα 
χρόνο στο φροντιστηριακό τμήμα, είναι τώρα στο Γυμνάσιο. 

Εξακολουθούν να µην τον χαιρετούν όταν τον συναντούν στο 
δρόμο, όπως και κάθε άλλο συνάδελφο και συναδέλφισσα. Το ί- 
διο και η μητέρα τους. 


Περίπτωση 2 
«Ρατσιστές εκβιάζουν µε επιτυχία» 


Καλοκαίρι. Δύο φίλοι και συμμαθητές που τελείωσαν την Α΄ τάξη µα- 
λώνουν. Ζουν στην ίδια πολυκατοικία. Ο ένας είναι Έλληνας (Ε) 
και ο άλλος Ρώσος (Ρ). 

Ο πατέρας του Ε, εξαιτίας του τσακωμού των παιδιών, μαλώ- 
νει µε τους γονείς του Ρ καιτους απειλεί ότι δεν θα επιτρέψει να 

ξαναπάει το παιδί τους στο ίδιο σχολείο µε το γιο του. Τους εκ- 
βιάζει ὠμά ότι, αν ξαναστείλουν το παιδί τους στο ίδιο σχολείο µε 
τη νέα σχολική χρονιά, θα τους «καρφώσει» στην αστυνομία, για- 
τί ξέρει ότι είναι λαθραίοι». Οι γονείς του Ρ υποκύπτουν στον εκβι- 
ασµό και δεν στέλνουν το παιδί τους στο συγκεκριµένο σχολείο 
-αλλά ούτε σε κάποιο άλλο. 

Το γεγονός πληροφορείται µια δασκάλα του σχολείου που µέ- 
νει στην ίδια γειτονιά και ενημερώνει το διευθυντή. Αυτός καλεί 
τους γονείς του Ρ και δηλώνει ότι δεν θα επιτρέψει σε κανέναν να 
εκβιάζει και να ορίζει τη φοίτηση ενός παιδιού. Ζητά από τους γο- 
νείς να στείλουν το παιδί τους στο σχολείο και αυτοί, παίρνοντας 
θάρρος από τα λόγια του καιτη συμπαράστασή του, το κάνουν. 

Για μερικές μέρες απειλούνται ξανά από τον πατέρα του Ε. Τώ- 
ρα ζητούν μόνοι τους τη βοήθεια του διευθυντή. Το ζήτημα αρχί- 
ζει να εξελίσσεται σε αδιέξοδο. Φοβούνται και καταλαβαίνουν ότι 
το σχολείο δεν έχει τη δύναμη να λύσει το πρόβλημα. 

Άλλαξαν όχι µόνο σχολείο, αλλά και γειτονιά. 


Περίπτωση 3 
«Ανθρώπινες σχέσεις: όπλο ενάντια στην παραίτηση» 


Μεταξύ των άλλων «παλιννοστούντων» παιδιών που είχαν έρθει ε- 
κείνη τη χρονιά στο σχολείο ήταν και δύο αδέλφια, για τα οποία 
αποφασίστηκε να παρακολουθήσουν τα μαθήματα της Ε΄ τάξης, 
αν και ήταν μεγαλύτερα σε ηλικία. 

Επρόκειτο για ιδιαίτερα ατίθασα και ζωηρά παιδιά, τα οποία 
δεν είχαν πολλή όρεξη για το σχολείο. Αδυνατούσαν να παρακολου- 
θήσουν τα μαθήματα και δημιουργούσαν αρκετά προβλήματα. 

Εντάχθηκαν στο φροντιστηριακό τµήµα του σχολείου, αλλά 
κάποια μέρα, λίγο μετά την ένταξή τους, δεν ήρθαν στο μάθημα. 
Το ίδιο συνέβη και την επόμενη φορά. 


ΚΕΦΑΛΑΙΟ 6, Ο ΡΑΤΣΙΣΜΟΣ ΠΛΗΣΙΑΖΕΙ ΤΟ ΣΧΟΛΕΙΟ 


Οι επιλογές του εκπαιδευτικού που είχε αναλάβει το συγκεκρι- 
μένο τµήµα ήταν δύο: είτε να µην ασχοληθεί μαζί τους είτε να τα 
αναζητήσει. 

Τα βρήκε στην αυλή του σπιτιού τους να προσπαθούν να δι- 
ορθώσουν ένα ποδήλατο. Κάθισε µαζίτους να τα βοηθήσει. Βγή- 
κε και η μητέρα τους και έπιασαν κουβέντα. 

Εκείνη τη μέρα το µάθηµα έγινε στην αυλή μπροστά σε ένα 
ποδήλατο. 

Την επόμενη φορά το µάθηµα έγινε στην τάξη, χωρίς κανένα 
πρόβλημα, γιατί τελειώνοντας θα έπαιρναν τα αυτοκόλλητα που 
τους έφερε ο εκπαιδευτικός για να στολίσουν το ποδήλατο. 

Μετά το µάθηµα σκέφτηκε να περάσει να πει µια καλησπέρα 
στους γονείς. Του πρόσφεραν καφέ. Κουβέντιασαν για τη Ρωσία, 
για τους παππούδες που παρέμειναν εκεί, για το σπίτι τους, για 
τη ζωή τους. Είχαν και ορισμένα προβλήµατα µε τα χαρτιά. Μίλη- 
σαν και για τις δυσκολίες των παιδιών -ο πατέρας έλεγε: «Και να 
μην πάνε, δεν πειράζει, θα δουλέψουν». 

Ξεκίνησε µια ανθρώπινη σχέση. Μπορούσαν να βρίσκουν τον εκ- 
παιδευτικό όποτε ήθελαν και όπου ήθελαν. Στο σχολείο, στο δρό- 
μο, στο σπίτι του. Τον ρωτούσαν γι’ αυτά που τους απασχολού- 
σαν. Του είχαν εμπιστοσύνη. 

Μια µέρα, που ο εκπαιδευτικός άργησε να πάει στο µάθηµα, 
πήγαν να τον αναζητήσουν στο σπίτι του. Μια άλλη µέρα, που ε- 
κείνοι θα πήγαιναν σε µια δουλειά, τον ενημέρωσαν ότι δεν θα 
μπορέσουν να έρθουν στο μάθημα. 

Τα παιδιά εξακολουθούσαν να είναι ατίθασα, αλλά δεν δηµι- 
ουργούσαν προβλήματα. Κανείς δεν τους μιλούσε άσχημα, έκα- 
ναν παρέα µε όλους και, όταν κάτι τους συνέβαινε, έβρισκαν το 
«δικό τους» εκπαιδευτικό. 

Είναι αλήθεια ότι δεν μπόρεσαν να μάθουν καλά ελληνικά. 

Όταν τελείωσαν το Δημοτικό πήγαν στο Γυμνάσιο. Όμως µε- 
τά από λίγες εβδομάδες έφυγαν και η διευθύντρια του Γυμνασί- 

ου τηλεφώνησε στον εκπαιδευτικό για να μάθει ποια μέθοδο είχε 
εφαρμόσει και αυτά τα δυο παιδιά είπαν ότι φεύγουν γιατί δεν έ- 
χουν τον κύριο Χ. 


Εκπαιδευτικοί: ανάµεσα στο ρατσισμό των θυτών 
και την καχυποψία των θυμάτων 


Από τις τρεις προαναφερθείσες περιπτώσεις φαίνεται ότι θετικά 
αποτελέσµατα είχαμε µόνο στην τρίτη. Είμαστε, λοιπόν, υποχρεω- 
μένοι να παραδεχθούμε ότι για να επιχειρηθούν συμμαχίες του 
σχολείου µε τους γονείς, πρέπει, κατ᾽ αρχάς, να συντρέχουν ορι- 
σμένες προὐποθέσεις. Για να έχουµε όµως την πιθανότητα να πε- 
τύχουμε, οφείλουμε να είμαστε ειλικρινείς µε τον εαυτό µας και 
ρεαλιστές στην εκτίµηση των πραγματικών δεδομένων. 

Λαμβάνοντας υπόψη τις προηγούμενες παρατηρήσεις, ας ε- 
πιχειρήσουμε µια ανάλυση των δεδοµένων, ώστε να καταλήξου- 
µε σε ορισμένα συμπεράσματα. 

Στην πρώτη περίπτωση υπήρχε διάθεση επικοινωνίας από την 
πλευρά του σχολείου αλλά όχι από την πλευρά της οικογένειας. 
Αν και η περίπτωση αυτή είναι σπάνια, πρόκειται για πραγματική 
περίπτωση (όπως άλλωστε και οι τρεις). Το σχολείο, κάθε φορά 
που δοκίµαζε να ανοίξει ένα δρόµο κατανόησης και φανέρωνε τη 
διάθεσή του για βοήθεια, δεν έβρισκε ανταπόκριση. 

Είναι βέβαιο ότι οι γονείς δεν είχαν φτάσει τυχαία σε αυτό το 
σηµείο, δηλαδή να αντιμετωπίζουν το ίδιο το σχολείο µε καχυπο- 
ψία. Γεγονός είναι ότι το σχολείο και πρακτικά οι εκπαιδευτικοί α- 
ποτελούσαν µέρος του ευρύτερου περιβάλλοντος, το οποίο είχαν 
εσωτερικεύσει ως εχθρικό απέναντί τους. Ενδεχομένως είναι, επί- 
σης, γεγονός ότι το υπόλοιπο, εκτός του σχολείου, περιβάλλον ή- 
ταν πράγματι εχθρικό. Κι αυτό, παρόλο που ο πατέρας, όπως γνω- 
ρίζαμε, δούλευε καθημερινά διπλή βάρδια στο εργοστάσιο, και 

συνεπώς δεν βίωνε αρνητική αντιμετώπιση στον τοµέα της απα- 

σχόλησης. 

Εκτιμώ ότι µπροστά σε µια τέτοια κατάσταση το σχολείο δεν 
µπορεί να κάνει πολλά. Ακόμη και αν τα αίτια που δημιούργησαν αυ- 
τή την πεποίθηση/συμπεριφορά των γονέων δεν είναι ψυχοπαθο- 
λογικά αλλά καθαρά κοινωνικά, το σχολείο δεν µπορεί και δεν πρέ- 
πει να μπει στη διαδικασία διερεύνησης αυτών των αιτίων -αυτή 
είναι δουλειά άλλων- και, κυρίως, δεν πρέπει να αναλάβει την ευ- 
θύνη να πείσει τους γονείς ότι τα πράγματα δεν είναι έτσι όπως 
εκείνοι πιστεύουν ότι είναι. 

Κι αυτό, γιατί: 

Τα πράγματα µπορεί, πράγματι, να είναι έτσι. 

Οι εκπαιδευτικοί αναλαμβάνουν ευθύνες για καταστάσεις που 

είναι έξω από το σχολείο και δεν τις ελέγχουν. 

9 Οι εκπαιδευτικοί δίνουν την εντύπωση ότι αποτελούν «προσω- 
πική εγγύηση» και κάθε διάψευση εισπράττεται από τους γονείς 
ως «ξεγέλασμα», µε αποτέλεσµα την ενίσχυση της αρχικής πε- 
ποίθησης για αρνητική στάση και συμπεριφορά των μελών της 
πλειονότητας. 

Ανάμεσα στη δεύτερη και την πρώτη περίπτωση το κοινό σημεί- 
ο είναι η διάθεση του σχολείου να βοηθήσει και η διαφορά έγκει- 
ται στην εντελώς αντίθετη συμπεριφορά της οικογένειας. 

Στη δεύτερη περίπτωση η οικογένεια προστρέχει στο σχολεί- 
ο μόλις αυτό δείχνει τη διάθεση να συμβάλει στην επίλυση ενός 
προβλήματος, και προσβλέπει στη βοήθειά του. 

Το πρόβλημα, όµως, υπερβαίνει τις δυνατότητες παρέμβασης 
του σχολείου και τις καθορισμένες αρμοδιότητές του. Το σχολεί- 
ο βρίσκεται αντιμέτωπο µε την πιο άγρια και απροκάλυπτη ρατσι- 
στική συμπεριφορά, η οποία εκδηλώνεται από μέλος της κυρίαρ- 
χης ομάδας. Διαπιστώνει ότι τα τυπικά νομοθετικά κενά ή και πα- 
ραλείψεις καθιστούν, από τη µια πλευρά, τη θέση της προσφυγι- 
κής οικογένειας ευάλωτη και παρέχουν, από την άλλη, τόση εξου- 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


σία σε έναν απλό πολίτη ώστε ένας κοινωνικός θεσμός το σχολεί- 

ο και το αυτονόητο δικαίωµα του ανθρώπου για μόρφωση να γί- 

νονται έρµαιο αυτής της αντίληψης και συμπεριφοράς. 

Στην τρίτη περίπτωση υπάρχει σύμπτωση βούλησης μεταξύ 
σχολείου και οικογένειας, όπως και στη δεύτερη, µόνο που εδώ 
δεν υπάρχει κανένα εξωτερικό εμπόδιο. 

Αν το σχολείο αδιαφορούσε, αν επικρατούσε η αντίληψη ότι 
«όσο πιο πολύ λείπουν τα παιδιά από το σχολείο, τόσο πιο ήσυχα 
είναι τα πράγματα και τόσο λιγότερα προβλήµατα δημιουργού- 
νται», είναι βέβαιο ότι τα παιδιά θα εγκατέλειπαν το σχολείο. 

Επιπλέον, δεν θα υπήρχε καμιά αλλαγή στη συμπεριφοράτους 
προς τα παιδιά της κυρίαρχης ομάδας, ούτε και αντίστροφα. Ου- 
σιαστικά το πεδίο και οι δυνατότητες αλληλοκατανόησης και απο- 
δοχής θα περιορίζονταν και οι αναπαραστάσεις των παιδιών της 
κάθε ομάδας όσον αφορά τα παιδιά της άλλης θα ήταν διαφορε- 
τικές, όπως διαφορετική θα ήταν και η αυτοεικόνα τους. 

Θεωρώ ότι, εκτός όλων των άλλων παραγόντων που έπαιξαν 
ρόλο στην όλη εξέλιξη, ο παράγοντας «σχέσεις οικογένειας-σχο- 
λείου», όπως αυτός εκφράστηκε µε τη συμπεριφορά του εκπαι- 
δευτικού, είχε καιτις εξής συνέπειες: 

« Δημιουργία θετικής στάσης των γονέων απέναντι στο συγκε- 
κριμένο σχολικό περιβάλλον. 

9 Θετικό επηρεασµό των παιδιών από τους γονείς τους ως προς 
την αναγκαιότητα να αποφοιτήσουν από το Δημοτικό. 

9 Συναισθηματική ισορροπία των παιδιών και ενίσχυση της αυ- 
τοεκτίμησής τους µε βάση την πεποίθησή τους ότι διατηρούν 
«προνομιακές» σχέσεις µε τον εκπαιδευτικό. 

Μείωση των εντάσεων στην τάξη και στην αυλή του σχολείου. 

Μείωση της υποτιµητικής ή/και επιθετικής συμπεριφοράς από 

τα παιδιά της κυρίαρχης ομάδας. 

9 Καλύτερη ένταξη στο σχολικό μηχανισμό και καλύτερη επίδο- 
ση στα μαθήματα. 

Από τις τρεις περιπτώσεις που αναλύθηκαν γίνεται φανερό ό- 
τι µόνο στην τρίτη συντρέχουν οι προὐποθέσεις για να αναπτυχθεί 
οποιαδήποτε δραστηριότητα του σχολείου. 

Πρόκειται για την πιο συνηθισμένη περίπτωση, τουλάχιστον ό- 
σον αφορά τη θέση και τη στάση της οικογένειας. Εμείς θα αποφα- 
σίσουµε για το αν θα γίνει πιο συνηθισμένη και ως προς τη στάση 
του σχολείου. 

Με άλλα λόγια, το ζητούμενο δεν είναι να μπορούμε να συνερ- 
γαστούμε σε όλες τις περιπτώσεις µε την οικογένεια, αλλά να το 
κάνουμε εκεί που μπορούμε. 

Η τρίτη περίπτωση θέτει όχι μόνο τα όρια και τις δυνατότητες 
του σχολείου, αλλά και το βαθµό της δικής του ευθύνης για ό,τι 
θα μπορούσε να κάνει και ενδεχομένως δεν το κάνει. 

Συμπέρασμα: οφείλουμε να θεωρούμε αυτονόητη τη στάση 
του σχολείου όσον αφοράτις σχέσεις του µε την οικογένεια σε 
περιπτώσεις μειονοτικών παιδιών -εφόσον υπάρχει δυνατότητα α- 
νάπτυξης τέτοιων σχέσεων. 

Με άλλα λόγια, το ζητούμενο δεν είναι η στάση που πρέπει να 
διατηρεί το σχολείο, αλλά το πώς θα βρει τρόπους να συμμαχή- 
σει µε τους γονείς αυτών των παιδιών. 


Τι μπορούν να κάνουν οι εκπαιδευτικοί; 


Πριν αναφέρω µερικές ενδεικτικές ιδέες για τους τρόπους µε τους 
οποίους θα μπορούσαμε να δημιουργήσουμε διαύλους επικοινω- 
νίας, θεωρώ ότι είναι απαραίτητο και αναγκαίο να δοθεί, επιγραμ- 
µατικά έστω, το περιεχόµενο των σχέσεων που ενδεχομένως θα 
αναπτυχθούν μεταξύ σχολείου και οικογένειας. Θέλω να πω ότι το 
σχολείο, από τη στιγμή που θα αναλάβει µια πρωτοβουλία σε ένα 
πεδίο φορτισμένο από προκαταλήψεις και καχυποψία, πρέπει να 
οικοδομήσει σχέσεις των οποίων η ουσία θα είναι: 

9 Ο σεβασμός των ανθρώπων και η κατανόηση των προβλημάτων 
τους. 
Η βεβαιότητα των γονέων ότι αντιμετωπίζονται ως ίσοι. 
Η δημιουργία πεποίθησης από την πλευρά τους ότι το σχολεί- 
ο ενδιαφέρεται για τα παιδιά τους. 

9 Ηειλικρινής περιγραφή των δυνατοτήτων του σχολείου και ο κα- 
θορισμός του ρόλου του. 

9 Ηαποδοχή της άποψης ότι το σχολείο δεν µπορεί να λύσει 
προβλήματα που δημιουργούνται έξω από αυτό. 


Κάποιες ιδέες που ενδεικτικά προτείνονται ως τρόποι επικοι- 
νωνίας µε τους γονείς, ώστε μέσω της ανάπτυξης σχέσεων εμπι- 
στοσύνης να συμμαχήσουν σχολείο και οικογένεια µε τελικό στό- 
χο την καταπολέμηση ρατσιστικών εκδηλώσεων, φαινομένων και 
πρακτικών, είναι οι εξής: 

« Ηφιλική και ζεστή συμπεριφορά του διευθυντή ή της διευθύ- 
ντριας καθώς και των εκπαιδευτικών προς τους γονείς, κατά 
την πρώτη εγγραφή των παιδιών στο σχολείο. 

Αυτό, για παράδειγµα, σηµαίνει ότι μπορούμε να τους ζητή- 
σουµε να καθίσουν, να τους προσφέρουμε κάτι, να δείξουμε εν- 
διαφέρον για τους ίδιους ρωτώντας διάφορα πράγματα, όπως: γι- 
ατί ήρθαν στην Ελλάδα, αν ήθελαν να έρθουν, τι προβλήματα και 
δυσκολίες αντιμετωπίζουν, αν βρήκαν δουλειά, πού μένουν, αν ἕ- 
χουν κάποιους φίλους ή συντοπίτες κ.λπ. Δηλαδή οτιδήποτε µπο- 
ρεί να δείξει ότι ενδιαφερόµαστε για την οικογένειά τους. 

9 Να εξηγήσουμε, όσο είναι δυνατόν, τους κανόνες λειτουργίας 
του σχολείου και να καταστήσουµε σαφές ότι, µετά από µια 
«περίοδο χάριτος» που δίνουμε στο παιδί για να προσαρµο- 
στεί και να αντιληφθεί το περιβάλλον, θα πρέπει να συμπερι- 
φέρεται σύμφωνα µε τους σχολικούς κανόνες. 

9 Να εξηγήσουμε ότι, αν και θα είµαστε ανεκτικοί απέναντι στο 
παιδί, όταν θα είμαστε αναγκασμένοι να το μαλώσουμε, θατο 

κάνουμε όπως ακριβώς θα κάνουμε και µε όλα τα άλλα παιδιά 
και όχι «επειδή είναι ξένο». 

9 Ναζητήσουμε να ξαναέρθουν σύντομα για να συζητήσουν µα- 
ζί µας προβλήµατα που οι ίδιοι θα έχουν εντοπίσει ή ζητήμα- 
τα που θα έχουν ανακύψει. 

9 Να ζητήσουμε από τους ίδιους να δώσουν τις δικές τους ερ- 
μηνείες, εκτιμήσεις και πιθανές λύσεις για τα εντοπισθέντα 
προβλήματα και, εφόσον είναι δυνατόν, να τις υιοθετήσουμε. Αν 
δεν μπορούμε, να εξηγήσουμε τους λόγους. 

Να ανταποκρινόµαστε, όταν µας καλούν στο σπίτι τους. 
Να μπορούν να έρχονται στο δικό µας -μόνοιτους ή όταν τους 
καλούμε. 

9 Νατους βοηθήσουμε να θεωρούν φυσιολογικό και αυτονόη- 
το να µας σταματούν στο δρόµο για να µας ρωτήσουν κάτι. 

9 Να σιγουρευτούν ότι τις πιο ακριβείς και έγκυρες πληροφορί- 
ες για ζητήματα εκπαίδευσης, καθώς και για τις δυνατότητες 
που αυτή παρέχει στα παιδιά τους, θατις παίρνουν από εμάς. 

9 Να δείξουμε ενδιαφέρον για τη ζωή τους στη χώρα καταγω- 
γής τους και για τον τρόπο ζωής και τις συνήθειές τους εκεί, και 
να διερευνήσουμε τις προσδοκίες που έχουν από τον εαυτό 
τους και από εμάς. 

9 Ναπροσπαθούμε να λύνουμε πρακτικά προβλήματα τους που 
δεν συνδέονται απαραίτητα µε το σχολείο, αλλά στα οποία έ- 
χουμε τη δυνατότητα να παρέμβουμε. 

9 Ναπιστέψουν, τελικά, ότι το σχολείο είναι ανοιχτό κάθε στιγμή 
για να κουβεντιάσει μαζί τους και να τους βοηθήσει. 


Σε ένα δεύτερο επίπεδο μπορούμε να επιδιώξουµε: 

9 Κοινές συναντήσεις συλλόγων διδασκόντων µε οµάδες γονέ- 
ων μεταναστών και προσφύγων, όπου θα τους δίνεται η ευκαι- 
ρία να παρουσιάσουν τις δικές τους θέσεις, εκτιμήσεις και προ- 
τάσεις σε συγκεκριµένα θέματα, καθώς και να κατανοήσουν 

τα ζητήματα που θέτει το σχολείο. 

Να διαμορφωθεί µια κοινή στρατηγική µέσα από αυτές τις συ- 
ζητήσεις. 

«Γιορτές» στο σχολείο µε συμμετοχή γονέων και παιδιών τό- 
σο της κυρίαρχης ομάδας όσο και των οµάδων μεταναστών 
και προσφύγων, στις οποίες θα δίνεται η ευκαιρία να γνωρι- 
στούν καλύτερα μεταξύ τους -πυρήνας της εκδήλωσης θα εί- 
ναι η παρουσίαση πολιτισμικών στοιχείων (φαγητά, μουσική, 
χορός) µιας ομάδας μεταναστών/προσφύγων. 

Μια «γιορτούλα» στην τάξη ως αποχαιρετισμός, όταν φεύγει 
ένα παιδί μεταναστών/προσφύγων. Τα παιδιά μπορούν να κα- 
τασκευάσουν και να προσφέρουν ένα αναμνηστικό δώρο. 
Δωρεάν μαθήματα ελληνικής γλώσσας στους γονείς µε πρωτο- 
βουλία του σχολείου. 


(Το κείµενο ανήκει στον εκπαιδευτικό Χαράλαμπο Μαυρίδη.) 

ΚΟΙΝΩΝΙΟΛΟΓΙΚΗ ΘΕΩΡΗΣΗ ΤΩΝ ΕΜΠΕΙΡΙΩΝ 
ΤΟΥ ΜΑΧΙΜΟΥ ΕΚΠΑΙΔΕΥΤΙΚΟΥ 


Στο προηγούμενο κεφάλαιο είδαμε τον τρόπο µε τον οποίο ένας εκ- 
παιδευτικός αναλύει τις εµπειρίες του και προβαίνει σε προτάσεις 
με στόχο την καταπολέμηση των συνθηκών που οδηγούν πρόσφυ- 
γες σε υποτελή διαβίωση. 

Ας προσθέσουμε στην καταγραφή και αξιολόγηση που πα- 
ρουσίασε ο εκπαιδευτικός Χαράλαμπος Μ. µια κοινωνιολογική θε- 
ώρηση. 


Τι συμβαίνει στην πρώτη περίπτωση; 


Ο πατέρας του παιδιού: 

« Χωρίζει τον κόσμο σε δύο ομάδες: σε αυτή της ισχυρής πλει- 
ονότητας και σε εκείνη της καταδιωκόµενης μειονότητας. 

9 Στο σύνολο των μελών της πλειονότητας προσάπτει µια συ- 
γκεκριµένη συμπεριφορά όσον αφορά στις σχέσεις της µε τη 
μειονότητα. 

« Θεωρεί ότι, εξαιτίας της συμπεριφοράς της πλειονότητας, µία 
μόνο αντίδραση υπάρχει για τη μειονότητα ως στρατηγική ε- 
πιβίωσης: αυτής της βίας. 


Οι εκπαιδευτικοί του σχολείου και ο εκπαιδευτικός Χαράλα- 

µπος Μ.: 

9 Αξιολογούν τη στρατηγική επίλυσης προβλημάτων που έχει υι- 
οθετήσει ο πατέρας ως λανθασμένη, επειδή στηρίζεται σε λαν- 
θασμένες υποθέσεις και εντέλει αποβαίνει εις βάρος των παι- 
διών και της οικογένειάς τους. 

9 Θεωρούν ότι ο πατέρας σωστά χωρίζει τον κόσµο σε δύο ο- 
μάδες: της ισχυρής πλειονότητας και της καταδιωκόµενης μει- 
ονότητας. 


Επιπλέον, ο εκπαιδευτικός Χαράλαμπος Μ.: 

9 Θεωρεί ότι ο πατέρας έχει αρνητικές εμπειρίες και γι’ αυτό, 
γενικώς, σωστά αξιολογείτη συμπεριφορά των μελών της πλει- 
ονότητας, κάνει όµως λάθος όταν προσάπτει αυτή τη συµπερι- 
φορά σε όλα τα μέλη της πλειονότητας και, ιδιαίτερα, όταν την 
προσάπτει στους/στις εκπαιδευτικούς του συγκεκριμένου σχο- 
λείου. 

9 Τόσο στην πρώτη περίπτωση όσο και στις υπόλοιπες αντιµε- 
τωπίζει τη συμπεριφορά των εκπαιδευτικών του σχολείου ως 
συνάρτηση του ότι είναι μέλη της ομάδας των εκπαιδευτικών και 
όχι του ότι είναι µέλη της ομάδας της πλειονότητας. 

Κοινό χαρακτηριστικό της προσέγγισης όλων όσοι εµπλέκο- 
νται στη συγκεκριμένη περίπτωση είναι η παραδοχή ότι τα μεμονω- 
μένα άτοµα προσδιορίζουν τον εαυτό τους και τους άλλους όχι 
ως άτοµα αλλά ως µέλη οµάδων. Στο πλαίσιο αυτό οι παρεξηγήσεις 
και οι συγκρούσεις των ατόμων είναι αποτέλεσµα της άποψης που 
έχουν διαμορφώσει για την ένταξη των ατόμων σε ομάδες (ποιας 
ομάδας είναι µέλος τη συγκεκριμένη στιγµή) και για την αναμενό- 
µενη συμπεριφορά από τα µέλη αυτής της ομάδας. 


Τι συμβαίνει στη δεύτερη περίπτωση; 


Οι γονείς του παιδιού: 

9 Χωρίζουν τον κόσμο σε δύο ομάδες: της ισχυρής πλειονότη- 
τας και της ανίσχυρης μειονότητας. 

9 Στο κάθε μέλος της πλειονότητας προσάπτουν την ικανότητα 
και τη δυνατότητα να ασκήσει εξουσία εις βάρος των μελών 

της μειονότητας. 

Θεωρούν ότι, ως συνέπεια της δύναμης που έχει κάθε μέλος 
της πλειονότητας στις σχέσεις του µε μέλη της μειονότητας, 
διαθέτει η μειονότητα σε περίπτωση σύγκρουσης µόνο μία α- 
ντίδραση ως στρατηγική επιβίωσης: εκείνη της παραίτησης α- 
πό τη συμμετοχή στα δημόσια και κοινωνικά αγαθά και της υ- 
ποχώρησης σε θέσεις που δεν ενοχλούν κανένα μέλος της 
πλειονότητας. 


Οι εκπαιδευτικοί του σχολείου: 


Θεωρούν ότι ο πατέρας έχει αρνητικές εµπειρίες και γι’ αυτό 
σωστά αξιολογεί τη συμπεριφορά μελών της πλειονότητας. 
Κάνει όµως λάθος όταν πιστεύει ότι τα µέλη της πλειονότητας 
έχουν τη δύναμη και την ικανότητα να ασκήσουν εξουσία εις 
βάρος της μειονότητας σε περίπτωση που η σύγκρουση αφο- 
ρά τη συμμετοχή μελών της μειονότητας στα δημόσια και κοι- 
νωνικά αγαθά, ιδιαίτερα σε αυτό της εκπαίδευσης. 
Αξιολογούν τη στρατηγική επίλυσης προβλημάτων που έχει υι- 
οθετήσει ο πατέρας ως λανθασμένη, επειδή στηρίζεται σε λαν- 
θασμένες υποθέσεις και εντέλει αποβαίνει εις βάρος των παι- 
διών και της οικογένειάς τους. 


Ο εκπαιδευτικός Χαράλαμπος Μ.: 


Αξιολογεί τη συμπεριφορά των εκπαιδευτικών ως σωστή σε 
ό,τι αφορά τις προθέσεις, αλλά ως µη ρεαλιστική. Από το α- 
ποτέλβσµα εκτιμά ότι στην κοινωνική πραγματικότητα ανταπο- 
κρίνεται περισσότερο η αρχική εμπειρία των γονέων, σύμφω- 
να µε την οποία αποφασιστικής σημασίας παράγοντα για την έκ- 
βαση της συγκεκριμένης σύγκρουσης αποτελείτο γεγονός ό- 
τι η δύναμη και η εξουσία κατανέμονται ανισοµερώς μεταξύ 
των διάφορων οµάδων στην κοινωνία. Η άποψη των εκπαιδευ- 
τικών ότι η έκβαση της σύγκρουσης είναι συνάρτηση της επι- 

ταγής για ισότιμη συμμετοχή όλων των παιδιών στην εκπαίδευ- 

ση ανταποκρίνεται λιγότερο στην πραγματικότητα. 

Από το παραπάνω γεγονός σε συνδυασμό µε την εμπειρία της 
πρώτης περίπτωσης εξάγει ο εκπαιδευτικός Χαράλαμπος Μ. το 
συμπέρασμα ότι οι εκπαιδευτικοί, µε την ιδιότητα του μέλους της 
εκπαιδευτικής κοινότητας, έχουν µόνο σε περιορισμένες περιπτώ- 
σεις τη δυνατότητα να αντιμετωπίσουν φαινόμενα ρατσισμού. Ου- 
σιαστικά, έχουν αυτή τη δυνατότητα µόνο όταν πληρούνται συ- 
γκεκριμένες προὐποθέσεις. 


Τι συμβαίνει στην τρίτη περίπτωση; 


Οι γονείς αντιλαμβάνονται τον εαυτό τους ως µέλη µιας ομάδας 
µε ιδιαίτερες εμπειρίες και ιδιαίτερα προβλήματα, και αναγνωρί- 
ζουν στο πρόσωπο του εκπαιδευτικού τόσο το μέλος της πλειο- 
νότητας όσο και το μέλος της ομάδας των εκπαιδευτικών. 

Βάσει αυτών των δύο ιδιοτήτων του ο εκπαιδευτικός θεωρεί- 
ται άτομο που µπορεί να βοηθήσει προς την κατεύθυνση της επί- 
λυσης των προβλημάτων τους και, κυρίως, στην προώθηση της 
συμμετοχής των παιδιών στο δημόσιο και κοινωνικό αγαθό της εκ- 
παίδευσης. 

Τη δύναμη του εκπαιδευτικού την καταγράφουν ως δυνατότη- 
τα των μελών αυτών των ομάδων -πλειονότητας και εκπαιδευτι- 
κών-- αλλά όχι ως δεδομένη συμπεριφορά. 

Ο εκπαιδευτικός Χαράλαμπος Μ. αντιλαμβάνεται τη συγκεκρι- 
μένη περίπτωση ακριβώς όπως και οι γονείς, και εξάγει το γενικό- 
τερο συμπέρασμα ότι η αντιμετώπιση του ρατσισμού στο χώρο 
της εκπαίδευσης είναι δυνατόν να σημειώσει επιτυχίες, εφόσον 
ταυτόχρονα συναφθούν «συμμαχίες των σχολείων µε τους γονείς» 
και εφόσον «συντρέχουν ορισμένες προὐποθέσεις». Στις προῦπο- 
θέσεις αυτές περιλαμβάνονται «η ειλικρίνεια µε τον εαυτό µας και 

ο ρεαλισμός στην εκτίµηση των πραγματικών δεδομένων». 

Επιπλέον, θεωρεί ότι τα στοιχεία που κάνουν µια προσπάθεια 
επιτυχημένη είναι δυνατόν να καταγραφούν και να χρησιµοποιη- 
θούν ως θετική εμπειρία από άλλους/ες εκπαιδευτικούς. 


Συμπέρασμα 


Από την ανάλυση των παραπάνω περιπτώσεων προκύπτει ότι τα 
εμπλεκόμενα άτοµα παρουσιάζουν τόσο κοινά χαρακτηριστικά ό- 
σο και σημαντικές διαφορές στη συμπεριφορά τους: 

Το βασικό κοινό χαρακτηριστικό είναι ότι όλα τα άτοµα σε ό- 
λες τις περιπτώσεις: 

9 προβαίνουν σε κατηγοριοποιήσεις ανθρώπων 

9 εντάσσουν τους ανθρώπους σε ομάδες: και 

9 προσάπτουν στα μέλη των οµάδων συγκεκριμένες ιδιότητες, 
ικανότητες, δυνατότητες και συμπεριφορές. 

Η σηµαντική διαφορά συνίσταται στο γεγονός ότι διαφέρει α- 
πό τη µία περίπτωση στην άλλη ο τρόπος µε τον οποίο τα άτοµα κα- 
τηγοριοποιούν, εντάσσουν σε ομάδες και προσάπτουν ιδιότητες, 
ικανότητες, δυνατότητες και συμπεριφορές. 

Στο γεγονός ότι τα εμπλεκόμενα άτοµα κατηγοριοποιούσαν, 
ενέτασσαν σε κοινωνικές οµάδες και απέδιδαν ιδιότητες στα µέ- 
λη των οµάδων µε διαφορετικό μεταξύ τους τρόπο οφείλονται οι 
διαφορές στην έκβαση των περιπτώσεων. Διότι από τη µορφή και 
το περιεχόµενο αυτών των διαδικασιών εξαρτάται εάν θα υπάρξει 
δυνατότητα συνεργασίας ή θα προκληθούν συγκρούσεις, καθώς ως 
αποτέλεσµα των παραπάνω διαδικασιών είτε εγείρονται διαχωρι- 
στικές γραμμές είτε δημιουργούνται δίαυλοι επικοινωνίας. 

Αυτό είναι κάτι που συμβαίνει γενικώς στην κοινωνία και όχι 
μόνο στη συγκεκριμένη περίπτωση. Το ερώτημα, λοιπόν, που προ- 
κύπτει είναι: «Πού οφείλεται το γεγονός ότι οι άνθρωποι μέσα από 

αυτές τις διαδικασίες ορισμένες φορές διαμορφώνουν διαύλους ε- 
πικοινωνίας και αρμονικές διανθρώπινες σχέσεις και άλλες φορές 
-οι ίδιοι ή άλλοι άνθρωποι- ορθώνουν διαχωριστικές γραμμές και 
προκαλούν συγκρούσεις;». 

Προφανώς, η απάντηση στο εν λόγω ερώτημα είναι το κλειδί για 
την κατανόηση των διαδικασιών που οδηγούν ορισμένους ανθρώ- 
πους να ενδίδουν στα ρατσιστικά μηνύματα, ακόµη και όταν δεν 
έχουν ιδιαίτερο συμφέρον από την ύπαρξη του ρατσισμού, και άλ- 
λους να αντιστέκονται και να τον πολεμούν θεωρώντας τον κοινω- 
νικό παραλογισμό. Επιπλέον, η απάντηση µας δίνει τη δυνατότητα 
να σχεδιάζουμε παρεμβάσεις µε στόχο την καταπολέμηση και την 
πρόληψη σχετικών αρνητικών φαινομένων. 

Ωστόσο, για να απαντήσουμε σε αυτό το ερώτημα, χρειάζεται 
να γνωρίσουμε ορισμένα βασικά στοιχεία για τη φύση των λανθα- 
σμένων χειρισμών σε σχέση με τις κοινωνικές κατηγοριοποιήσεις 
και την κατασκευή των κοινωνικών ομάδων. Αυτό είναι το πρώτο 
βασικό συμπέρασμα που πρέπει να αξιοποιήσουµε στην εφαρµο- 
γήτης αντιρατσιστικής εκπαίδευσης. 

Το δεύτερο βασικό συμπέρασμα που εξάγεται από την κατα- 
γραφή των εμπειριών µε πρόσφυγες και μετανάστες στο σχολείο 
είναι ότι οι εκπαιδευτικοί κινούμαστε μεταξύ του ρατσισμού των 
θυτών και της καχυποψίας των θυμάτων. Από το γεγονός αυτό 
προκύπτουν τόσο τα χαρακτηριστικά που πρέπει να έχει η αντιρα- 
τσιστική εκπαίδευση στο σχολείο όσο και τα όρια µέσα στα οποί- 
α κινείται. 

Τα όρια δημιουργούνται από το γεγονός ότι εμείς οι εκπαιδευ- 
τικοί έχουμε δικαιοδοσία μόνο μέσα στο σχολείο, κι εκεί μόνο στους 
τομείς που προβλέπονται από το ισχύον νομικό καθεστώς. 

Συνεπώς, η ύπαρξη ρατσισμού έξω από το σχολείο προφανώς 
μας αφορά, επειδή επηρεάζει δυσμενώς το εκπαιδευτικό µας έρ- 
γο. Όμως, η καταπολέµησή του αποτελεί µόνο έµµεσα υπόθεση 

του σχολείου -ως κατάλληλη προετοιμασία των μαθητών καιτων 

μαθητριών. 

Τα όρια δημιουργούνται, επίσης, από το γεγονός ότι οι μάχι- 
µοι/ες εκπαιδευτικοί δεν έχουν την ευθύνη για τις λανθασμένες 
πολιτικές οργάνωσης της εκπαίδευσης παιδιών μεταναστών και 
προσφύγων -επειδή δεν έχουν το δικαίωµα να οργανώσουν την 
εκπαιδευτική διαδικασία µε διαφορετικό τρόπο. 

Ως εκ τούτου, από τη µια πλευρά πλανάται ο ρατσισμός πάνω 
από το σχολείο ρίχνοντας όλη του τη σκιά στο εκπαιδευτικό µας έρ- 
γο, και από την άλλη, εμείς ως εκπαιδευτικοί μπορούμε να καταπο- 
λεμήσουμε µόνο ένα μέρος του. 

Αυτό το µέρος του ρατσισμού που βρίσκεται στο δικό µας «ε- 
πιχειρησιακό πεδίο» δεν είναι ούτε μικρό ούτε επουσιώδες για το 
εκπαιδευτικό έργο. 

Αφορά: 

9 Στην κατάλληλη προετοιμασία των μαθητών και των μαθητριών 
μας ώστε να µην υποκύψουν στις σειρήνες του ρατσισμού. 

9 Στη δημιουργία κατάλληλων συνθηκών στο σχολείο ώστε να 
εκλείψειτο έδαφος που επιτρέπει την ανάπτυξη καχυποψίας. 
Είναι δεδομένο ότι η έλλειψη σχετικών παρεμβάσεων οδηγεί 

στα ακριβώς αντίθετα αποτελέσµατα: 

9 Αφήνειτα παιδιά της πλειονότητας στην επιρροή διαδικασιών 
που οδηγούν σε αρνητικές αντιλήψεις, στάσεις και συμπερι- 
φορές. 

9 Τροφοδοτείτην καχυποψία των μεταναστών και των προσφύ- 
γων και, συνεπώς, εντείνει φαινόμενα παραίτησης και αποµά- 
κρυνσής τους από το σχολείο. 


ΠΑΙΧΝΙΔΙΑ ΤΟΥ ΝΟΥ ΚΑΙ ΚΟΙΝΩΝΙΚΗ 


ΠΡΑΓΜΑΤΙΚΟΤΗΤΑ 


ΚΟΙΝΩΝΙΚΕΣ ΚΑΤΗΓΟΡΙΕΣ ΚΑΙ ΚΟΙΝΩΝΙΚΕΣ ΟΜΑΔΕΣ 


Οι «κατηγοριοποιήσεις» και «οµαδοποιήσεις» είναι νοητικές διερ- 
γασίες στην καθημερινή µας ζωή που συμβαίνουν πολύ συχνά και 
συνήθως ασυναίσθητα. 

Έτσι, μιλούμε για τους «αναλφάβητους», τους «διαζευγµέ- 
νους», τους «καθολικούς», τους «καθηγητές», τους «ξένους εργά- 
τες» κ.λπ., προσδίδοντας στους ανθρώπους µε το συγκεκριμένο 
κοινό γνώρισμα το χαρακτήρα µιας ενιαίας ομάδας. Στην κοινωνι- 
κή πραγματικότητα, όµως, δεν υφίσταται τέτοια ομάδα, καθώς αυ- 
τοί οι άνθρωποι συνήθως δεν γνωρίζονται και δεν έχουν σχέσεις 
μεταξύ τους. Απλώς φαίνεται να συνδέονται από τη στιγµή που 
χρησιμοποιήσαμε ένα κοινό γνώρισμα ως στοιχείο αναφοράς. Ου- 
σιαστικά, ήμασταν εμείς ή κάποιος επιστήμονας των κοινωνικών 
επιστημών ή της κοινωνικής στατιστικής που κατασκεύασε από ά- 
γνωστους μεταξύ τους ανθρώπους µια ενιαία ομάδα και ταυτό- 
χρονα τους διαφοροποίησε από τους υπόλοιπους. 

Υπάρχουν άπειρα τέτοιου είδους γνωρίσματα µε τα οποία ο- 
μαδοποιούμε κάποιους ανθρώπους και, παράλληλα, τους διαφο- 
ροποιούμε από άλλους, χωρίς όµως αυτό να σηµαίνει ότι οι κα- 
τασκευές του νου µας έχουν αντίκρισμα στην κοινωνική πραγµα- 
τικότητα. 

Αυτά τα παιχνίδια του νου ονομάζονται «κοινωνικές κατηγορί- 
ες» και τα χρησιμοποιούμε συχνά, επειδή µε την κατασκευή και τη 
χρήση τους μπορούμε µε παραστατικό τρόπο να καταδείξουμε 
την εμφάνιση και την εξέλιξη διάφορων κοινωνικών φαινομένων. 
Έτσι, όταν λέμε ότι αυξάνει ο αριθµός των διαζευγµένων, εννοού- 
µε ότι πολλοί γάμοι διαλύονται: όταν λέμε ότι αυξάνει ο αριθµός των 
ανέργων, εννοούμε ότι πολλοί άνθρωποι δεν έχουν εργασία κ.ο.κ. 

Μπορούμε, λοιπόν, να ισχυριστούµε ότι µια «κοινωνική κατη- 

γορία» αποτελείται από άτοµα τα οποία μοιράζονται ένα ή περισ- 
σότερα κοινά χαρακτηριστικά, χωρίς ωστόσο να έχουν επαφή ή 
επικοινωνία μεταξύ τους. Είναι, δηλαδή, µια κατηγορία ανθρώπων 
που υπάρχει ως ομάδα µόνο νοητά και ίσως σε στατιστικούς πί- 
νακες, αλλά δεν είναι συγκροτημένη ως ομάδα στην κοινωνική 
πραγματικότητα. 

Η κατάταξη των ανθρώπων σε κατηγορίες γίνεται συχνά µε α- 
ναφορά στην περιουσία τους (πλούσιοι, φτωχοί, καπιτολιστές κ.λπ.) 
στην καταγωγή τους (οικογενειακή, «φυλετική», εθνική, όπως, για 
παράδειγµα, πρωτότοκα παιδιά, λευκοί, Γερμανοί κ.λπ.), στην ε- 
παγγελματική απασχόληση (εργάτες, υπάλληλοι κ.λπ.), στη µόρφω- 
ση, στο θρήσκευμα, σε βιολογικά γνωρίσματα (φύλο, ηλικία κ.λπ.) 
και άλλα. 

Στην κοινωνία όµως συναντούμε προφανώς και «πραγματικές» 
ομάδες ανθρώπων. Πρόκειται για οµάδες που συνδέονται μεταξύ 
τους βάσει κάποιου γνωρίσματος (κοινωνικές κατηγορίες) και, επι- 
πλέον, μέσα στην κοινωνική πραγματικότητα αποτελούν ένα σα- 
φώς διακριτό πληθυσμό µε συγκεκριμένη δομή και διάρκεια ζω- 
ής. Οι «κοινωνικές οµάδες» είναι οµάδες ατόμων που συνδέονται 
μεταξύ τους µε βάση κοινά συμφέροντα, κοινά ενδιαφέροντα και 
κοινούς στόχους, και έχουν συγκεκριμένους κανόνες και ρόλους. 

Οι οµάδες αυτές υπάρχουν στην κοινωνική πραγματικότητα 
ως ενιαίες οµάδες, ακόµη και εάν η ύπαρξή τους δεν έχει κατα- 
γραφεί στο νου κανενός επιστήμονα παρά µόνο σε εκείνο των µε- 
λών της. Τις οµάδες αυτού του είδους συνηθίζουµε νατις ονοµά- 
ζουμε «κοινωνικές οµάδες». 

Πρόκειται για µια έννοια που περιλαμβάνει πολύ διαφορετικές 
μεταξύ τους συγκροτήσεις της κοινωνικής ζωής. Έτσι, µια παρέα 
νέων µε συγκεκριμένη χρονική διάρκεια όσον αφορά τη συγκρότη- 
ση και τη δράση της αποτελεί κοινωνική ομάδα, όπως ακριβώς και 
µια οικογένεια, µια σχολική τάξη, µια παρέα γειτόνων, µια λέσχη 
φιλάθλων, ένας εξωραϊστικός σύλλογος κ.ο.κ. 

Υπάρχουν, δηλαδή, πολλές κοινωνικές οµάδες από τις οποίες 
τελικά συγκροτείται η ανθρώπινη κοινωνία. Ιδιαίτερα σημαντικές 
όµως για τη λειτουργία της κοινωνίας είναι οι κοινωνικές οµάδες 
που δημιουργούνται ως επακόλουθο της από κοινού ανάληψης 
καθηκόντων στο πλαίσιο του κοινωνικού καταμερισμού και στο 
πλαίσιο της προσπάθειας των ανθρώπων να υπηρετήσουν από κοι- 
νού θεμελιώδη κοινά ενδιαφέροντα και συμφέροντα. Τέτοιες οµά- 
δες είναι τα εργατικά σωματεία, οι θεσμοί της εκπαίδευσης, τα πο- 
λιτικά κόμματα, οι θρησκευτικές οργανώσεις, οι αθλητικοί σύλλο- 
γοι κ.λπ.). 

ΜΕΤΑΤΡΟΠΗ ΤΩΝ ΚΟΙΝΩΝΙΚΩΝ ΚΑΤΗΓΟΡΙΩΝ 
ΣΕ ΚΟΙΝΩΝΙΚΕΣ ΟΜΑΔΕΣ 


Οι κοινωνικές κατηγορίες και οι κοινωνικές οµάδες διαφέρουν µε- 
ταξύ τους εξ ορισμού. Τούτο όµως δεν σηµαίνει ότι στην καθηµε- 
ρινή ζωή η διαφορά αυτή είναι σαφής και ότι παραμένει σταθερή 
µέσα στο χρόνο. 

Αντίθετα, συχνά γινόμαστε μάρτυρες της προσπάθειας ορι- 
σμένων ατόμων να πείσουν κάποια άλλα άτοµα ότι έχουν σηµα- 
ντικά κοινά χαρακτηριστικά, βάσει των οποίων συγκροτούν µια ι- 
διαίτερη κοινωνική ομάδα. Στις περιπτώσεις αυτές προβάλλονται 
ορισμένα υπαρκτά κοινά γνωρίσματα ως πολύ σηµαντικά για τα 
συγκεκριµένα άτοµα (π.χ., κοινωνική θέση, ιδιαίτερη πατρίδα, θρή- 
σκευμα) ή εφευρίσκονται κοινά χαρακτηριστικά σε τοµείς που Θε- 
ωρούνται σημαντικοί για τη συγκρότηση κοινωνικών ομάδων (κοι- 
νή καταγωγή, «κοινό αίμα»). 

Σε περιπτώσεις κατά τις οποίες τέτοιου είδους προσπάθειες 
στέφονται από επιτυχία, οι κοινωνικές κατηγορίες αποκτούν χα- 
ρακτηριστικά κοινωνικής ομάδας. Έτσι, από τους ανθρώπους µε 
λευκή επιδερμίδα κατασκευάζεται η λευκή φυλή, από τους ανθρώ- 
πους µε κοινή γλώσσα κατασκευάζεται ένας λαός µε κοινή κατα- 
γωγή «από τα βάθη των αιώνων», από τους εργαζόμενους στα ερ- 
γοστάσια δημιουργείται η εργατική τάξη κ.ο.κ. 

Από τη στιγµή που κάποια άτοµα µιας κοινωνικής κατηγορίας 
πειστούν ότι έχουν λόγους να θεωρούν τον εαυτό τους μέλος μι- 
ας κοινωνικής ομάδας η οποία συγκροτείται µε βάση το συγκεκρι- 
μένο -πραγματικό ή υποτιθέµενο- κοινό γνώρισμα, αρχίζουν να 
αντιλαμβάνονται και να περιγράφουν τον εαυτό τους ως µέλος αυ- 
τής της κοινωνικής ομάδας και να συμπεριφέρονται αναλόγως. 
Για τη διαµόρφωση της συμπεριφοράς τους δεν είναι σημαντική 

«η αντικειμενική πραγματικότητα» και η σπουδαιότητα που «αντι- 
κθιµενικά» έχει ένα γνώρισμα, αλλά αυτό που εκείνοι θεωρούν τη 
συγκεκριμένη χρονική στιγμή πραγματικό και σπουδαίο. 

Είναι χαρακτηριστικό ότι άνθρωποι που ανήκουν στο ίδιο έ- 
θνος συχνά λένε ότι «έχουν το ίδιο αίμα», ενώ στην πραγµατικό- 
τητα συνήθως έχουν διαφορετικές οµάδες αίµατος και γι’ αυτό 
δεν μπορούν να αλληλοβοηθηθούν σε περίπτωση ανάγκης. Αντίθε- 
τα, άνθρωποι που ανήκουν σε διαφορετικούς λαούς δεν ισχυρίζο- 
νται το ίδιο, ακόμη και όταν έχουν και συχνά έχουν τις ίδιες ομάδες 
αίματος και μπορούν να προσφέρουν το αίµα τους για να κρατή- 
σουν στη ζωή ένα συνάνθρωπό τους. 

Βεβαίως, η παραπάνω θεώρηση αλλάζει μπροστά στην πόρ- 
τα του χειρουργείου. Εκεί, κάποιοι άνθρωποι ανήκουν στην «ίδια 
ομάδα» και «στις φλέβες τους τρέχει το ίδιο αίμα», ενώ υπό άλ- 
λες συνθήκες μπορεί να θεωρούν ότι είναι «πολύ διαφορετικοί», 
«ξένοι» μεταξύ τους, αφού ανήκουν σε διαφορετικό λαό και έ- 
θνος, μιλούν διαφορετική γλώσσα, έχουν διαφορετικό χρώμα δέρ- 
ματος κ.λπ. 

Σε σχέση µε αυτό το φαινόμενο, ας κρατήσουμε στο νου µας 
ότι μιλούμε για «κοινωνική ομάδα» όταν τα άτοµα που τη συγκρο- 
τούν δεν έχουν απλώς ένα κοινό γνώρισμα, αλλά συνδέονται µετα- 
ξύ τους µε βάση κοινά συμφέροντα, κοινά ενδιαφέροντα και κοι- 
νούς στόχους, και έχουν συγκεκριμένους κανόνες και ρόλους. 

ΕΠΙΠΤΩΣΕΙΣ ΤΗΣ ΜΕΤΑΤΡΟΠΗΣ ΚΟΙΝΩΝΙΚΩΝ 

Η μετατροπή µιας κοινωνικής κατηγορίας σε κοινωνική ομάδα δεν 
είναι ποτέ µια «αθώα» υπόθεση. Αντίθετα, συνεπάγεται σηµαντι- 
κές αλλαγές στη ζωή των ατόμων που ανήκουν στην κοινωνική κα- 
τηγορία, τόσο εκείνων που αντιλαμβάνονται τον εαυτό τους ως 
μέλος µιας κοινωνικής ομάδας όσο και εκείνων που δεν έχουν αυ- 
τή την αντίληψη και, συνεπώς, δεν αποδέχονται τους κανόνες της 
και την ανάληψη ρόλων στο πλαίσιό της. 

Η μετατροπή αυτή έχει ιδιαίτερα σοβαρές συνέπειες όταν ε- 
πιβάλλεται δια της βίας σε άτοµα µιας κοινωνικής κατηγορίας, τα 
οποία από εκεί και πέρα θεωρούνται µέλη µιας διακριτής κοινωνι- 
κής ομάδας, χωρίς όµως τα ίδια να έχουν αυτή την αντίληψη για τον 
εαυτό τους. 

9 Χαρακτηριστικό είναι το παράδειγµα της Γερμανίας του Χίτ- 
λερ, όπου ορισμένα ζευγάρια υποχρεώθηκαν να χωρίσουν από 
τη στιγμή που δια νόμου ο κόσμος χωρίστηκε σε «Άριους» και 
«Εβραίους» και δεν επιτρεπόταν ο γάμος μεταξύ μελών αυτών 
των δύο «φυλών». 

9 Το ίδιο συνέβη την εποχή του καθεστώτος των φυλετικών δι- 
ακρίσεων και στη Νότια Αφρική σε µέλη της «λευκής φυλής» 
και μέλη «των έγχρωμων φυλών» («Ασιατών», «εγχρώμων», 
«μαύρων») αντιστοίχως. 

Ο παραλογισμός των διαφοροποιήσεων αυτού του είδους είναι 
ιδιαίτερα εμφανής ειδικά στη Νότια Αφρική, όπου, σε ορισμένες 
περιπτώσεις το «λευκό» μέλους μικτών ζευγαριών ζήτησε και πέ- 
τυχε το χαρακτηρισμό του ως μέλους «έγχρωμης φυλής», ώστε 
να μπορέσει να διατηρήσει τη σχέση του µε τον «έγχρωμο» σύ- 
ντροφό του. Με την πράξη του αυτή αποδεχόταν την υποτελή δι- 

αβίωσή του ως µέλος µιας φυλής εις βάρος της οποίας ίσχυε κα- 
θεστώς διακρίσεων. 

Στην αντίστοιχη περίπτωση της Γερμανίας του Χίτλερ αποδεί- 
χθηκε ότι η πράξη πίστης και αλληλεγγύης του ενός συντρόφου 
προς τον άλλο αρχικά οδηγούσε στην υποτελή διαβίωση και αρ- 
γότερα στον ίδιο το θάνατο. 

Οιτελευταίες διαπιστώσεις είναι σημαντικές για την κατανόηση: 

- του τρόπου µε τον οποίο διαμορφώνονται οι σχέσεις ανά- 
μεσα σε ισχυρές και σε ανίσχυρες κοινωνικές οµάδες, και 

- των διαδικασιών µέσω των οποίων οδηγούνται τα μέλη των 
ανίσχυρων ομάδων σε υποτελή διαβίωση. 

Για την καλύτερη κατανόηση ας εικονογραφήσουµε την πα- 
ραπάνω προβληματική µε ένα κείµενο του Μπέρτολντ Μπρεχτ: 
την αρχή του έργου του Βραχυκέφαλοι και δολιχοκέφαλοι ή Ο 
πλούσιος προτιµά να συναναστρέφεται τον πλούσιο -- Ένα παραμύ- 
θιτρόµου: 


«Αξιότιμο κοινό, η παράστασή µας αρχίζει. 

Ο συγγραφέας του έργου είναι πολυταξιδεµένος. 

(Ας ειπωθεί παρεμπιπτόντως: δεν έκανε πάντα µε τη 
θέλησή του τα ταξίδια.) Στο έργο του 

διηγείται αυτά που είδε. 

Σας τα αποκαλύπτω µε δυο λόγια: 

Εήδε διαμάχες φοβερές. 

Εἴδε τους λευκούς να παλεύουν µε τους μαύρους. 

Εήδε έναν κοντό κίτρινο να έχει ρίξει κατάχαµα έναν ψηλό 
Κίτρινο. 

Έναν Φιλανδό να ρίχνει πέτρες σ᾽ ένα Σουηδό. 

Κι ένα µε µικρή ανασηκωµένη μύτη να γρονθοκοπάει έναν 
που είχε μύτη αετήσια. 


Ο συγγραφέας µας ρώτησε να του πουν ποια είναι η ουσία 
της διαμάχης. 


Κι έτσι έμαθε: τις χώρες περιδιαβαίνει 

τώρα ο Μέγας Διανομεύς Κρανίων. 

Αυτός που θεραπεύει, λέει, όλου του κόσμου τα δεινά. 
Στην τσάντα του έχει όλων των ειδών τις μύτες καὶ 
διαφόρων χρωμάτων επιδερµίδες. 

Με αυτές χωρίζει το φίλο από το φίλο και από τη νύφη 
χωρίζει το γαμπρό. 

Και διαλαλεί παντού σε πόλεις κι επαρχίες: 

Εκείνο που μετράει στον κόσμο είναι το σχήμα του 
κρανίου. 


Απ’ όπου έχει περάσει ο Μέγας Διανομεύς Κρανίων, 

εκεί οι άνθρωποι κοιτάζουν στους ανθρώπους να 
διακρίνουν δέρμα, μύτη καὶ μαλλιά. 

Και δέρνουν μέχρι λιποθυμίας τον καθένα 

που πήρε από τον Μέγα Διανομέα κρανίο µε λανθασμένο 
σχήμα. 


Τον συγγραφέα µας, όπου κι αν πήγε, τον ανάκριναν 

αν δεν τον ενοχλούν αυτόν οι άνθρωποι που διαφέρουν ὡς 
προς το κρανίο. 

΄Η μήπως, τάχα, δε βλέπει στους ανθρώπους καμιά διαφορά. 


Κι αυτού η απάντηση ήταν: βλέπω µια διαφορά. 

Αλλά αυτή η διαφορά που βλέπω εγώ 

είναι μεγαλύτερη από ό,τι εκείνη μεταξύ κρανίων 

κι αφήνει πίσω της πολύ βαθύτερα ἴχνη 

και καθορίζει την ευημερία καὶ τον πόνο των ανθρώπων. 
Και να την πω ευθέως: 

Εἴναι η διαφορά ανάµεσα σε πλούσιους και φτωχούς. 
Και επιµένω: ας παραµείνουμµε σ᾽ αυτή. 

Γι’ αυτό αποφάσισα να γράψω µια παραβολή 

με την οποία στον καθένα πειστικά θα αποδείξω: 

Απ’ όλες τις διαφορές στον κόσµο είναι αυτή η μόνη που 
μετράει». 


(Μετάφραση ΙΓ. Τοιάκαλου) 

Η σηµασία της προσέγγισης του Μπρεχτ γίνεται φανερή από 
την ιστορία και το περιεχόµενο του έργου. Το έργο γράφηκε το 
1932-1984. και πρωτοπαρουσιάστηκε στην Κοπεγχάγη στις 4 Νοεμ- 
βρίου 1936. 

Αναφέρεται στην «ανακάλυψη» ενός πολιτικού, του Ίμπεριμ, 
ότι ο πληθυσμός της χώρας Γιάχου αποτελείται από δύο διαφορε- 
τικές «φυλές»: τους δολιχοκέφαλους (μακροκέφαλους) και τους 
βραχυκέφαλους (στρογγυλοκέφαλους). Ο Ίμπεριμ προσδίδει στις 
δύο φυλές διαφορετικές πνευματικές και ψυχικές ιδιότητες, οι ο- 
ποίες αποτελούν, δήθεν, απόρροια των βιολογικών τους διαφο- 
ρών. Από τους δολιχοκέφαλους, σύμφωνα µε τη θεωρία του, α- 
πειλείται η χώρα και γι’ αυτό η ευημερία της εξαρτάται από την 
καταπίεση ή/και εξόντωσή τους. Από την προπαγάνδα του πείθο- 
νται οι φτωχοί βραχυκέφαλοι και καταδιώκουν τους δολιχοκέφα- 
λους, πιστεύοντας ότι έτσι θα λύσουν τα προβλήματά τους. Στην 
πραγματικότητα, εκτός από το κακό που κάνουν στους δολιχοκέ- 
φαλους, οδηγούνται µε τη συμπεριφορά τους και οι ίδιοι στον πό- 
λεμο και την καταστροφή. Στο τέλος, οι πλούσιοι, που είχαν ενισχύ- 
σει πολιτικά τον Ίμπεριμ, κάθονται όλοι μαζί, είτε ήταν βραχυκέ- 
φαλοι είτε δολιχοκέφαλοι, στο πλούσια στρωμένο τραπέζι και γευ- 
ματίζουν, θεωρώντας πλέον ότι είναι λογικό και συμφέρον να αυ- 
τοπροσδιορίζονται µε τα χαρακτηριστικά της κοινωνικής και οι- 
κονομικής τάξης στην οποία ανήκουν και όχι µε τα χαρακτηριστι- 
κά της φυλής. Το τελευταίο, δηλαδή ο αυτοπροσδιορισµός µε βά- 
ση τα χαρακτηριστικά της φυλής, παραμένει «προνόμιο» ορισµέ- 
νων φτωχών, που γίνονται θύματα χειραγώγησης από πολιτικούς 
σαν τον Ίμπεριμ. 

Με το έργο του ο Μπρεχτ, πολλά χρόνια πριν από το Β΄ Πα- 
γκόσμιο Πόλεμο και τη ρατσιστική γενοκτονία, περιγράφει αυτά 
τα οποία ακολουθούν την κατασκευή ενός παράλογου «εμείς» και 
«οι άλλου: ρατσισμός, φασισμός, βία, συγκρούσεις, πόλεμος και, 
τέλος, μαζικός θάνατος. 


6 ΕΜΕΙΣ ΚΑΙ ΟΙ ΑΛΛΟΙ 


ΕΜΕΙΣ ΚΑΙ «ΟΙ ΑΛΛΟΙ» ΩΣ ΚΟΙΝΩΝΙΚΕΣ ΚΑΤΗΓΟΡΙΕΣ 
ΚΑΙ ΚΟΙΝΩΝΙΚΕΣ ΟΜΑΔΕΣ 


Όλοι οι άνθρωποι, όταν προσπαθήσουμε να βρούμε τις «κοινωνι- 
κές µας συντεταγμένες» στο πλαίσιο των κοινωνικών κατηγοριών 
και των κοινωνικών ομάδων, δηλαδή όταν πρέπει να περιγράψου- 
µε «ποιοι είμαστε», θα διαπιστώσουμε ότι μπορούμε να ορίσουμε 
τον εαυτό µας βάσει της ένταξής µας σε πολλές κοινωνικές οµά- 
δες και σε σχεδόν άπειρες κοινωνικές κατηγορίες. Για παράδειγ- 
μα, είμαστε µέλη της οικογένειάς µας, του διδακτικού προσωπι- 
κού του σχολείου µας, της εκπαιδευτικής κοινότητας, της χορω- 
δίας της πόλης µας, οπαδοίτης τάδε πολιτικής παράταξης και του 
δείνα αθλητικού σωματείου, παντρεμένοι, Έλληνες, Θράκες, µε- 
λαχρινοί µε καστανά μάτια κ.λπ. 

Αναφερόμενοι σε κάποιο από αυτά τα γνωρίσματα συνδεόμµα- 
στε αυτομάτως µε κάποιους ανθρώπους που έχουν το ίδιο γνώρι- 
σµα και διαφοροποιούμαστε από άλλους οι οποίοι δεν το έχουν. 

Μερικά από αυτά τα γνωρίσματα µας ορίζουν ως µέλη µιας 
κοινωνικής κατηγορίας χωρίς ωστόσο να επηρεάζουν τον τρόπο 
συμμετοχής µας στην κοινωνική ζωή, ακόµη και αν παίζουν κάποι- 
ο ρόλο στην προσωπική µας ζωή. 

Για παράδειγµα, το γεγονός ότι είμαι µελαχρινός µε καστανά 
μάτια παίζει ρόλο στην προσωπική µου ζωή -πιθανόν να επηρέα- 
σε την επιλογή της γυναίκας µου-- αλλά δεν έχει επιπτώσεις στην 
κοινωνική µου θέση (παρά µόνο εάν η κοινωνική θέση καθοριζό- 
ταν από τα εξωτερικά χαρακτηριστικά). 

Άλλα γνωρίσματα µας ορίζουν ως µέλη µιας κοινωνικής οµά- 
δας και επηρεάζουν τον τρόπο λειτουργίας µας ως κοινωνικών α- 
τόμων -για παράδειγµα, στην περίπτωση που είμαστε μέλη ενός 
πολιτικού κόμματος ή ενός σωματείου ή στην περίπτωση που η 

οικογένειά µας έχει µεγάλη κοινωνική δύναμη και τη δυνατότητα να 

επιβάλλει τη θέλησή της. 

Σημαντικό είναι το γεγονός ότι η ένταξή µας σε µια κοινωνική 
ομάδα διαμορφώνει ταυτόχρονα, εξ αντιδιαστολής τουλάχιστον, 
μια άλλη ομάδα ανθρώπων: εκείνων που δεν μοιράζονται µαζί µας 
το συγκεκριµένο γνώρισμα. 

Με την έννοια αυτή ο κόσμος µας είναι ένας κόσμος όπου κά- 
θε στιγµή υπάρχουµε «εμείς» ως µέλη µιας κοινωνικής ομάδας και 
«οι άλλοι» ως µέλη µιας άλλης κοινωνικής ομάδας ή ως µη µέλη 
της δικής µας κοινωνικής ομάδας. 

Ας προσέξουμε: «άλλοι» δεν σηµαίνει ούτε «άγνωστοι» ούτε 
«ξένοι» ούτε «ανεπιθύμητοι» ούτε οτιδήποτε άλλο πέραν του ότι 
δεν μοιράζονται ή θεωρείται ότι δεν μοιράζονται µε εμάς το γνώ- 
ρισµα µε το οποίο προσδιορίζεται η κοινωνική µας ομάδα -και γι’ 
αυτό το λόγο δεν ανήκουν σε αυτή. 

«Οι άλλοι» είναι πάρα πολλές φορές οι διπλανοί µας και, συ- 
νεπώς, γνωστοί και οικείοι. Συχνά, μάλιστα, το γνώρισμα µε βάση 
το οποίο διαφοροποιούνται από εμάς είναι κάτι για το οποίο τους 
ζηλεύουμε και θα θέλαμε να το έχουµε και εμείς. 

Μερικές φορές «οι άλλοι» είναι πάρα πολύ «δικοί µας», και µό- 
νο µε διοικητικά μέτρα μετατρέπονται σε «ξένους»: λόγου χάρη, 
με την κατάταξή τους σε άλλη «φυλή» ή µε αφαίρεση της ιθαγέ- 
νειάς τους. 

9 Είναι χαρακτηριστικό το παράδειγµα της χώρας µας, όπου 
συχνά στην ιστορία µας από ουσιαστικά και τυπικά «δικούς 
μας» δημιουργούνταν «ξένοι» µε διοικητική πράξη αφαίρεσης 
της ελληνικής υπηκοότητας. Αυτό συνέβη εις βάρος των ητ- 
τημένων του εμφύλιου πολέμου οι οποίοι είχαν καταφύγει ως 
πρόσφυγες στην Ανατολική Ευρώπη, δηλαδή περίπου 80.000 
άνθρωποι. Το ίδιο συνέβη αργότερα εις βάρος πολλών αντι- 
πάλων της στρατιωτικής δικτατορίας του 1967 (μεταξύ άλλων, 
εις βάρος της Μελίνας Μερκούρη, η οποία µετά την πτώση 

της δικτατορίας απέκτησε και πάλι την ελληνική υπηκοότητα 

και χρημάτισε για πολλά χρόνια υπουργός Πολιτισμού της Ελ- 

λάδας). 

Χαρακτηριστικό για τον παραλογισµό που συνεπάγεται πολ- 
λές φορές η κατασκευή του «εμείς» και «οι άλλοι» είναι η περίπτω- 
ση της Αἴσέ Μολλά από τους Ασώματους Ροδόπης (βλέπε δηµοσί- 
ευµα της εφημερίδας ΘΕΣΣΑΛΟΝΙΚΗ παρακάτω): γεννήθηκε Ελ- 
ληνίδα, οι γονείς της και τα αδέλφια της ήταν και είναι Έλληνες, 
τα εγγόνια της είναι Έλληνες, η ίδια δεν έφυγε ποτέ από την Ελ- 
λάδα, αλλά παρ᾽ όλα αυτά βρέθηκε ξαφνικά να µην έχει την ελλη- 
νική ιθαγένεια. Με διοικητική πράξη δεν ανήκει πια στο «εμείς» αλ- 
λά στο «οι άλλοι». 

Από τα παραπάνω προκύπτει ότι ο διαχωρισμός σε «εμείς» και 
«Οι άλλοι» δεν είναι φυσικός. 

Αντίθετα, σε σχέση µε τη διαφοροποίηση του κόσμου σε «ε- 
μείς» και «οι άλλοι», δύο φαινόμενα χρήζουν ιδιαίτερης προσοχής: 
« Ησχετικότητα που χαρακτηρίζει τις έννοιες «εμείς» και «οι άλ- 

λοι». 

9 Ησημασία που έχει ή αποκτά για ένα άτομο η διαβίωσή του 
στο πλαίσιο µιας «δικής του» ομάδας, σημασία που φαίνεται 
να επιβεβαιώνει την ανάγκη των ανθρώπων για διαχωρισμό του 
κόσμου σε «εμείς» και «οι άλλοι». 

ο Αζίζ Χουσεῖν καί η Αἴσέ Μολλά εδώ και 62 χρόνια, αλλά είναι ανύπαρκτοι για την ελληνική πολιτεία, αν 
και καταβάλλουν κανονικά φόρο και δημοτικά τέλη.. 


ΖΟΥΝ ΣΤΗ ΘΡΑΚΗ 62 ΧΡΟΝΙΑ ΧΩΡΙΣ ΙΘΑΓΕΝΕΙΑ 


ΠΠ ΠΤΠΙΗΙΠ... 


62 χρόνια. Καλλιεργούν καπνό για να ζή- 

σουν. Από το 196] είναι παντρεμένοι κι 
ωστόσο ο Αζίζ Χουσεῖν και η Αἴσέ Μολλά, το ζευ- 
γάρι από τους Ασώματους Ροδόπης, είναι σαν να 
μην υπάρχει. Είναι ένα ζευγάρι φάντασμα, κα- 
θώς η πολιτεία τους αγνοεί, µη αναγνωρίζοντάς 
τους την ελληνική ιθαγένεια. 


7 ούνε στην Ἑλλάδα, στη Θράκη, εδώ και 


Ὅλα ξεκίνησαν την ηµέρα του γάµου της για 
την Αἴσε Μολλά, τότε της αφαιρέθηκε η ταυτό- 
τητα, τότε την διαγράψανε απὀ τα μητρώα του 
δήµου για λόγους που κανείς µετά απὀ τόσα χρό- 
νια δεν της εξήγησε. Ἔτσι σήµερα δεν βρίσκεται 
γραμμένη στα μητρώα του δήμου, παρόλο που τα 
στοιχεία της υπάρχουν στην ασφάλεια. Ο Αζίζ 
Χουσεῖν κατάγεται από τη Βουλγαρία και η γυ- 
ναίκα του πιστεύει ὅτι αυτός είναι ο λόγος ο οποί- 
ος της αφαιρέθηκε η ιθαγένεια αφού οι γονείς 
της, τα αδέλφια της την έχουν κανονικά. 

Το πιστοποιητικό γάμου είναι όνειρο άπιαστο 
για το ζευγάρι της ορεινής Ροδόπης, το ίδιο και 
η µικρή αγροτική σύνταξη, η ασφάλειατου ΟΓΑ. 
Κάθε χρόνο πληρώνουν στο δημόσιο ταμείο 28.000 


δρχ. για άδεια παραμονής και άλλες τόσες για 
άδεια εργασίας και ζουν ως ξένοι, ως αλλοδαποί 
στον ίδιο τους τον τόπο. Την ἴδια αντιμετώπιση 
είχαν και τα παιδιά τους, ο Καμπέρ και ο Ελιούπ, 
παρ᾽ όλο που γεννήθηκαν στη Θράκη. «Μόνο 
τα εγγόνια µας έχουν ελληνική ιθαγένεια» τονί- 
ζουν, καμαρώνοντας γιατί οι δύο νεαροί έχουν 
υπηρετήσει και στον ελληνικό στρατό. 

Ὅμως παρά το γεγονός ότι θεωρούνται ανύ- 
παρκτοι από την ελληνική πολιτεία, καταβάλ- 
λουν κανονικά φόρο και δημοτικά τέλη. Μέχρι 
πότε; «Δεν µας κρατούν άλλο τα πόδια μας» απα- 
ντούν κι αµέσως ένα δάκρυ φεύγει από τα µάτια 
τους και το σκουπίζουν βιαστικά. «Δεν µας μέ- 
νει άλλο από το να πεθάνουμε σαν Έλληνες 
και στους Ἕλληνες δεν πρέπουν τα δάκρυα», το- 
νίζουν, αποκαλύπτοντας έτσι το δικό τους µε- 
γαλείο, αλλά και τη γύμνια της πολιτείας η οποία 
κατήργησε το άρθρο 19 του κώδικα ελληνικής 
ιθαγένειας, μόλις πέρυσι. Ωστόσο, ένα χρόνο µε- 
τά, η απόκτηση ιθαγένειας αργεί πολύ να εφαρ- 
µοστεί στην πράξη, παρόλο το γεγονός ότι έχουν 
υποβληθεί πάμπολλες τέτοιου είδους αιτήσεις. 

ΜΑΡΊΑ ΝΙΚΟΛΑΟΥ 

ΠΟΙΟΙ ΑΝΘΡΩΠΟΙ ΕΙΝΑΙ «ΔΙΚΟΙ ΜΑΣ»; 


Οι άνθρωποι, ενώ είµαστε µέλη πολλών οµάδων, δίνουμε ιδιαίτερη 
σημασία στη συμμετοχή µας σε ορισμένες από αυτές και θεωρού- 
με λιγότερο σηµαντική τη συμμετοχή µας σε άλλες. 

Η σπουδαιότητα των κοινωνικών οµάδων δεν έχει διαχρονικό χα- 
ρακτήρα: 

9 Οὔύτεο στην προσωπική ζωή των ανθρώπων: άλλες ομάδες εί- 
ναι σημαντικές κατά την παιδική ηλικία, άλλες στη νεότητα και 
άλλες σε «ώριμες» ηλικίες. 

9 Ούτε στην ιστορία των ανθρώπινων κοινωνιών: άλλες κοινωνι- 
κές οµάδες ήταν σημαντικές σε παλαιότερες εποχές και άλ- 
λες σήµερα. Για παράδειγµα, άλλη ήταν η σπουδαιότητα της ο- 
μάδας των συγγενών στις παραδοσιακές κοινωνίες και άλλη 
στις σύγχρονες. Το ίδιο ισχύει και για τη σπουδαιότητα της ιδιαί- 
τερης πατρίδας παλαιότερα και σήμερα. 

Στην περίπτωση ενός ατόμου η σπουδαιότητα κάποιων οµά- 
δων εξαρτάται από τον τόπο και τις συνθήκες διαβίωσής του. Για 
παράδειγµα, είναι διαφορετική η σημασία ορισμένων κοινωνικών ο- 
μάδων στην περίπτωση των μεταναστών και διαφορετική σε περί- 
πτωση διαβίωσης υπό συνθήκες έντονης φτώχειας, διακρίσεων 
και καταπίεσης. 

Τέλος, η μεγαλύτερη σημασία που δίνουμε στη συμμετοχή µας 
σε ορισμένες οµάδες συγκριτικά µε τη σημασία που δίνουμε στη 
συμμετοχή µας σε άλλες είναι κυρίως αποτέλεσµα του επηρεα- 
σμού µας από οργανωμένες οµάδες µε συγκεκριμένη κοσµοθεω- 
ρία (π.χ., πολιτικά κόμματα), από θεσμούς µε ιδεολογικό χαρακτή- 
ρα (π.χ., εκπαιδευτικά συστήµατα), από τα µέσα μαζικής ενηµέ- 
ρωσης κ.λπ. 

Για να κατανοήσουμε τα παραπάνω, ας υποθέσουμε ότι έχου- 
με πέντε πληθυσμούς ανθρώπων µετις εξής κοινωνικές συντεταγ- 
μένες: ο πρώτος πληθυσμός αποτελείται από άνδρες, ελληνικής 
υπηκοότητας, εργάτες, χριστιανούς ορθόδοξους, αριστερών πο- 
λιτικών φρονημάτων: ο δεύτερος πληθυσμός αποτελείται από άν- 
ὄρες, ελληνικής υπηκοότητας, βιοµηχάνους, χριστιανούς ορθό- 
δοξους, δεξιών πολιτικών φρονημάτων: ο τρίτος πληθυσμός απο- 
τελείται από άνδρες και γυναίκες, αλβανικής υπηκοότητας, εργά- 
τες/τριες, χριστιανούς/ές ορθόδοξους, αριστερών πολιτικών φρο- 
νημάτων: ο τέταρτος πληθυσμός αποτελείται από άνδρες, ιταλι- 
κής υπηκοότητας, βιοµηχάνους, χριστιανούς καθολικούς, δεξιών 
πολιτικών φρονημάτων και ο πέμπτος πληθυσμός αποτελείται α- 
πό γυναίκες, ελληνικής υπηκοότητας, εργάτριες, μουσουλμάνες, 
δεξιών πολιτικών φρονημάτων. 

Στην περίπτωση αυτή το «εμείς» και το «οι άλλοι» κατασκευά- 
ζονται -ή, διαφορετικά, η «κοινωνική συγγένεια» των ατόμων που 
συναποτελούν τους πέντε πληθυσμούς ορίζεται- µε βάση τη σηµα- 
σία που έχουν για τον κάθε άνθρωπο τα γνωρίσματα φύλο, υπη- 
κοότητα, επάγγελμα, θρήσκευμα και πολιτικά φρονήματα. 

9 Λεν υπάρχει αμφιβολία ότι σε διαφορετικές εποχές τα γνωρί- 
σµατα αυτά είχαν διαφορετική σημασία -άλλοτε µεγαλύτερη 
και άλλοτε μικρότερη. 

9 Επίσης, δεν υπάρχει αμφιβολία ότι η σημασία τους είναι δια- 
φορετική για διαφορετικούς ανθρώπους και επιπλέον, ότι η 
σημασία τους αλλάζει στη ζωή ενός ανθρώπου και στην ιστο- 
ρία µιας κοινωνίας. 

9 Τέλος, δεν υπάρχει αμφιβολία ότι στην προκειμένη περίπτω- 
ση έχουµε κοινωνικές κατηγορίες που πρακτικά μετατρέπο- 
νται σε κοινωνικές οµάδες και επηρεάζουν τον τρόπο µε τον 
οποίο αντιλαμβανόμαστε, περιγράφουµε, ερµηνεύουμε και δι- 
αχειριζόµαστε την κοινωνική πραγματικότητα. 

Για παράδειγµα, «τα άτοµα µε ελληνική υπηκοότητα» µετατρέ- 

πονται σε «εμείς οι Έλληνες» σε αντιδιαστολή µε τους «άλλους, 

τους Αλβανούς», ενώ από τις άλλες κοινωνικές κατηγορίες δηµιουρ- 

γούνται «εμείς οι χριστιανοί ορθόδοξου σε αντιδιαστολή µε τους 

«καθολικούς» και τους «μουσουλμάνους»: «εμείς οι άνδρες» σε α- 

ντιδιαστολή µετις «άλλες, τις γυναίκες»: «εμείς οι εργάτες» σε α- 

ντιδιαστολή µε τους «άλλους, τους βιοµηχάνους»: «εμείς οι αρι- 

στεροί» σε αντιδιαστολή µε τους «άλλους, τους δεξιούς». 

Κυρίως, όµως, η συγκεκριμένη μετατροπή της κοινωνικής κα- 
τηγορίας σε κοινωνική ομάδα επηρεάζει τον τρόπο µε τον οποίο 
τοποθετούμε τον εαυτό µας είτε µαζί µε κάποιους ανθρώπους εί- 
τε χωριστά -και μάλιστα, μερικές φορές στην αντίπερα όχθη- από 
κάποιους άλλους. 

Από τα παραπάνω αντιλαμβανόμαστε ότι: 

9 Ηζωήμας αλλάζει ανάλογα µε το ποιες κοινωνικές κατηγορί- 
ες αποκτούν ιδιαίτερη σημασία στην κοινωνία τη δεδομένη 
στιγµή και εμφανίζονται ως κοινωνικές οµάδες -δηλαδή ως έ- 
να σύνολο ατόμων µε κοινά γνωρίσματα και υποτιθέµενα ή 
πραγματικά κοινά συμφέροντα. 

Από το γεγονός αυτό εξαρτάται η συγκρότηση του «εμείς» και 
του «οι άλλοι», και κατ᾿ επέκταση (από το γεγονός αυτό εξαρτώ- 
νται) οι μορφές των κοινωνικών συμμαχιών και, αντίστοιχα, των 
κοινωνικών συγκρούσεων, καθώς και η πιθανότητα να εμφανιστεί 
ρατσισμός (ως πλέγμα αντιλήψεων, στάσεων, συμπεριφορών και/ή 
θεσμοθετημένων μέτρων που εξαναγκάζει ορισμένους ανθρώπους 
σε υποτελή διαβίωση, κι αυτό µόνο και µόνο επειδή ανήκουν σε 
μια διακριτή κατηγορία ανθρώπων). 

ΣΕ ΠΟΙΟ ΠΕΡΙΒΑΛΛΟΝ ΝΙΩΘΟΥΜΕ ΑΝΕΤΑ: 


Ένα ερώτηµα που τίθεται συχνά είναι εάν η συγκρότηση των εν- 
νοιών «εμείς» και «οι άλλοι» ακολουθεί µια «φυσική νομοτέλεια». 
Δηλαδή, μήπως υπάρχουν κάποια «θεμελιώδη» γνωρίσματα που 
από τη φύση τους είναι τόσο σηµαντικά ώστε αυθόρμητα οι άν- 
θρωποι στερεώνουν πάνω τους την κοινότητα µε άλλους ανθρώ- 
πους και θεωρούν αυτομάτως ως «άλλους» τους ανθρώπους που 
δεν τα μοιράζονται μαζί τους; 

Η απάντηση στο ερώτημα αυτό δίνεται από τη σχετικότητα των 
γνωρισμάτων τόσο µέσα στο χρόνο όσο και μεταξύ των διάφορων 
ανθρώπων: δεν υπάρχει τέτοια φυσική νομοτέλεια. Προφανώς, ό- 
μως, υπάρχουν κάποιοι λόγοι που διευκολύνουν συγκροτήσεις μι- 
ας συγκεκριμένης µορφής και δυσχεραίνουν συγκροτήσεις µιας 
άλλης. 

Χωρίς αμφιβολία, οι άνθρωποι λειτουργούμε πιο εύκολα και ά- 
νετα µε ανθρώπους των οποίων τον τρόπο ζωής έχουµε ενστερ- 
νιστεί, και λιγότερο εύκολα και άνετα µε ανθρώπους των οποίων τον 
τρόπο ζωής πρέπει συνεχώς να ανακαλύπτουμε, διακινδυνεύοντας 
να ενεργήσουµε λανθασμένα και να παρεξηγηθούμε. 

9 Έτσι, είναι φυσικό η ζωή µας να είναι πιο άνετη εάν έχουµε 
κοινή γλώσσα και μπορούμε να επικοινωνούμε χωρίς δυσκολί- 
ες και παρεξηγήσεις. 

9 Το ίδιο ισχύει για ζητήματα της καθημερινής ζωής: εάν οι μυ- 
ρωδιές των φαγητών του διπλανού σπιτιού και η μουσική που 
ακούγεται από εκεί συμβαδίζουν µε τις δικές µας προτιμήσεις, 
εάν µε τους γείτονες έχουµε κοινές γιορτές, εάν στην ανατρο- 
φή των παιδιών µας χρησιμοποιούμε τις ίδιες «αυτονόητες» 
πρακτικές, εάν τα μεγάλα προβλήματα του κόσμου τα αξιολο- 
γούμε έχοντας ίδιες προγενέστερες εμπειρίες, τότε αισθανό- 

µαστε ότι αυτοί οι άνθρωποι είναι πιο κοντά µας από άλλους 

και νιώθουμε πιο άνετα µαζίτους στην καθημερινή ζωή. 

Για όλους τους παραπάνω λόγους επιζητούμε τη συναναστρο- 
φή µε ανθρώπους που «είναι σαν κι εμάς» κι σπανιότερα συνανα- 
στρεφόμαστε ανθρώπους µε τους οποίους διαφέρουµε ως προς 
τη συμπεριφορά σε σημαντικούς τοµείς της καθημερινής ζωής. 
Με τον τρόπο αυτό αποφεύγουμε παρεξηγήσεις, ασυμβατότητες 
στον τρόπο και στο ρυθµό ζωής, και συνεπώς αποφεύγουμε μι- 
κρές ή μεγάλες συγκρούσεις. 

Η συμπεριφορά µας αυτή δεν είναι τυχαία: από την κοινωνικο- 
ποίησή µας έχουµε ενστερνιστεί ως σηµαντική στρατηγική στις 
σχέσεις µας µε τους άλλους την αποφυγή σφαλμάτων σε σηµα- 
ντικές για την κοινωνία καταστάσεις -αποφυγή που επιτυγχάνεται 
αφενός µε προσκόλληση στο γνωστό και αφετέρου µε καταπίεση 
της φυσικής περιέργειάς µας, που διεγείρεται από το νέο και το 
διαφορετικό. 

Βεβαίως, δεν ενεργούµε κατά τον ίδιο τρόπο σε όλες τις πε- 
ριπτώσεις και σε όλες τις περιστάσεις. Πολλές φορές αφήνουμε τον 
εαυτό µας να «γευθεί» το διαφορετικό ή να αποκλίνει από το συνη- 
θισµένο. Όμως αυτό γίνεται µόνο όταν δεν κινδυνεύουµε να δε- 
χθούμε πιέσεις εξαιτίας της απόκλισής µας. Και δεν θα δεχθούμε 
πιέσεις µόνο στην περίπτωση που η συγκεκριμένη κατηγορία δεν 
έχει ιδιαίτερη σημασία στην κοινωνία. 

Ως εκ τούτου: 

9 Εφόσον το φύλο δεν έχει πλέον ιδιαίτερη σημασία, είναι δυνα- 
τόν να αποκλίνουµε από τη συμπεριφορά που θεωρούνταν πα- 
ραδοσιακά επιβεβλημένη για τους άνδρες -για παράδειγµα, 
σε σχέση µε τις οικιακές εργασίες- χωρίς αυτό να θεωρείται 
λάθος ή να αποτελεί πηγή παρεξηγήσεων στην κοινωνία. 

9 Το ίδιο ισχύει και στην περίπτωση που, αν και ανήκουµε στην 
ορθόδοξη χριστιανική εκκλησία, δεν εκκλησιαζόµαστε, εφό- 
σον η λατρεία δεν έχει πλέον για πολλούς ιδιαίτερη σημασία, 

ή, ακόµη πιο σηµαντικό, εάν δεν συμπεριφερόμαστε µε τον 

τρόπο που ορίζει ο Χριστιανισμός. 

9 Αντίθετα, εάν η υπηκοότητα και η εθνικότητα έχουν επιβληθεί 
ως βασικά γνωρίσματα µε τα οποία αυτοπροσδιοριζόµαστε και 
η χρήση τους θεωρείται αυτονόητη για το διαχωρισμό του κό- 
σµου σε «δικούς µας» και «ξένους», τότε η προσφορά απασχό- 
λησης σε Αλβανούς και όχι σε Έλληνες εργάτες θα θεωρηθεί 
«απαράδεκτη» συμπεριφορά και θα δεχτούμε έντονες πιέσεις 
µε στόχο την «αναπροσαρμογή» της. 

Συνεπώς, σε όλες τις περιπτώσεις ισχύει ότι ένα άτομο νιώθει 
άνετα στο πλαίσιο «της δικής του» και άσχημα στο πλαίσιο µιας 
«άλλης» ομάδας, µόνο όµως όταν οι δύο οµάδες πράγματι διαφέ- 
ρουν αισθητά μεταξύ τους. Επιπλέον, για να ισχύει αυτό, τα χα- 
ρακτηριστικά στα οποία διαφέρουν πρέπει να ορίζονται ως σηµα- 
ντικά στην καθημερινή ζωή και το άτοµο να τα έχει υιοθετήσει µέ- 
σω της κοινωνικοποίησης. 

Το φαινόμενο αυτό λογικά δεν θα έπρεπε να εµφανίζεται πο- 
λύ συχνά, καθώς στην πραγματικότητα οι άνθρωποι μοιάζουν στα 
περισσότερα σηµαντικά χαρακτηριστικά και διαφέρουν σε ελάχι- 
στα. Εμφανίζεται όµως συχνότερα από όσο θεωρητικά θα αναµέ- 
ναμε, εξαιτίας του ότι οι άνθρωποι παρατηρούμε και καταγράφου- 
με ευκολότερα διαφορές από ό,τι ομοιότητες. 

Επιπλέον, αυτό συμβαίνει επειδή δεχόμαστε ιδεολογικού χα- 
ρακτήρα πιέσεις για να ενστερνιστούμε ως ιδιαίτερα σημαντικές 
ορισμένες διαφορές που συχνά είναι ανεπαίσθητες και αντικειµε- 
νικά χωρίς ιδιαίτερη σημασία για την καθημερινή ζωή. 

Από τα παραπάνω αντιλαμβανόμαστε ότι: 

9 Ο βαθµός προσκόλλησής µας σε ορισμένους κοινωνικούς κα- 
νόνες και ρόλους, καθώς και η αντίστοιχη αποφυγή αποκλίσε- 
ων από αυτούς, είναι συνάρτηση της κοινωνικοποίησης και της 
σημασίας που αποκτούν ορισμένες κοινωνικές κατηγορίες στη 
ζωή µας. 

ΣΧΕΣΕΙΣ ΤΗΣ «ΔΙΚΗΣ ΜΑΣ ΟΜΑΔΑΣ» 
ΜΕ ΤΙΣ «ΟΜΑΔΕΣ ΑΛΛΩΝ» 


Η περιγραφή του τρόπου µε τον οποίο κατασκευάζονται κοινωνι- 
κές κατηγορίες και μετατρέπονται σε κοινωνικές ομάδες και του 
τρόπου µε τον οποίο ὅρουν τα άτοµα στο πλαίσιο κοινωνικών ο- 
μάδων έχει σημασία, επειδή βοηθά στην κατανόηση των σχέσεων 
που αναπτύσσονται μεταξύ οµάδων και µεταξύ ατόμων από ίδιες 
και ατόμων από διαφορετικές ομάδες. 

Οι άνθρωποι ενστερνιζόµαστε χωρίς αντιστάσεις κοινωνικούς 
κανόνες και ρόλους της ομάδας στην οποία ανήκουµε µόνο όταν 
αυτοί ενδύονται µε το ένδυμα του «φυσικού» ή του «ανώτερου». 
Τα «πρέπει» και τα «δεν κάνει», τα οποία μαθαίνουμε καθώς προ- 
σαρμοζόμαστε σε κοινωνικές αξίες και κοινωνικές συμπεριφορές, 
είναι το ίδιο απρόσωπα όπως τα φυσικά φαινόμενα «βρέχει», «χιο- 
νίζει», «κάνει ζέστη», και καταγράφονται µέσα µας µε παρόμοιο 
τρόπο. Η αίσθηση αυτή ενισχύεται αργότερα από το γεγονός ότι 
αισθανόμαστε ασφαλείς λειτουργώντας µε «τους δικούς µας» κα- 
νόνες και ρόλους, σε αντίθεση µε την ανασφάλεια που συχνά νιώ- 
θουµε όταν υποχρεωνόµαστε να λειτουργήσουµε σε συστήματα 
κανόνων και ρόλων µε τα οποία δεν είµαστε εξοικειωμένοι. 

Ως αποτέλεσµα αυτής της διαδικασίας πολλοί άνθρωποι αξι- 
ολογούν τα συστήματα κοινωνικών κανόνων που διέπουν τη ζωή 
της δικής τους ομάδας ως «φυσικά», «ανώτερα» ή, τουλάχιστον, 
ως πιο «λειτουργικά» σε σχέση µε εκείνα άλλων οµάδων. Σε ένα 
δεύτερο βήμα αξιολογούν την ομάδα τους, την οποία συνδέουν 
µε τα συγκεκριµένα «φυσικά», «ανώτερα» ή πιο «λειτουργικά» κοι- 
νωνικά χαρακτηριστικά, ως πιο «φυσική» και «ανώτερη» από τις 
άλλες ομάδες. 

Απόρροια της κοινωνικοποίησης είναι να απαντάται συχνά σε 
όλες τις κοινωνίες το παραπάνω φαινόμενο, έτσι ώστε να δημι- 
ουργεί την εντύπωση ακόµη και σε επιστήμονες ότι αποτελεί µέρος 
της ανθρώπινης φύσης. Δηλαδή θεωρείται ότι αποτελεί µέρος της 
ανθρώπινης φύσης το να νομίζουμε τη δική µας ομάδα ανώτερη 
και τις άλλες κατώτερες -πράγµα που, όπως αντιλαμβανόμαστε 
όταν αναλύουμε τη διαδικασία της κοινωνικοποίησης, δεν αντα- 
ποκρίνεται στην πραγματικότητα. 

Η προσεκτική παρατήρηση των διαφορών που παρουσιάζουν 
οι σχέσεις µας µε ομάδες «άλλων» µας υποχρεώνει να καταφύ- 
γουµε σε διαφορετική θεώρηση. Έτσι, οι εν λόγω σχέσεις µας κι- 
νούνται στο πλαίσιο ενός φάσματος µε τεράστια ευρύτητα, στο 
οποίο βρίσκουν τη θέση τους τόσο ο θαυμασμός και η φιλική σχέ- 
ση όσο και η συνειδητή αγνόησή τους, η απλή αρνητική αξιολό- 
γηση, η περιφρόνηση και η φυσική εξολόθρευση. 

Στο πλαίσιο αυτό οι οµάδες των «άλλων» ως οµάδες αναφο- 
ράς χωρίζονται σε: 

9 Θετικές οµάδες αναφοράς, οι οποίες είναι πρότυπο και συνε- 
πώς παράδειγµα προς μίμηση ή αποτελούν ακόµη και ομάδα 
προσανατολισμού µε στόχο την ένταξη σε αυτή. 

9 Αρνητικές οµάδες αναφοράς, οι οποίες δεν αποτελούν ομάδα 
προσανατολισμού, αλλά, αντίθετα, µπορεί να αποτελούν πό- 
λο αντιθετικού προσδιορισμού της δικής µας ομάδας. 

Και οι δύο µορφές σχέσεων συναντώνται στην κοινωνική πραγ- 
ματικότητα. Είναι όµως σηµαντικό να τονίσουμε εδώ ότι, σύμφω- 
να µε όλες τις παρατηρήσεις, ο βαθμός διαφοροποίησης από τους 
«άλλους» και ο βαθμός της αρνητικής τους αξιολόγησης είναι συ- 
νάρτηση λιγότερο των γνωρισμάτων της άλλης ομάδας και περισ- 
σότερο της συνοχής της δικής µας ομάδας. Όσο μικρότερη είναι 
η συνοχή της δικής µας ομάδας, δηλαδή όσο λιγότερα είναι τα ά- 
τοµα που δέχονται τη μετατροπή της κοινωνικής κατηγορίας σε 
κοινωνική ομάδα, τόσο περισσότερο τονίζεται από θεσμούς και ο- 

μάδες ιδεολογικού χαρακτήρα η διαφορά και η ανωτερότητα σε 
σχέση µε τους «άλλους». Αυτό συμβαίνει επειδή η έντονη διαφο- 
ροποίηση από τους άλλους και ιδιαίτερα η σύγκρουση µαζίτους 
προωθούν και ενισχύουν την ολοκλήρωση καιτη συνοχή µιας κοι- 
νωνικής ομάδας. 

Η παραπάνω παρατήρηση θεμελιώνει την υπόθεση ότι οµάδες 
στις οποίες υπερτονίζεται η διαφορετικότητα -έως την ακραία 
μορφή της «μοναδικότητας» και της «αναδελφοσύνης»-- και προω- 
θείται η εχθρότητα εναντίον μελών άλλων ομάδων, «πάσχουν» κα- 
τά κανόνα από έλλειψη πραγματικής συνοχής. 

Η συμπεριφορά αυτών των οµάδων δεν είναι αποτέλεσµα κά- 
ποιας φυσικής νομοτέλειας, αλλά της δραστηριότητας ανθρώπων 
οι οποίοι ενδιαφέρονται για δικούς τους λόγους να επιβάλουν τη 
διαμόρφωση και τη συνοχή µιας ομάδας µε βάση ένα συγκεκρι- 
μένο χαρακτηριστικό. 

Εμείς οι εκπαιδευτικοί λειτουργούµε συχνά µε αυτό τον τρό- 
πο: οι διαγωνισμοί στους οποίους η µία τάξη ανταγωνίζεται την 
άλλη ή το ένα σχολείο ανταγωνίζεται το άλλο δεν έχουν άλλη παι- 
δαγωγική σημασία από τη δημιουργία του αισθήματος «εμείς» στο 
σύνολο των μαθητών/τριών µιας τάξης ή ενός σχολείου. Η συλλο- 
γικότητα που δημιουργείται µε αυτό τον τρόπο αμβλύνει εσωτε- 
ρικές τριβές και προωθεί την ενσωμάτωση μαθητών/τριών µε ιδι- 
αιτερότητες στην καταγωγή, τη γλώσσα, τη συμπεριφορά κ.λπ. 

Αυτό επιτυγχάνεται επειδή ο διαγωνισμός αναδεικνύει ως ση- 
μαντικότερο γνώρισμα τη συμμετοχή στην ίδια τάξη ή στο ίδιο σχο- 
λείο και υποβαθµίζει όλες τις άλλες διαφορές. 

Αυτό που στο σχολείο έχει θετικά αποτελέσµατα έχει συνήθως 
αρνητικά έως καταστροφικά αποτελέσµατα όταν εφαρμόζεται στην 
ευρύτερη κοινωνία. 

Από τι όµως εξαρτάται το εάν ένα γνώρισμα θεωρείται σηµα- 
ντικό ή όχι και εάν κάποιες οµάδες θεωρούνται θετικές ή αρνητι- 
κές οµάδες αναφοράς; Ουσιαστικά το ερώτημα είναι: Από τι εξαρ- 

τάται το εάν κάποια άτοµα θα γίνουν θύματα ρατσισμού, το οποί- 
ο σηµαίνει ότι θα εξαναγκαστούν σε υποτελή διαβίωση µόνο και 
µόνο επειδή ανήκουν σε µια διακριτή κατηγορία ανθρώπων, ενώ 
άλλα άτοµα θα αποφύγουν αυτή τη μεταχείριση, παρόλο που και 
εκείνα ανήκουν σε µια -άλλη- διακριτή κατηγορία ανθρώπων; 

Αυτό είναι προφανώς ένα σηµαντικό ερώτημα. 

Η απάντηση έγκειται στον τρόπο µε τον οποίο εμφανίζονται οι 
προκαταλήψεις στη ζωή των ανθρώπων και, υπό ορισμένες συν- 
θήκες, γεννούν και τροφοδοτούν το ρατσισμό. 

ΠΡΟΚΑΤΑΛΗΨΕΙΣ ΣΤΗΝ ΚΑΘΗΜΕΡΙΝΗ ΖΩΗ 


Τα στερεότυπα και οι προκαταλήψεις αποτελούν αυτονόητα στοι- 
χεία της ανθρώπινης σκέψης. 

Ο ισχυρισμός αυτός ηχεί παράξενα σε όσους και όσες συνήθι- 
σαν να συνδέουν τις έννοιες αυτές µόνο µε αρνητικά φαινόμενα. 
Στην πραγματικότητα, όµως, εμείς οι άνθρωποι σχεδόν πάντοτε 
προβαίνουµε σε γενικεύσεις µέσα από τις εµπειρίες και τις γνώ- 
σεις που αποκτούμε, τις οποίες χρησιμοποιούμε στις σχέσεις µας 
με πράγματα, καταστάσεις και ανθρώπους. 

Η συμπεριφορά µας αυτή είναι λογική αν αναλογιστούμε ότι 
κάθε στιγμή κατακλυζόμαστε από χιλιάδες ερεθίσματα, τα οποί- 
α ειδάλλως θα ήταν αδύνατον να επεξεργαστούμε. Από τα ερε- 
θίσµατα αυτά οι αισθήσεις µας επιλέγουν µόνο εκείνα που θεωροί 
νται νέα και σηµαντικά και χρησιμοποιούνται, εφόσον αυτό θεω- 
ρηθεί αναγκαίο, για την ανάλογη τροποποίηση της συμπεριφο- 
ράς µας. Όλα τα υπόλοιπα ερεθίσματα του περιβάλλοντός µας 
εντάσσονται από τις αισθήσεις µας σε προηγούμενες εµπειρίες 
χωρίς να αξιολογηθούν περαιτέρω και αντιμετωπίζονται µε τη συ- 
µπεριφορά που έχει καταγραφεί στο νου µας ως ενδεδειγµένη 
για ανάλογες περιπτώσεις. Έτσι, στην καθημερινή µας ζωή πα- 
ραμελούμε ως γνωστά πολλά από τα ερεθίσματα του περιβάλλο- 
ντός µας και στρέφουµε την προσοχή µας µόνο στα εντελώς και- 
νούρια, τα οποία απαιτούν καταγραφή και αξιολόγηση. Με τον 
τρόπο αυτό εξασφαλίζουµε πολύ χρόνο για να ενσωματώσουμε 
στη γνώση µας τα νέα δεδομένα, χρόνο που δεν θα είχαμε εάν 
γιατις αισθήσεις και τη σκέψη µας όλα τα ερεθίσματα εμφανίζο- 
νταν ως άγνωστα και νέα. 

Χαρακτηριστικό παράδειγµα είναι ο τρόπος µε τον οποίο συ- 
νηθίσαµε να αντιμετωπίζουμε τις σκάλες των κτιρίων: θεωρούμε 

δεδομένο ότι το ύψος και εν μέρει το πλάτος των σκαλιών είναι 
το ίδιο και συνεπώς, όταν γνωρίζουμε τις διαστάσεις των πρώτων 
σκαλιών, μπορούμε να ανεβαίνουµε και να κατεβαίνουµε τη σκά- 
λα χωρίς να δίνουμε ιδιαίτερη προσοχή στα επόμενα σκαλοπά- 
τια. Με τη συμπεριφορά µας αυτή προφανώς κερδίζουμε πολύ 
χρόνο στη ζωή µας, και συνήθως ανεβοκατεβαίνουµε σκάλες χω- 
ρίς οποιοδήποτε πρόβλημα. Ουσιαστικά, η «στερεότυπη» εικόνα 
και η «προκατάληψη» που έχουµε για τις σκάλες κάνει τη ζωή µας 
ευκολότερη. 

Αυτό ισχύει για όσο διάστηµα δεν συναντούμε µια σκάλα που 
δεν ανταποκρίνεται πλήρως στις προκαταλήψεις µας. Στην περί- 
πτωση, όμως, που συμβεί κάτι τέτοιο, μπορεί να πληρώσουμε έ- 
να σοβαρό τίμημα για την προκατάληψή µας: µε ξαφνικό παρα- 
πάτημα και πιθανή πτώση και τραυματισμό. 

Το ίδιο ισχύει για τις περισσότερες προκαταλήψεις: εξυπηρε- 
τούν κάποιες ανάγκες, αλλά ταυτόχρονα ενέχουν την πιθανότητα 
ενός λάθους µε σοβαρές συνέπειες. Το τελευταίο συμβαίνει κυρί- 
ως στις σχέσεις µας µε άλλους ανθρώπους. 

Σημαντικό είναι το γεγονός ότι οι προκαταλήψεις σε σχέση µε 
καταστάσεις και ανθρώπους συνήθως αυτοεπιβεβαιώνονται ως α- 
ποτέλεσμα της τάσης που έχουν τα προκατειλημμένα άτομα να α- 
ποφεύγουν σχετικές µε τις προκαταλήψεις τους καταστάσεις και 
ανθρώπους. 

Χαρακτηριστικό είναι το ακόλουθο παράδειγµα, το οποίο γνω- 
ρίζουµε από την καθημερινή µας ζωή. 

9 Επειδή οι ενήλικοι φοβούνται ότι στα μικρά παιδιά αρέσει να 
αγκαλιάζουν και να χαϊδεύουν όποιο σκύλο βρίσκουν µπρο- 
στάτους, προσπαθούν από πολύ νωρίς νατους εμφυσήσουν 
την προκατάληψη ότι «τα σκυλιά δαγκώνουν και γι’ αυτό δεν 
επιτρέπεται να τα χαϊδεύουμε». Αν και αυτή η γενικευμένη 4- 
ποψη προφανώς δεν ανταποκρίνεται στην αλήθεια, οι ενήλι- 
κοι διαδίδοντας συνειδητά τη συγκεκριμένη προκατάληψη για 

τους σκύλους προλαμβάνουν τη σπάνια, αλλά ωστόσο πιθανή, 

περίπτωση του τραυματισμού ενός παιδιού από έναν επικίν- 

δυνο σκύλο. 

Μακροπρόθεσμα, το αποτέλεσµα είναι σηµαντικό: ένα παιδί 
που έχει ενστερνιστεί τη συγκεκριμένη προκατάληψη δεν πρόκει- 
ται να βιώσει µια σχετική αρνητική εμπειρία, δηλαδή δεν πρόκει- 
ται ποτέ να το δαγκώσει σκύλος, και θα επιβεβαιώσει κατ᾽ αυτό 
τον τρόπο την εν λόγω προκατάληψη, θεωρώντας ότι η αποφυγή 
των σκύλων είναι αυτή που απομακρύνει τον κίνδυνο και συµπε- 
ραίνοντας, εξ αντιδιαστολής, ότι η συναναστροφή µαζίτους φέρ- 
νει το αντίθετο αποτέλεσµα. 

Μερικές φορές η επιβεβαίωση µπορεί να είναι πράγματι απο- 
τέλεσμα αρνητικής εμπειρίας, η οποία όµως αποτελεί συνήθως ε- 
πακόλουθο της ύπαρξης προκαταλήψεων (ως «αυτοεκπληρούμε- 
νη προφητεία»). Αυτό συμβαίνει επειδή σε περιπτώσεις ακούσιας 
συνάντησης µε σκύλους η συμπεριφορά του προκατειλημμένου 
ατόμου είναι συνήθως τέτοια ώστε να προκαλεί την επιθετική συ- 
μπεριφορά του ζώου. 

ΠΡΟΚΑΤΑΛΗΨΕΙΣ ΩΣ ΠΡΟΒΛΗΜΑ 


Οι άνθρωποι ζούμε µε προκαταλήψεις χωρίς να τις αντιλαμβανό- 
μαστε ως πρόβλημα. 

Έτσι, ένας άνθρωπος που έχει προκατάληψη για τους σκύλους 
μπορεί να ζήσει χωρίς να αντιληφθεί ποτέ ότι αυτή δεν ανταπο- 
κρίνεται στην πραγματικότητα. Η αρνητική συνέπεια της προκα- 
τάληψης για τον ίδιο, ιδιαίτερα για ένα παιδί, είναι «απλώς» η α- 
πώλεια της ευχαρίστησης που δίνει η συναναστροφή και το χαῖ- 
δεμα ενός σκύλου. 

Το ίδιο συμβαίνει µε τις προκαταλήψεις µας απέναντι σε αν- 
θρώπους. Μπορεί να µας στερήσουν πολλές ευκαιρίες και δυνατό- 
τητες στη ζωή µας -για παράδειγµα, να συναναστραφούμε κάποι- 
ους από τους οποίους θα είχαμε να κερδίσουμε πολλά. Μπορεί 
να περιορίσουν τις περιοχές όπου συχνάζουμε, επειδή είναι περι- 
οχές όπου κατοικούν πρόσφυγες τους οποίους θεωρούμε επικίν- 
δυνους. Μπορεί να παρεμποδίσουν τη συνεργασία µας µε έναν 
ενδιαφέροντα και σηµαντικό συνάδελφο, τη δηµιουργία µιας σχέ- 
σης µε ένα άτοµο µε το οποίο θα ταιριάζαµε, την απόλαυση µιας 
καλλιτεχνικής εκδήλωσης, τη σύναψη κοινωνικών συμμαχιών µε 
ανθρώπους κοινών αντιλήψεων κ.λπ. 

Ας προσέξουμε εδώ ότι σε όλες αυτές τις περιπτώσεις οι προ- 
καταλήψεις έχουν αρνητικές συνέπειες µόνο ή κυρίως στο φορέα 
τους -είναι το ίδιο το άτομο που πληρώνει το τίµηµα των λανθα- 
σμένων γενικεύσεών του. Ουσιαστικά, οι προκαταλήψεις είναι πρό- 
βληµα για το άτομο που τις έχει, επειδή εξαιτίας τους αδυνατεί να 
χρησιμοποιήσει προς όφελός του το σύνολο των δυνατοτήτων και 
των ευκαιριών που του παρέχει η ανθρώπινη κοινωνία, ιδιαίτερα 
στον τοµέα των κοινωνικών σχέσεων. Συνεπώς, το τίμημα που πλη- 
ρώνει ένας άνθρωπος για τις προκαταλήψεις του είναι κυρίως ένας 

αυτοπεριορισµός σε πολλούς τοµείς της ζωής. Με την παραπάνω 
έννοια οι προκαταλήψεις αποτελούν προσωπικό πρόβλημα του 
φορέα τους. 


Ας κρατήσουμε στο νου µας: 

Οι προκαταλήψεις αποτελούν κατηγοριοποιήσεις που επηρεά- 
ζουν τη συμπεριφορά µας και µας διευκολύνουν στην καθηµερι- 
νή µας ζωή ως άµεσα βοηθήµατα προσανατολισμού. 

Ταυτόχρονα, για τους φορείς τους συχνά συνεπάγονται σηµα- 
ντικούς αυτοπεριορισμούς σε πολλούς τοµείς, και κατ᾽ αυτό τον 
τρόπο μετατρέπονται σε πρόβλημα όταν χρησιμοποιούνται ως δε- 
δομένη γνώση. Το τελευταίο ισχύει ιδίως στην περίπτωση των ε- 
θνικών προκαταλήψεων. 

Οι προκαταλήψεις γίνονται όµως κοινωνικό πρόβλημα όταν 
οι φορείς τους έχουν δύναμη και τη χρησιμοποιούν για να ασκή- 
σουν εξουσία εις βάρος αυτών που αποτελούν στόχο των προ- 
καταλήψεων. 

Έτσι: 

9 Οιπροκαταλήψεις γιατους σκύλους είναι προσωπικό πρόβλη- 
μα ενόσω οι άνθρωποι που τις έχουν δεν εκφράζουν την επι- 
θυμία και, κυρίως, δεν έχουν τη δύναμη να επιτύχουν τον ε- 
γκλεισμό ή/και τη θανάτωση των ζώων, «ώστε να καταπολεµη- 
θεί αποτελεσματικά ο κίνδυνος που προέρχεται από αυτά». 

9 Οι προκαταλήψεις για τους πρόσφυγες παραμένουν προσω- 
πικό πρόβλημα ενόσω οι άνθρωποι που τις έχουν απλώς απο- 
φεύγουν τις περιοχές όπου κατοικούν πρόσφυγες. Γίνεται ό- 
µως πρόβλημα των προσφύγων όταν οι άνθρωποι µε αυτές τις 
προκαταλήψεις εκφράζουν την επιθυμία και, κυρίως, έχουν τη 
δύναμη να επιτύχουν περιοριστικά µέτρα εις βάρος των προ- 
σφύγων ή ακόµη και την απέλασή τους, «ώστε να καταπολε- 
μηθεί αποτελεσματικά ο κίνδυνος που προέρχεται από αυτούς». 

Το ίδιο ισχύει για: 

9 τον εν δυνάμει συνάδελφό τους µε τον οποίο απλώς δεν ήθε- 
λαν να συνεργαστούν, αλλά τώρα ζητούν νατου αφαιρεθείτο 
δικαίωµα εργασίας, ή 

9 τους εν δυνάμει πολιτικούς και κοινωνικούς συμμάχους µε τους 
οποίους απλώς δεν ήθελαν να συμμαχήσουν, αλλά τώρα ζη- 
τούν να τους αφαιρεθεί η δυνατότητα ανάλογης πολιτικής ὅρα- 
στηριότητας. 

Βλέπουμε, επομένως, ότι οι προκαταλήψεις από προσωπική υ- 
πόθεση του φορέα τους μετατρέπονται σε πρόβλημα αυτών που 
είναι στόχος τους -από τη στιγµή που οι φορείς των προκαταλή- 
ψεων εκφράζουν την επιθυμία και έχουν τη δυνατότητα να ασκή- 
σουν εξουσία εις βάρος αυτών που είναι στόχος τους. Έτσι, οι 
προκαταλήψεις μετατρέπονται σε ρατσισμό. 

Μεταξύ των προκαταλήψεων και του ρατσισμού παρεμβάλλο- 
νται δύο στοιχεία που είναι απαραίτητα για να γεννηθεί από τις 
προκαταλήψεις ρατσισμός ή να τροφοδοτηθεί ο ρατσισμός από 
αυτές. 

Το ένα είναι, όπως ήδη αναφέρθηκε, η δύναμη και η δυνατό- 
τητα χρήσης της εις βάρος του στόχου των προκαταλήψεων. 

Το δεύτερο είναι η διάθεση των ατόμων που έχουν προκατα- 
λήψεις και δύναμη να φερθούν ρατσιστικά. Η διάθεση είναι αποτέ- 
λεσµα γενικότερων στάσεων των ανθρώπων απέναντι σε προβλή- 
ματα τέτοιου είδους. Οι στάσεις όµως των ανθρώπων είναι απο- 
τέλεσμα κοινωνικοποίησης και, ιδιαίτερα, της κοινωνικοποίησης 
σε βασικές αξίες που ορίζουν τις σχέσεις των ανθρώπων μεταξύ 
τους και, κυρίως, απέναντι σε αδύναμους ανθρώπους. 

Για να προλάβουμε ή/και να αποδοµήσουµε το ρατσισμό, χρειά- 
ζεται προηγουμένως να κατανοήσουμε τον τρόπο µε τον οποίο οι 
άνθρωποι: 

9 στογνωστικό επίπεδο κατασκευάζουν λανθασμένες αντιλήψεις 
για κοινωνικές κατηγορίες: 

9 στο επίπεδο των στάσεων ενστερνίζονται θετικές ή αρνητικές 
διαθέσεις απέναντι σε κοινωνικές κατηγορίες 

9 στο επίπεδο της συμπεριφοράς αποκτούν δύναμη και τη δυ- 
νατότητα να κάνουν χρήση της εις βάρος κοινωνικών κατη- 
γοριών. 

ΚΑΤΗΓΟΡΙΟΠΟΙΗΣΕΙΣ, ΟΜΑΔΟΠΟΙΗΣΕΙΣ, 
ΕΘΝΙΚΕΣ ΠΡΟΚΑΤΑΛΗΨΕΙΣ 


Εδώ και πολλά χρόνια επιστημονικές έρευνες σε όλο τον κόσμο 
μάς έχουν δώσει πολλά στοιχεία ούτως ώστε να γνωρίζουμε πλέ- 
ον Καλά τον τρόπο µε τον οποίο τα παιδιά κατηγοριοποιούν τους 
ανθρώπους, καταγράφουν διαφορές ανάµεσα στις κοινωνικές κα- 
τηγορίες και στη συνέχειατις αξιολογούν. 

Τα παιδιά έχουν την τάση να βλέπουν τον περιβάλλοντα κό- 
σµο σαν να αποτελείται περισσότερο από ανθρώπους που διαφέ- 
ρουν από τα ίδια και λιγότερο από ανθρώπους που μοιάζουν µε 
αυτά. Αυτή η τάση είναι σχεδόν απόλυτη στα παιδιά ηλικίας έως 
6 ετών (δηλαδή κατά την είσοδό τους στο σχολείο), ενώ είναι λιγό- 
τερο άκαμπτη στα παιδιά ηλικίας 10-14 ετών. 

Το γεγονός αυτό αποτελεί λογική συνέπεια της νοητικής ανά- 
πτυξης των παιδιών: τα παιδιά πρώτα μαθαίνουν να βλέπουν δια- 
φορές και αργότερα μαθαίνουν να ανακαλύπτουν και να κατανοούν 
ομοιότητες. 

Αυτό δεν είναι τυχαίο: όλοι οι άνθρωποι καταγράφουµε ευκο- 
λότερα διαφορές και δυσκολότερα ανακαλύπτουμε ομοιότητες, 
επειδή οι αισθήσεις µας προσλαμβάνουν πιο εύκολα αντιθετικά 
γνωρίσματα και πιο δύσκολα ομοιότητες. Αυτό συμβαίνει επειδή 
η διαπίστωση ομοιοτήτων προὐποθέτει, εκτός από την πρόσλη- 
ψη των σχετικών γνωρισμάτων, την επεξεργασία και την ένταξή 
τους σε µια διαφορετική -συνήθως υψηλότερου επιπέδου-- κατη- 
γορία κοινών γνωρισμάτων. Συνεπώς, για να εντοπίσουµε ομοιό- 
τητες, χρειαζόμαστε περισσότερες και πιο καλλιεργημένες νοητι- 
κές ικανότητες. 

Για παράδειγµα, ας υποθέσουμε ότι ένα παιδί έχει μπροστά 
του δύο ζώα, από τα οποία το ένα είναι μεγαλόσωμο, σκούρου 

χρώματος, µε μικρά όρθια αυτιά, και το άλλο είναι μικρόσωμο, λευ- 
κό, µε µεγάλα κατεβασµένα αυτιά. Το παιδί χρειάζεται να έχει ανα- 
πτύξει ιδιαίερες νοητικές ικανότητες για να αφαιρέσειτις ολοφά- 
νερες διαφορές και να καταλήξει στη βασική και αντικειμενικά πιο 
σημαντική ομοιότητα, ότι ανήκουν στο ίδιο είδος -για παράδειγ- 
μα, ότι και τα δύο είναι σκυλιά. 

Η παραπάνω γνώση σχετικά µε την ικανότητα των παιδιών να 
αντιλαμβάνονται διαφορές και ομοιότητες µε διαφορετικό βαθµό 
ευκολίας έχει επηρεάσει τα εκπαιδευτικά συστήματα, και κυρί- 
ως σε ότι αφορά τα αναλυτικά προγράµµατα και τις μεθόδους δι- 
δασκαλίας. 

Έτσι, η διδασκαλία των μαθηματικών συνόλων στο Δημοτικό 
αποσκοπεί κυρίως στην καλλιέργεια της ικανότητας των παιδιών 
να ανακαλύπτουν ομοιότητες εκεί όπου αυτές δεν καταγράφονται 
µε την απλή χρήση των αισθήσεων, και λιγότερο στη μετάδοση 
μαθηματικών γνώσεων. Δηλαδή αποσκοπεί στην καλλιέργεια της 
σκέψης των παιδιών σε ένα ανώτερο επίπεδο και, ιδιαίτερα, στην 
ανάπτυξη της αφηρημένης σκέψης. Για το σκοπό αυτό, αντικείµε- 
να τα οποία στο παραδοσιακό αναλυτικό πρόγραµµα του µαθή- 
ματος των μαθηματικών θεωρούνται και καταγράφονται ως δια- 
φορετικά («μήλα» και «πορτοκάλια», τα οποία, για παράδειγµα, δεν 
προστίθενται εξαιτίας της διαφορετικότητάς τους), στο πλαίσιο 
της θεωρίας των συνόλων εξετάζονται µε στόχο την εύρεση ομοι- 
οτήτων και καταγράφονται ὡς «ίδια σε ένα υψηλότερο επίπεδο» 
(όλα είναι «φρούτα»). 

Για το θέμα που µας απασχολεί, δηλαδή για τον τρόπο που τα 
παιδιά κατηγοριοποιούν και εντοπίζουν διαφορές αλλά όχι ομοιό- 
τητες υψηλότερου επιπέδου, είναι σηµαντικό να συνειδητοποιή- 
σουµε ότι οι ενήλικοι τονίζουν πολύ συχνότερα στα παιδιά τις δια- 
φορές και σπανιότερα τις ομοιότητες. 

Έτσι, γονείς και εκπαιδευτικοί, όταν μιλούν µε τα παιδιά για 
άλλους λαούς, τονίζουν τις διαφορές και συχνά μάλιστα περιορί- 

ζονται σε αυτές. Αντίθετα, σπάνια τις παρουσιάζουν ως διαφορές 
στο πλαίσιο µιας ομοιότητας υψηλότερου επιπέδου. 

Το ίδιο συμβαίνει και στον τρόπο µε τον οποίο παρουσιάζονται 
άλλοι λαοί στα ταξιδιωτικά βιβλία, στις ταινίες της τηλεόρασης 
κ.λπ. Προφανώς, οι άλλοι λαοί παρουσιάζονταν µε τέτοιο τρόπο 
επειδή εμείς οι άνθρωποι ενδιαφερόµαστε να ακούσουμε και να 
δούμε νέα πράγματα και όχι αυτά που γνωρίζουμε από την καθη- 
µερινή µας ζωή. 

Ωστόσο, όταν το φυσικό ανθρώπινο ενδιαφέρον για «το δια- 
φορετικό» δεν συνοδεύεται από µια παράλληλη δραστηριότητα α- 
ναγωγής των διαφορών σε διαφορές που υπάρχουν στο πλαίσιο µι- 
ας ομοιότητας υψηλότερου επιπέδου, τότε τα παιδιά παραμένουν 
στο χαμηλό επίπεδο των απλοϊκών κατηγοριοποιήσεων -με ανά- 
λογες φυσικά επιπτώσεις στον τρόπο µε τον οποίο καταγράφουν 
τον κόσμο. 

ΜΗΧΑΝΙΣΜΟΙ ΔΙΑΜΟΡΦΩΣΗΣ ΠΡΟΚΑΤΑΛΗΨΕΩΝ 


Είναι διαδεδομένη η άποψη ότι οι προκαταλήψεις οφείλονται σε 
σχετικές εµπειρίες της ζωής µας. Αν και η άποψη αυτή εκφράζεται 
πολύ συχνά, δεν έχει επιβεβαιωθεί από τις επιστημονικές έρευνες. 
Αντίθετα, τουλάχιστον για τους ενηλίκους, είναι περισσότερο βέ- 
βαιο ότι οι αρνητικές εµπειρίες είναι αποτέλεσµα της ύπαρξης 
προκαταλήψεων, είτε µε την έννοια της «αυτοεκπληρούμενης προ- 
φητείας» είτε επειδή ακόµη και μεμονωμένες αρνητικές εμπειρίες 
καταγράφονται στο νου µας µε γενικευμένη μορφή, εφόσον υπάρ- 
χει και είναι διαδεδομένη µια αντίστοιχη προκατάληψη. Για παρά- 
δειγµα, εάν τυχαία συναναστραφούμε για µια ώρα έναν Σκοτσέ- 
ζο και αυτός µας δώσει δείγματα τσιγκουνιάς, αυτή η συνάντηση 
θα καταγραφεί στο νου µας ως µια εμπειρία η οποία θεμελιώνει 
την προκατάληψη ότι «οι Σκοτσέζοι είναι τσιγκούνηδες». 

Για το έργο µας ως εκπαιδευτικών είναι σηµαντικό να γνωρί- 
ζουμε ότι οι επιστημονικές έρευνες µας παρέχουν πολλά στοιχεί- 
αγιατον τρόπο µε τον οποίο τα παιδιά διαμορφώνουν τις προκα- 
ταλήψεις τους. Αυτά τα στοιχεία μάς δείχνουν το δρόµο που µπο- 
ρούμε να ακολουθήσουμε για να προλάβουμε τις αρνητικές κοι- 
νωνικές και εθνικές προκαταλήψεις ή να τις τροποποιήσουμε, ε- 
φόσον ήδη υπάρχουν. 

Το σημαντικότερο στοιχείο είναι εκείνο που δείχνει ότι οι κοινω- 
νικές κατηγοριοποιήσεις και η αξιολόγηση των κοινωνικών κατη- 
γοριών εκ μέρους των παιδιών γίνονται µε διαφορετικό τρόπο από 
ό,τι των ενηλίκων και εν μέρει σημαίνουν διαφορετικά πράγματα 
γι αυτά. 

δη από τη δεκαετία του 1940 γνωρίζουμε ότι τα μικρά παι- 
διά δεν έχουν αντίληψη της σταθερότητας κάποιων γνωρισμάτων, 
και αυτό αφορά ακόµη και σε φυσικά γνωρίσματα, για τα οποία 

δεν έχουν την αντίληψη ότι παραμένουν αναλλοίωτα. Η γνώση αυ- 
τού του γεγονότος έχει σηµασία για την κατανόηση του τρόπου 
µε τον οποίο τα παιδιά αντιλαμβάνονται τις κοινωνικές κατηγορίες 
και την ένταξη των ανθρώπων σε αυτές: τις αντιλαμβάνονται ως 
κάτι που δεν είναι σταθερό, αλλά αποτέλεσµα κυρίως της δραστη- 
ριότητας των ανθρώπων. 

Γι αυτό το λόγο η κατηγοριοποίηση ενός ανθρώπου εκ µέ- 
ρους των παιδιών δεν είναι σταθερή. Επιπλέον, οι στάσεις απέ- 
ναντι σε κάποιες κατηγορίες ανθρώπων δεν σταθεροποιούνται 
πριν σταθεροποιηθεί η αντίληψη για τη συγκεκριμένη κατηγορία. 
Αυτό ισχύει ιδιαίτερα απέναντι σε εθνικές, θρησκευτικές, «φυλε- 
τικές» κ.λπ. οµάδες. Τα παιδιά δεν έχουν σταθερές στάσεις, θε- 
τικές ή αρνητικές, πριν αναπτύξουν την πεποίθηση ότι η εθνική, 
θρησκευτική, «φυλετική» κ.ά. ταυτότητα αποτελεί σταθερό γνώρι- 
σµα των ανθρώπων. 

Είναι χαρακτηριστικό ότι τα παιδιά, ενώ μπορούν ήδη σε ηλι- 
κία 3 ετών να προσδιορίσουν το φύλο -αγόρι, κορίτσι- δεν απο- 
κτούν την πεποίθηση της σταθερότητας του γνωρίσματος πριν α- 
πό το πέμπτο ή το έκτο έτος της ηλικίας τους. 

Έτσι, τα περισσότερα παιδιά ηλικίας 4 ετών, τα οποία ρωτή- 
θηκαν εάν το κοριτσάκι που εικονιζόταν σε µια φωτογραφία θα 
μπορούσε να γίνει αγοράκι σε περίπτωση που το ήθελε και άλλα- 
ζε την εμφάνισή του ή έπαιζε αγορίστικα παιχνίδια κ.λπ., απάντη- 
σαν θετικά. Ως εκ τούτου, δεν αναπτύσσουν από μόνα τους έως 
εκείνη την ηλικία σταθερές στάσεις απέναντι στην κατηγορία «αγό- 
ρι-κορίτσι». 

Αντίθετα, στη συντριπτική τους πλειονότητα τα παιδιά ηλικίας 
6 και 7 ετών ήταν βέβαια ότι το φύλο δεν είναι δυνατόν να αλλάξει 
και είχαν αρχίσει ήδη να αναπτύσσουν συγκεκριμένες στάσεις α- 
πέναντι στην κατηγορία του φύλου. 

Παρόμοια είναι η ανάπτυξη των αντιλήψεων και των στάσεων 
των παιδιών σε σχέση µε «φυλετικά» γνωρίσματα. Έτσι, τα πολύ 

μικρά παιδιά θεωρούν ότι το διαφορετικό χρώμα δέρματος των 
παιδιών είναι αποτέλεσµα κάποιας δραστηριότητας και, συνεπώς, 
με µια άλλη δραστηριότητα μπορεί να αλλάξει. 

Το ίδιο ισχύει για την αντίληψη κοινωνικών και πολιτισμικών 
χαρακτηριστικών τα οποία συνδέονται άµεσα µε κάποια δραστη- 
ριότητα. 

Έτσι, τα παιδιά στις ΗΠΑ, όταν καλούνται να απαντήσουν στο 
ερώτημα «τι σηµαίνει Εβραίος ή καθολικός» και «πώς γίνεται κά- 
ποιος Εβραίος ή καθολικός» απαντούν πάντοτε συνδέοντας τον 
Εβραίο και τον καθολικό µε κάποια δραστηριότητα: «Εβραίος» για 
τα παιδιά 4 ετών σημαίνει ότι «μιλάει κάπως διαφορετικά», ενώ για 
τα παιδιά 9 ετών ότι «πηγαίνει σε εβραϊκό σχολείο και διαβάζει ε- 
βραϊκά βιβλία»: ο δε «καθολικός» χαρακτηρίζεται µε µια από τις 
εκφράσεις του τύπου «μιλάει καθολικά», «πηγαίνει στην εκκλησία» 
ή «πηγαίνει σε καθολικό σχολείο». 

Είναι αξιοσημείωτο το γεγονός ότι τα παιδιά αναπτύσσουν την 
αντίληψη για την ύπαρξη διαφορετικών εθνοτήτων πριν ακόµη α- 
ναπτύξουν την ικανότητα να ξεχωρίζουν τους ανθρώπους που συν- 
δέονται µε τη συγκεκριμένη εθνότητα. Αυτό σηµαίνει ότι τα παι- 
διά κατηγοριοποιούν, ομαδοποιούν και μερικές φορές αξιολογούν 
ανθρώπους πριν ακόµη αποκτήσουν την ικανότητα να αναγνωρίζουν 
τα άτοµα που ανήκουν στην κάθε κατηγορία και να τα διαφορο- 
ποιούν από τα άτοµα που ανήκουν σε άλλες. 

Από την παραπάνω παρατήρηση συνάγεται ότι οι αντιλήψεις 
των παιδιών για εθνότητες, θρησκείες, «φυλές» κ.λπ. δεν είναι απο- 
τέλεσμα προσωπικών τους εμπειριών, αλλά µια «έτοιμη» κατηγο- 
ριοποίηση που προέρχεται από το περιβάλλον τους. Ουσιαστικά, 
μοιάζει µε «εγκυκλοπαιδική γνώση» χωρίς αντίκρισμα στο δικό 
τους περιβάλλον. 

Γι’ αυτό η αντίληψη περί φυλών, εθνοτήτων κ.λπ. και, ως επα- 
κόλουθο, οι εθνικές προκαταλήψεις εμφανίζονται νωρίς σε περι- 
βάλλοντα όπου η κατηγοριοποίηση των ατόμων βάσει της φυλής 

ή της εθνότητας παίζει σηµαντικό ρόλο. Αντίθετα, εμφανίζονται 

αργότερα σε περιβάλλοντα όπου δεν ισχύει κάτι τέτοιο. 

Έτσι, είναι χαρακτηριστικό ότι στη Νότια Αφρική κατά την πε- 
ρίοδο του Απαρτχάιντ η αντίληψη περί φυλής διαμορφωνόταν νω- 
ρίτερα στα παιδιά 6 ετών από ό,τι σε παιδιά αντίστοιχης ηλικίας 
από άλλες χώρες, και επίσης νωρίτερα απότις αντιλήψεις που δι- 
αμορφώνονταν για άλλες κατηγορίες. 

Από τα παραπάνω κατανοούμε ότι τα παιδιά αναπτύσσονται 
στον τοµέα της κατηγοριοποίησης και αξιολόγησης των ανθρώ- 
πων: 

9 Πρώτον, μαθαίνοντας τις κοινωνικές κατηγοριοποιήσεις που 
είναι σημαντικές στο άμεσο περιβάλλον τους και στην ευρύτε- 
ρη κοινωνία. 

9 Δεύτερον, μαθαίνοντας τα γνωρίσματα-κριτήρια µε βάση τα ο- 
ποία το περιβάλλον τους κατατάσσει τους ανθρώπους σε δι- 
αφορετικές κατηγορίες και ομάδες. 

9 Τρίτον, μαθαίνοντας ποιες θεωρούνται στο περιβάλλον τους 
και στην ευρύτερη κοινωνία ενδεδειγµένες στάσεις και συμπε- 
ριφορές απέναντι σε διάφορες κατηγορίες ανθρώπων. 

Αναλογιζόμενοι τα παραπάνω, αντιλαμβανόμαστε ότι η εκμάθηση 
των «ενδεδειγµένων στάσεων και συμπεριφορών» δεν είναι απο- 
τέλεσμα σχετικών βιωμάτων, αλλά συνοδεύει την εκμάθηση των 
σημαντικών κοινωνικών κατηγοριών, οι οποίες, όπως είδαμε, συ- 
χνά προηγούνται της ικανότητας των παιδιών να προβαίνουν µε 
ασφάλεια στις αντίστοιχες κατηγοριοποιήσεις. Συνεπώς, η εκµάθη- 
ση «ενδεδειγµένων στάσεων και συμπεριφορών» απέναντι σε ορι- 
σμένες κατηγορίες ανθρώπων προηγείται όχι µόνο της συνάντησης 
με άτοµα αυτών των κατηγοριών, αλλά ακόµη και της ικανότητας 
αναγνώρισης ατόμων από αυτές τις κοινωνικές κατηγορίες. 

Γι αυτό το λόγο οι επιστήμονες που ασχολούνται µε θέµατα 
προκαταλήψεων και ρατσιστικών συμπεριφορών θεωρούν λανθα- 
σμένη την άποψη ότι οι προκαταλήψεις θεμελιώνονται πάνω σε 
πραγματικές εμπειρίες. Τόσο στο ερώτημα «ποιες είναι οι σηµα- 
ντικές κοινωνικές κατηγορίες στη συγκεκριμένη κοινωνία» όσο και 
στο ερώτημα «ποιες είναι οι ενδεδειγµένες στάσεις και συµπερι- 
φορές», τα παιδιά και οι νέοι παίρνουν την απάντηση από τους ε- 
νηλίκους -κυρίως γονείς, εκπαιδευτικούς-, από τους θεσμούς ι- 
δεολογικού χαρακτήρα και από τα µέσα μαζικής ενημέρωσης. 

Αντίθετα, εξαιτίας των περιορισμών που θέτει η γνωστική ανά- 
πτυξη, τα παιδιά προσδίδουν διαφορετική σημασία σε διάφορα 
γνωρίσματα ανάλογα µε την ηλικία τους. 

Έτσι, τα παιδιά των πρώτων τάξεων του σχολείου, τα οποία έ- 
χουν διαμορφωμένες εθνικές αντιλήψεις και προκαταλήψεις, επι- 
κεντρώνουν την προσοχή τους σε φυσικές ιδιότητες, στην ενδυ- 
μασία, στη γλώσσα, σε έθιμα και σε χαρακτηριστικές κοινωνικές 
συνήθειες. Από το δέκατο περίπου έτος της ηλικίας παρουσιάζουν 
μια σηµαντική μετατόπιση προς κριτήρια που δεν είναι εύκολα ο- 

ρατά, όπως σε χαρακτηριστικά της προσωπικότητας (έξυπνος, 
κουτός, ύπουλος, µοχθηρός, τεμπέλης, αγνώμων κ.λπ.) και σε δι- 
αφορές ιδεολογικού/αξιακού χαρακτήρα (θρησκεία, κοινωνική θέ- 
ση, συμβολή στην ανάπτυξη της οικονοµίας ή των επιστημών και 
των τεχνών, συμμετοχή στη δημιουργία ή στην επίλυση κοινών 
προβλημάτων κ.λπ.). Τα τελευταία κριτήρια ισχύουν κυρίως για 
παιδιά και νέους ηλικίας Γυμνασίου και Λυκείου. 

Οι παραπάνω διαφοροποιήσεις δεν είναι τυχαίες αλλά, αντί- 
θετα, επηρεάζονται από το περιβάλλον στο οποίο τα παιδιά µε- 
γαλώνουν. 

Έτσι: 

9 Σεγειτονιές όπου κατοικούν πολλές διαφορετικές οµάδες τα 
παιδιά έχουν ιδιαίτερα αναπτυγμένη την ικανότητα να κατα- 
γράφουν και να κατηγοριοποιούν τους ανθρώπους µε βάση ε- 
θνικά και φυλετικά γνωρίσματα (οι στάσεις τους απέναντι σε 
αυτά είναι συνάρτηση άλλων παραγόντων). 

9 Οιαρνητικές στάσεις και συμπεριφορές παιδιών από µεσοα- 
στικά και ανώτερα αστικά στρώματα είναι λιγότερες και λιγότε- 
ρο έντονες απέναντι σε άτοµα από κοινωνικές κατηγορίες µε 
«φυλετικά» γνωρίσματα, ενώ είναι περισσότερες και περισσό- 
τερο έντονες απέναντι σε άτοµα από κοινωνικές κατηγορίες 
με ταξικά γνωρίσματα (εργατική τάξη, φτωχοί κ.λπ.). 

Τα παραπάνω στοιχεία έχουν προφανή σημασία, όταν προσπα- 
θούμε να κατανοήσουμε τις διαφορές που διαπιστώνονται στις α- 
ντιλήψεις και προκαταλήψεις, στις στάσεις και συμπεριφορές παι- 
διών από σχολεία διαφορετικών γεωγραφικών περιοχών και παι- 
διών από διαφορετικά κοινωνικά στρώματα απέναντι σε παιδιά δι- 
αφορετικών κοινωνικών κατηγοριών. Η σχέση δεν είναι απλή, α- 
φού υπάρχουν πολλοί διαφορετικοί συνδυασμοί, και οι σχέσεις δι- 
αμορφώνονται διαφορετικά από τη µία περίπτωση στην άλλη. 

Για παράδειγµα, από το δεδομένο ότι σε ένα σχολείο µε παι- 
διά προερχόμενα από οικογένειες υψηλού εισοδήµατος δεν υπήρ- 

χε κανένα πρόβλημα στη συνύπαρξη τους µε παιδιά «άλλου χρώ- 
ματος» δεν μπορούμε να συμπεράνουµμε ότι η ίδια συμπεριφορά 
θα εκδηλωθεί και στην περίπτωση που οι συμμαθητές θα είναι παι- 
διά οικογενειών χαμηλού οισοδήµατος, όπως, για παράδειγµα, παι- 
διά Ποντίων από την πρώην Σοβιετική Ένωση. 

Κάτι ανάλογο ισχύει και στην περίπτωση που µαθητές και µα- 
θήτριες σε µια άλλη περιοχή αποδέχονται χωρίς προβλήµατα 
παιδιά Ρομά (Τσιγγάνων) -γεγονός το οποίο δεν αποτελεί πρό- 
κριμα για τη συμπεριφορά τους απέναντι σε παιδιά μεταναστών 
και προσφύγων. 

Η αντίδραση απέναντι σε άτοµα διαφορετικών κοινωνικών κα- 
τηγοριών είναι κάθε φορά συνάρτηση πολλών παραγόντων. 

Για να κατανοήσουμε καλύτερα πώς διαμορφώνονται οι προ- 
καταλήψεις στο νου των παιδιών µε την καταγραφή και επεξεργα- 
σία μικρών γεγονότων της καθημερινής ζωής --όχι απαραίτητα αρ- 
νητικών-- ας δούμε µια σχετική περιγραφή της Ματούλας Κλιάφα: 


Εήναι αλήθεια πως οἱ τσιγγάνοι δε µε είχαν απασχολήσει πο- 
τέ ίσαμε τώρα κι ας τους έβλεπα χρόνια ολάκερα να διασχί- 
ζουν κάθε άνοιξη καὶ φθινόπωρο το θεσσαλικό κάμπο. 

Τα χρόνια εκείνα μετακινούνταν µε κάρα ποι τα έσερναν κά- 
τι σκελετωμένα άλογα. Ύστερα, δεν ξέρω πότε ακριβώς, Οἱ πε- 
ρισσότεροι τσιγγάνοι αντικατέστησαν τα κάρα μ᾽ αυτοκίνητα. 
Θυμάμαι, γύρω στα 1950 θα ήτανε, τότε γιορτάζαμε ακόμα το 
Πάσχα κατά τον πατροπαράδοτο τρόπο, ψήνοντας αρνιά στις 
αυλές, θυμάμαι λοιπόν πως τότε, ανήμερα τη Λαμπρή, έρχο- 
νταν οι γυφτοπούλες και χόρευαν. Είχε γίνει σχεδόν έθιμο κι 
αυτό, τις περιμέναμε, κι η μάνα μου ετοίμαζε από την παρα- 
μονή τσουρέκια και πασχαλιάτικα αυγά και τα ᾿βαζε παράµε- 
ρα. 

«Αυτά για τις τσιγγάνες», έλεγε. 

Κι εκεί, κατά το µεσημεράκι, την ώρα που ετοιμαζόμασταν να 
γευτούμε τον οβελία, να τες και κατέφθαναν οι τσιγγάνες. 

Η µια, η μεγαλύτερη, χτυπούσε έναν τενεκέ κρατώντας το 
ρυθµό κι άλλες χόρευαν και τραγουδούσαν. 

Όσα φύλλα στην ελιά 

τόση υγεία στα παιδιά 

και του χρόνου καλύτερα 

πάρτε προσκυνήματα. 


Εμείς, τα παιδιά, τις κρυφοκοιτάζαµε µε δέος και θαυμασμό, 
μα η μάνα μου βιαζόταν να τις ξαποστείλει. «Ελάτε, πάρτε τα 
καλούδια καὶ πηγαίνετε. Άντε, στο καλό, καλή χρονιά σας». 
Κι αμπάρωνε πίσω τους την πόρτα. ΄Έφευγαν καὶ τις ξεχνού- 
σαμε. Μας τις θύμιζαν μόνο, σαν κάναμε κάποια σκανταλιά, 
οι απειλές των γεροντότερων: «Αν δεν καθίσεις φρόνιμα, θα 
σε δώσω στη γύφτισσα». 

Θεέ µου, τι φόβος ήταν εκείνος! 

Κάποια φορά, ήμουνα κοπέλα πια, άρπαξε τ᾽ αὐτί µου κάτι 
κουβέντες που Οἱ μεγάλοι κουβέντιαζαν πάντα χαμηλόφωνα. 
«Ένας δικός µας, έλεγαν, απήγαγε µια γυφτοπούλα, µα ο πα- 
τέρας και τ᾽ αδέλφια της κοπέλας που δεν ενέκριναν το γα- 
μπρό πήραν τα τουφέκια και τους γκράδες και βγήκαν στα 
βουνά να κυνηγήσουν τους ερὠτευμένους». 

Κάτι τέτοιες ιστορίες εξάπτανε τη φαντασία µου κι ενίσχυαν 
τις προκαταλήψεις μου. Κατά βάθος, όµως, δεν ήξερα τίποτα 
για τους τσιγγάνους. Το κατάλαβα αυτό από τη στιγμή που ε- 
πισκέφτηκα τον καταυλισμό τους. 


Ματούλα Κλιάφα: «Αν δεν καθίσεις φρόνιμα, 

θα σε δώσω στη γύφτισσα». 

Από το βιβλίο της 

«Ο πόσµος βαριέται να διαβάζει θλιβερές ιστορίες» 
(Κέδρος, 1986) 


ΚΕΦΑΛΑΙΟ 7 ΠΡΟΚΑΤΑΛΗΨΕΙΣ ΚΑΙ ΡΑΤΣΙΣΜΟΣ 


ΑΝΕΚΤΙΚΗ ΣΥΜΠΕΡΙΦΟΡΑ ΚΑΙ ΠΡΟΚΑΤΑΛΗΨΕΙΣ 


Στη συμπεριφορά των ενηλίκων οφείλεται η πρώτη αρνητική κα- 

ταγραφή των διαφορών στο νου των παιδιών. Τις περισσότερες 

φορές αυτό δεν συμβαίνει από πρόθεση των ενηλίκων -αλλά ού- 
τε και τυχαία. 

Υπάρχουν, προφανώς, ενήλικοι που μεταφέρουν ηθελημένα 
στα παιδιά τους τις προκαταλήψεις τους, επειδή θεωρούν ότι αυ- 
τές αποτελούν αντικειμενική γνώση και μάλιστα χρήσιμη. Σηµαντι- 
κό όµως είναι το γεγονός ότι και οι υπόλοιποι ενήλικοι συμβάλ- 
λουν, ακούσια, µε τη συμπεριφορά τους στη δημιουργία προκα- 
ταλήψεων. Αυτό οφείλεται στον τρόπο µε τον οποίο αντιµετωπί- 
ζουν τις διαφορές άλλων ανθρώπων όταν τα παιδιά είναι παρόντα. 
Έτσι, όταν τα παιδιά διαπιστώνουν διαφορές και τις επισημαίνουν 
στους ενηλίκους, οι τελευταίοι αντιδρούν µε έναν από τους παρα- 
κάτω δύο τρόπους: 

9 είτε προσποιούνται ότι δεν προσέχουν ή ότι δεν δίνουν σηµα- 
σία στις διαφορές και ελπίζουν ότι το ίδιο θα κάνουν και τα παι- 
διά: 

9 είτε συνδέουν την επισήμανση των διαφορών µε την παρατή- 
ρηση ότι οι διαφορές αυτές δεν επιτρέπεται να αξιολογηθούν 
και, κυρίως, σε καμιά περίπτωση δεν επιτρέπεται να χρησιμο- 
ποιηθούν για να θεμελιώσουν διακρίσεις. 

Και στις δύο περιπτώσεις όµως τα παιδιά προχωρούν, συνή- 
θως ασυνείδητα, σε αξιολόγηση των διαφορών. Αυτό το κάνουν 
µε το μοναδικό τρόπο που έχουν στη διάθεσή τους: τη µεταφορά 
εμπειριών από άλλες ανάλογες περιπτώσεις. 

Στην πρώτη περίπτωση ερμηνεύουν τη συμπεριφορά των ενη- 
λίκων βάσει της εμπειρίας ότι µόνο ιδιαιτερότητες που αξιολογού- 
νται αρνητικά δεν επιτρέπεται να αναφέρονται και να συζητιούνται 

δημοσίως. Κάτι το οποίο μαθαίνουν επιτακτικά στο πλαίσιο της α- 
γωγής τους για απόκτηση ευγενικής και διακριτικής συμπεριφο- 
ράς απέναντι στους συνανθρώπους. 

Συνεπώς, όταν οι ενήλικοι προσποιούνται ότι δεν βλέπουν µια 
«χτυπητή» διαφορά, δεν την ερμηνεύουν και δεν την αξιολογούν, 
τότε τα παιδιά συμπεραίνουν ότι το συγκεκριµένο διαφορετικό 
γνώρισμα εμπίπτει στην κατηγορία των αρνητικών ιδιαιτεροτήτων. 
Παρεμπιπτόντως, πρέπει να υπογραμμιστεί ότι η αξιολόγηση γνω- 
ρισµάτων αποτελεί αυτονόητο µέρος της κοινωνικοποίησης των 
παιδιών, καθώς τα πάντα στην αγωγή ενός παιδιού αναδεικνύο- 
νται µέσα από τη λειτουργικότητα που, πράγματι ή δήθεν, έχουν. 

Ως εκτούτου, η διαφορά που αντιμετωπίζεται µε αυτό τον τρό- 
πο από τους ενηλίκους καταγράφεται και αποθηκεύεται στο νου 
του παιδιού ως κάτι αρνητικό ή υποδεέστερο. 

Η αλήθεια είναι ότι οι περισσότεροι Ευρωπαίοι δεν διαθέτουμε 
στο ρεπερτόριο των συμπεριφορών µας τη δυνατότητα να ανταπο- 
κρινόμαστε κατάλληλα σε τέτοιες περιπτώσεις. Δηλαδή δεν µπο- 
ρούμε να ανταποκριθούμε στην ανάγκη των μικρών παιδιών να έ- 
χουν µια άµεση ερμηνεία για κάτι που βλέπουν για πρώτη φορά 
και, ταυτόχρονα, στην αυτονόητη πλέον προσδοκία του κοινωνι- 
κού περιβάλλοντος για διακριτική και ευγενική συμπεριφορά απέ- 
ναντι σε όλους τους συνανθρώπους μας. 

Χαρακτηριστικό αυτής της αδυναμίας µας είναι η αμηχανία των 
ενηλίκων, όταν σε ένα κατάμεστο από κόσμο λεωφορείο ένα μι- 
κρό παιδί κοιτάζει µε περιέργεια, για παράδειγµα, έναν επιβάτη α- 
πό την Αφρική και σχολιάζει δυνατά το διαφορετικό χρώμα του 
δέρματος. Με ποιο τρόπο αντιδρούν οι ενήλικοι στο ερώτημα που 
µε δυνατή φωνή θέτει το παιδί για τις αιτίες αυτής της διαφοράς; 

Η αντίδραση σχεδόν όλων των Ευρωπαίων ενηλίκων είναι να 
προστάξουν το παιδί, συνήθως µε αυστηρό και ταυτόχρονα «συνω- 
μοτικό» τρόπο, να σωπάσει αμέσως. Γεγονός που καταγράφεται 
στο νου του παιδιού µε τη σημασία που υποδηλώνει η ίδια συμπε- 

ριφορά των ενηλίκων σε άλλες «ανάλογες» περιπτώσεις. 

Στη δεύτερη περίπτωση το παιδί καταγράφει την επιταγή των 
ενηλίκων «να µην αξιολογείτις διαφορές και να µην τις χρησιμοποι- 
εί για να θεμελιώνει διακρίσεις». Όμως επιταγές αυτής της µορ- 
φής αποκτούν νόημα για τα παιδιά µόνο όταν υποστηρίζονται α- 
πό ανάλογες συμπεριφορές των ενηλίκων στην κοινωνία, κυρίως ό- 
ταν συνοδεύονται από σχετικά θεσμοθετηµμένα µέτρα. 

Οι επιταγές δηλαδή αυτού του τύπου έχουν νόηµα µόνο όταν τα 
παιδιά διαπιστώνουν ότι τα συγκεκριµένα διαφορετικά γνωρίσμα- 
τα των άλλων ανθρώπων έχουν την ίδια αξία και την ίδια λειτουργι- 
κότητα στην κοινωνία µε τα αντίστοιχα δικά του γνωρίσματα. 

Το παράδειγµα της μητρικής γλώσσας είναι χαρακτηριστικό 
σε σχέση µε τα παραπάνω: µπορεί θεωρητικώς όλες οι γλώσσες να 
χαρακτηρίζονται «ισάξιες», αλλά ως πραγματικά «ισάξιες» κατα- 
γράφονται στο νου των παιδιών µόνο εκείνες που έχουν την ίδια 
αντιμετώπιση µε τη δική τους µητρική γλώσσα, δηλαδή εκείνες 
που διδάσκονται. Αν δεν διδάσκονται και, σε µια ακραία αλλά όχι 
πολύ σπάνια περίπτωση, αν δεν επιτρέπεται ούτε να ομιλούνται, 
τότε η επιταγή προς τα παιδιά «να µην αξιολογούν» τις διαφορές 
δεν έχει απολύτως καμιά επίδραση στην αντίληψη τους γι’ αυτή 
τη γλώσσα και στη στάση τους απέναντί της. 

Το ίδιο ισχύει σε σχόση µε πολλές διαφορές οι οποίες, αν και 
«αντικειμενικά» δεν έχουν ιδιαίτερη σηµασία στην ανθρώπινη κοι- 
νωνία, αποκτούν για τα παιδιά σηµασία στο «παιχνίδι» των κατη- 
γοριοποιήσεων και οµαδοποιήσεων. Το γεγονός αυτό εξηγείτους 
λόγους για τους οποίους εμφανίζουν κοινωνικές προκαταλήψεις 
ακόµη και παιδιά από οικογενειακό και κοινωνικό περιβάλλον που 
είναι «ανεκτικό» στις διαφορές και στους «διαφορετικούς» αν- 
θρώπους. 

Ας προσέξουμε εδώ τη διαφορά που υπάρχει μεταξύ ενηλίκων 
και παιδιών: ενώ η συνειδητά «ανεκτική» συμπεριφορά µπορεί να 
αρκεί για την αρμονική συμβίωση των ενηλίκων, στην περίπτωση 

των παιδιών αποτελεί προθάλαμο για αρνητικές κοινωνικές προ- 
καταλήψεις 

Η άγνοια αυτής της διαφοράς έχει πολύ συχνά αρνητικές επι- 
πτώσεις στην εκπαιδευτική πράξη. 

Τα παιδιά, για να προφυλαχθούν από τη δημιουργία κοινωνι- 
κών προκαταλήψεων, χρειάζεται να ασχοληθούν ουσιαστικά µε τις 
διαφορές. Αυτό σηµαίνει ότι χρειάζεται να ανακαλύψουν την «ίση 
αξία» των διαφορετικών εκφάνσεων ενός ανθρώπινου -«φυσικού» 
ή «κοινωνικού»-- γνωρίσματος και όχι απλώς να την αποδεχθούν 
ως αξίωμα, χωρίς να έχουν πειστεί γι’ αυτήν. 

Βεβαίως, η αναγνώριση αυτής της ανάγκης και η υιοθέτηση α- 
ντίστοιχης διδακτικής προσέγγισης συνεπάγονται πρακτικά την υι- 
οθέτηση εκ μέρους των μαθητών και των µαθητριών µιας κριτικής 
στάσης απέναντι στην κοινωνία και την πολιτεία. Κι αυτό διότι τα 
παιδιά, προσπαθώντας να κατανοήσουν την «ίση αξία» των διαφο- 
ρετικών εκφάνσεων ενός γνωρίσματος, θα ανακαλύψουν ότι η κοι- 
νωνία και, κυρίως, η πολιτεία αρνούνται στην πράξη την ισότιμη 
αντιμετώπιση κάποιων διαφορών -καταδικάζοντας κατ᾽ αυτό τον 
τρόπο τους «διαφορετικούς» ανθρώπους να φαίνονται «κατώτε- 
ροι». Έτσι, µέσα από αυτή τη διδακτική προσέγγιση οι µαθητές 
και οι μαθήτριες θα ανακαλύψουν ότι οι περισσότερες προκατα- 
λήψεις αποδεικνύονται ανθεκτικές, επειδή οι φορείς των διαφο- 
ρών που αποτελούν αντικείµενο προκαταλήψεων κατέχουν χαμη- 
λότερη θέση στην ιεραρχικά δομημένη κοινωνία. 

Αυτός είναι ένας λόγος που σε πολλές χώρες οδηγεί τις εκ- 
παιδευτικές αρχές να μένουν προσκολλημένες σε περισσότερο α- 
νώδυνα μοντέλα ερμηνείας των προκαταλήψεων και σε αντίστοιχα 
ανώδυνα και ταυτόχρονα αναποτελεσµατικά μοντέλα εκπαιδευτι- 
κών παρεμβάσεων. 

ΠΡΟΚΑΤΑΛΗΨΕΙΣ ΩΣ ΠΡΟΙΟΝ ΚΟΙΝΩΝΙΚΩΝ 
ΔΙΑΚΡΙΣΕΩΝ 


Συνηθίσαµε να θεωρούμε ότι οι κοινωνικές προκαταλήψεις οδη- 

γούν στις κοινωνικές διακρίσεις και στο ρατσισμό. Αυτή η θεώρη- 

ση είναι σωστή. Πράγματι υπάρχει µια σχέση αιτίου και αποτελέ- 
σµατος, όπου αίτιο είναι οι προκαταλήψεις και αποτέλεσµα οι κοι- 
νωνικές διακρίσεις. 

Διαφεύγει όµως της προσοχής µας ότι μάλλον συχνότερα συμ- 
βαίνει και το αντίθετο: οι κοινωνικές διακρίσεις γεννούν ή, τουλά- 
χιστον, αναπαράγουν και επαναθεμελιώνουν τις κοινωνικές προ- 
καταλήψεις. 

Ας δούµε αυτές τις δύο εκφάνσεις της σχέσης μεταξύ κοινω- 
νικών προκαταλήψεων και κοινωνικών διακρίσεων. 

Η πρώτη μορφή σχέσης εκφράζεται µε τον τύπο: Κοινωνικές 
προκαταλήψεις οδηγούν σε κοινωνικές διακρίσεις. 

Για παράδειγµα: 

9 Ηπροκατάληψη ότι τα Τσιγγανόπουλα δεν ενδιαφέρονται για 
τα γράμματα οδηγεί σε μειωμένη προσπάθεια των αρχών και 
των εκπαιδευτικών να προωθήσουν τη σχολική ένταξη των παι- 
διών αυτών και να καταπολεμήσουν τη σχολική διαρροή τους. 

9 Ηπροκατάληψη ότι οι γυναίκες δεν διαθέτουν τις ίδιες διοικη- 
τικές ικανότητες µε τους άνδρες οδηγεί στον αποκλεισμό τους 
από σχετικές θέσεις. 

9 Ηπροκατάληψη ότι τα πτυχία που έχουν αποκτηθεί στις χώ- 
ρες της πρώην Σοβιετικής Ένωσης δεν έχουν την ίδια αξία µε 
τα αντίστοιχα πτυχία της Ελλάδας και της Δυτικής Ευρώπης 
οδηγεί στον αποκλεισμό των πτυχιούχων χωρών της πρώην 
Σοβιετικής Ένωσης. 

Η δεύτερη µορφή σχέσης εκφράζεται µε τον τύπο: Κοινωνι- 
κές διακρίσεις οδηγούν σε κοινωνικές προκαταλήψεις. 

Για παράδειγµα: 

9 Το γεγονός ότιτα Τσιγγανόπουλα δεν εντάσσονται ομαλά στο 
σχολείο και βιώνουν υψηλή σχολική αποτυχία οδηγεί στην προ- 
κατάληψη ότι οι γονείς τους και τα ίδια δεν ενδιαφέρονται για 
τα γράμματα. 

9 Το γεγονός ότι οι γυναίκες δεν βρίσκονται συχνά σε υψηλές 
διοικητικές θέσεις οδηγεί στην προκατάληψη ότι δεν έχουν τις 
ίδιες διοικητικές ικανότητες µε τους άνδρες. 

9 Το γεγονός ότι οι επιστήμονες ελληνικής καταγωγής που ήλθαν 
από τις χώρες της πρώην Σοβιετικής Ένωσης δεν προσλαμ- 
βάνονται συχνά σε θέσεις που είναι σχετικές µε τα τυπικά τους 
προσόντα οδηγεί στην προκατάληψη ότιτα πτυχίατους δεν έ- 
χουν την ίδια αξία µε τα αντίστοιχα πτυχία της Ελλάδας καιτης 
Δυτικής Ευρώπης. 

Φυσικά οι κοινωνικές διακρίσεις, οι οποίες λειτουργούν πλέον 
ως αίτιο για τη δημιουργία κοινωνικών προκαταλήψεων, µπορεί να 
είναι αποτέλεσµα προκαταλήψεων προηγούμενων εποχών -οι ο- 
ποίες είχαν δημιουργηθεί από ιδεολογικούς μηχανισμούς της ε- 
ποχής. 

Επίσης, µπορεί να είναι αποτέλεσµα: 

9 Ἱστορικών γεγονότων. Για παράδειγµα, η καταστροφή των πα- 
ραδοσιακών επαγγελμάτων των Τσιγγάνων, σε συνδυασμό µε 
το ότι στις περισσότερες περιοχές της χώρας αποκλείστηκαν 
από τον «κλήρο» (τη δωρεάν διανοµή γης από το κράτος), οδή- 
γησε στην οικονομική και κοινωνική περιθωριοποίησή τους. 

9 Πράξεων ιδιοτέλειας. Για παράδειγµα, η επιβολή εμποδίων 
στην αναγνώριση πτυχίων των χωρών της πρώην Σοβιετικής 
Ένωσης δίνει ένα ισχυρό επαγγελματικό προβάδισμα στους 
πτυχιούχους της Ελλάδας και της Δυτικής Ευρώπης. 

Η δεύτερη µορφή δημιουργίας προκαταλήψεων -«κοινωνικές 

διακρίσεις, οι οποίες γίνονται ορατές από τη χαμηλή θέση της 
συγκεκριμένης ομάδας στην κοινωνική ιεραρχία, οδηγούν σε κοι- 
νωνικές προκαταλήψεις»- είναι πολύ διαδεδομένη. Χαρακτηριστι- 
κό παράδειγµα αποτελεί το γεγονός ότι στις περισσότερες χώ- 
ρες της Ευρώπης οι υποτιµητικές ονομασίες για εθνικές οµάδες 
που είναι θύματα προκαταλήψεων προέρχονται από το χώρο των 
επαγγελμάτων. Χρησιμοποιούνται, δηλαδή, ως υποτιµητικές ονο- 
μασίες τα ονόματα των επαγγελμάτων που έχουν χαμηλό κύρος 
στην κοινωνία και ασκούνται σχεδόν αποκλειστικά από τη συγκε- 
κριμένη ομάδα. 

Αυτή η µορφή δημιουργίας προκαταλήψεων συναντιέται πολύ 
συχνά στα παιδιά και στους νέους της σημερινής εποχής, και µά- 
λιστα σε εκείνα τα παιδιά που συμμετέχουν µε αξιώσεις επιτυχίας 
στην εκπαίδευση και, κατ’ επέκταση, στην κοινωνία. Τα παιδιά αυ - 
τά έχουν τόσες γνώσεις και τέτοια βιώματα, ώστε να μην αποδέχο- 
νται εύκολα τις ρητά διατυπωµένες προκαταλήψεις των ενηλίκων 
σε βάρος κάποιων κατηγοριών ανθρώπων. Από την άλλη πλευρά, 
όµως, έχουν ενστερνιστεί την αντίληψη ότι οι άνθρωποι κατέχουν 
συγκεκριμένες επαγγελματικές και κοινωνικές θέσεις λόγω αντί- 
στοιχων ικανοτήτων και ιδιοτήτων. Γι’ αυτό η εικόνα, που παραµέ- 
νει αμετάβλητη για πολύ καιρό, µιας ολόκληρης κατηγορίας αν- 
θρώπων «στις παρυφές ή στα υπόγεια» της κοινωνίας προκαλεί 
μια συγκεκριμένη εντύπωση: ότι τα άτοµα αυτής της κατηγορίας 
συνδέονται άρρηκτα µε ικανότητες και ιδιότητες που αντιστοιχούν 
στην κοινωνική τους θέση. 

Η προκατάληψη στην περίπτωση αυτή είναι προϊόν της προ- 
σπάθειας να δοθεί µια «λογική» εξήγηση στο γεγονός ότι άτοµα µι- 
ας κοινωνικής κατηγορίας βρίσκονται μόνιμα σε αυτό που παρα- 
πάνω ονομάστηκε «στις παρυφές ή στα υπόγεια της κοινωνίας». 
«Λογική» σημαίνει ότι για την εξήγηση του φαινομένου χρησιµοποι- 
ούνται ερμηνείες που θεωρούνται σωστές σε άλλες αντίστοιχες 
περιπτώσεις -για παράδειγµα, χρησιμοποιείται η περίπτωση της α- 

ποτυχίας ενός ατόμου της δικής τους κοινωνικής κατηγορίας. 

Κατ’ αυτό τον τρόπο παράγεται µια γενικευμένη άποψη η ο- 
ποία, από εκεί και πέρα, δημιουργεί µια ισχυρή προκατάληψη α- 
πέναντι στη συγκεκριμένη κοινωνική κατηγορία. 

Βεβαίως, καταλαβαίνουμε ότι η παραπάνω γνωστική διεργα- 
σία δεν ανταποκρίνεται στους κανόνες της λογικής και γι αυτό 
δεν καταλήγει σε αντικειμενική καταγραφή της κοινωνικής πραγ- 
ματικότητας. 

Αυτό συμβαίνει διότι στηρίζεται σε µια υπόθεση που δεν ισχύ- 
ει: στην υπόθεση ότι η κοινωνική θέση των ανθρώπων µιας συγκε- 
κριμένης κατηγορίας είναι αποτέλεσμα των ικανοτήτων τους και 
όχι αποτέλεσµα διακρίσεων, τις οποίες υφίστανται επειδή ανήκουν 
στη συγκεκριμένη κοινωνική κατηγορία. 

Το λάθος αυτό οδηγεί στη δημιουργία προκαταλήψεων. Αυ- 
τές, κατόπιν, χρησιμοποιούνται για την αναπαραγωγή των διακρί- 
σεων κ.ο.κ. 

Από αυτό το φαύλο κύκλο οι νέοι και οι νέες μπορούν να ξε- 
φύγουν μόνο όταν αντιληφθούν ότι στην κοινωνία υπάρχει ρατσι- 
σμός. Δηλαδή όταν αντιληφθούν ότι υπάρχει ένα πλέγμα αντιλήψε- 
ων, στάσεων, συμπεριφορών και/ή θεσμοθετημένων µέτρων που ε- 
ξαναγκάζει ορισμένους ανθρώπους σε υποτελή διαβίωση, κι αυ- 
τό μόνο και µόνο επειδή ανήκουν σε µια διακριτή κατηγορία αν- 
θρώπων. 

Στο δικαιολογηµένο ερώτημα, που συχνά συνοδεύει την ενασχόλη- 
ση µε το φαινόμενο του ρατσισμού, «πώς είναι δυνατόν να διατη- 
ρείται ένα πλέγμα προφανώς λαθεμένων αντιλήψεων και προφα- 
νώς αντιανθρωπιστικών στάσεων, συμπεριφορών ή/και θεσµοθε- 
τημένων μέτρων» η απάντηση είναι σχετικά απλή: 

9 Πρώτον, ως προςτις αντιλήψεις. Σε µια κοινωνία, στην οποία θε- 

ωρητικά ο κάθε άνθρωπος βρίσκεται σε µια κοινωνική θέση λό- 
γω των προσωπικών του ιδιοτήτων, ικανοτήτων και προσόντων 
λειτουργεί η υποτελής διαβίωση µιας κατηγορίας ανθρώπων 
ως επιβεβαίωση της υποτιθέµενης κατωτερότητάς τους. Επι- 
πλέον, οι «κληρονομημένες» λανθασμένες αντιλήψεις γίνονται 
αντιληπτές από τους φορείς τους µόνο όταν αυτοί έλθουν συ- 
νειδητά αντιμέτωποι µε αυτές. 
Η διόρθωση των αντιλήψεων αποκτά νόημα για τους φορείς 
τους µόνο όταν αυτοί συνειδητοποιούν ότι η ύπαρξη λανθα- 
σμένων αντιλήψεων αποτελεί πρόβλημα µε αρνητικές επιπτώ- 
σεις για τους ίδιους και τη ζωή τους. 

9 Δεύτερον, ως προς τις στάσεις. Σε µια κοινωνία στην οποία κα- 

τασκευάζεται και διαδίδεται µε «έγκυρο» και, συνεπώς, πιστευ- 
τό τρόπο η πληροφορία ότι µια κατηγορία ανθρώπων αποτε- 
λεί κίνδυνο για κάποια υπέρτατα αγαθά, η στάση των υπόλοι- 
πων ανθρώπων απέναντί της εύκολα χαρακτηρίζεται από δυ- 
σπιστία, φόβο ή/και εχθρότητα. 
Η αλλαγή των στάσεων αποκτά νόημα για τους φορείς τους 
μόνο όταν αυτοί συνειδητοποιήσουν είτε ότι αυτές έρχονται 
σε σύγκρουση µε βασικά συστήµατα των αξιών τους είτε ότι 
από την ύπαρξη τέτοιων στάσεων κινδυνεύουν πολύ σηµαντι- 
κότερα αγαθά. 

9 Τρίτον, ως προς τις συμπεριφορές. Ο ρατσισμός βραχυπρό- 


θεσµα συμφέρει όσους δεν ανήκουν στα θύματά του. 

Αυτή είναι µια πικρή αλήθεια, η οποία ισχύει όσο οι εν δυνάμει 
ρατσιστές δεν κατανοούν ότι αυτά που φαίνεται να κερδίζουν 
βραχυπρόθεσμα από το ρατσισμό τα πληρώνουν πολλαπλά- 
σια αργότερα, καθώς ο ρατσισμός υπονομεύει τα θεμέλια του 
πολιτισμού από τον οποίο αντλούν την ευημερία και την ευτυ- 
χία τους. 

Τέταρτον, ως προς τα θεσμοθετηµένα µέτρα. Οι κυβερνήσεις 
υποκύπτουν εύκολα σε πιέσεις πολιτών για διακρίσεις εις βά- 
ρος πολιτικά ανίσχυρων οµάδων. 

Αυτό συμβαίνει όσο οι πιέσεις αυτές είναι εντονότερες απότις 
πιέσεις προς την αντίθετη κατεύθυνση. Επιπλέον, υποκύπτουν 
όσο δεν αντιλαμβάνονται ότι η ύπαρξη µέτρων διακρίσεων υπο- 
νομεύει το δημοκρατικό πολίτευμα, καθώς ενισχύει τις ρατσι- 
στικές αντιλήψεις, στάσεις και συμπεριφορές, και µέσω αυτών 
ενδυναμώνει τα ακροδεξιά πολιτικά κινήματα. 


Αποτελούν όµως οι κοινωνικές και εθνικές προκαταλήψεις, οι 


αρνητικές στάσεις και συμπεριφορές πρόβλημα για τους φορείς 
τους; Η απάντηση είναι σαφής: αποτελούν πρόβλημα σε όλους 
τους τομείς. 

Επικρατεί η τάση να αντιμετωπίζουμε τις προκαταλήψεις, σχεδόν 
αποκλειστικά, σε σχέση µε τα προβλήµατα τα οποία αυτές συνεπά- 
γονται για τα άτοµα που αποτελούν στόχο τους. Αντίθετα, διαφεύ- 
γουν της προσοχής των περισσοτέρων οι επιπτώσεις τους στους 
ίδιους τους φορείς τους. Οι επιπτώσεις αυτές είναι πολλές και ε- 
κτείνονται ακόµη και στη γνωστική ανάπτυξη των παιδιών -για πα- 
ράδειγµα, εκείνων που διακρίνονται από εθνικές και κοινωνικές 
προκαταλήψεις. 

Αξίζει να σημειωθεί ότι οι έρευνες έχουν δείξει σημαντικές δι- 
αφορές μεταξύ παιδιών µε εθνικές προκαταλήψεις και παιδιών χω- 
ρίς εθνικές προκαταλήψεις. Οι χαρακτηριστικές διαφορές φαίνο- 
νται στον παρακάτω πίνακα. 


Παιδιά µε προκαταλήψεις Παιδιά χωρίς προκαταλήψεις 
Ακαμψία Ευελιξία 

Τάση για υπερβολικές Τάση για ρεαλιστικές 
γενικεύσεις γενικεύσεις 


Τάση να κατηγοριοποιούν και Τάση να οξατομικεύουν 
να προβαίνουν σε διχοτοµήσεις 


Τάση να βλέπουν μόνο το Τάση να προχωρούν από το 
συγκεκριµένο συγκεκριµένο στο αφηρημένο 
Τάση να απλουστεύουν Τάση να διατηρούν τη 
σύνθετες καταστάσεις συνθετότητα 

Τάση να κατακερµατίζουν µια Τάση να διατηρούν την 
ολότητα ολότητα 

Τάση δογματισμού Έλλειψη δογματισμού 

(«τα ξέρουν όλα») 

Έλλειψη ανεκτικότητας Ανεκτικότητα απέναντι σε 
απέναντι σε πολλαπλές πολλαπλές ερμηνείες και 
ερμηνείες και λύσεις λύσεις 

Όταν συζητούμε για τη σημασία που έχει η αντιρατσιστική πα- 
ρέμβαση στο σχολείο, είναι σηµαντικό να γνωρίζουμε ότι η απο- 
βολή των εθνικών και κοινωνικών προκαταλήψεων συνεπάγεται θε- 
τικές αλλαγές στο γνωστικό τοµέα. Δηλαδή τα παιδιά που απο- 
βάλλουν τις εθνικές προκαταλήψεις αποκτούν ως προς τη γνωστι- 
κή τους συμπεριφορά τα χαρακτηριστικά των αντίστοιχων παιδιών 
που δεν είχαν ποτέ τέτοιου είδους προκαταλήψεις. 

Ισχύει όµως και το αντίθετο: εάν τα παιδιά αποκτήσουν εθνι- 
κές προκαταλήψεις, η γνωστική τους συμπεριφορά μετατρέπεται 
αναλόγως. 

Εάν παρατηρήσουμε προσεκτικά τις διαφορές στη γνωστική 
συμπεριφορά μεταξύ παιδιών µε προκαταλήψεις και παιδιών χωρίς 
προκαταλήψεις, διαπιστώνουμε ότι παίζουν πολύ σημαντικό ρόλο 
στην εκπαιδευτική διαδικασία. 

Συνεπώς, η εκπαίδευση κατά των εθνικών και κοινωνικών προ- 
καταλήψεων δεν έχει νόημα μόνο για τα θύματα των προκαταλή- 
ψεων, αλλά και για τους ίδιους τους φορείς τους. 

Επιπλέον, παρατηρώντας τις διαφορές στη γνωστική συμπε- 
ριφορά μεταξύ παιδιών µε προκαταλήψεις και παιδιών χωρίς προ- 
καταλήψεις, κατανοούμε ότι η καταπολέμηση των προκαταλήψε- 
ων είναι προὐπόθεση για να μπορέσει το σχολείο να επιτύχει ορι- 
σµένους από τους βασικούς σκοπούς του. Σκοπούς οι οποίοι τα 
τελευταία χρόνια όλο και περισσότερο αναφέρονται σε ικανότη- 
τες που η ανάπτυξή τους προὐποθέτει, όπως φαίνεται από τον πα- 
ραπάνω πίνακα, την έλλειψη εθνικών προκαταλήψεων. 

0 ΡΑΤΣΙΣΜΟΣ ΑΠΕΙΛΕΙ 
ΤΟΥΣ ΔΗΜΟΚΡΑΤΙΚΟΥΣ ΘΕΣΜΟΥΣ 


Τα σημαντικότερα συστήµατα αξιών της κοινωνίας µας ενέχουν 
την αποδοχή των ξένων και διαφορετικών ανθρώπων ως βασική 
αρχή τους -αρχή που χαρακτηρίζεται ως «αλληλεγγύη», «αδελφο- 
σύνη», «αγάπη προς τον πλησίον» κ.ο.κ. Αυτά τα συστήµατα αξιών 
καλείται, εξ ορισμού, να υπηρετήσει το εκπαιδευτικό σύστημα. 

Συνεπώς, καταργώντας πρακτικά µία από τις βασικές τους αρ- 
χές, υπονομεύονται συνολικά τα συστήµατα αξιών στα οποία στη- 
ρίζονται οι κοινωνικοί και πολιτικοί θεσμοί της χώρας. 

Στο σηµείο αυτό πρέπει να υπογραμμιστεί ότι οι στάσεις των αν- 
θρώπων απέναντι στα σχετικά προβλήματα, και όχι οι αντιλήψεις γι’ 
αυτά, είναι εκείνες που αποτελούν δείκτη του βαθμού της πραγ- 
ματικής επιρροής των διάφορων αξιακών συστημάτων σε µια δε- 
δομένη στιγμή. 

Η αντίληψή µας για προβλήµατα που σχετίζονται µε κατηγο- 
ρίες άλλων ανθρώπων είναι αποτέλεσµα της ποσότητας και της 
ποιότητας των πληροφοριών που λαμβάνουμε και, επιπλέον, του 
τρόπου µε τον οποίο επεξεργαζόμαστε τις σχετικές πληροφορί- 
ες. Αλλά η αντίληψη ενός φαινομένου δεν εμπεριέχει οπωσδή- 
ποτε µια συγκεκριμένη στάση απέναντι σε αυτό. Για παράδειγ- 
μα, η κοινή αντίληψη δύο ανθρώπων για ένα φαινόμενο δεν συ- 
νεπάγεται υποχρεωτικά ότι και οι δύο θα έχουν την ίδια στάση 
απέναντί του. 

Οι στάσεις απέναντι σε κοινωνικά προβλήµατα ή/και απέναντι 
σε κοινωνικές κατηγορίες, οι οποίες στην αντίληψή µας συνδέο- 
νται µε τα συγκεκριµένα κοινωνικά προβλήματα, είναι αποτέλεσµα 
του συστήματος αξιών στο οποίο προσανατολιζόμαστε. 

Για παράδειγµα, εάν το σύστημα αξιών προς το οποίο προσα- 

νατολίζονται οι άνθρωποι είναι εκείνο του Χριστιανισμού, τότε η 
στάση τους απέναντι στους ξένους θα διαμορφώνεται βάσει των 
σχετικών επιταγών του Χριστιανισμού (µε κύρια αρχή την «αγάπη 
προς τον πλησίον»). 

Εάν, αντίθετα, το σύστημα αξιών είναι εκείνο µιας σοσιαλδαρ- 
βινιστικής κοινωνίας (µε κύρια αρχή την «επιβίωση του ισχυρότε- 
ρου»), τότε αντίστοιχη θα είναι και η στάση απέναντι στους αδύ- 
ναµους ξένους. 

Στο πλαίσιο αυτό οι στάσεις των ανθρώπων εξαρτώνται από 
το βαθµό της πραγματικής επιρροής των συγκεκριμένων αξιών 
στη ζωήτους. 

Αυτός, µετη σειράτου, δεν διαμορφώνεται τυχαία, αλλά εξαρ- 
τάται από πολλούς παράγοντες. Μεταξύ αυτών των παραγόντων 
σηµαντική θέση κατέχει η συνέπεια των θεσμών, οι οποίοι κατεξο- 
χήν εκπροσωπούν τα συγκεκριµένα συστήµατα αξιών, στην υπε- 
ράσπιση των σχετικών αξιών. 

Έτσι: 

9 Εάν τα πολιτικά κόμματα, που κοσµοθεωρητικά θεμελιώνονται 
στην αρχή της αλληλεγγύης, δεν υπερασπίζονται στην καθη- 
µερινή πρακτική τους ανθρώπους που χρειάζονται αλληλεγ- 
γύη, τότε το σύστημα των αξιών τους δεν θα ασκεί υψηλό βαθ- 
μό πραγματικής επιρροής στους οπαδούς τους και σιγά σιγά 
θα αρχίσει να χάνει τη σημασία του. 

9 Εάν η εκκλησία, που κοσµοθεωρητικά θεμελιώνεται στην αρ- 
χή της αγάπης προς τον πλησίον και στην άρνηση οποιασδήπο- 
τε κατηγοριοποίησης των ανθρώπων µε βάση την εθνικότητα, 
την καταγωγή κ.λπ., αποδέχεται στην πράξη τέτοιες κατηγο- 
ριοποιήσεις, τότε το σύστηµα των αξιών της δεν θα ασκεί υ- 
ψηλό βαθµό πραγματικής επιρροής στους πιστούς της και σι- 
γά σιγά θα αρχίσει να χάνει τη σημασία του. 

Από τα παραπάνω κατανοούμε ότι από την ύπαρξη ρατσισμού 
απειλούνται όσοι θεσμοί θεμελιώνονται στα βασικά συστήματα α- 
ξιών της Ευρώπης -δηλαδή οι θεσμοί της δημοκρατίας και της 
κοινωνικής αλληλεγγύης. 

Αντίθετα, κερδίζουν έδαφος οι οµάδες που αποσκοπούν στην 
ανατροπή αυτών των θεσμών. Γι’ αυτό το λόγο δεν είναι τυχαία η 
προσπάθεια ακροδεξιών, φασιστικών οµάδων να καλλιεργήσουν 
το ρατσισμό. 

ΡΑΤΣΙΣΜΟΣ ΚΑΙ ΑΚΡΟΔΕΞΙΕΣ ΟΜΑΔΕΣ 


Ο ρατσισμός δίνει στις ακροδεξιές οµάδες τη δυνατότητα: 

9 να ξεφύγουν από την πολιτική απομόνωση στην οποία βρίσκο- 
νται και, επιπλέον, 

9 να υποσκάψουν τα θεµέλια της δημοκρατικής κοινωνίας. 

Για το σκοπό αυτό ακολουθούν µια στρατηγική η οποία συνίστα- 
ται, κυρίως, στη μετατροπή κάποιων κοινωνικών κατηγοριών σε 
κοινωνικές οµάδες και στην ανάδειξη «των ξένων» σε «φυσικό α- 
ντίπαλο» των Ελλήνων. 

Σε σχέση µε τον πρώτο στόχο τους, η δραστηριότητα των α- 
κροδεξιών οµάδων συνίσταται στην προσπάθεια να προπαγανδί- 
σουν ως σημαντικότερη διαφοροποίηση στην κοινωνία εκείνη που 
χωρίζει τους ανθρώπους σε «Έλληνες» και «ξένους». 

Στο σχήμα αυτό των ακροδεξιών οι Έλληνες δεν αποτελούν 
απλώς «κοινωνική κατηγορία» αλλά «κοινωνική ομάδα», το οποίο 
σημαίνει ότι, δήθεν, έχουν κοινά συμφέροντα σε όλους τους το- 
μείς, κοινούς στόχους και προδιαγεγραμμένους ρόλους. 

Με βάση αυτή τη θεώρηση υποχωρούν και εξαλείφονται οι κοι- 
νωνικές διαφορές που υπάρχουν μεταξύ των ανθρώπων και η κοι- 
νωνία αποκτά τη µορφή ενός στρατού. Γι’ αυτό, άλλωστε, ο στρα- 
τός αποτελεί το θεσμό-μοντέλο γιατις ακροδεξιές οργανώσεις. 

Στο πλαίσιο αυτό οι ακροδεξιές οργανώσεις θέτουν εκτός της 
συγκεκριμένης κοινωνικής ομάδας: 

9 Ανθρώπους µε διαφορετικά χαρακτηριστικά από εκείνα που 
χρησιμοποιούνται για τον ορισµό της συγκεκριμένης κοινωνικής 
ομάδας (διαφορετικά ως προς την καταγωγή, το «χρώμο», το 
θρήσκευμα κ.λπ.). 

9 Ανθρώπους που, αν και ανήκουν στη συγκεκριμένη κοινωνική 
κατηγορία, δεν αποδέχονται τη μετατροπή της σε κοινωνική 
ομάδα. 

Αυτοί, σύμφωνα µε το μοντέλο του στρατού, μετατρέπονται 
σε «προδότες του όθνους τους» και αντιμετωπίζονται αναλόγως. 
Ουσιαστικά, για τους ακροδεξιούς της χώρας µας η έννοια του 
«Έλληνα» περιορίζεται σε εκείνους που: 

9 θεωρούν ότι έλκουν την καταγωγή τους από ένα ενιαίο και προ- 
αιώνιο «γένος Ελλήνων» και, επιπλέον, 

9 αποδέχονται ένα σύνολο λανθασμένων και αντιδηµοκρατικών 
απόψεων για τη σηµασία και την «αποστολή» του Ελληνισμού 
στον κόσμο. 

Με τον ορισμό τους αυτό οι ακροδεξιοί βρίσκονται σε πλήρη 
αντίθεση τόσο µε βασικά γνωρίσματα του ελληνικού πολιτισμού 
όσο και µε την επιστημονική αλήθεια. 

Σε σχέση µε το δεύτερο στόχο τους, η δραστηριότητα των α- 
κροδεξιών ομάδων συνίσταται στην προσπάθεια να αναδείξουν 
τους «ξένους» σε «φυσικό αντίπαλο» των Ελλήνων και να τους συ- 
σχετίσουν µε µια, δήθεν, επιβουλή κατά της Ελλάδας. Στους «ξέ- 
νους» συμπεριλαμβάνουν Εβραίους, Τσιγγάνους, καθολικούς και 
μουσουλμάνους Έλληνες πολίτες. 

Κατ᾽ αυτό τον τρόπο οι ακροδεξιοί μετατρέπουν κάποιες κοι- 
νωνικές κατηγορίες σε κοινωνικές ομάδες. Δηλαδή προσδίδουν 
στα άτοµα που απαρτίζουν αυτές τις κοινωνικές κατηγορίες κοι- 
νούς στόχους, κοινά συμφέροντα και ανάληψη ρόλων -κάτι το ο- 
ποίο δεν ανταποκρίνεται στην πραγματικότητα. 

Με τον τρόπο όµως αυτό οι ακροδεξιοί διχοτομούν τον κόσμο 
σε «εμείς» και «οι άλλοι», προσδίδουν µε αόριστα ή ανόητα επιχει- 
ρήματα ανωτερότητα στο «εμείς» και θέτουν τους δύο κόσμους 
σε αντιπαλότητα. 

Από την αντίληψη περί αντιπαλότητας προκύπτει για τους α- 
κροδεξιούς το «δικαίωμα» και, συχνά, η «υποχρέωση» να χρησι- 

μοποιούν βία εναντίον όσων δεν είναι ή δεν θεωρούνται Έλληνες, 
όπως και εναντίον όσων δεν αποδέχονται τον ακροδεξιό διαχωρι- 
σμό της κοινωνίας. 

Το «δικαίωµα» και η «υποχρέωση» χρήσης βίας προκύπτουν 
ως απόρροια της παράλογης αντίληψης ότι η παρουσία των «ξέ- 
νων» αποτελεί επιβουλή εναντίον της πατρίδας. Με την ταύτιση 
«παρουσία ξένων -- επιβουλή κατά της πατρίδας» η βία φαίνεται να 
νομιμοποιείται, καθώς θεωρείται ένα κοινωνικά αποδεκτό µέσο για 
την υπεράσπιση της πατρίδας εναντίον µιας επιβουλής από τους 
εχθρούς της, όπως, για παράδειγµα, συμβαίνει σε περίπτωση εισβο- 
λής, ένοπλης παραβίασης των συνόρων, ξενικής κατοχής κ.λπ. 

Χαρακτηριστική είναι σχετικά η επιχειρηµατολογία ενός ρατσι- 
στή δολοφόνου που παρουσιάζεται στο παρακάτω δημοσίευμα. 


ας 


Με φρίκη πληροφορήθηκε το ελληνικό κοινό στις αρχές της 
χρονιάς την ανεύρεση ενός κατακρεουργηµένου πτώματος έ- 
ἕω από την Πάργα. Όταν γνωστοποιήθηκε ότι το θύμα λεγό- 
ταν Ζαμπίτ Κουμπρία και ήταν Αλβανός από τους Άγιους Σα- 
ράντα, τα τηλεοπτικά δελτία δε φάνηκε να έχουν την παραµι- 
κρή αμφιβολία για την ταυτότητα τῶν δραστών: «Άλλο ένα 
φρικιαστικό έγκλημα της αλβανικής μαφίας ήρθε σήµερα στο 
φώς»... 

Το ρεφρέν επαναλαμβάνεται ένα µήνα αργότερα, όταν δύο α- 
κόμα αποσυντεθειµένα πτώματα εντοπίζονται έξω από την 
κοινότητα Αγίας Τριάδας της Πρέβεζας: «Οι αστυνομικές αρ- 
χές της Πρέβεζας εξετάζουν την περίπτωση εγκληματικής ε- 
γέργειας από συμπατριώτες τοῦς, που τους σκότωσαν για να 
τους ληστέψουν...». Ως συνήθως, τα κανάλια ήταν πιο γλα- 
φυρά -καὶ πιο κατηγορηματικά. 

Λίγες μέρες µετά η έκπληξη. Η αστυνομία συλλαμβάνει το 
δολοφόνο με τα αίματα ακόµα στο αλυσοπρίονο, κι αυτός δεν 

έχει κανένα πρόβλημα να ομολογήσει το φόνο. Δεν είναι Αλ- 
βανός, αλλά Έλληνας, 25 χρόνων, και λέγεται Γιώργος Τ. 
Πριν από τους φόνους είχε απασχολήσει τα θύματα στα χωρά- 
φια του ὡς εργάτες. 
Αρνείται πάντως κατηγορηματικά ότι τους σκότωσε για να 
μην τους πληρώσει. Χλιαρά προβάλλει καὶ τον ισχυρισμό πε- 
ρί άμυνας, που οι αστυνομικές αρχές απορρίπτουν κατηγο- 
ρηµατικά. 
Για ένα πράγμα είναι σαφής στις συνεντεύξεις τοῦ: για 
το μίσος του προς τους Αλβανούς -όχι τα συγκεκριµέ- 
να άτοµα, αλλά το σύνολο, τη «ράτσα». 
Στις συνεντεύξεις του ο αλβανοφάγος µε το πριόνι αυτο- 
προβάλλεται περίπου σαν εθνικός ήρωας, που ανέλαβε να 
πραγματοποιήσει ό,τι οι «εθνικά υπόλογεο» κυβέρνηση 
και δικαιοσύνη αφήνουν ανεκπλήρωτο. 
(Από την εφημερίδα 
ΚΥΡΙΑΚΑΤΙΚΗ ΕΛΕΥΘΕΡΟΤΥΓΙΑ, 
19 Ιουνίου 1998) 


ας 


Από τα προηγούμενα γίνεται φανερό ότι η βία αποτελεί συστα- 
τικό της κοσµοθεωρίας των ακροδεξιών. 


Βάσει των παραπάνω λοιπόν καταδεικνύεται η ανάγκη εκπαι- 
δευτικής παρέμβασης κατά του ρατσισμού, ώστε να επιτευχθεί ο 
στόχος του εκπαιδευτικού συστήµατος για την καλλιέργεια του 
δημοκρατικού φρονήματος των μαθητών/τριών. 

Ταυτόχρονα, γίνεται φανερό ότι βασικό συστατικό στοιχείο της 
αντιρατσιστικής εκπαίδευσης είναι ο εντοπισμός και η αποκάλυ- 
ψη των ακροδεξιών δραστηριοτήτων. 


ΑΝΤΙΡΑΤΣΙΣΤΙΚΗ ΔΙΑΣΤΑΣΗ 


ΣΤΑ ΜΑΘΗΜΑΤΑ ΤΟΥ ΣΧΟΛΕΙΟΥ 


ΑΝΑΛΥΤΙΚΑ ΠΡΟΓΡΑΜΜΑΤΑ ΚΑΙ ΑΝΤΙΡΑΤΣΙΣΤΙΚΗ 
ΕΚΠΑΙΔΕΥΣΗ 


Τα αναλυτικά προγράµµατα των µαθηµάτων που διδάσκονται σή- 
µερα στο ελληνικό σχολείο επιτρέπουν την ανάπτυξη αντιρατσι- 
στικής εκπαίδευσης σε πολλές ενότητες. Σε ορισμένες περιπτώ- 
σεις, μάλιστα, προβλέπουν θέματα που εντάσσονται στο πλαίσιο 
της αντιρατσιστικής εκπαίδευσης. Συνεπώς, η διάσταση της αντι- 
ρατσιστικής εκπαίδευσης μπορεί να αναδειχθεί χωρίς η ανάδειξή 
της να αποβαίνει εις βάρος των διδακτικών στόχων που προδια- 
γράφονται από το αναλυτικό πρόγραμμα. 

Βεβαίως, για την ανάδειξη της αντιρατσιστικής διάστασης δεν 
ενδείκνυνται, ή δεν ενδείκνυνται στον ίδιο βαθµό, όλα τα θέματα του 
αναλυτικού προγράµµατος. 

Τα πλέον κατάλληλα από αυτά θα τα εντοπίσουµε εάν διαβά- 
σουµε το αναλυτικό πρόγραµµα και προσπαθήσουμε να βρούμε 
θέµατα που συσχετίζονται µε: 

- τις αιτίες που οδηγούν τους ανθρώπους στη μετανάστευση 
καιτην προσφυγιά: 

- τους μηχανισμούς που δημιουργούν στους ανθρώπους την 
αίσθηση της ανασφάλειας και το φόβο: 

- τις διαδικασίες που οδηγούν σε κατηγοριοποιήσεις και οµα- 
δοποιήσεις, σε εθνικές και κοινωνικές προκαταλήψεις, σε ρατσι- 
στικές συμπεριφορές. 

Έχοντας κατά νου εκείνα τα φαινόμενα που, όπως δείξαµε στο 
πρώτο μέρος του Οδηγού Αντιρατσιστικής Εκπαίδευσης, σχετίζο- 
νται άµεσα µε την εμφάνιση του ρατσισμού, μπορούμε να ανατρέ- 
ξουµε στο αναλυτικό πρόγραµµα κάθε µαθήµατος και να υπογραμ- 
µίσουµε τις ενότητες που περιλαμβάνουν κάποιο σχετικό θέμα. 

Είναι προφανές ότι τα θέµατα που θα βρούμε θα αφορούν κά- 
θε φορά διαφορετικές πτυχές του φαινομένου: άλλα αναφέρονται 
στο φαινόμενο της μετανάστευσης και άλλα στα προσφυγικά βιώ- 
ματα κάποιας προηγούμενης γενιάς, στη φτώχεια, στις βασικές α- 
ξίες του Χριστιανισμού, στα ιδιαίτερα χαρακτηριστικά του αρχαί- 
ου ελληνικού πολιτισμού, στην ανάπτυξη της ικανότητας να αναγνω- 
ρίζουν τα παιδιά ομοιότητες κ.ο.κ. 

Ταυτόχρονα, ορισμένα θέµατα εξυπηρετούν σκοπούς στο γνω- 
στικό τομέα, κάποια άλλα στον τομέα της διαμόρφωσης στάσεων 
και, τέλος, άλλα στον τοµέα της ενίσχυσης ή τροποποίησης συ- 
γκεκριμένων συμπεριφορών. 

Όλα τα θέµατα του αναλυτικού προγράµµατος που θα ανα- 
γνωρίσουμε ως σχετικά είναι ταυτόχρονα σηµαντικά. Κι αυτό διό- 
τι η αντιρατσιστική προσέγγιση δεν είναι µια διδακτική ενότητα 
που έχει διακριτή αρχή και διακριτό τέλος -είναι κυρίως µια ιδιαί- 
τερη οπτική, µε τη βοήθεια της οποίας αναδεικνύουµε την αντιρα- 
τσιστική διάσταση που ενυπάρχει στα συγκεκριµένα θέματα. 

Το ερώτημα «πόσα και ποια από αυτά τα θέµατα πρέπει να ε- 
πιλέξουμε για την αντιρατσιστική εκπαίδευση» απαντιέται µε βά- 
ση την ακόλουθη εμπειρία: 

Η επιτυχής ανάδειξη της αντιρατσιστικής διάστασης σε όλα 
τα σχετικά θέματα συμβάλλει κατά τέτοιο τρόπο ώστε οι μαθητές 
και οι μαθήτριες να µην αναπτύξουν ρατσιστικές αντιλήψεις, στά- 
σεις και συμπεριφορές. 

Αντίθετα, η μειωμένη ανάδειξη της αντιρατσιστικής διάστασης 
-που σηµαίνει ανάδειξη είτε µόνο σε μερικά σηµεία ενός μαθήμα- 
τος είτε μόνο σε μερικά μαθήματα- συνεπάγεται μειωμένο βαθµό 
επιτυχίας. 

Από τα παραπάνω προκύπτει ότι η αντιρατσιστική εκπαίδευση 
όχι απλώς δεν περιορίζεται σε μαθήματα-εκδηλώσεις κατά του ρα- 
τσισμού, αλλά ούτε καν ταυτίζεται µε αυτά. 

Αυτό δεν σηµαίνει ότι µαθήµατα-εκδηλώσεις κατά του ρατσι- 

σμού δεν έχουν νόημα. Το αποτέλεσμά τους όµως εξαρτάται από 
τη σημασία που δίνει ένα σχολείο στην αντιρατσιστική εκπαίδευση. 
Έτσι, η δηµόσια τοποθέτηση κατά του ρατσισμού είναι πολύ θε- 
τική όταν συνοδεύει ή επισφραγίζει µιαν αντιρατσιστική οπτική στα 
µαθήµατα. Αντίθετα, µπορεί να κάνει ακόµη και κακό όταν απλώς 
αποτελεί εκδήλωση ευκαιριακού χαρακτήρα. 


Ας προσέξουμε: 

Στο πρώτο μέρος του Οδηγού Αντιρατσιστικής Εκπαίδευσης, α- 
ναλύοντας το πώς δημιουργείται ο ρατσισμός και τι συνεπάγεται 
η ύπαρξή του, δείξαµε εμμέσως ότι για να τον καταπολεμήσουμε και 
να τον προλάβουμε πρέπει οι µαθητές και οι μαθήτριες: 

9 Να γνωρίζουν κάποια στοιχεία της κοινωνικής, οικονοµικής και 
πολιτικής ζωής, χωρίς τη γνώση των οποίων οι άνθρωποι είναι 
δυνατόν να καταλήγουν σε λανθασμένα συμπεράσματα. 

9 Να ελέγχουν κάποιες νοητικές διεργασίες, οι οποίες λαμβά- 
νουν χώρα υπό την επίδραση θεσμών ιδεολογικού χαρακτήρα 
και είναι δυνατόν να οδηγούν σε υπερτονισµό ορισμένων κοι- 
νωνικών κατηγοριών και σε λανθασμένες οµαδοποιήσεις των 
ανθρώπων. 

9 Να αναγνωρίζουν τους μηχανισμούς δημιουργίας προκαταλή- 
ψεων και µέσα από την αναγνώριση αυτή να ανακαλύπτουν και 
να καταπολεμούν τις δικές τους προκαταλήψεις. 

9 Να διακρίνουν τη σχέση των συστηµάτων αξιών µε το ρατσι- 
σμό, για να μπορούν συνειδητά να διαμορφώνουν τη συµπε- 
ριφορά τους απέναντι στο ρατσισμό. 

9 Νααξιολογούντις δραστηριότητες ατόμων, οργανώσεων και υ- 
πηρεσιών σε σχέση µε την εμφάνιση ή, αντίθετα, την καταπο- 
λέμηση του ρατσισμού. 

Αν έχουµε τα παραπάνω κατά νου, τότε δεν είναι δύσκολο να 
διαπιστώσουμε τα συναφή σημεία του αναλυτικού προγράµµατος 
και να καθορίσουμε σε τι ακριβώς συνίσταται κάθε φορά η ιδιαί- 

τερη διάσταση που πρέπει να αναδείξουµε. 

Η αναζήτηση συναφών σημείων του αναλυτικού προγράµµα- 
τος θα µας οδηγήσει σε «συναφή σηµεία» µε δύο διαφορετικών 
ειδών θέµατα: 

- κάποια στα οποία χρειάζεται απλώς ανάδειξη ή υπογράµµιση 
µιας ιδιαίτερης διάστασης η οποία από µόνη της έχει αντιρατσι- 
στικό χαρακτήρα, και 

- κάποια άλλα στα οποία χρειάζεται διευκρινιστική παρέµβα- 
ση µε στόχο την αποφυγή του κινδύνου να χρησιμοποιηθούν από 
τους µαθητές καιτις μαθήτριες προς µια κατεύθυνση διαµόρφω- 
σης ρατσιστικών αντιλήψεων, στάσεων και συμπεριφορών (π.χ., 
στο πλαίσιο του µαθήµατος της Ιστορίας). 

Στα επόµενα κεφάλαια θα παρουσιάσουμε ενδεικτικά για κά- 
ποια μαθήματα τη διεργασία της αναζήτησης συναφών σημείων 
του αναλυτικού προγράµµατος, θεωρώντας ότι µε παρόμοιο τρό- 
πο μπορούν να προχωρήσουν οι εκπαιδευτικοί και στα υπόλοιπα 
μαθήματα. Η αυτόνομη εργασία των εκπαιδευτικών στον τοµέα 
αυτό επιβάλλεται από το γεγονός ότι πρέπει να μπορούν να αντα- 
ποκριθούν στις ανάγκες της αντιρατσιστικής εκπαίδευσης ακόµη 
και στις περιπτώσεις που πραγματοποιούνται αλλαγές στα ανα- 
λυτικά προγράµµατα και στα διδακτικά βοηθήματα. 

Επειδή στα επόµενα κεφάλαια υποδεικνύουµε ενότητες του 
αναλυτικού προγράµµατος µε την παρατήρηση ότι «ενδείκνυνται 
για την αντιρατσιστική εκπαίδευση», είναι σηµαντικό να τονίσου- 
µε ότι στις περισσότερες περιπτώσεις δεν ενδείκνυται η άµεση 
σύνδεση αυτού που κάνουμε κατά τη διάρκεια ενός μαθήματος 
µε το συνολικό φαινόμενο του ρατσισμού. Δηλαδή δεν ενδείκνυ- 
ται όταν, για παράδειγµα, μιλούμε γιατις αιτίες της φτώχειας σε 
χώρες του Τρίτου Κόσμου, να συνδέουµε άµεσα το συγκεκριµέ- 
νο µάθηµα µε το φαινόμενο της ύπαρξης ρατσισμού στη χώρα 
μας. Η διαρκής υπόµνηση του ρατσισμού και η «επιδεικτική» σύν- 
δεσή του µε διάφορα φαινόμενα ενέχει τον κίνδυνο να υποβαθ- 

μιστούν οι σχετικές γνώσεις, καθώς µπορεί να καταγραφούν στο 
νου των μαθητών/-τριών όχι ως γνώσεις µε αυτόνομη σημασία, 
αλλά ως γνώσεις απλώς εργαλειακού χαρακτήρα, δηλαδή ως εἰ- 
δικά επιλεγμένα παραδείγματα προς εξυπηρέτηση κάποιου απώ- 
τερου σκοπού. 

Διαφορετική είναι η περίπτωση της σύνδεσης των φαινομένων 
µε τις συγκεκριμένες εκφάνσεις τους στη δική µας χώρα (π.χ., παι- 
δική εργασία στον κόσμο, «παιδιά των φαναριών» στην Ελλάδα). 
Η σύνδεση αυτή εξυπηρετεί την ίδια τη διδασκαλία, καθώς τα γε- 
νικά φαινόμενα αποκτούν συγκεκριμένη εικόνα, και συμβάλλει «μό- 
νο» παρεμπιπτόντως στην απόκτηση γνώσεων που είναι σηµαντι- 
κές στο πλαίσιο της αντιρατσιστικής εκπαίδευσης. 

ΒΙΟΛΟΓΙΑ 


Η Βιολογία έχει χρησιµοποιηθεί πολλές φορές για να αιτιολογή- 
σει διακρίσεις εις βάρος μεταναστών και γενικότερα εις βάρος 
πληθυσμιακών οµάδων που διακρίνονται από τις κυρίαρχες. Φαίνε- 
ται ότι ορισμένα δεδοµένα της επιστήμης αυτής επιτρέπουν την 
κακή χρήση τους λόγω του τρόπου µε τον οποίο διατυπώνονται. 
Έτσι, η χωρίς γνώση ενασχόληση µε τη θεωρία της εξέλιξης και 
συγκεκριµένα µε τα φαινόμενα της διαφοροποίησης των ειδών και 
της μεγαλύτερης ικανότητας επιβίωσης των πληθυσμών που είναι 
καλύτερα προσαρμοσμένοι στο περιβάλλον -που απλοϊκότερα κα- 
ταγράφεται ως «επιβίωση του ισχυρότερου»- οδηγεί στην εμφάνι- 
ση και στη διάδοση επιστημονικά αστήρικτων «θεωριών», σύμφω- 
να µετις οποίες η ανθρώπινη κοινωνία λειτουργεί µε τους ίδιους βα- 
σικούς νόμους (σοσιαλδαρβινισµός). 

Η ενασχόληση µε την, επιστημονικά χωρίς νόημα, διαφοροποίη- 
ση του ανθρώπινου είδους σε «φυλές» -μια διαφοροποίηση που 
προέρχεται από την εποχή κατά την οποία η Βιολογία δεν ήταν α- 
κόμη συγκροτημένη ως επιστήμη µε τη σύγχρονη έννοια του ό- 
ρου- έχει τραγικές επιπτώσεις. 

Σήμερα γνωρίζουμε ότι δὲν υπάρχουν «καθαρές» ανθρώπινες 
φυλές. Οι ανθρωπολόγοι δεν προσπαθούν πλέον να ορίσουν και 
να περιγράψουν «φυλές» στο πλαίσιο του ανθρώπινου είδους. Κι 
αυτό συμβαίνει επειδή γνωρίζουμε πλέον ότι δεν υπάρχουν «κα- 
θαρές» ανθρώπινες ομάδες, δηλαδή ομάδες που να έχουν χωριστεί 
σε κάποιο στάδιο της εξέλιξης του ανθρώπινου είδους απότις άλ- 
λες ανθρώπινες ομάδες και να διαφέρουν από αυτές ώστε να α- 
ποτελούν ένα διακριτό βιολογικό σύνολο. 

Ο Βίσπ8τα | οννοπίϊη, καθηγητής Ζωολογίας, Βιολογίας και Γε- 
νετικής των Πληθυσμών στο Πανεπιστήμιο του Ηαιναία, σημειώ- 
νει σχετικά: 

«Το πιο εντυπωσιακό χαρακτηριστικό στην παγκόσμια ανθρώ- 
πινη ιστορία είναι η πολύ διαδεδομένη μετανάστευση και επιµιξία 
ομάδων από διαφορετικές περιοχές. Η μαζική μετανάστευση δεν 
αποτελεί πρόσφατο φαινόμενο, το οποίο εμφανίστηκε µε την εξέ- 
λιξη των αεροπλάνων και των πλοίων: αποτελούσε οικονομική ανά- 
γκη σε όλες τις εποχές». 

Παρόμοια είναι η τοποθέτηση του γενετιστή | μἱοί |ιις8 0αναιί- 
5΄οτΖ8, ο οποίος είναι επικεφαλής του μεγαλύτερου διεθνούς προ- 
γράμματος για τη μελέτη της γενετικής των λαών, σε συνέντευξη 
που έδωσε στη γερμανική εφημερίδα ΠΙΕ ΖΕΙΤ (φύλλο 7, 1992). 
ΡΙΕ ΖΕΙΤ: Εδώ και σαράντα χρόνια μελετάτε τις σχέσεις συγγένει- 

ας μεταξύ των λαών. Έχει νόηµα η έννοια «ανθρώπινες φυλές»; 
σανα!/{-5΄οΖ8: Η έννοια αυτή είναι εντελώς αυθαίρετη. Ανάλογα µε 

το κριτήριο που χρησιμοποιεί κανείς, µπορεί να ισχυριστεί ότι 
δήθεν υπάρχουν τρεις, δέκα ή πενήντα φυλές. Εάν όµως συ- 

γκρίνει τα γονίδια διάφορων πληθυσμών, τότε διαπιστώνει ό- 

τι δεν είναι δυνατή µια σαφής και καθαρή οριοθέτηση ανάμε- 

σάτους. Θα καταγράψει, αντίθετα, µια ατέλειωτη σειρά ποικι- 
λιών. Καμιά ανθρώπινη ομάδα δεν είναι «βιολογικά καθαρή» µε 
τον τρόπο που είναι µια φυλή ποντικιών στο εργαστήριο. Εάν 
πάρουμε ένα ζευγάρι ποντικιών και επιτρέψουμε στους απο- 
γόνους του να πολλαπλασιάζονται αποκλειστικά μεταξύ αδελ- 
φού και αδελφής, τότε µετά από είκοσι γενιές θα αποκτήσου- 
µε «καθαρές φυλές». Κάτι τέτοιο δεν υπάρχει στους ανθρώ- 
πους. Πάντοτε υπάρχει ένας βαθμός επιµιξίας. Επιπλέον, οι 
γενετικές διαφορές μεταξύ των ανθρώπων είναι γενικώς πολύ 
μικρές, παρόλο που έχουμε διαφορετική εντύπωση. 

ΡΙΕ ΖΕΙΤ: Όμως οι διαφορές στο χρώμα του δέρματος είναι προ- 
φανείς. 

(48νθΙΙ-Φίοζα: Και τι σηµαίνει αυτό; Όσο και αν φαίνεται παράξε- 
νο, λευκοί, μαύροι ή κίρινοι δεν αποτελούν φυλές. Στη βιολο- 
γία ονομάζουμε «φυλή» µια ομάδα από άτοµα τα οποία γενετι- 
κά βρίσκονται πολύ κοντά το ένα στο άλλο. Τα φαινοτυπικά 
γνωρίσματα -όπως το χρώμα του δέρματος και των μαλλιών, 
το ύψος και το σχήμα του προσώπου- δεν αρκούν από μόνα 
τους για να χαρακτηρίσουν βιολογικά έναν πληθυσμό ανθρώ- 
πων. Έτσι, είναι δυνατόν λαοί µε πολύ κοντινή συγγένεια να α- 
ποτελούνται από άτοµα µε διαφορετικό χρώμα δέρματος. Για 
παράδειγμα, πολλοί Ινδοευρωπαίοι, οι οποίοι δήθεν «ανήκουν 
στη λευκή φυλή», έχουν το ίδιο μαύρο χρώμα δέρματος µε 
τους πιο μαύρους Αφρικανούς. Όπου καίει ο ήλιος εκεί βρί- 
σκουµε μαύρους λαούς -τόσο απλό είναι. Στην πραγµατικότη- 
τα, το χρώμα του δέρματος µας διηγείται την ιστορία του κλί- 
ματος και όχι των λαών. Μετις παραδοσιακές θεωρίες για τις 
φυλές έγινε προσπάθεια να διαμορφωθεί µια τυπολογία της 
ανθρωπότητας. Διαπιστώσαμε, όµως, ότι αυτό από τη σκοπιά 
της βιολογίας δεν έχει νόημα. Η γενετική εγγύτητα για την ο- 
ποία μιλώ εγώ είναι στην πραγματικότητα η απάντηση στο ε- 
ρώτημα: «Από ποιο µέρος ήλθε ο καθένας και ποιοι είναι οι 
προγονοίτου;». Δηλαδή το γενεαλογικό δένδρο που φτιάχνου- 
με διηγείται την ιστορία των μεταναστεύσεων και της εγκατά- 
στασης των ανθρώπων σε διάφορους τόπους. 


2 


Οι γενετικές διαφορές μεταξύ των ανθρώπων είναι ελάχιστες ό- 
ταν τις συγκρίνουμε µε τις διαφορές που παρουσιάζει το σύνολο 
του ανθρώπινου είδους από τα πιο συγγενή του είδη (χιµπατζή- 
δες και άλλα ανθρωποειδή). Οι διαφορές από τα άλλα είδη είναι 
25 έως 60 φορές μεγαλύτερες από εκείνες που παρατηρούνται 
μέσα στο ίδιο το ανθρώπινο είδος. 

Επιπλέον, καμιά από τις ανθρώπινες ομάδες («φυλές», έθνη, 

πληθυσμοί, λαοί κ.λπ.) δεν βρίσκεται πιο κοντά στα ανθρωποειδή 

(ή πιο µακριά τους) από τις άλλες. Το γεγονός αυτό αποτελεί α- 

πόδειξη γιατο ότι οι διαφοροποιήσεις µέσα στο ανθρώπινο είδος 

είναι πολύ πρόσφατες -ἰδιαίτερα σε σχέση µε το χρόνο της δια- 
φοροποίησης των προγόνων µας από τους προγόνους των πιο 
συγγενών µας ανθρωποειδών. 

Όλοι οι σύγχρονοι πληθυσμοί είναι αποτέλεσµα επιµιξιών ανά- 
μεσα σε διαφορετικούς πληθυσμούς και κανένας πληθυσμός δεν 
έχει παραμείνει απομονωμένος για αρκετό χρονικό διάστηµα ώ- 
στε να µπορεί να θεωρηθεί βιολογικά διακριτός. 

Οι άνθρωποι προφανώς διαφέρουν βιολογικά μεταξύ τους, µε 
εξαίρεση τους µονοωογενείς διδύμους. Από το γεγονός αυτό ο- 
ρισµένοι άνθρωποι καταλήγουν στο συμπέρασμα ότι µε το πέρα- 
σµατου χρόνου μπορεί να έχουν εμφανιστεί κάποιες «συσσωρεύ- 
σεις» χαρακτηριστικών σε διαφορετικούς πληθυσμούς κι έτσι να 
μπορούμε να μιλούμε για βιολογικά διακριτούς ανθρώπινους πλη- 
θυσμούς. 

Με την πρόοδο της Γενετικής στην καταγραφή του γενετικού 
χάρτη του ανθρώπου γνωρίζουμε πλέον µε απόλυτη βεβαιότητα 
ότι αυτό δεν ισχύει. 

Το σχετικό ερώτημα ως προς τις διαφορές που παρατηρούμε 
ανάμεσα σε δύο ανθρώπους τίθεται ως εξής: 

9 Πόσο µεγάλες είναι αυτές οι διαφορές εάν τις συγκρίνουμε µε 
τις ομοιότητες (δηλαδή την πλήρη ταύτιση του γενετικού τους 
υλικού) που μοιράζονται δύο άνθρωποι; 

9 Σεποιο βαθµό οι διαφορές οφείλονται στο ότι οι δύο άνθρωποι 
τους οποίους εξετάζουμε ανήκουν σε διαφορετικές φυλές ή 
σε διαφορετικά έθνη; 

Η απάντηση των βιολόγων στο ερώτημα αυτό είναι σαφής: 

Οι άνθρωποι, παρά τις εξωτερικές διαφορές, έχουν κοινό το 
7596 του γενετικού τους υλικού. 

Στο υπόλοιπο 2596 εμφανίζουν ποικιλότητα, η οποία οφείλεται: 

9 μόλις κατά το 6,396 στη διαφοροποίηση αυτού που παραδοσι- 
ακά ονομαζόταν «μεγάλες φυλές»: 

9 μόλις κατά το 8,396 στη διαφοροποίηση σε έθνη, και 

9 κατάτο 85,496 σε διαφορές μεταξύ των ατόμων του ίδιου έ- 
θνους, του ίδιου λαού, της ίδιας φυλής κ.λπ. 

Ο Ιδννοπίίη, σχολιάζοντας τα δεδοµένα που προκύπτουν από 
τις όρευνες στη Βιολογία, δείχνει µε ένα χαρακτηριστικό παρά- 
δειγμα τι ακριβώς σημαίνουν αυτά για την ανθρωπότητα: 

«Εάν µετά από ένα µεγάλο κατακλυσμό επιβίωναν µόνο οι Α- 
φρικανοί, τότε το ανθρώπινο είδος θα είχε διατηρήσει το 93,796 
της συνολικής του γενετικής ποικιλότητας αν και οι άνθρωποι θα 
είχαν συνολικά πιο σκούρο χρώμα. 

»Ακόμη και εάν ο κατακλυσμός είχε την πιο ακραία µορφή και 
επιβίωναν µόνο οι ΧΠος58, ένας από τους λαούς της Νότιας Αφρι- 
κής, το ανθρώπινο είδος θα συνέχιζε να διατηρεί το 8096 της βιο- 
λογικής του ποικιλότητας. 

»Εάν εκτιμούσαμε αυτή τη µείωση στο πλαίσιο της εξέλιξης 
του ανθρώπινου είδους, τότε θα τη χαρακτηρίζαμε ως εντελώς α- 
σήμαντη». 

Στις παραπάνω πληροφορίες στηρίζονται οι «αρχές της ΟΝ- 
ΕΘΟΟ γιατις φυλές και τις φυλετικές προκαταλήψεις», όπως φαί- 
νεται από τα σχετικά άρθρα που παρατίθενται παρακάτω. 

Αρχές της ὑΝΕΦΟΟ για τις φυλές 
και τις φυλετικές προκαταλήψεις 


Άρθρο πρώτο 

1. Όλα τα ανθρώπινα όντα ανήκουν στο ίδιο γένος και έχουν 
την ίδια προέλευση. Γεννιούνται µε ίση αξιοπρέπεια και δι- 
καιώματα και αποτελούν αναπόσπαστο τµήµα της ανθρω- 
πότητας. 

2. Όλες οι οµάδες και όλα τα άτοµα δικαιούνται να είναι δια- 
φορετικά, να θεωρούν ότι είναι διαφορετικά και να θεωρού- 
νται διαφορετικά από τους άλλους. Ωστόσο, η ποικιλία των 
τρόπων ζωής και το δικαίωµα στη διαφορά δεν επιτρέπεται 
σε καμία περίπτωση να χρησιμεύουν ως πρόφαση για φυλε- 
τικές προκαταλήψεις. 

3. Δεν μπορούν να νομιμοποιούν, νομικώς ή εκ των πραγµά- 
των, οποιαδήποτε πρακτική που συνεπάγεται διακρίσεις, οὔύ- 
τε να θεμελιώνουν την πολιτική του Απαρτχάιντ, που συνι- 
στά την πλέον ακραία µορφή ρατσισμού (...). 

4. Όλοι οι λαοί του κόσμου διαθέτουν τις ίδιες ικανότητες, που 
τους επιτρέπουν να φθάσουν στο υψηλότερο επίπεδο πνευ- 
ματικής, τεχνολογικής, κοινωνικής, οικονομικής, πολιτιστι- 
κής και πολιτικής ανάπτυξης. 

5. Οι διαφορές ανάμεσα στα επιτεύγματα των διάφορων λαών 
εξηγούνται πλήρως από γεωγραφικούς, ιστορικούς, πολιτι- 
κούς, οικονομικούς, κοινωνικούς και πολιτιστικούς παράγο- 
ντες. Οι διαφορές αυτές σε καμία περίπτωση δεν μπορούν να 
αποτελέσουν πρόσχημα για οποιαδήποτε ιεράρχηση των ε- 
θνών και των λαών. 

Άρθρο δεύτερο 

1. Κάθε θεωρία η οποία υποστηρίζει την εγγενή ανωτερότητα ή 
κατωτερότητα φυλετικών ή εθνικών ομάδων, µε τέτοιο τρό- 
πο ώστε να δίνει στις μεν το δικαίωµα να εξουσιάζουν ή να ε- 
ξολοθρεύουν τις δε, που θεωρούνται κατώτερες, ή (κάθε ϐΘε- 
ωρία) η οποία θεμελιώνει τις αξιολογήσεις της στη φυλετική 
διαφορά στερείται επιστημονικής βάσης και είναι αντίθετη µε 
τις ηθικές και δεοντολογικές αρχές της ανθρωπότητας. 

2. Ο ρατσισμός 
- περιλαμβάνει τις ρατσιστικές ιδεολογίες, τις στάσεις που 

θεμελιώνονται σε φυλετικές προκαταλήψεις, τις συμπε- 
ριφορές που συνεπάγονται διακρίσεις, τις διαρθρωτικές δι- 
ατάξεις και τη θεσμοθετημένη πρακτική που προκαλούν 
τη φυλετική ανισότητα, καθώς και την εσφαλμένη ιδέα ό- 
τι οι σχέσεις μεταξύ οµάδων που συνεπάγονται διακρί- 
σεις μπορούν να δικαιολογηθούν από ηθική και επιστη- 
μονική άποψη 

- εκδηλώνεται µε νομοθετικές ή κανονιστικές διατάξεις και 
πρακτικές που εισάγουν διακρίσεις, καθώς και µε αντικοι- 
νωνικές πεποιθήσεις και πράξεις: 

- εμποδίζει την ανάπτυξη των θυμάτων του, διαστρέφει ό- 
σους τον εφαρμόζουν, διαιρεί εσωτερικά τα έθνη, παρα- 
κωλύει τη διεθνή συνεργασία και δημιουργεί πολιτικές ε- 
ντάσεις ανάμεσα στους λαούς: 

- είναι αντίθετος µε τις βασικές αρχές του διεθνούς δικαίου 
και, συνεπώς, διαταράσσει σοβαρά τη διεθνή ειρήνη και α- 
σφάλεια. 

3. Οι φυλετικές προκαταλήψεις που συνδέονται ιστορικά µε τις 
ανισότητες της εξουσίας ενισχύονται από τις κοινωνικές και 
οικονομικές διαφορές ανάμεσα στα άτοµα καιτις ανθρώπινες 
ομάδες και επιχειρούν ακόµα και σήµερα να δικαιολογήσουν 
τις ανισότητες αυτές, είναι απόλυτα αδικαιολόγητες. 

Δυνατότητες αντιρατσιστικής εκπαίδευσης στο πλαίσιο του 
επίσηµου αναλυτικού προγράµµατος 


Στο πλαίσιο του µαθήµατος της Βιολογίας η αντιρατσιστική πα- 

ρέµβαση εκτείνεται σε δύο θεματικούς τοµείς: 

9 στην κατάδειξη και ερμηνεία των φαινομένων που οδηγούν 
στην καταστροφή των απαραίτητων για την ανθρώπινη επιβί- 
ωση πόρων, και έχουν ως συνέπεια τη μετανάστευση μεγάλου 
αριθμού ανθρώπων: 

9 στην ανάδειξη της ενότητας του ανθρώπινου είδους, δηλαδή 
της γνώσης ότι το ανθρώπινο είδος είναι βιολογικά ενιαίο: στην 
υπογράµµιση του κοινωνικού χαρακτήρα των συμπεριφορών 
του ανθρώπου. 

Στον τελευταίο τοµέα ιδιαίτερη σημασία έχει η καταπολέμηση 
λανθασμένων απόψεων οι οποίες εξακολουθούν να υπάρχουν από 
παλιότερες εποχές και η πρόληψη λανθασμένων εντυπώσεων που 
δημιουργούνται στους μαθητές και στις μαθήτριες εξαιτίας ορι- 
σμένων παρεξηγήσεων γλωσσικής υφής. 

Έτσι: 

9 Συχνά υπάρχει σύγχυση στο χώρο της βιολογικής ερμηνείας 
«Ομόλογων» και «ανάλογων» χαρακτηριστικών. Τα «ομόλογα» α- 
φορούν σε χαρακτηριστικά που έχουν κοινή βιολογική κατα- 
γωγή, ακόµη και εάν διαφέρουν στη μορφή τους. Αποτελούν 
συνηθισμένο θέµα ενασχόλησης στη μορφολογία (π.χ., τα φτε- 
ρά των πτηνών και τα άνω άκρα των ανθρώπων), αλλά δύσκο- 
λα μπορούν να εντοπιστούν στη συμπεριφορά του ανθρώπου. 
Τα «ανάλογα» αφορούν χαρακτηριστικά που παρουσιάζουν ο- 
μοιότητες στη μορφή, αλλά δεν έχουν κοινή βιολογική κατα- 
γωγή (π.χ., στο θέμα της συμπεριφοράς, η περίπτωση διατή- 
ρησης «σκλάβων» σε ορισμένα είδη μυρμηγκιών και ο ανάλο- 
γος θεσμός της δουλείας σε ανθρώπινες κοινωνίες). Η σύγχυ- 
ση μεταξύ ομολογίας και αναλογίας οδηγεί συχνά σε απόλυ- 

τα λανθασμένους ισχυρισμούς, δηλαδή ότι κάποια φαινόμενα 
στις ανθρώπινες κοινωνίες -για παράδειγµα, ο πόλεμος, η ξε- 
νοφοβία κ.λπ.- δήθεν αποτελούν βιολογικά φαινόμενα. 

9 Η παραπάνω σύγχυση επιτείνεται περισσότερο στο χώρο του 
σχολείου εξαιτίας της γλώσσας που χρησιµοποιείται στο µά- 
θηµα της Βιολογίας. Η χρήση εννοιών της κοινωνικής ζωής των 
ανθρώπων για την περιγραφή συμπεριφορών διάφορων άλ- 
λων ειδών δημιουργεί την εντύπωση ότι η ανθρώπινη συµπε- 
ριφορά που δηλώνεται µε τη συγκεκριμένη έννοια είναι, δήθεν, 
οµόλογη µε εκείνη των άλλων ειδών, δηλαδή είναι βιολογικά 
προκαθορισμένη. 

Έχοντας κατά νου τους παραπάνω προβληματισμούς διαπι- 
στώνουµε ότι υπάρχουν πολλές δυνατότητες και απόλυτη ανάγκη 
αντιρατσιστικών παρεμβάσεων στο µάθηµα της Βιολογίας. 


ΠΡΩΤΟΒΑΘΜΙΑ ΕΚΠΑΙΔΕΥΣΗ 

Περιβάλλον 

Στις πρώτες πέντε τάξεις του Δημοτικού σχολείου υπάρχουν ενό- 
τητες που αναφέρονται στο περιβάλλον. Στο πλαίσιο αυτό, χρη- 
σιμοποιώντας κατάλληλα παραδείγματα, είναι εύκολη η µετάδο- 
ση γνώσης σχετικά µε τα οικολογικά προβλήματα των χωρών του 
Τρίτου Κόσμου (έλλειψη καθαρού νερού, καταστροφή των καλλι- 
εργειών εδώδιµων φυτών προς όφελος μονοκαλλιεργειών εμπο- 
ρεύσιμων ειδών, ερήμωση κ.λπ.) που οδηγούν τους ανθρώπους 
στη μετανάστευση. 

Στις παραπάνω ενότητες χρειάζεται προσοχή στον τρόπο µε 
τον οποίο παρουσιάζεται η ανθρώπινη δραστηριότητα. Στα παιδιά 
δεν επιτρέπεται να δημιουργηθεί η εντύπωση ότι οι άνθρωποι που 
απαρτίζουν τους πληθυσμούς εκείνων των χωρών είναι υπεύθυ- 
νοι για τη μοίρα τους («δεν ξέρουν», «δεν ενδιαφέρονται», «έχουν 
οπισθοδροµικό τρόπο ζωής» κ.λπ.), αλλά πρέπει να κατανοήσουν 

ότι τα αρνητικά φαινόμενα είναι αποτέλεσµα κυρίως 

9 του διεθνούς οικονομικού καταμερισμού («η ξυλεία από τα δά- 
ση του Αμαζονίου χρησιμοποιείται για την κατασκευή ακριβών 
επίπλων για τους Ευρωπαίους»), και 

9 της αποικιοκρατίας, δηλαδή της παλαιότερης καταπίεσης αυ- 
τών των λαών από τους Ευρωπαίους, από την οποία µέχρι σή- 
μερα δεν έχουν συνέλθει. 

Επιπλέον, θα πρέπει να τονίζεται ότι οι πολιτικοί ηγέτες αυτών 
των χωρών σπανίως εκλέγονται από τους λαούς τους, και ότι συ- 
νήθως επιβάλλονται δια της βίας και απολαμβάνουν την αποδοχή 
των ευρωπαϊκών κρατών. 

Η πολιτική και ιστορική διάσταση της υπανάπτυξης και της κα- 
ταστροφής του περιβάλλοντος είναι απαραίτητο να τονίζεται πά- 
ντοτε κατά την ενασχόληση µε θέματα των φτωχών χωρών εάν θέ- 
λουµε να αποφύγουμε τη δηµιουργία του αισθήµατος ανωτερό- 
τητας των παιδιών σε σχέση µε άλλους λαούς. Προφανώς, η µορ- 
φή µε την οποία µπορεί να δοθεί η πολιτική και ιστορική διάστα- 
ση διαφοροποιείται από τάξη σε τάξη. 


Ζώα 

Στις πρώτες πέντε τάξεις του Δημοτικού σχολείου υπάρχουν 6ε- 

ματικές ενότητες που αναφέρονται στη Βιολογία των ζώων, µε έμ- 

φαση στην ταξινόμησή τους. Χρειάζεται προσοχή: 

9 Ώστενα γίνεται σαφής η σχετικότητα των ανθρωπομορφισμών 
που χρησιμοποιούμε στην περιγραφή της συμπεριφοράς των 
ζώων («η εργατική μέλισσα», «ο τεμπέλης τζίτζικας», και, κυρί- 
ως, «ο πόλεμος ανάμεσα στα ζώο» κ.λπ.). Να γίνεται σαφές ό- 
τιτα φαινόμενα που περιγράφουµε στη Βιολογία των ζώων δεν 
είναι ίδια µε τα φαινόμενα που περιγράφουµε µε τις ίδιες λέ- 
ἕξεις όταν μιλούμε για την ανθρώπινη κοινωνία. 

Το παραπάνω πρόβλημα μπορεί να εμφανιστεί, για παράδειγ- 

μα, στη θεματική ενότητα «Κοινωνικά Έντομα» (Γ΄ και Δ΄ τάξη). 

9 Όταν χρησιμοποιούμε εξωτερικά χαρακτηριστικά για την τα- 
ξινόμηση των ειδών, να κάνουμε σαφή τη διαφορά που υπάρ- 
χει στη σημασία των χαρακτηριστικών για την ταξινόμηση σε 
διαφορετικό είδος και την ταξινόμηση σε διαφορετικές «ρά- 
τσες» του ίδιου είδους. Εδώ απαιτείται ιδιαίτερη προσοχή στην 
ενασχόληση µε τα κατοικίδια ζώα (Α΄ και Β΄ τάξη) και στη συ- 
νήθη αναφορά στις διαφορετικές ράτσες, έτσι ώστε να γίνει 
σαφές ότι οι διαφορές ανάμεσα στους ανθρώπους δεν είναι 
της ίδιας κατηγορίας (βλ. σχετικό κείµενο παραπάνω). 

Αυτό πρέπει να προσεχθεί ιδιαίτερα όταν αναφερόμαστε στα ε- 
ξωτερικά χαρακτηριστικά του ανθρώπινου οργανισμού. 


ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ 

Γυμνάσιο 

Α΄ τάξη 

Αντιρατσιστική διάσταση µπορεί να δοθεί στις ενότητες «Η επι- 
στήµη της Βιολογίας: η Βιολογία στην καθημερινή ζωή» και «Η ορ- 
γάνωση της ζωής: ταξινόμηση των οργανισμών». Και στις δύο πε- 
ριπτώσεις μπορούμε να αναφερθούμε στην κατάχρηση βιολογι- 
κών εννοιών, που οφείλεται στην άγνοια βασικών αρχών της Βιο- 
λογίας σε συνδυασμό µε µια αντιδηµοκρατική πολιτική ιδεολογία. 
Στο θέµα αυτό ενδείκνυται να αναφερθούν παραδείγματα κακής 
και λανθασμένης χρήσης της Βιολογίας για παράδειγµα, από τους 
εθνικοσοσιαλιστές της Γερμανίας (Χίτλερ), από τους οπαδούς α- 
πόψεων περί διαφορών στη νοημοσύνη των «φυλών» κ.λπ. 


Γ' τάξη 


Αντιρατσιστική διάσταση µπορεί να δοθεί στις ακόλουθες ενότητες: 
9 «Η επιστήµη της Βιολογίας: η συμβολή της Βιολογίας στη βελ- 

τίωση της ποιότητας ζωής του ανθρώπου». 

Από τη µια πλευρά, είναι δυνατή η αναφορά στις περιπτώσεις 
κακής χρήσης της Βιολογίας και, από την άλλη πλευρά, στις δυ- 
νατότητες που µας παρέχει η συγκεκριμένη επιστήμη ώστε να κα- 
τανοήσουμµε ότι είναι μικρή η σημασία κάποιων διαφορών που σε 
προηγούμενες εποχές φαίνονταν σημαντικές. 

9 «Εξέλιξη των οργανισμών: θεωρίες για την καταγωγή του αν- 
θρώπου». 

Αυτή είναι η σημαντικότερη θεματική ενότητα για τη θεμελίω- 

ση ρατσιστικών θεωριών ή, αντίθετα, για την επιστημονικά θε- 

μελιωμένη απόρριψή τους. 

Χρειάζεται προσοχή ώστε να γίνει σαφές κατά τη διδασκαλία 

αυτής της ενότητας ότι: 

-η εξέλιξη των ειδών δεν βρίσκει εφαρμογή στις διαφοροποιή- 

σεις μεταξύ των πληθυσμών του ανθρώπου, εξαιτίας κυρίως 

του γεγονότος ότι οι πληθυσμοί αυτοί δεν ήταν ποτέ αποµο- 
νωμένοι για τόσο διάστηµα ώστε να υπάρχουν σημαντικές δι- 
αφοροποιήσεις μεταξύ τους: 

- διαφορές µεταξύ πληθυσμών σε πνευματικά και ψυχικά χαρα- 

κτηριστικά είναι από βιολογική άποψη αδιανόητες (γιατους 

λόγους που αναφέρθηκαν παραπάνω και, επιπλέον, διότι τέ- 
τοια χαρακτηριστικά δεν έχουν καμία ή δεν έχουν αποκλειστι- 
κά βιολογική βάση)᾽ 

-οι «επιμιξίες» πληθυσμών δεν έχουν αρνητικά αποτελέσµατα: 

- από βιολογική άποψη η έννοια της «φυλής» ως προς το αν- 

θρώπινο είδος δεν έχει νόημα. 

«Γενετική κληρονομικότητα: γενεαλογικό δέντρο». 
Χρειάζεται ιδιαίτερη προσοχή στη χρήση των γενεαλογικών 
δέντρων «γνωστών οικογενειών», γιατί συχνά υποβάλλουν στους 
μαθητές και στις μαθήτριες την άποψη της κληρονομικότητας 
ψυχικών και πνευματικών ιδιοτήτων -μερικές φορές, μάλιστα, 
ακόμη και κοινωνικών συμπεριφορών, όπως συμβαίνει, για πα- 

ράδειγµα, µε γενεαλογικά δέντρα εγκληματιών. 

9 «Περιβάλλον - προβλήματα του φυσικού περιβάλλοντος - προ- 
στασία του περιβάλλοντος: διαχείριση φυσικών πόρων». 
Στο πλαίσιο αυτής της ενότητας μπορεί να χρησιµοποιηθεί ως 
παράδειγµα η καταστροφή του περιβάλλοντος και η υπερεκ- 
μετάλλευση των φυσικών πόρων των φτωχότερων χωρών προς 
όφελος των αναπτυγµένων χωρών. Στο µάθηµα θα πρέπει να 
τονιστεί «παρεμπιπτόντως» ότι τα γεγονότα αυτά είναι οι βα- 
σικοί λόγοι που οδηγούν τους πληθυσμούς των οικονομικά λι- 
γότερο αναπτυγμένων χωρών σε εξαθλίωση και προκαλούν τη 
μαζική μετανάστευση. 


Λύκειο 

Βιολογία Γενικής Παιδείας 

Β΄ τάξη 

Αντιρατσιστική διάσταση µπορεί να δοθεί στην ενότητα «Η επιστή- 
μη της Βιολογίας: ο ρόλος της Βιολογίας στην καθημερινή ζωή» 
(βλ. σχετικά τις παρατηρήσεις για την αντίστοιχη ενότητα στο Γυ- 
μνάσιο). 


Γ τάξη 


Αντιρατσιστική διάσταση µπορεί και πρέπει να δοθεί στην ενότη- 
τα«Εισαγωγή στην εξέλιξη των ειδών: εξέλιξη του ανθρώπου». 
Στην ενότητα αυτή προβλέπεται ρητώς η ενασχόληση µε την 
έννοια της «φυλής», καθώς και µε το ερώτημα της «εξέλιξης σή- 
μερα» και τους παράγοντες αυτής της εξέλιξης. 
Ισχύουν οι ίδιες παρατηρήσεις που διατυπώθηκαν στην αντί- 
στοιχη ενότητα του Γυμνασίου. 

Βιολογία Θετικής Κατεύθυνσης 
Στη Β΄ τάξη σχετική είναι η ενότητα «Συστήματα συντονισμού: συ- 
µπεριφορά, μνήμη, μάθηση, γλώσσα». 

Στη Γ΄ τάξη σχετική είναι η ενότητα «Κληρονομικότητα: γενε- 
αλογικό δέντρο». 

Και για τις δύο ισχύουν οι παρατηρήσεις που διατυπώθηκαν 
στις αντίστοιχες ενότητες του Γυμνασίου. 

«ΑΡΧΕΣ ΠΕΡΙΒΑΛΛΟΝΤΙΚΩΝ ΕΠΙΣΤΗΜΩΝ» 
ΚΑΙ «ΓΕΩΓΡΑΦΙΑ» 


Το µάθηµα «Αρχές Περιβαλλοντικών Επιστημών», που εντάσσεται 
στα μαθήματα επιλογής όλων των κατευθύνσεων της Β΄ τάξης του 
Ενιαίου Λυκείου, ενδείκνυται κυρίως για την ενασχόληση µε τις 
μορφές των μεταναστεύσεων και τις αιτίες που προκαλούν τις μα- 
ζικές μεταναστεύσεις στη σημερινή εποχή. 

Σχετικές ενότητες είναι οι: 

- «Ανθρωπογενείς επιδράσεις στο περιβάλλον» 

- «Δυναμική πληθυσμών» 

- «Οικολογία και άνθρωπος». 

Η φιλοσοφία που διέπει την αντιρατσιστική παρέμβαση στο 
μάθημα αυτό είναι εκείνη που παρουσιάστηκε στο πρώτο κεφά- 
λαιο του παρόντος Οδηγού Αντιρατσιστικής Εκπαίδευσης («Ένας κό- 
σµος σε κίνηση -- Ο κόσμος µας»). 

Παρόμοιες µε το προαναφερθέν μάθημα είναι οι δυνατότητες 
που δίνονται στο µάθηµα της Γεωγραφίας στο Δημοτικό και στο 
Γυμνάσιο. 

Ενότητες που ενδείκνυνται ιδιαίτερα είναι: 

Στην Ε΄ Δημοτικού: «Η Ελλάδα έξω από την Ελλάδα». 

Στη Στ΄ Δημοτικού: «Το ανθρωπογενές περιβάλλον». 

Στην Α΄ Γυμνασίου: «Οι άνθρωποι και οι δραστηριότητές τους». 

Στις ενότητες αυτές δίνεται η δυνατότητα ενασχόλησης µε 
τους φυσικούς πόρους, την αύξηση του πληθυσμού κ.λπ. και, κατ᾽ 
επέκταση, µε τις αιτίες που οδηγούν στη φτώχεια και τη µετανά- 
στευση. 

ΘΡΗΣΚΕΥΤΙΚΑ 


Η Χριστιανική πίστη, που αποτελεί πυρήνα του µαθήµατος των 
Θρησκευτικών στην Ελλάδα σε όλες τις βαθμίδες της εκπαίδει.- 
σης, δίνει πολλά ερεθίσµατα και σαφείς κατευθύνσεις σε ό,τι α- 
φοράτις σχέσεις µε άτοµα άλλων οµάδων, καθώς και µετους αν- 
θρώπους που έρχονται στη χώρα µας ως μετανάστες και πρόσφυ- 
γες. 


1 
Η προστασία των ξένων έχει σηµαντική θέση στους νόμους και τις 
εντολές της Παλαιάς Διαθήκης. Χαρακτηριστικά είναι τα ακόλου- 
θα χωρία από την Πεντάτευχο: 

ΕΞΟΔΟΣ, Κεφ. κγ΄ 9: Και ξένον δεν θέλεις καταδυναστεύσει: 
διότι σεις γνωρίζετε την ψυχήν του ξένου, επειδή ξένοι εστάθητε 
εν τη γη της Αιγύπτου. 

ΕΞΟΔΟΣ, Κεφ. κβ΄ 21: Και ξένον δεν θέλεις κακοποιήσει, ουδέ 
θέλεις καταδυναστεύσει αυτόν διότι ξένοι εστάθητε εν τη γη της Αι- 
γύπτου. 

ΛΕΥΙΤΙΚΟΝ, Κεφ. ιθ΄ 33-34: Και εάν ξένος παροική µετά σου εν 
τη γη υμών, δεν θέλετε θλίψει αυτόν ο ξένος, ο παροικών µε σας, 
θέλει είσθαι εις εσάς ως ο αυτόχθων, και θέλεις αγαπά αυτόν ως 
σεαυτόν: διότι ξένοι εστάθητε εν τη γη της Αιγύπτου. Εγώ Κύριος 
ο Θεός σας. 

ΑΡΙΘΜΟΙ, Κεφ. ιε΄ 15-16: Εις νόμος διά σας τους εκ της συνα- 
γωγής, και διά τον ξένον τον παροικούντα, νόμιμον αιώνιον εις τας 
γενεάς σας: εις νόμος, και µία διάταξις, θέλει οίσθαι διά σας, και διά 
τον ξένον τον παροικούντα μεταξύ σας. 

Μία από τις σημαντικότερες εντολές στην Καινή Διαθήκη είναι το 
μήνυμα αγάπης του Ιησού: «Αγάπα τον πλησίον σου ως εαυτόν». 
Το μήνυμα αφορά όλους τους ανθρώπους που βρίσκονται σε κα- 
τάσταση ανάγκης και χρήζουν προστασίας, ανθρώπινης προσέγ- 
γισης και βοήθειας 

Ένας ξένος και αλλοδαπός στο Ισραήλ, ο καλός Σαμαρείτης, 
ενσαρκώνει για τον Ιησού το μήνυμα της αγάπης. Ο ίδιος ο Ιησούς 
ταυτίζει τον εαυτό του µε όλους τους ανθρώπους που βρίσκονται 
σε κατάσταση ανάγκης, τους ονομάζει «αδελφούς» του και θεω- 
ρεί πως ό,τι προσφέρεται σε αυτούς είναι σαν να προσφέρεται 
στον ίδιο (Ματθ. κε΄ 45). 

Η αναφορά στους ξένους είναι σαφής, όπως φαίνεται ιδίως α- 
πό το σχετικό εδάφιο στο Ευαγγέλιο της Μέλλουσας Κρίσης «ξέ- 
νος ήμην και συνηγάγετέ µε» (Ματθ. κε΄ 35), µε το οποίο επισημαί- 
νεται η αρετή της αποδοχής και φιλοξενίας των ξένων ως κριτή- 
ριο δικαίωσης και εσωτερικής καλλιέργειας. 

Η αντίληψη που εκφράζεται στην Αγία Γραφή και η οποία αποτε- 
λεί βασική αρχή της Χριστιανικής πίστης είναι ότι όλοι οι άνθρω- 
ποι επί γης είναι πλάσματα του Θεού και απολαμβάνουν στον ίδιο 
βαθμό την ανθρώπινη αξιοπρέπεια και το δικαίωµα στη ζωή. Κά- 
θε προσβολή και διάκριση κατά του προσώπου ενός ανθρώπου 
είναι προσβολή και διάκριση κατά του Θεού, κατ’ εικόνα και ομοί- 
ωσιν του οποίου έχει πλαστεί. 

Δεδομένου ότι ο Θεός είναι ο πλάστης και ο πατέρας όλων των 
ανθρώπων, όλοι οι άνθρωποι ανήκουν σε ένα γένος, σε µια ενιαί- 
α ανθρωπότητα, όπως επανειλημμένα τονίζει ο Απόστολος Παύ- 
λος. Για παράδειγµα: 

9 Στην ομιλία του προς τους Αθηναίους από το βήµατου Αρείου 
Πάγου: «Εποίησέν τε εξ ενός αίματος παν γένος (έθνος) αν- 
θρώπων κατοικείν επί παν το πρόσωπον της γης» (Πρξ.ιζ 26). 

9 Στην επιστολή του προς τους Γαλάτες: «Ουκ ένι Ιουδαίος ου- 
δέ Έλλην, ουκ ένι δούλος ουδέ ελεύθερος, ουκ ένι άρσεν και 
θήλυ. Πάντες γαρ υμείς εις έστε εν Χριστώ Ιησού» (Γαλ. γ΄ 28). 

9 Προςτους Κολοσσαείς: «Ουκ ένι Έλλην και Ιουδαίος, περιτο- 
μή και ακροβυστία, βάρβαρος, Σκύθης, δούλος, ελεύθερος, 
αλλά τα πάντα και εν πάσι Χριστός» (Κολ. γ΄ 11). 

Ο Θεός παρέδωσε τη Γη και την εμπιστεύθηκε σε όλους τους αν- 
θρώπους. Από το γεγονός αυτό απορρέει η βασική υποχρέωση 
των ανθρώπων να διαχειρίζονται και να φροντίζουν τη Γη από κοι- 
νού, και να μοιράζονται µε όλους τους άλλους ανθρώπους τα α- 
γαθά, κυρίως τα απαραίτητα µέσα επιβίωσης, που προσφέρει. 

Συνεπώς, στο πρόσωπο των ανθρώπων που ζητούν ως πρό- 
σφυγες ή μετανάστες προστασία και δυνατότητα αξιοπρεπούς δι- 
αβίωσης στη χώρα µας συναντούμε τα άλυτα μεγάλα προβλήμα- 
τα της µιας και ενιαίας ανθρωπότητας. Δηλαδή συναντούμε δικά 
μας προβλήματα, τα οποία δεν έχουµε το δικαίωµα να αποποιη- 
θούμε προφασιζόμενοι ότι αυτά δεν είναι δικά µας, αλλά προβλή- 
ματα άλλων χωρών και άλλων ανθρώπων -«των ξένων». 

Πολλά από τα προβλήματα που εξαναγκάζουν τους ανθρώπους 
στην προσφυγιά και τη μετανάστευση, ιδιαίτερα από τις χώρες 
του Τρίτου Κόσμου, είναι προϊόντα της παρελθούσας αποικιοκρα- 
τίας, η οποία κατέστρεψε τις οικονομικές και πολιτικές δοµές στις 
πρώην αποικίες και καταδίκασε τους ανθρώπους να βιώνουν µέ- 
χρι σήμερα τις επιπτώσεις αυτής της καταστροφής. 

Οι διαφορές στην οικονομική ανάπτυξη ανάµεσα στις πλούσι- 
ες χώρες της Ευρωπαϊκής Ένωσης και στις φτωχές απότις οποί- 
ες έρχονται μετανάστες οφείλονται σε µεγάλο βαθµό σε παλαιό- 
τερες άδικες και ανισότιµες επεμβάσεις των Ευρωπαίων εις βά- 
ρος αυτών των χωρών. Ουσιαστικά, η συσσώρευση πλούτου στις 
δικές µας χώρες και η παντελής έλλειψή του σε άλλες είναι σε µε- 
γάλο βαθµό αποτέλεσµα αδικίας. 

Με την έννοια αυτή, η αποδοχή των προσφύγων στη χώρα µας 
είναι ένα είδος αποκατάστασης της αδικίας και συμβάλλει στη συµ- 
φιλίωση μεταξύ των ανθρώπων. 

Πατερικά κείµενα, ιδιαίτερα του Μεγάλου Βασιλείου και του |- 
ωάννη Χρυσοστόμου, παρέχουν πολλά πραγµατολογικά στοιχεία 
προς αυτή την κατεύθυνση. 

Η συγκριτική ως προς το συγκεκριµένο θέµα ενασχόληση µε άλλες 
θρησκείες οδηγεί σε παρόμοια συμπεράσματα και ενισχύει την πε- 
ποίθηση ότι θρησκείες που προσανατολίζονται στην ύπαρξη ενός 
δίκαιου θεού ως πλάστη του ανθρώπου ενέχουν ως βασική αρχή 
στο σύστηµα αξιών την αποδοχή καιτην προστασίατου πρόσφυ- 
γα και του μετανάστη. 


Δυνατότητες αντιρατσιστικής εκπαίδευσης στο πλαίσιο 
του επίσηµου αναλυτικού προγράµµατος 


Υπάρχουν πολλές δυνατότητες ανάδειξης της αντιρατσιστικής διά- 
στασης στο πλαίσιο του αναλυτικού προγράµµατος γενικά, και εἰ- 
δικότερα του μαθήματος των Θρησκευτικών, σε όλες τις βαθµί- 
δες της εκπαίδευσης. 

Στην παρουσίαση των σχετικών δυνατοτήτων χρησιμοποιού- 
νται οι διατυπώσεις του αναλυτικού προγράµµατος (π.χ., «ευκαι- 

ριακές ενότητες», «γενικές ενότητες» κ.λπ.), ώστε να είναι ευκο- 
λότερη η αναγνώρισή τους. 


ΠΡΩΤΟΒΑΘΜΙΑ ΕΚΠΑΙΔΕΥΣΗ 


Στην Α΄ και Β΄ τάξη «το περιεχόμενο του μαθήματος των Θρησκευ- 
τικών εντάσσεται οργανικά στο µάθηµα της Μελέτης του Περιβάλ- 
λοντος µε πυρήνα τη θρησκευτική ζωήτης κοινότητας». 

Στο πλαίσιο αυτό δίνεται η ευκαιρία της αντιρατσιστικής πα- 
ρέµβασης σε πολλές ενότητες. 


Στις «ευκαιριακές ενότητες» 
Από αυτές, ιδιαίτερα στις 

9 «επίκαιρες ενότητες» (από το αναλυτικό πρόγραµµα προβλέ- 
πονται «εκδηλώσεις αλληλεγγύης»), και στις 

9 «ενότητες εορταστικών εκδηλώσεων» (π.χ., επικέντρωση της 
χριστουγεννιάτικης εκδήλωσης στη «Φυγή στην Αίγυπτο» και 
της «Ημέρας του παιδιού» στην ενασχόληση µε τα παιδιά που 
ακολουθούν τους γονείς τους στην προσφυγιά). 
Στις «γενικές ενότητες» 


Ενδεικτικά, η περιγραφή των σκοπών και του περιεχομένου 
στο αναλυτικό πρόγραµµα αποτελεί ήδη στις περισσότερες πε- 
ριπτώσεις έναν καλό οδηγό για διδασκαλία µε αντιρατσιστικό 
περιεχόμενο, όπως φαίνεται από τις ενότητες που αναφέρονται 
παρακάτω. 


9 Ενότητα Στ΄ 1 

«Τι χρειάζεται ένα παιδί για να μεγαλώσει». 

Στόχος: Ανάπτυξη διάθεσης για αλληλοκατανόηση και αλλη- 
λεγγύη. 

Βασικά στοιχεία περιεχομένου: Τι χρειάζονται άλλα παιδιά στον 
κόσμο; Έχουν ίδιες ανάγκες; Υπάρχουν παιδιά µε ειδικές ανάγκες 

(άρρωστα, πεινασµένα, ανάπηρα κ.λπ.); 
ο Ενότητα Η΄ 9 

«Η ιστορία του χωριού (της πόλης) µας». 

Στόχος: Τα παιδιά συγκεντρώνουν στοιχειώδεις πληροφορίες 
για την ιστορία της κοινότητάς τους και τη δράση των κατοίκων 
της περιοχής. 

Θέμα: «Μετανάστευση». 

9 Ενότητα Η΄ 4 

«Στα πολύ παλιά χρόνια». 

Παρατήρηση: Στις δύο τολευταίες ενότητες είναι εύκολο να 
τονιστεί η σημασία της μετανάστευσης στη ζωή των ανθρώπων α- 
πό την αρχή της ανθρώπινης ιστορίας. 

Γενικά, στο αναλυτικό πρόγραµµα δίνονται σαφείς οδηγίες 
προς µια κατεύθυνση κατανόησης των προβλημάτων που αντιµε- 
τωπίζουν οι άνθρωποι στις φτωχές χώρες του κόσμου (π.χ., «Άλλες 
κοινότητες στον κόσμο»: πώς ζουν οι άνθρωποι σε αυτές, τι προ- 
βλήματα αντιμετωπίζουν, κυρίως στις υποανάπτυκτες χώρες). Αυ- 
τό συναντάται σε πολλά σηµεία, και έτσι υπάρχουν πολλές δυνα- 
τότητες ένταξης της αντιρατσιστικής διάστασης. 


Γ΄ τάξη 
9 Ενότητα Γ΄ 

Περιεχόμενο: «Ο Θεός δημιούργησε από αγάπη τον άνθρωπο, 
τον προίκισε µε ιδιαίτερα χαρίσματα και του εμπιστεύθηκε την καλ- 
λιέργεια και τη φύλαξη του κήπου της ζωής». 

Παρατήρηση: Ενδείκνυται η επικέντρωση στην αρχή ότι «ο Θε- 
ός παρέδωσε τη Γη και την εμπιστεύθηκε σε όλους τους ανθρώ- 
πους από κοινού» (βλ. σχετικά παραπάνω). 

9 Ενότητα Στ΄ 

Θέμα: «Η αληθινή ζωή ως σχέση κοινωνίας µε τους άλλους 

προσφέρει χαρά». 

Δ΄ τάξη 
9 Ενότητα Α΄ 
Θέμα: «Εισαγωγή σε έννοιες, παραστάσεις και αρχές». 
Παρατήρηση: Η σύνδεση επίκαιρου θέματος µε κάποιες από 
τις έννοιες και τις αρχές του Χριστιανισμού είναι εύκολη. 


Ε΄ τάξη 

Σχεδόν όλες οι ενότητες ενδείκνυνται, εφόσον προσαρμοστούν 

σε επίκαιρα θέματα, επειδή ο βασικός στόχος είναι να καταδειχθεί 

η σημασία του προσωπικού αγώνα κάθε ανθρώπου για τη βελτί- 

ωση του κόσμου. Ιδιαίτερα ενδείκνυται η: 

9 Ενότητα Ε΄ («Αγώνας για έναν όμορφο κόσμο»), µε περιεχόµε- 
νο: «Οι χριστιανοί αγωνίζονται όχι µόνο για την προσωπική τους 
αλλαγή, αλλά και για τη μεταμόρφωση όλου του κόσμου». 


Στ΄ τάξη 
9 Ενότητα Δ΄ 

Η ενότητα αναφέρεται στη σημασία των παραβολών και ενδεί- 
κνυται ιδιαίτερα στο πλαίσιο της αντιρατσιστικής εκπαίδευσης, ε- 
πειδή «ο ξένος» και η αντιμετώπισή του αναφέρονται µε σαφέστα- 
το τρόπο σε πολλές παραβολές. 

Το ίδιο ισχύει και για την ενότητα Στ΄ («Η ομιλία του Χριστού 
πάνω στο όρος»). 


ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ 
Γυμνάσιο 

Α΄ τάξη 

9 Ενότητα Α΄ 


Το επίκεντρο της ενότητας είναι η «Γένεσις». Συνεπώς ενδεί- 
κνυται για να τονιστεί «το ενιαίον του ανθρώπινου γένους» και η 

κοινή ευθύνη όλων των ανθρώπων να φροντίζουν και να καλλιερ- 
γούν τη γη και από κοινού να απολαμβάνουν τους καρπούς της. 

Βασικό περιεχόµενο της ενότητας είναι η απόρριψη κάθε ρα- 
τσιστικής θεωρίας και η ανάδειξη της κοινότητας όλων των αν- 
θρώπων στην ευθύνη της γης και στην απόλαυση των αγαθών της. 
9 Ενότητα Β΄ 
Αναφέρεται, μεταξύ άλλων, στην κλήση του Αβραάμ. Εδώ για πρώ- 
τη φορά στην Αγία Γραφή εμφανίζεται η ιδιαίτερη σημασία που 
δίνεται στην αποδοχή των ξένων και στη φιλοξενία (επιβράβευση 
του Αβραάμ και της Σάρας για τη συμπεριφορά τους απέναντι 
στους ξένους). 

Στο επίκεντρο της ενότητας βρίσκεται ο Μωυσής και η έξοδος 
από την Αίγυπτο. Ενδείκνυται, συνεπώς, η χρήση των χωρίων που 
αναφέρονται στην αντιμετώπιση των ξένων (βλ. σχετικά παραπά- 
να). Ιδιαίτερη σημασία αποκτούν τα χωρία αυτά σε σχέση µε όσα 
υπέφεραν οι Εβραίοι στην Αίγυπτο -µε την έννοια ότι το βίωµα της 
καταπίεσης και των βασάνων δεν χρησιμοποιείται για να θεμελιώ- 
σει ένα «δικαίωµα ανταπόδοσης» προς τους ξένους, αλλά, αντίθε- 
τα, χρησιμοποιείται για να θεμελιώσει την υποχρέωση της γενικής 
αποδοχής των ξένων (βλ. παραπάνω τα σχετικά χωρία). 

Η Ε΄ ενότητα επιτρέπει επίσης µέσα από τη σύγκριση του ἰου- 
δαϊσμού και του Ελληνισμού εκείνης της εποχής να αναδειχθεί η θε- 
τική αντιμετώπιση των ξένων ως γενικότερο χαρακτηριστικό των 
θρησκειών («Ξένιος Δίας»). 


Β΄ τάξη 

9 Ενότητα Α΄ 

Αναφέρεται στη γέννηση και στα παιδικά χρόνια του Ιησού. Συνε- 
πώς ενδείκνυται η ενασχόληση µε τη φυγή στην Αίγυπτο, η οποί- 
α καταδεικνύει ότι η αναζήτηση ασύλου σε µια άλλη χώρα ως στρα- 
τηγική επιβίωσης αποτελεί θεϊκή επιλογή. 

ο Ενότητα Γ΄ 

Η ενότητα αναφέρεται στη σημασία των παραβολών και ενδείκνυ- 
ται ιδιαίτερα στο πλαίσιο της αντιρατσιστικής εκπαίδευσης, επει- 
δή «ο ξένος» και η αντιμετώπισή του αναφέρονται µε σαφέστατο 
τρόπο σε πολλές παραβολές. 

Στη Β΄ τάξη του Γυμνασίου, στο πλαίσιο αυτής της ενότητας 
δίνεται ιδιαίτερη έµφαση στις αρχές της διακονίας και της αγά- 
πης προς τους εχθρούς. Συνεπώς ενδείκνυται η χρήση της για την 
αντιμετώπιση απόψεων βάσει των οποίων η αλληλεγγύη προς τους 
ξένους μπορεί να εξαρτάται από την οικονομική µας κατάσταση 
και από τη συμπεριφορά των ίδιων των ξένων. 

9 Ενότητα Δ΄ 

Αναφέρεται μεταξύ άλλων στη διαβεβαίωση ότι «όλα τα έθνη και οι 
άνθρωποι είναι παιδιά του Θεού». Ενδείκνυται για την ανάδειξη 
του ενιαίου χαρακτήρα του ανθρώπινου γένους καιτην απόρριψη 
κάθε ρατσιστικής θεωρίας. 


Γ τάξη 
9 Ενότητα Α΄ 
Αναφέρεται στα νέα μηνύματα που έφερε ο Χριστιανισμός και ι- 
διαίτερα στην κατάρρευση των διαχωριστικών γραμμών μεταξύ 
των ανθρώπων. Με στόχο µια αντιρατσιστική κατεύθυνση στη δι- 
δασκαλία ενδείκνυται κυρίως η ανάδειξη των σχετικών χωρίων α- 
πό το έργο του Αποστόλου Παύλου (βλ. σχετικά χωρία παραπά- 
νω) και των σχετικών στοιχείων από τη ζωή των πρώτων χριστιανών. 
9 Ενότητα Β΄ 
Ενδείκνυται η ανάδειξη του διατάγματος της ανεξιθρησκίας ως 
βασικής αρχής στην οργάνωση των σύγχρονων κοινωνιών και 
κρατών. 

Επισημαίνεται ότι το περιεχόµενο του μαθήματος των Θρη- 
σκευτικών στην τάξη αυτή ενέχει τον κίνδυνο να αναπαραγάγει δι- 
αχωριστικές γραμμές, καθώς αναφέρεται στην ιστορία της εκκλη- 

σίας, η οποία συνδέεται µε συγκρούσεις, σχίσματα κ.λπ. Συνεπώς, 
η πιθανότητα επιτυχίας κάποιων αντιρατσιστικών παρεμβάσεων 
στο πλαίσιο αυτού του µαθήµατος εξαρτάται από την τάση που 
θα επικρατήσει στη διδασκαλία του καθ’ όλη τη διάρκεια του σχο- 
λικού έτους. 


Λύκειο 


Η τελευταία επισήμανση ισχύει σχεδόν για το σύνολο του περιε- 
χομένου του μαθήματος των Θρησκευτικών στο Λύκειο. 


Α΄ τάξη 

Στην Α΄ Λυκείου είναι πολύ δύσκολο να ενταχθεί η αντιρατσιστική 
προσέγγιση στο περιεχόµενο που προβλέπεται από το αναλυτικό 
πρόγραμμα. 


Β΄ τάξη 

9 Ενότητα Β΄ 

Ενδείκνυται το θέμα «Φανατισμός και μισαλλοδοξία Ανεξιθρησκία: 
ανάγκη ή κίνδυνος;». 

Επίσης ενδείκνυται το θέµα «Ο δυναμικός και απελευθερωτι- 
κός χαρακτήρας του Χριστιανισμού», εφόσον το μάθημα επικε- 
ντρωθεί στην κατάρρευση των ορίων μεταξύ των ανθρώπων («Ουκ 
ένι Ιουδαίος ουδέ Έλλην, ουκ ένι δούλος ουδέ ελεύθερος, ουκ έ- 
νι άρσεν και θήλυ»). 

9 Ενότητα Γ΄ 

Αναφέρεται στη θρησκεία των αρχαίων Ελλήνων και στα άλλα, 
σύγχρονα, θρησκεύματα. Συνεπώς, ενδείκνυται η συγκριτική θε- 
ώρηση της αντιμετώπισης των ξένων στις διάφορες θρησκείες. 


ΚΕΦΑΛΑΙΟ 8 ΑΝΤΙΡΑΤΣΙΣΤΙΚΗ ΔΙΑΣΤΑΣΗ ΣΤΑ ΜΑΘΗΜΑΤΑ ΤΟΥ ΣΧΟΛΕΙΟΥ 


Γ΄ τάξη 


Αναφέρεται σε θέµατα χριστιανικής ηθικής και γι’ αυτό το λόγο ί- 
σως θεωρηθεί ότι το πρόβλημα του ρατσισμού µπορεί να αποτε- 
λέσει αντικείµενο διδασκαλίας σε κάθε περίπτωση τουλάχιστον με 
τη µορφή του παραδείγματος. 


Άμεση σχέση µε το θέµα έχουν οι ενότητες Β΄ και Γ΄. 
9 Ενότητα Β΄ 
Τα θέµατα «Το κοινωνικό πρόβλημα», «Η ειρήνη» και «Το δίκαιο 
της πυγμής και η κοινωνική διάκριση» βρίσκονται στην καρδιά των 
προβλημάτων που ενσωματώνονται στην αντιρατσιστική εκπαί- 
δευση. 
9 Ενότητα Γ΄ 
Αναφέρεται στη «βιολογική διάσταση στη ζωή του ανθρώπου» µε 
ιδιαίτερη έμφαση στα δύο φύλα. Μπορεί να χρησιμοποιηθεί σε 
συνδυασμό µε τις γνώσεις µας από τη Βιολογία (βλ. σχετικό κε- 
φάλαιο), για να καταδειχθεί το ενιαίο του ανθρώπινου γένους και 
το ανυπόστατο του ισχυρισμού ότι οι βιολογικές διαφορές µπο- 
ρούν, δήθεν, να θεμελιώσουν τη διαφορετικότητα σε ψυχικές και 
πνευματικές ιδιότητες. 
9 Ενότητα Δ΄ 
Τα θέµατα «Ο σεβασμός της ανθρώπινης ζωής» και «Παραβίαση 
και περιφρόνηση της ζωής» ενδείκνυνται για ενασχόληση µε τη 
ζωή των προσφύγων και των μεταναστών που αγωνίζονται για την 
επιβίωσή τους. Στο πλαίσιο αυτό η έννοια του «σεβασμού» πρέπει 
να κατανοηθεί ως υπεράσπιση της ανθρώπινης ζωής όλων των αν- 
θρώπων, και ιδιαίτερα αυτών που κινδυνεύουν, καθώς και ως α- 
γώνας για να γίνει σεβαστή η ανθρώπινη ζωή από όλους. 

ΜΑΘΗΜΑΤΑ ΚΟΙΝΩΝΙΚΩΝ ΕΠΙΣΤΗΜΩΝ 


Ορισμένα µαθήµατα δίνουν πολλές δυνατότητες αντιρατσιστικής 
εκπαίδευσης, επειδή η ενασχόληση µε σχετικά θέµατα προβλέπε- 
ται ρητά στο αναλυτικό πρόγραμμα. Αυτό αφορά ιδιαίτερα στα 
μαθήματα των Κοινωνικών Επιστημών σε όλες τις βαθμίδες της 
εκπαίδευσης. Μάλιστα, στην Κοινωνιολογία της Γ΄ Λυκείου ένα µέ- 
ρος του μαθήματος αφιερώνεται στα στερεότυπα και τις προκα- 
ταλήψεις, και στο αντίστοιχο εγχειρίδιο υπάρχουν αναφορές στις 
έννοιες που αναλύθηκαν στα προηγούμενα κεφάλαια του Οδηγού 
Αντιρατσιστικής Εκπαίδευσης (π.χ., «κοινωνικές κατηγορίες», «κοι- 
νωνικές ομάδες» κ.λπ.). 

Σχετικά µε την πρωτοβάθμια εκπαίδευση, στο µάθηµα «Μελέ- 
τη Περιβάλλοντος» υπάρχουν σε όλες τις τάξεις σχετικά θέµατα. 

Συνεπώς, η ένταξη της αντιρατσιστικής εκπαίδευσης σε αυτά 
τα μαθήματα δεν παρουσιάζει δυσκολίες. 

ΜΑΘΗΜΑΤΑ ΞΕΝΩΝ ΓΛΩΣΣΩΝ 


Τις τελευταίες δεκαετίες ο σχεδιασμός του αναλυτικού προγράμ- 
ματος για τη διδασκαλία της ξένης γλώσσας στοχεύει, πέρα από 
την απόκτηση γλωσσικών δεξιοτήτων, και στην κατάκτηση γνώσε- 
ων σχετικών µε το πολιτιστικό πλαίσιο της ξένης γλώσσας. 

Στην προσπάθεια αυτή οι εκπαιδευτικοί υιοθετούν και παρου- 
σιάζουν συχνά στερεότυπες εικόνες και απόψεις για λαούς και µε- 
μονωμένους ανθρώπους, καθώς και για το ρόλο τους στην κοινω- 
νία. Αυτό είναι απαραίτητο να αλλάξει -και µπορεί να αλλάξει χω- 
ρίς περιορισμούς από το αναλυτικό πρόγραμμα. 


Διδακτικά µέσα 


Πολλές έρευνες έχουν δείξει ότι υπάρχει άµεση σχέση ανάμε- 
σα στις αξίες καιτις στάσεις που εκφράζουν µαθητές/-τριες και 
στις αξίες και στάσεις που παρουσιάζονται στα βιβλία που χρη- 
σιμοποιούν. 

Με βάση αυτό το δεδομένο, αναδεικνύεται η ευθύνη των εκ- 
παιδευτικών να εντοπίζουν ρατσιστικά στοιχεία στο υλικό που χρη- 
σιμοποιούν και να αντιμετωπίζουν κατάλληλα το πρόβλημα. 

Αν η χρήση του υλικού διδασκαλίας φαίνεται ότι συμβάλλει 
στη δημιουργία ή/και στην αναπαραγωγή κοινωνικών και/ή εθνι- 
κών προκαταλήψεων, τότε υπάρχουν οι εξής δυνατότητες αντιµε- 
τώπισης του προβλήματος: 

9 Απόρριψη και αντικατάστασή τους από υλικό επιλογής των εκ- 
παιδευτικών. 

9 Διατήρηση του αμφιλεγόμενου υλικού και χρήση του µε ταυ- 
τόχρονη κριτική παρουσίαση των στερεοτύπων που κρύβονται 
µέσα σε αυτό. 

Αλλά η διδασκαλία των ξένων γλωσσών ενδείκνυται κυρίως για 
παρεμβάσεις αντιρατσιστικού χαρακτήρα στον τομέα της παρου- 
σίασης των δυνατοτήτων κοινής συμβίωσης πληθυσμών µε δια- 
φορετικά πολιτισμικά στοιχεία. Δηλαδή στην παρουσίαση αυτής 
της συμβίωσης ως αυτονόητου γεγονότος σε πολλά µέρη του κό- 
σµου, ώστε να µη δικαιολογούνται φόβοι από την επανεµφάνισή 
του στη χώρα µας. 

Οι ξένες γλώσσες που διδάσκονται στο ελληνικό σχολείο (αγ- 
γλικά, γαλλικά, γερμανικά) δίνουν εύκολα τη δυνατότητα να χρη- 
σιµοποιήσουμε κείµενα στο επίκεντρο των οποίων βρίσκονται: 

9 Εικόνες πολυπολιτισμικών κοινωνιών σε συνδυασμό µε ανάλο- 
γο προβληματισμό, διότι η Μεγάλη Βρετανία, η Γαλλία και η 
Γερμανία αποτελούν πολυπολιτισµικές κοινωνίες ως αποτέλε- 
σµα της έλευσης εκατομμυρίων μεταναστών και προσφύγων. 

9 Ρατσιστικές δραστηριότητες και η καταδίκη τους από τους δη- 
μοκρατικούς ανθρώπους καιτις δημοκρατικές οργανώσεις. 

9 Δραστηριότητες αντιρατσιστικών οργανώσεων, ιδιαίτερα µα- 
θητών και μαθητριών. 

9 Προβληματισμοί σχετικά µε τις καλυμμένες μορφές ρατσισμού 
και την ανάγκη αντιμετώπισής τους. 

Ιστορικές αναφορές στο θεσμοθετηµένο ρατσισμό σε παλαι- 
ότερες εποχές (εποχή του Χίτλερ στα γερμανικά, εποχή της 
αποικιοκρατίας στα αγγλικά και στα γαλλικά). 


Συνεργασία µε σχολεία άλλων χωρών 


Οι εκπαιδευτικοίτων ξένων γλωσσών μπορούν να αναπτύξουν έντο- 
νη δραστηριότητα στον τοµέα της αντιρατσιστικής εκπαίδευσης 

εάν εκμεταλλευτούν εκπαιδευτικά προγράµµατα της Ευρωπαϊκής 
Ένωσης και πραγματοποιήσουν ανταλλαγές μαθητών/-τριών µε 
σχολεία που ανήκουν στο δίκτυο «Σχολεία χωρίς ρατσισμό». 


Η διεύθυνση του συντονιστικού γραφείου του δικτύου είναι: 
ΘΟΠΟΟΙ ΖΟΠΩ͂ΘΙ Βαοίδπιθ 

Οθηίπιπι Βμθπαπαθις 

Υνήιεπιςίγααϊ 59 

ΝΙ. - 5611 ΗΟ Εἰπάπονεη 


(Τα στοιχεία για την αντιρατσιστική διάσταση στη διαδικασία 
των ξένων γλωσσών προέρχονται από τη Χ. Μητακίδου.) 

ΛΟΓΟΤΕΧΝΙΑ 


Τα λογοτεχνικά έργα δεν επιδρούν στους µαθητές και στις μαθή- 

τριες ούτε σύμφωνα µε την πρόθεση των λογοτεχνών ούτε µε τον 

τρόπο µε τον οποίο επιδρούν σε ενηλίκους µε ανοιχτούς ορίζο- 

ντες. Η επίδρασή τους µέσα στο σχολείο εξαρτάται: 

9 απότον τρόπο µε τον οποίο γίνεταιτο μάθημα, και 

9 απότον τρόπο µε τον οποίο προσλαμβάνονται το έργο και οι χα- 
ρακτήρες από τους ανθρώπους που είναι σημαντικοί για τους 
μαθητές και τις μαθήτριες, και ιδίως από τα άτοµα της παρέας. 

Το τελευταίο σηµαίνει ότι κάθε λογοτεχνικό έργο που χρησι- 
μοποιείται ως µέσο αντιρατσιστικής εκπαίδευσης είναι απαραίτη- 
το να γίνεται αντικείµενο εκτενούς και βαθιάς συζήτησης, έτσι ώ- 
στε να διαπιστωθούν και να αντιμετωπιστούν οι πιθανές διαφο- 
ρές στην πρόσληψη του έργου εκ μέρους των μαθητών και των 
μαθητριών. 

Γνωρίζουμε ότι ορισμένα λογοτεχνικά έργα αναμφισβήτητης 
αξίας έχουν λειτουργήσει στο σχολείο συνήθως ενδυναμώνοντας 
το ρατσισμό και όχι αντίθετα. Χαρακτηριστικό παράδειγµα αποτε- 
λείτο έργο του Σαίξπηρ, Ο έµπορος της Βενετίας, που εξαιτίας 
αυτού του τρόπου λειτουργίας του χρησιμοποιήθηκε συνειδητά 
πολλές φορές για να υποδαυλίσει τον αντισημιτισμό. 

Το παραπάνω ισχύει πολύ περισσότερο για βιβλία της παιδι- 
κής λογοτεχνίας, στην οποία υπάρχει «παράδοση» πολιτισμικού 
ρατσισμού. «Κλασικά έργα», κυρίως, που έλκουν την καταγωγή 
τους από την εποχή της αποικιοκρατίας, τροφοδοτούν τα παιδιά µε 
κατηγοριοποιήσεις και αξιολογήσεις εκείνης της εποχής, χωρίς 
αυτό να γίνεται αντιληπτό από γονείς και εκπαιδευτικούς. 

Είναι χαρακτηριστικό το παραμύθι (τραγούδι, ποίημα, παιχνί- 
δι) «Δέκα μικρά αραπάκια», το οποίο κατέγραψε για πρώτη φορά 

το 1869, δηλαδή στο αποκορύφωμα της βρετανικής αποικιοκρα- 
τίας, ο Ε(βηἰκ Ωἵθθη. Σε αυτό, δέκα Αφρικανοί µε χαρακτηριστικά 
παιδιού έρχονται στην Ευρώπη, όπου εμπλέκονται σε διάφορες 
απλές καταστάσεις. Ωστόσο αποδεικνύονται ανίκανοι να τις αντι- 
μετωπίσουν -δηλαδή αποδεικνύονται ανίκανοι να επιβιώσουν στον 
ευρωπαϊκό πολιτισµό-- και σκοτώνονται ο ένας µετά τον άλλο. Εί- 
ναι ενδεικτικό το ότι ο μόνος που επιβιώνει είναι εκείνος που απο- 
φασίζει να επιστρέψει και να ζήσει στην Αφρική. 

Το γεγονός ότιτο παραμύθι υπάρχει σε πολλές διαφορετικές 
εκδοχές, χωρίς σε καμιά από αυτές να αλλάζει το βασικό σκεπτι- 
κότου, δείχνειτις βαθιές ρίζες αυτής της λογικής. 

Ο χαρακτήρας του γίνεται σαφής ακόµη περισσότερο στις «πιο 
αθώες» εκδοχές του: όταν «τα αραπάκια» αντικαθίστανται µε διά- 
φορα είδη ζώων, αλλά ποτέ δεν αντικαθίστανται µε παιδιά ευρωπαῖ- 
κών εθνοτήτων. 

Πολλά βιβλία παιδικής λογοτεχνίας µε το περιεχόµενο ή την 
εικονογράφησή τους αναπαράγουν και διαιωνίζουν στερεότυπα 
και μύθους για διάφορες μειονότητες, τα φύλα και τα άτοµα µε 
ειδικές ανάγκες. 

Οι εκπαιδευτικοί μπορούν να εντοπίζουν τα σηµεία αυτά και εί- 
τε, στη χειρότερη περίπτωση, να αποφεύγουν τα εν λόγω έργα εί- 
τε να συζητούν τα συγκεκριµένα σηµεία στην τάξη, ώστε τα ζητή- 
ματα να μετατρέπονται σε εναύσµατα για ευαισθητοποίηση σε Βέ- 
ματα ρατσισμού. 

Για το σκοπό αυτό ελέγχουμε εάν: 

- Η εικονογράφηση απεικονίζει στερεότυπα: για παράδειγµα, 
«ανθρωποφάγους» µε χαρακτηριστικά Αφρικανών, κακοποιούς µε 
χαρακτηριστικά που υποδεικνύουν αλλοδαπό κ.λπ. 

-- Στην πλοκή περιγράφονται άτοµα σε στερεότυπους ρόλους: 
για παράδειγµα, ο Ευρωπαίος µεσοαστός σε ηγετικούς ρόλους 
και τα άτοµα από μειονότητες σε ρόλους υποτακτικών, οι άνδρες 
σε ρόλο ενεργητικό, οι γυναίκες σε ρόλο παθητικό κ.λπ. 

- Προωθούνται προκαταλήψεις µέσω του τρόπου παρουσία- 
σης και λύσης των προβλημάτων, για παράδειγµα, όταν άτοµα που 
προέρχονται από μειονότητες είναι το πρόβλημα, ή έχουν το πρό- 
βληµα, και η λύση δίνεται µε την καλοσυνάτη παρέμβαση του Ευ- 
ρωπαίου. 

- Υπονοούνται κρίσεις για τον τρόπο ζωής: για παράδειγµα, ε- 
άν στην περιγραφή της μειονότητας υπάρχουν ή υποβόσκουν αιχ- 
μές ή αρνητικές αξιολογήσεις για το διαφορετικό τρόπο της ζω- 
ής τους. 

-- Απεικονίζονται οι σχέσεις μεταξύ ανθρώπων από διαφορετι- 
κές οµάδες αποκλειστικά µε στερεότυπο τρόπο: για παράδειγµα, 
εάν άτοµα από μειονότητες ή γυναίκες παίζουν µόνο βοηθητικούς 
και υποδεέστερους ρόλους. 

- Υπάρχει κίνδυνος αρνητικών επιπτώσεων στην αυτοεκτίµη- 
ση κάποιου παιδιού στην τάξη: για παράδειγµα, εάν ένα παιδίτης 
ίδιας κοινωνικής κατηγορίας µε το περιγραφόμενο εμφανίζεται 
στο βιβλίο σε αρνητικό ρόλο. 

- Εάν υπάρχουν λέξεις µε προσβλητικό απόηχο για κάποιες 
κοινωνικές κατηγορίες ανθρώπων: για παράδειγμα, άγριος, ηλίθι- 
ος, τεμπέλης κ.λπ. 

Ο εντοπισμός τέτοιων χαρακτηριστικών σε ένα έργο δεν συ- 
νεπάγεται οπωσδήποτε την αποφυγή της ενασχόλησης µε αυτό, 
αλλά την υποχρέωση να αποτελέσει το συγκεκριµένο σηµείο θέ- 
μα συζήτησης και διευκρίνισης. 

ΙΣΤΟΡΙΑ 


Το µάθηµα της ἱστορίας συνήθως φέρνει στο προσκήνιο διαφο- 
ρές ανάμεσα σε λαούς και αξιολογεί αυτές τις διαφορές δίνοντας 
δίκιο στον ένα λαό και άδικο στον άλλο. Το αποτέλεσµα είναι η δη- 
μιουργία ή η ενίσχυση εθνικών στερεοτύπων και προκαταλήψεων, 
μερικές φορές μάλιστα και αισθημάτων εχθρότητας. 

Συνεπώς, στο µάθηµα της Ιστορίας η προσοχή πρέπει να δοθεί 
κυρίως στην αποφυγή τέτοιων αποτελεσμάτων. Αυτό είναι ένα δύ- 
σκολο εγχείρημα, που περιλαμβάνει κυρίως αιτοέλεγχο στη γλώσ- 
σα και διαρκή υπόµνηση του γεγονότος ότι στις συγκρούσεις με- 
ταξύ λαών υπάρχουν μεν «νικητές και ηττημένοι», αλλά ποτέ «κερ- 
δισμένοι και χαμένοι» -υπάρχουν µόνο «χαμένοι». 

Παρ’ όλα αυτά, στο µάθηµα της Ιστορίας υπάρχουν ενότητες 
που ενδείκνυνται για την άµεση ανάδειξη της αντιρατσιστικής διά- 
στασης. Ενδεικτικές είναι οι παρακάτω περιπτώσεις, και ιδιαίτερα 
η περίπτωση του µαθήµατος της Ιστορίας της Α΄ τάξης του Ενιαί- 
ου Λυκείου. 


Α΄ τάξη Ενιαίου Λυκείου 


«Ρίζες του ευρωπαϊκού πολιτισμού» 


Το µάθηµα αυτό ενδείκνυται ιδιαίτερα για την αντιρατσιστική εκ- 
παίδευση -τόσο µε στόχο την πρόληψη κάποιων διεργασιών που 
είναι δυνατόν να οδηγήσουν σε ρατσιστικές αντιλήψεις, στάσεις 
και συμπεριφορές, όσο και µε στόχο την ανάδειξη της αντιρατσι- 
στικής διάστασης σε ορισμένα θέµατα. Στο µάθηµα αυτό αναφέ- 
ρεται ρητά ως ένας από τους τρεις ειδικούς διδακτικούς στόχους 

το «να διαλυθούν οι τυχόν προκαταλήψεις απέναντι στις πολιτισμι- 
κές διαφορές». 

Θεματικές ενότητες που ενδείκνυνται: 
9 «ἠ Ευρώπη και η δηµιουργία του κοσμοσυστήματος»: 

Αποικιοκρατία. 
9 «Οι ευρωπαϊκές κληρονομιές»: 

Διαμάχη το 17ο αιώνα για την ανωτερότητα ή µη του σύγχρο- 
νου πολιτισμού σε σύγκριση µε τον αρχαίο. 
9 «Η ανάδειξη της Πολιτικής»: 

α. από τα πολιτικά στα κοινωνικά δικαιώµατα’ 

β. η έννοια της ανεξιθρησκίας και η µεταφορά της στις σύγ- 
χρονες πολιτικές και πολιτισμικές διαφορές: 

γ. η έννοια των αξιών -σεβασμός τους ή µη από τους Ευρω- 
παίους. 
9 «Η ανάδειξη της τέχνης»: 

Η γονιμοποίηση της ευρωπαϊκής τέχνης από εξωευρωπαϊκές 
παραδόσεις. 
9 «Διάδοση και αποδιάρθρωση του ευρωπαϊκού κανόνα»: 

α. η Ευρώπη απέναντι στους µη Ευρωπαίους -Οριενταλισµός 
και υποτίµηση των πολιτισμών των άλλων ηπείρων: 

β. η παρουσία των µη Ευρωπαίων και του πολιτισμού τους ε- 
ντός της Ευρώπης. 


Β΄ τάξη Ενιαίου Λυκείου 


«Θέματα Ιστορίας» 

Εδώ είναι πολύ μεγάλος ο κίνδυνος της δημιουργίας ή/και ενίσχυ- 
σης αρνητικών αντιλήψεων και στάσεων απέναντι σε ανθρώπους α- 
πό γειτονικές χώρες που βρίσκονται ως μετανάστες στην Ελλάδα. 
Αυτό μπορούμε να το αποφύγουμε µόνο εάν καταδείξουµε ότι οι 
λαοί αποτελούν κοινωνική κατηγορία και όχι κοινωνική ομάδα, σε 

αντίθεση µε την άποψη που υποβάλλει συχνά η γλώσσα του µα- 
θήματος της Ιστορίας. Ουσιαστικά, σκοπός της παρέµβασής µας 
είναι: οι µαθητές και οι μαθήτριες να αναπτύξουν την ικανότητα 
να διαχωρίζουν τις σχέσεις μεταξύ ατόμων διαφορετικής καταγω- 
γής, εθνικότητας και υπηκοότητας από τις σχέσεις μεταξύ των 
κρατών. Προς την κατεύθυνση αυτή βοηθάει η σχετική ανάδειξη 
της αντιρατσιστικής διάστασης στην τελευταία ενότητα του µαθή- 
ματος που αναφέρεται στη «νεοελληνική διασπορά και τον από- 
δημο ελληνισμό». Ειδάλλως, η ενδεχόμενη παράλειψη αυτής της 
διάστασης στη συγκεκριμένη ενότητα είναι δυνατόν να ενισχύσει 
αντιλήψεις περί ανωτερότητας του δικού µας λαού και κατωτερό- 
τητας των άλλων. 


Γ΄ τάξη Ενιαίου Λυκείου 


«Ιστορία του νεότερου και του σύγχρονου κόσμου» 
Το µάθηµα αυτό δίνει πολλές δυνατότητες ενασχόλησης µε θέµα- 
τα προσφυγιάς και μειονοτήτων: ξεκινώντας από τις κοινότητες 
των Ελλήνων σε ολόκληρη την Ευρώπη στις αρχές του 19ου αιώ- 
να, περνώντας στους πρόσφυγες της Μικρασιατικής καταστρο- 
φής και φτάνοντας στην εγκατάσταση των ηττημένων του εμφύ- 
λιου πολέμου στις χώρες της Ανατολικής Ευρώπης. 

Το µάθηµα αυτό ενδείκνυται για την ενασχόληση µε τις αιτίες 
που οδηγούν στα μεγάλα μεταναστευτικά ρεύματα από τις χώρες 
του Τρίτου Κόσμου προς την Ευρώπη. 

ΜΑΘΗΜΑΤΙΚΑ 


Η συμβολή του μαθήματος των Μαθηματικών στην αντιρατσιστι- 
κή εκπαίδευση συνίσταται κυρίως στη χρήση ιδιαίτερων µέσων δι- 
δασκαλίας και μεθόδων µε στόχους: 

α. την καταπολέμηση της αντίληψης ότι τα μαθηματικά είναι 
προϊόν αποκλειστικά του ευρωπαϊκού πολιτισμού, και 

β.την αποφυγή αναπαραγωγής αρνητικών στερεοτύπων. 


Πολιτισμοί και μαθηματικά 


Στο πλαίσιο αυτό οι µαθητές και οι μαθήτριες αποκτούν τη δυνα- 
τότητα να γνωρίσουν και να εκτιμήσουν άλλους πολιτισμούς και να 
αναγνωρίσουν τη συμβολή τους στην εξέλιξη των Μαθηματικών. 

Για το σκοπό αυτό χρησιμοποιούνται μαθηματικά παιχνίδια και 
συμβολικοί τύποι αναπαράστασης μαθηματικών εννοιών από άλ- 
λους πολιτισμούς. 

Χαρακτηριστικό παράδειγµα αποτελεί το μαγικό τετράγωνο, 
το οποίο είναι µια διάταξη 9, 16, 25,..., αριθμών υπό µορφή τετρα- 
γώνου, έτσι ώστε, αν προστεθούν οριζόντια, κατακόρυφα ή δια- 
γώνια, να δίνουν το ίδιο άθροισμα. Το μαγικό τετράγωνο χρησιμο- 
ποιείται για την εφαρμογή δεξιοτήτων πρόσθεσης και αφαίρεσης. 
Παράλληλα µε τον καθαρά μαθηματικό στόχο τα παιδιά μαθαίνουν 
ότι τα μαγικά τετράγωνα έχουν χρησιµοποιηθεί από τα αρχαία χρό- 
νια και μάλιστα από πολλούς διαφορετικούς λαούς, όπως είναι οι 
Αιγύπτιοι, οι Ινδοί και οι Κινέζοι. 

Έτσι, ενώ µια απλή άσκηση εφαρµογής δεξιοτήτων πρόσθε- 
σης ή αφαίρεσης ενισχύει την αυτονόητη αντίληψη περί δυτικής 
προέλευσης των Μαθηματικών, µε τη συγκεκριμένη δραστηριότη- 

τα το στερεότυπο αυτό αμφισβητείται και έμμεσα αναγνωρίζεται η 
αξία άλλων πολιτισμών. 

Παρόμοια αποτελέσµατα επιτυγχάνονται µε τη χρήση διδακτι- 
κών μέσων άλλων πολιτισμών, όπως συμβαίνει µε τη χρήση του 
«ἰ8πΩ{8Γη» στη Γεωμετρία. 

Το «ἰβπατθπη» είναι ένα τετράγωνο που σχηματίζεται από το 
συνδυασμό 7 σχημάτων: 2 μεγάλα ίσα τρίγωνα, 2 μικρά ίσα τρί- 
γωνα, 1 μεσαίου μεγέθους τρίγωνο, 1 τετράγωνο και 1 παραλλη- 
λόγραμμο. Πρόκειται για ένα πολύ παλιό µέσο διδασκαλίας, το ο- 
ποίο έφτασε στην Ευρώπη το 19ο αιώνα, πιθανώς από την Κίνα. 
Δουλεύοντας ή παίζοντας µε το «ΙΑΠΩΙ8Π» οι µαθητές και οι µα- 
θήτριες έχουν την ευκαιρία να ανακαλύψουν ιδιότητες και σχέσεις 
διάφορων γεωμετρικών σχημάτων, να κατασκευάσουν γεωμετρικά 
σχήματα, να διαπιστώσουν ισότητες, να συγκρίνουν μεγέθη, να 
δουλέψουν µε κλάσματα και µε εµβαδά. Εκτός όµως από την ενα- 
σχόλησή τους µε τα μαθηματικά, έχουν την ευκαιρία να θαυμά- 
σουν τις ικανότητες και την πρόοδο άλλων λαών και να αναγνω- 
ρίσουν την αξία τους. 

Το ίδιο συμβαίνει µε τη χρήση συμβολικών τύπων οι οποίοι εί- 
ναι διαφορετικοί από αυτούς που ήδη γνωρίζουν οι µαθητές και 
οι μαθήτριες. Έτσι, εφαρμόζονται αριθμητικά συστήµατα άλλων 
λαών, όπως των Αιγυπτίων, των Αράβων, των Μάγια, που χρησι- 
μοποιούσαν διαφορετική βάση αρίθμησης ή/και διαφορετικό τρό- 
πο γραφής των αριθμητικών συμβόλων. 

Τα παιδιά εξοικειώνονται µε την ιδέα ότι µπορεί να υπάρχουν 
πολλοί διαφορετικοί τρόποι αναπαράστασης της ίδιας έννοιας, δι- 
απιστώνουν ότι και άλλοι λαοί έχουν αναπτύξει πολύ νωρίς «έξυπνο» 
Μαθηματικά και μαθαίνουν ότι τα Μαθηματικά έχουν ιστορία, πα- 
ρελθόν και «πολιτισμική ταυτότητα». 

Στερεότυπα και μαθηματικά 


Τα συνήθη µέσα διδασκαλίας και οι διδακτικές πρακτικές συχνά 
εμπεριέχουν στοιχεία που αναπαράγουν και κατ’ αυτό τον τρόπο 
ενισχύουν προκαταλήψεις και ανισότητες της ευρύτερης κοινωνί- 
ας. Για να αποφύγουν κάτι τέτοιο, οι εκπαιδευτικοί χρειάζεται να δώ- 
σουν ιδιαίτερη προσοχή σε µια σειρά θεμάτων: 

- Στο να µην αναφέρονται και να µην περιγράφουν µόνο έναν 
τρόπο ζωής όταν χρησιμοποιούν παραδείγματα για να αντιστοιχί- 
σουν αφηρημένες μαθηματικές έννοιες µε καταστάσεις της πραγ- 
µατικότητας. Αυτό επιτυγχάνεται, για παράδειγµα, όταν στο πλαί- 
σιο ενός προβλήματος αναφέρονται στις ποσότητες κάποιων βα- 
σικών ειδών διατροφής που καταναλώνει µια οικογένεια σε διά- 
στηµα ενός μήνα, και δεν περιορίζονται µόνο σε µια µέση ελληνι- 
κή οικογένεια. Αναφέρονται και σε προϊόντα που καταναλώνει το 
αντίστοιχο χρονικό διάστηµα µια οικογένεια στην Ινδία, στην |α- 
πωνία, στην Αγκόλα. Κατ’ αυτό τον τρόπο διευρύνεται η εικόνα 
των παιδιών για τον κόσµο και περιλαμβάνει άλλους λαούς και πο- 
λιτισμούς. 

- Στο να αποφεύγουν τη χρήση στερεοτύπων στις εκφωνήσεις 
προβλημάτων, ακόµη και εάν αυτά ανταποκρίνονται σε διαδεδο- 
μένες -πραγματικές- ανισότητες στην κοινωνία. 

Για παράδειγµα, όταν διατυπώνουν κάποιο πρόβλημα που ε- 
ξυπηρετεί συγκεκριμένους μαθηματικούς στόχους, η εκφώνηση 
«Σε µία επιχείρηση δουλεύουν γυναίκες και άνδρες. Το µεροκά- 
µατο των ανδρών είναι Χ, των γυναικών Χ-100 και των Αλβανών 
Χ-1.500. Πόσα χρήματα χρειάζεται η επιχείρηση για να καλύψει 
τους μισθούς του προσωπικού της για µία εβδομάδα, αν ξέρουμε 
ότι...» ενισχύει την εικόνα της αυτονόητης ανισότητας µεταξύ αν- 
δρών από τη µια πλευρά και γυναικών και Αλβανών από την άλλη. 
Το γεγονός ότι την ίδια στιγµή δεν είναι δυνατόν να γίνει συζήτη- 
ση για τις αιτίες που οδηγούν σε αυτές τις διαφοροποιήσεις δη- 

μιουργεί µια εικόνα που λειτουργεί αρνητικά (βλ. σχετικά το κε- 
φάλαιο «Προκαταλήψεις ως προϊόν κοινωνικών διακρίσεων»). 

Η εκφώνηση µπορεί να διατυπωθεί ως εξής: «Σε µία επιχείρηση 
δουλεύουν γυναίκες και άνδρες, αλλοδαποί και Έλληνες. Το µερο- 
κάματο που παίρνει κάθε εργαζόµενος/-η είναι Χ. Στην επιχείρηση 
δουλεύει ένα ζευγάρι Αλβανών. Πόσα χρήματα θα πρέπει να απο- 
ταμιεύουν κάθε μέρα αν θέλουν στο τέλος του χρόνου να...». 

Επιπλέον, σημαντικό είναι οι εκπαιδευτικοί όχι µόνο να απο- 
φεύγουν τη χρήση αρνητικών εικόνων και στερεοτύπων, αλλά, α- 
ντίθετα, να προβάλλουν θετικά παραδείγματα και επιτυχίες αν- 
θρώπων που ανήκουν σε διακριτές ομάδες -αυτό όµως όχι ως μία 
«Εξαιρετική περίπτωση», αλλά ως «κανονική περίπτωση». Για το 
σκοπό αυτό χρησιμοποιούνται εικόνες και περιγραφές από άλλους 
πολιτισμούς ως πλαίσιο συμφραζομένων ενός προβλήματος ή κά- 
ποιων μαθηματικών δραστηριοτήτων. 


Κριτική ανάγνωση στατιστικών στοιχείων 


Ιδιαίτερη είναι η συμβολή του μαθήματος των Μαθηματικών στην 
ανάπτυξη της ικανότητας των μαθητών και των µαθητριών να δια- 
βάζουν και να αναλύουν µε σωστό τρόπο και, συνεπώς, να ανα- 
γνωρίζουν την κακή χρήση στατιστικών πινάκων σε σχέση µε ομά- 
δες μεταναστών και μειονοτήτων. Για το σκοπό αυτό χρησιµοποι- 
ούνται επίσημες στατιστικές που αφορούν την ανεργία, την εγκλη- 
ματικότητα κ.λπ., και παρουσιάζονται οι διαφορετικές δυνατότη- 
τες ανάγνωσης. 

Ως παράδειγµα για τον ενδεδειγµένο τρόπο ανάγνωσης στατι- 
στικών στοιχείων μπορούν να χρησιμοποιηθούν οι παρακάτω επι- 
σημάνσεις, στις οποίες υπογραμμίζεται η ανάγκη να επιλέγονται 
οι ίδιες οµάδες αναφοράς, ώστε να είναι δυνατή η σύγκριση στα- 
τιστικών στοιχείων. 

«Το ποσοστό των εγκληματιών λαθρομεταναστών είναι χαμη- 
λότερο από το µέσο ποσοστό που αντιστοιχεί στον πληθυσμό 
της χώρας. Κυμαίνεται μεταξύ 9-450. Όμως το επιχείρημα πολ- 
λών ότι σε κάποιες κατηγορίες εγκλημάτων, όπως κλοπές και 
ανθρωποκτονίες, η συμμετοχή τών μεταναστών ανέρχεται στο 
διπλάσιο δεν αποτελεί σηµαντικό στοιχείο. Κι αὐτό γιατί πρέ- 
πει να διαχωριστεί ότι οι εγκληματίες λαθρομετανάστες ανή- 
κουν στην ηλικιακή κατηγορία 20 με 45 ετών, περίοδο δηλαδή 
στην οποία διαπράττεται το 60600 των εγκλημάτων. Επομένως, 
η σύγκριση πρέπει να γίνει µε το ποσοστό αυτής της ηλικια- 
κής κατηγορίας καὶ όχι µε το σύνολο του πληθυσμού. Αν γί- 
νει µε αὐτό τον τρόπο, δεν παρατηρείται Ιδιαίτερη συμμετοχή 
και το ποσοστό είναι πάλι το ἴδιο. Η αντιπροσώπευση δηλαδή 
αυτή είναι πάλι µικρή και δε δικαιολογείτον πανικό». 


(Β. Καρύδης, στην εφημερίδα 
ΚΥΡΙΑΚΑΤΙΚΗ ΕΛΕΥΘΕΡΟΤΥΤΠΑ, 
12 Ιανουαρίου 1997) 


(Τα στοιχεία για την ανάδειξη της αντιρατσιστικής διάστασης 
στο μάθημα των Μαθηματικών προέρχονται από την 
Ἐναγγελία Τρέσσου-Φατούρου). 


η ΕΚΠΑΙΔΕΥΤΙΚΕΣ ΠΑΡΕΜΒΑΣΕΙ͂Σ 


ΣΧΕΔΙΑΣΜΟΣ ΕΚΠΑΙΔΕΥΤΙΚΩΝ ΠΑΡΕΜΒΑΣΕΩΝ 


Οι εκπαιδευτικές µας παρεμβάσεις στο πλαίσιο της αντιρατσιστι- 
κής εκπαίδευσης σχεδιάζονται, σε ό,τι αφορά τους διδακτικούς 
τους στόχους και το περιεχόμενό τους, σε συνάρτηση µε τα συ- 
γκεκριμένα φαινόμενα που, όπως περιγράψαμε στο πρώτο µέρος 
του Οδηγού Αντιρατσιστικής Εκπαίδευσης, μπορούν να οδηγήσουν 
στην εμφάνιση αρνητικών αντιλήψεων, στάσεων και συμπεριφο- 
ρών, δηλαδή σε ρατσισμό. Ουσιαστικά, σχεδιάζονται σε συνάρτη- 
ση, για παράδειγµα, µε τα φαινόμενα: 

9 Της μετανάστευσης προς τη χώρα µας και του τρόπου µε τον 
οποίο αυτή γίνεται αντιληπτή από τους µαθητές και τις µαθή- 
τριες. 

9 Του ισχυρισμού ότι η ύπαρξη μεταναστών και προσφύγων µπο- 
ρεί να αποτελέσει αιτία στέρησης κάποιων αγαθών, καθώς και 
του τρόπου µε τον οποίο αυτός ο ισχυρισμός αντιμετωπίζεται 
από τους µαθητές και τις μαθήτριες. 

9 Του διαχωρισμού των ανθρώπων µε βάση ασήμαντα βιολογι- 
κά γνωρίσματα και της αξιολόγησής τους βάσει αυτού του δι- 
αχωρισμού. 

9 Τηςθεμελίωσης της συμπεριφοράς µε βάση κοινωνικές και ε- 
θνικές προκαταλήψεις. 

9 Των ακροδεξιών δραστηριοτήτων και των κινδύνων που αυτές 
συνεπάγονται για τη δημοκρατία κ.λπ. 


Με την παραπάνω έννοια, µια ολοκληρωμένη παρέμβαση ση- 
μαίνει ενασχόληση µε όλα τα θέµατα, βάσει της σειράς µε την ο- 
ποία αυτά έχουν καταγραφεί στο πρώτο μέρος του Οδηγού Αντι- 
ρατσιστικής Εκπαίδευσης. Σε συνάρτηση όµως µε άλλες αντιλή- 
Ψεις, στάσεις και συμπεριφορές των μαθητών και των μαθητριών, 

την ύπαρξη των οποίων µόνο οι εκπαιδευτικοί μπορούν να διαπι- 

στώσουν για τη συγκεκριμένη τάξη, η ενασχόληση µπορεί να πε- 

ριοριστεί σε ορισμένα από αυτά τα θέµατα. 

Σημαντικό είναι να κρατάμε στο νου µας ότι για τους µαθητές 
και τις μαθήτριες καθένα από αυτά τα θέµατα είναι τεράστιο, ε- 
ξαιτίας της μικρής ηλικίας τους η οποία δεν επιτρέπει την ύπαρ- 
ξη πολλών αντίστοιχων εμπειριών και προβληματισμών. 

Εξ ου και η ενασχόληση µε καθένα από αυτά τα θέµατα χρειά- 
ζεται χρόνο, τον οποίο μπορούμε να κερδίσουμε: 

9 Αποφεύγοντας να επεκταθούµε ταυτόχρονα σε πολλά από τα 
σχετικά θέματα. 

9 Αντλώντας παραδείγματα από τον εν λόγω θεματικό τοµέα, ὁ- 
ταν, προκειμένου να επιτευχθεί καλύτερη κατανόηση, θέλου- 
με να δώσουμε συγκεκριµένο περιεχόµενο σε κάποιες γενικές 
γνώσεις ή όταν θέλουμε να εξασκήσουμµε δεξιότητες και ικα- 
νότητες (π.χ. χρήση σχετικού κειµένου στο µάθηµα της Ελλη- 
νικής Γλώσσας, σχετικού θέματος στην Αισθητική Αγωγή, σχε- 
τικής εκφώνησης σε προβλήµατα Μαθηματικών κ.λπ.). 

9 Αξιοποιώντας όλες τις δυνατότητες που δίνει το αναλυτικό 
πρόγραμμα, µε σχετικό μακροπρόθεσμο σχεδιασμό. 


Στη συνέχεια παρουσιάζουμε το σχετικό σχεδιασμό για τα πρώ- 
τα δύο φαινόμενα και προτείνουμε ο σχεδιασμός των άλλων πα- 
ρεµβάσεων να γίνει κατά τον ίδιο τρόπο. Επισηµαίνουµε ότι η ε- 
νασχόληση µε τα δύο αυτά φαινόμενα αποτελεί, μάλλον, απαραί- 
τητη προὐπόθεση για την ανάπτυξη µιας ολοκληρωμένης αντιρα- 
τσιστικής παρέμβασης, πρέπει δηλαδή να προβλέπεται στην αρ- 
χική της φάση. 

ΤΟΜΕΙΣ ΕΚΠΑΙΔΕΥΤΙΚΗΣ ΠΑΡΕΜΒΑΣΗΣ 


Οι δυνατότητες παρέμβασης που έχουµε ως εκπαιδευτικοί δεν ε- 

κτείνονται σε όλο το φάσμα του ρατσισμού. 

Στο σχολείο μπορούμε να παρέµβουµε κυρίως στον τοµέα των 
αντιλήψεων, στον οποίο μπορούμε να δώσουμε αντικειμενικές πλη- 
ροφορίες σχετικά µε: 

9 τους ανθρώπους που γίνονται θύματα προκαταλήψεων, και 

9 τις καταστάσεις που φαίνεται να είναι επικίνδυνες. 

Επίσης μπορούμε: 

9 Να δώσουμε πληροφορίες για να κατανοήσουν οι µαθητές/- 
τριες το κοινωνικό και πολιτισμικό πλαίσιο µέσα στο οποίο ε- 
ντάσσονται τα προβλήµατα µε τα οποία ασχολούμαστε. 

9 Να δείξουμε τον τρόπο µε τον οποίο οδηγούμαστε άθελά µας 
σε λανθασμένες αντιλήψεις και λανθασμένες συμπεριφορές. 

9 Να καταδείξουµε τους κινδύνους που συνεπάγεται η εμφάνι- 
ση του ρατσισμού για µας και την κοινωνία µας. 

9 Να υποδείξουµε ποιοι κερδίζουν από το ρατσισμό και µε ποιο 
τρόπο τον προωθούν. 

Στους τοµείς αυτούς ως πιθανοί αντίπαλοι εμφανίζονται άλλες 
«έγκυρες» πηγές πληροφόρησης, όπως είναι, για παράδειγµα, τα 
μέσα μαζικής ενημέρωσης, η οικογένεια, η παρέα των συνομηλίκων 
κ.λπ., που µπορεί να παρέχουν πληροφορίες διαφορετικού περι- 
εχομένου από εκείνες του σχολείου. 

Εν μέρει, μπορούμε να παρέµβουμε στον τοµέα των στάσεων 
έχοντας ως αντίπαλο τους θεσμούς κοινωνικοποίησης που έξω 
από το σχολείο ὅρουν προς διαφορετική κατεύθυνση, αλλά και 
το ίδιο το σχολείο, το οποίο λειτουργεί µε τρόπο που ενισχύει την 
ατομική προσπάθεια και συνήθως απαγορεύει την αλληλεγγύη 

προς τους αδύναμους µαθητές στο πλαίσιο της εκπαιδευτικής δι- 
αδικασίας. 

Σε περιορισμένο βαθµό μπορούμε να παρέµβουµε στον τομέα 
της συμπεριφοράς -μπορούμε να παρέµβουµε κυρίως σε εκείνες 
τις συμπεριφορές που είναι αποτέλεσµα αποκλειστικά λανθασµέ- 
νων αντιλήψεων ή/και αρνητικών στάσεων. Αντίθετα, δεν μπορού- 
με να παρέµβουµε στο ρατσισμό που είναι αποτέλεσµα ιδιοτελών 
υπολογισμών, εκτός και εάν αυτοί οι υπολογισμοί σχετίζονται µε 
σχολικά θέµατα. 

Εκεί που ως εκπαιδευτικοί δύσκολα μπορούμε να παρέµβου- 
µε είναι στον τοµέα των θεσμοθετημένων µέτρων που δικαιολο- 
γούν τις διακρίσεις. Στην περίπτωση αυτή η εκπαιδευτική µας πα- 
ρέµβαση «εξαντλείται» στην προσπάθεια να αναπτύξουμε την κρι- 
τική ματιά των μαθητών/-τριών για όσα αποφασίζουν η κυβέρνη- 
ση και οι αρχές της χώρας µας για τους μετανάστες και τους πρό- 
σφυγες. Η δυσκολία στο εγχείρημα αυτό έγκειται στο ότι οι κυ- 
βερνήσεις και οι αρχές αιτιολογούν τις πολιτικές τους επιλογές ι- 
σχυριζόμενες πως υπερασπίζονται «τα συμφέροντα της χώρας και 
των πολιτών της», γεγονός που φέρνει τους/τις εκπαιδευτικούς σε 
ευθεία αντιπαράθεση µε τις αρχές όταν προτρέψουν τους µαθητές 
καιτις μαθήτριες σε κριτική θεώρηση αυτών των ισχυρισµών. 

Παρά ταύτα, οι εκπαιδευτικοί σε ολόκληρη την Ευρωπαϊκή Έ- 
νωση δεν έχουν άλλη επιλογή από την υπεύθυνη άσκηση αυτού 
του έργου, ακόµη και ερχόµενοι σε αντιπαράθεση µε τη συγκυρι- 
ακή πολιτική της εκάστοτε κυβέρνησης, επειδή η εξάσκηση των 
μαθητών και των μαθητριών στην κριτική θεώρηση των θεμάτων 
που άπτονται του ρατσισμού αποτελεί πολύ σηµαντική υπόθεση 
για την ανάπτυξη των παιδιών και τη συνοχή της κοινωνίας και, ε- 
πομένως, δεν µπορεί να υποταχθεί στις απαιτήσεις οποιασδήποτε 
συγκυριακής πολιτικής επιλογής. 

ΣΧΕΔΙΑΣΜΟΣ ΠΑΡΕΜΒΑΣΕΩΝ ΣΤΟ ΘΕΜΑ 
«ΜΕΤΑΝΑΣΤΕΥΣΗ, ΠΡΟΣΦΥΓΙΑ, ΣΤΑΣΕΙΣ ΑΠΕΝΑΝΤΙ 
ΣΕ ΜΕΤΑΝΑΣΤΕΣ ΚΑΙ ΠΡΟΣΦΥΓΕΣ» 


Διδακτικοί στόχοι 


Στην αρχή µιας εκπαιδευτικής παρέμβασης για την αντιμετώπιση 
του ρατσισμού εις βάρος των μεταναστών και των προσφύγων εί- 


ναι απαραίτητο να επιτευχθούν ορισμένοι βασικοί στόχοι. 


α. Να γνωρίσουν οι µαθητές και οι μαθήτριες τους λόγους που 


οδηγούν τους ανθρώπους στη μετανάστευση καιτην προσφυγιά, και 
να εκτιμήσουν την απόφαση των μεταναστών και των προσφύγων. 


Για το σκοπό αυτό ενδείκνυται να χρησιμοποιούνται διαφορε- 


τικές οπτικές, οι οποίες επιτρέπουν την ανάδειξη διαφορετικών ό- 
ψεων της μετανάστευσης. 


Δηλαδή να εξετάζεται η μετανάστευση: 

ως προσωπική επιλογή (θαρραλέα χρήση της μοναδικής δυ- 
νατότητας που είχαν οι μετανάστες και οι πρόσφυγες για να 
επιβιώσουν και να ζήσουν µε αξιοπρέπεια)᾽ 

ως αποτέλεσµα αρνητικών πολιτικών συγκυριών (διάφορες 
μορφές διακρίσεων, πολιτική καταπίεση, διεφθαρμένα και α- 
ντιδηµοκρατικά καθεστώτα κ.λπ.) 

ως αποτέλεσµα των οικονοµικών σχέσεων μεταξύ των οικονο- 
μικά αναπτυγµένων και των οικονομικά λιγότερο αναπτυγµέ- 
νων χωρών (αναφορά στην αποικιοκρατία και τις συνέπειές 
της, στον μέχρι πρόσφατα διαχωρισμό του κόσμου σε δύο 
στρατόπεδα, στον τρόπο µε τον οποίο λειτουργεί η παγκοσμι- 
οποιηµένη οικονομία). 

Σε σχέση µε τα παραπάνω επιβάλλεται: 

9 να καταδειχτούν οι λόγοι που ανάγουν την Ευρωπαϊκή Ένω- 


ση, συμπεριλαμβανομένης καιτης Ελλάδας, σε ένα ιδιαίτερα ε- 
πιθυµητό καταφύγιο για μετανάστες και πρόσφυγες από όλο 
τον κόσμο (οικονομική ευημερία, ύπαρξη και λειτουργία της 
δημοκρατίας, καταγραφή της στο νου των φτωχών ανθρώπων 
ως του πλούσιου πόλου του «παράδοξου» της σύγχρονης ε- 
ποχής). 


β. Να γνωρίσουν οι µαθητές και οι μαθήτριες ότι η µετανάστευ- 


ση αποτελούσε σε όλη την ανθρώπινη ιστορία µια «αυτονόητη» 
στρατηγική επίλυσης προβλημάτων επιβίωσης και διαβίωσης τόσο 
μεμονωμένων ανθρώπων όσο και ολόκληρων πληθυσμών. 


Στο πλαίσιο αυτό είναι σηµαντικό να καταδειχθεί ότι: 

Η μετανάστευση και η προσφυγιά ως φαινόμενα είναι συνυφα- 
σµένα µε την ελληνική και την ευρωπαϊκή ιστορία. 

Πολλοί Έλληνες ακόµη και σήµερα είναι μετανάστες σε πολ- 
λές χώρες του κόσμου. 

Περίπου 2096 των Ελλήνων που ζουν σήµερα στην Ελλάδα έζη- 
σαν για κάποιο χρονικό διάστηµα ως μετανάστες σε κάποια 
χώρα του κόσμου. 

Δεκάδες χιλιάδες Ελλήνων που ζουν σήμερα στην Ελλάδα έ- 
ζησαν κάποια περίοδο ως πολιτικοί πρόσφυγες σε άλλες χώρες. 
Σε παλαιότερες εποχές η ελληνική κοινωνία επανειλημμένως 
ενσωμάτωσε μεγάλους πληθυσμούς μεταναστών και προ- 
σφύγων. 


γ. Να γνωρίσουν οι µαθητές και οι μαθήτριες ότι η αποδοχή 


μεταναστών και προσφύγων αποτελεί θεμελιώδη αρχή του ευρω- 
παϊκού και ιδιαίτερα του ελληνικού πολιτισμού. 


Δηλαδή να κατανοήσουν ότι η αποδοχή των ξένων αποτελεί: 
μέρος του συστήματος αξιών στο οποίο θεμελιώνεται ο πολι- 
τισµός µας, και 

9 αναπόσπαστο συστατικό στοιχείο της παράδοσης µας και της 
ιστορίας µας. 

Συνεπώς, οι µαθητές και οι μαθήτριες πρέπει να συνειδητο- 
ποιήσουν ότι αλλαγή στάσεων και συμπεριφορών στον τομέα αυ- 
τόν συνεπάγεται διάβρωση θεμελιωδών αρχών του πολιτισμού 
μας. 

Η επιτυχία των παραπάνω στόχων συμβάλλει στην καλλιέργει- 
α της ικανότητας των µαθητών/-τριών να αντιμετωπίζουν επιχει- 
ρήματα που προβάλλονται εναντίον της παρουσίας μεταναστών 
και προσφύγων. 


Διδακτικές επισημάνσεις 


Η ενασχόληση µε τα θέματα της προσφυγιάς και της µετανάστευ- 
σης στο πλαίσιο των παραπάνω στόχων προσανατολίζεται στα α- 
κόλουθα δεδομένα. 


α. Στο γνωστικό επίπεδο: 

9 Οι πολιτικές, κοινωνικές και οικονομικές συνθήκες είναι που ε- 
ξαναγκάζουν ανθρώπους να ακολουθήσουν το δρόμο της µε- 
τανάστευσης και της προσφυγιάς: 

9 «αυτόπου κάνουν οι μετανάστες και οι πρόσφυγες µε τον ερ- 
χομό τους στην Ελλάδα το έχουµε κάνει συχνά εμείς οι Έλλη- 
νες μεταναστεύοντας σε άλλες χώρες: 

9 ηπαρουσία μεγάλου αριθμού προσφύγων και μεταναστών α- 
ποτελεί για τα επόµενα χρόνια ένα αναπότρεπτο ιστορικό γε- 
γονός. 


β. Στο επίπεδο των στάσεων: 
9 ηθετική στάση απέναντι στους μετανάστες και τους πρόσφυ- 
γες πρέπει να είναι κάτι αυτονόητο για την κοινωνία μας. 

Στο παραπάνω πλαίσιο χρειάζεται ιδιαίτερη προσοχή ώστε οι 
μαθητές/-τριες: 

9 Να παρατηρούν όσο το δυνατόν πιο αντικειμενικά τις στάσεις 
και τις συμπεριφορές στη σημερινή ελληνική κοινωνία και να 
μην θεωρούν εκ προοιμίου δεδομένες τις στάσεις και τις συ- 
μπεριφορές που ταυτίζονται µε τις αρχές του πολιτισμού µας 
και την παράδοσή µας («Εμείς οι Έλληνες δεν είµαστε ρατσι- 
στές, γιατί, ως γνωστόν, πάντοτε ήμασταν φιλόξενοι!»). 

Αυτό είναι σηµαντικό, διότι η προσφυγή σε ρητορικά σχήματα 
εκτρέπει την προσπάθεια διερεύνησης των πραγματικών στοιχεί- 
ων σε γενικεύσεις οι οποίες δεν έχουν νόημα. 

9 Να µην αντιμετωπίζουν µε οίκτο τους μετανάστες και τους πρό- 
σφυγες ως μεμονωμένα άτοµα, αλλά να αντιλαμβάνονται ότι 
πρόκειται για ανθρώπους που, ενώ γίνονται θύματα αρνητικών 
οικονομικών, κοινωνικών και πολιτικών συνθηκών, έχουν την 
τόλμη και τη δύναμη να αντιμετωπίσουν την κατάσταση µε μία 
και μόνη δυνατότητα: το πολύ δύσκολο και επικίνδυνο εγχεί- 
ρηµα της μετανάστευσης και της προσφυγιάς. 

Αυτό είναι σηµαντικό, διότι οι µαθητές/-τριες κατ’ αυτό τον τρό- 
πο µπορεί να σεβαστούν τα άτοµα για τα οποία αλλιώς θα ένιωθαν 
συμπόνια, αίσθημα που εύκολα µπορεί να μετατραπεί σε οίκτο. Εί- 
ναι όμως γνωστό ότι από το σεβασμό αναπτύσσεται η αλληλεγγύη, 
ενώ από τον οίκτο αναπτύσσεται συνήθως η αδιαφορία και, στην 
καλύτερη περίπτωση, η ευκαιριακή πράξη φιλανθρωπίας. 


Κατάλληλα γνωστικά αντικείµενα 


Τα θέµατα μετανάστευσης, προσφυγιάς και συμπεριφοράς απέ- 
ναντι στους μετανάστες και στους πρόσφυγες μπορεί να γίνουν 
αντικείµενο διδασκαλίας σχεδόν σε όλα τα γνωστικά αντικείμενα, 
ιδιαίτερα όµως στις Κοινωνικές Επιστήμες, στη Γεωγραφία, στην 
Ιστορία, στα Θρησκευτικά και στη Λογοτεχνία. 

Διδακτικά µέσα 


Τα εγχειρίδια δίνουν δυνατότητες ενασχόλησης µε θόµαταπου υ- 
πηρετούν την αντιρατσιστική εκπαίδευση. Ενδείκνυται, επιπλέον, η 
χρήση άρθρων από εφημερίδες και μαγνητοσκοπηµένων ειδήσε- 
ων από την τηλεόραση, επειδή µε αυτό τον τρόπο καλλιεργείται 
άµεσα η ικανότητα των μαθητών και των μαθητριών να καταγρά- 
φουν και να ερμηνεύουν τις σχετικές ειδήσεις µε σωστό τρόπο. 
Δηλαδή να τις απογυμνώνουν από την αρνητική χροιά που στα µέ- 
σα μαζικής ενημέρωσης µπορεί να τις συνοδεύει. 

Αυτή η μέθοδος έχει ιδιαίτερη σημασία στη συγκεκριμένη θε- 
ματολογία, επειδή τα µέσα μαζικής ενημέρωσης αποτελούν την 
κύρια πηγή γνώσης για το φαινόμενο και, συνεπώς, ασκούν ση- 
μαντική επιρροή στην ανάπτυξη αντιλήψεων, στάσεων και συ- 
μπεριφορών. 


Ενδεικτική ανάπτυξη μαθημάτων 


Η αντιρατσιστική εκπαίδευση δεν προὐποθέτει την υιοθέτηση συ- 
γκεκριμένων διδακτικών μοντέλων. Όπως σε όλες τις άλλες περι- 
πτώσεις, έτσι και στην αντιρατσιστική εκπαίδευση η υιοθέτηση ε- 
νός διδακτικού μοντέλου εξαρτάται από τους διδακτικούς στό- 
χους του συγκεκριμένου μαθήματος και την εξοικείωση των εκ- 
παιδευτικών µε κάποια μοντέλα. 

Έτσι: 

9 Εάνοιστόχοι αναφέρονται στο γνωστικό τομέα, για παράδειγ- 
μα, «μεταναστευτικά ρεύματα τα τελευταία 200 χρόνια», τότε 
μπορούν να χρησιμοποιηθούν όλα τα μοντέλα διδασκαλίας. 

9 Εάν οι στόχοι αναφέρονται στην ανάπτυξη της ικανότητας των 
μαθητών και των μαθητριών να συγκρίνουν στατιστικούς πίνα- 
κες και να εξάγουν σωστά συμπεράσματα, τότε μάλλον πρέ- 
πει να αναζητηθεί ένα μοντέλο διδασκαλίας που επιτρέπει τη µε- 

λέτη της εφαρµογής στατιστικών πινάκων σε οµάδες. 

9 Εάν οι στόχοι αναφέρονται στην ανάπτυξη κριτικής θεώρησης 
των πραγμάτων και στην τροποποίηση στάσεων, τότε ενδεί- 
κνυται ένα μοντέλο διδασκαλίας που επιτρέπει την αυτόνομη 
εργασία των μαθητών και των µαθητριών ακόµη και έξω από 
το σχολείο (π.χ. μέθοδος ριοἱθοῖ). 

Για να καταδειχθούν οι πολλές δυνατότητες επιλογής στον το- 
μέα αυτό, παρουσιάζονται στη συνέχεια διάφορα σχέδια µαθηµά- 
των σχετικά µε το θέμα «μετανάστευση, προσφυγιά, στάσεις απέ- 
ναντι σε μετανάστες και πρόσφυγες», στα οποία αντιπροσωπεύο- 
νται διαφορετικά μοντέλα διδασκαλίας. Προτείνεται όµως τα µαθή- 
ματα αυτά να διδαχθούν και µε διαφορετικό τρόπο, διατηρώντας 
τους στόχους και το περιεχόμενό τους. 

Επισημαίνεται ότι, για προφανείς λόγους, η ανάπτυξη είναι ε- 
κτενής μόνο σε ορισμένα σχέδια, ενώ στα υπόλοιπα η ανάπτυξη 
γίνεται σε συνάρτηση µε όσα αναφέρθηκαν παραπάνω. 

ΔΙΔΑΚΤΙΚΗ ΕΝΟΤΗΤΑ: 
«Η ΖΩΗ ΣΤΙΣ ΧΩΡΕΣ ΚΑΤΑΓΩΓΗΣ 
ΤΩΝ ΜΕΤΑΝΑΣΤΩΝ - ΠΑΙΔΙΚΗ ΕΡΓΑΣΙΑ» 


Βασικές σκέψεις 


Στις εφημερίδες βρίσκουμε συχνά δημοσιεύματα που αναφέρο- 
νται στις συνθήκες διαβίωσης των ανθρώπων σε χώρες από τις ο- 
ποίες έρχονται μετανάστες και πρόσφυγες, αλλά οι συγκεκριµέ- 
νες γνώσεις συνήθως δεν χρησιμοποιούνται για να ερμηνεύσουν 
την παρουσία των μεταναστών και των προσφύγων στη χώρα µας. 
Η ενασχόληση µε τις συνθήκες ζωής των παιδιών σε εκείνες τις 
χώρες προφανώς ενδείκνυται για την επιτυχία των στόχων µας τό- 
σο στο γνωστικό τοµέα όσο και στον τοµέα των στάσεων. 

Είναι σηµαντικό όµως να προσέξουμε ώστε οι µαθητές και οι 
μαθήτριες να κατανοήσουν ότι οι συνθήκες διαβίωσης είναι απο- 
τέλεσµα οικονοµικών και πολιτικών συνθηκών, στη διατήρηση των 
οποίων οι αναπτυγμένες χώρες δεν είναι αμέτοχες (καταµερισµός 
στο πλαίσιο της οικονοµίας, καλές σχέσεις µε δικτατορίες εφό- 
σον αυτό εξυπηρετεί τα οικονομικά συμφέροντα των ισχυρών χω- 
ρών κ.λπ.). 

Πρέπει επίσης να προσεχθεί ώστε οι µαθητές και οι μαθήτριες 
να µην πιστέψουν ότι «οι ενήλικοι εκείνων των χωρών είναι κακοί, 
απολίτιστοι κ.λπ., και γι’ αυτό δεν φροντίζουν για τα παιδιά τους». 

Το τελευταίο είναι κάτι που µπορεί πολύ εύκολα να συμβεί µε- 
ταφέροντας και παραλληλίζοντας τον τρόπο µε τον οποίο εκλαμ- 
βάνονται στη χώρα µας αντίστοιχες περιπτώσεις παραμέλησης 
παιδιών. Για να αποφύγουμε αυτό τον κίνδυνο, πρέπει να συνδέου- 
µε την ανέχεια µε το πολιτικό και οικονομικό σύστηµα και να κα- 

ταδεικνύουμε τη μετανάστευση προς τις πλούσιες χώρες, συνε- 
πώς και προς την Ελλάδα, ως τολμηρή πράξη των ενηλίκων γιατη 
βελτίωση της ζωής των παιδιών τους. 

Η «παιδική εργασία» µπορεί να διδαχθεί σε όλες τις τάξεις του 
σχολείου µε ανάλογο προς την ηλικία των παιδιών περιεχόµενο. 

Το περιεχόµενο εξαρτάται, επιπλέον, από το γνωστικό αντικεί- 
µενο στο πλαίσιο του οποίου επιχειρείται η διδασκαλία. 

Η μέθοδος διδασκαλίας εξαρτάται από το τι επιλέγουμε να το- 
νίζουμε: το γνωστικό τοµέα ή τον τομέα των στάσεων. Εφόσον ε- 
πιδιώκουµε στόχους στον πρώτο τομέα, ενδείκνυται περισσότερο 
να χρησιμοποιούμε άρθρα και ειδήσεις που αναφέρονται σε ευ- 
ρύτερα φαινόμενα (στατιστικές για την κατάσταση των παιδιών, 
γεγονότα που δυσχεραίνουν τη θέση των παιδιών κ.λπ.), ενώ εάν 
επιδιώκουμε στόχους στο δεύτερο τοµέα, ενδείκνυται να επικε- 
ντρώνουµε την προσοχή µας σε συγκεκριμένες περιπτώσεις παι- 
διών, υπογραμμίζοντας πάντοτε ότι είναι µία από τις πολλές όμοι- 
ες περιπτώσεις. 

Συχνά διατυπώνεται µια λανθασμένη άποψη, σύμφωνα µε την 
οποία, ως προς τον τρόπο διδασκαλίας, επιβάλλεται από το ίδιο 
το θέµα να χρησιμοποιούμε αποκλειστικά μεθόδους στις οποίες 
οι µαθητές και οι μαθήτριες συναποφασίζουν για την πορεία της δι- 
δασκαλίας (π.χ. μέθοδος ργο[θοῦ. Ακόμη και µια εντελώς «παρα- 
δοσιακή» μετωπική διδασκαλία µπορεί να έχει θετικά αποτελέσµα- 
τα, εφόσον προετοιμαστεί κατά τέτοιο τρόπο ώστε να διατηρήσει 
ζωντανό το ενδιαφέρον των παιδιών, να δώσει πραγματικές πληρο- 
φορίες και να οξύνει την ικανότητά τους να βλέπουν τα γεγονότα 
µε κριτικό μάτι. 

Διδακτική επισήμανση 


Πολλοί εκπαιδευτικοί πιστεύουν ότι θα έχουν µεγαλύτερη επιτυ- 
χία, ιδιαίτερα στους τοµείς των στάσεων καιτων συμπεριφορών, ε- 
άν μπορέσουν να φέρουν τους µαθητές καιτις μαθήτριες τους σε 
άµεση επαφή µε παιδιά από φτωχές χώρες τα οποία βρίσκονται 
στη χώρα µας, συνήθως «παιδιά των φαναριών». 

Ωστόσο, µια τέτοια συνάντηση δεν είναι απλή υπόθεση. Όταν 
μάλιστα πραγματοποιείται από εκπαιδευτικούς που δεν γνωρίζουν 
προσωπικά τα παιδιά στο δρόμο και δεν έχουν κερδίσει προηγου- 
μένως την εμπιστοσύνη τους, έχειτις περισσότερες φορές αρνη- 
τικά αποτελέσµατα. 

Τέτοιες συναντήσεις συχνά επιβεβαιώνουν αντί να ανατρέπουν 
προκαταλήψεις των παιδιών της πλειονότητας, κυρίως όμως είναι 
συχνά προσβλητικές και τραυματικές για τα παιδιά στο δρόµο (και 
αντίστοιχα για τα παιδιά φτωχών κοινωνικών ομάδων). 

Ας κρατάμε στο νου µας: 

9 Παιδιά στο δρόμο, παιδιά φτωχών οµάδων, πρόσφυγες και µε- 
τανάστες δεν αποτελούν «εποπτικό υλικό» -είναι άνθρωποι µε 
δικαίωµα και ανάγκη προστασίας του ιδιωτικού τους χώρου. 

9 Συναντήσεις παιδιών από διαφορετικό κοινωνικό και πολιτισμι- 
κό πλαίσιο δεν έχουν πάντοτε τα επιθυμητά αποτελέσµατα -συ- 
χνά οδηγούν σε επιβεβαίωση και ενίσχυση των προκαταλήψεων. 
Συνεπώς, τέτοιου είδους συναντήσεις πρέπει να είναι καλά 

προετοιμασμένες δηλαδή πρέπει πρώτα απ’ όλα να έχει εξασφα- 

λιστεί ο αλληλοσεβασμός των οµάδων. 


Στόχοι 


9 Να γνωρίσουν οι µαθητές και οι μαθήτριες τις συνθήκες που 
επικρατούν στις χώρες καταγωγής των μεταναστών και ιδιαίτε- 
ρα των παιδιών. 

9 Να κατανοήσουν ότι η απόφαση των ενηλίκων να έλθουν ακό- 
μη και παράνομα στην Ευρώπη, συχνά µαζί µε τα παιδιά τους, 
αποτελεί μοναδική δυνατότητα επιβίωσης αυτών και των παι- 
διών τους, αλλά είναι µια λογική και θαρραλέα πράξη. 

9 Να αντιληφθούν ότι η παιδική εργασία και οι συνθήκες διαβίω- 
σης των παιδιών στις χώρες καταγωγής των μεταναστών είναι 
συνάρτηση των καταναλωτικών προτύπων της δικής μας κοι- 
νωνίας, καθώς και ότι µέρος της ευημερίας των Ευρωπαίων ο- 
φείλεται στη διατήρηση αυτών των συνθηκών. 


Διδακτικά μέσα 


Να χρησιμοποιηθούν τα φύλλα εργασίας που παρατίθενται στο 
τέλος της ενότητας. 


Πορεία μαθήματος 


Η πορεία του μαθήματος µπορεί να αναπτυχθεί µε βάση τη συζή- 
τηση πάνω σε κάποια από τα ερωτήματα που αναφέρονται παρα- 
κάτω και σχετίζονται µε το περιεχόμενο των φύλλων εργασίας. 

Η επιλογή των ερωτημάτων εξαρτάται από την τάξη στην ο- 
ποία διεξάγεται το μάθημα, από το γνωστικό αντικείµενο στο ο- 
ποίο εντάσσεται και από τις προηγούμενες σχετικές γνώσεις των 
μαθητών και των μαθητριών. 


Ερωτήματα 


9 Ποιοι κερδίζουν από τους χαμηλούς μισθούς στις χώρες κα- 
ταγωγής των μεταναστών; 

9 Εφόσον το μεροκάματο µιας ενήλικης γυναίκας που δουλεύει 
για µια µεγάλη εταιρεία, όπως είναι η ΝΙΚΕ, αρκεί µόνο για την 

αγορά ελάχιστου φαγητού, πόσα άτοµα πρέπει να δουλεύουν 

σε µια οικογένεια µεροκαματιάρηδων για να μπορέσουν να ε- 

πιβιώσουν όλα τα μέλη της; 

9 Γιατίοι εκπρόσωποι τόσων πολλών χωρών που συζητούσαν 
για την απελευθέρωση του διεθνούς εμπορίου ενδιαφέρονταν 
να µην συζητηθεί το θέµα της παιδικής εργασίας; 

9 Όταν γνωρίζουμε το ύψος του ηµερομισθίου στις φτωχές χώ- 
ρες, πώς αξιολογούμε τις δυνατότητες που είχε ο πατέρας 
του Ι|κμπάλ να θρέψει την οικογένειά του χωρίς να πάρει δάνει- 
ο; Είχε υπό εκείνες τις συνθήκες τη δυνατότητα να σώσει τον 
ἱκμπάλ; 

9 Ας υποθέσουμε ότι ο πατέρας του Ικμπάλ, πριν πάρει το δά- 
νειο ή μόλις διαπίστωσε ότι δεν μπορεί να το αποπληρώσει, α- 
ποφάσιζε να μεταναστεύσει σε µια σχετικά πλούσια χώρα για 
να βρει εργασία και να κερδίσει τα απαραίτητα χρήματα. Επι- 
πλέον, ας υποθέσουμε πως, εξαιτίας του ότι καμιά χώρα δεν 
επιτρέπει τη νόμιμη είσοδο σε ανθρώπους όπως ο πατέρας 
του Ικμπάλ, εκείνος αποφάσιζε να περάσει παράνομα τα σύ- 
νορα της χώρας μας. 

- Πώς θα αξιολογούσαν οι µαθητές και οι μαθήτριες αυτή την 
πράξη του (λογική, σωστή, θαρραλέα, απαράδεκτη); 

- Κατά τη γνώμη τους, τι θα έκαναν οι δικοί τους γονείς εάν 
βρίσκονταν σε µια ανάλογη κατάσταση; 

- Ποια τύχη θα είχε ο πατέρας του Ικμπάλ εάν προσπαθούσε να 
πιάσει δουλειά στη χώρα µας και αὐτό το γεγονός έπεφτε στην α- 
ντίληψη των αρχών; 

- Πώς θα αντιδρούσαν οι µαθητές και οι μαθήτριες εάν από τη 
μια πλευρά γνώριζαν την κατάσταση της οικογένειας του Ικμπάλ και 
από την άλλη διαπίστωναν ότι οι ελληνικές αρχές και µεγάλο µέρος 
του ελληνικού πληθυσμού αντιμετωπίζουν αρνητικά την προσπά- 
θεια του πατέρα του να βρει δουλειά στη χώρα µας και να λύσει 
κατ᾽ αυτό τον τρόπο τα έντονα προβλήματα της οικογένειάς του; 

Φύλλο εργασίας 1.1 
(Από την εφημερίδα ΤΟ ΒΗΜΑ, 18 Ἰανουαρίου 1998) 


Δουλεύουν για ένα πιάτο ρύζι 

Η ελπίδα και το μέλλον της ανθρωπότητας, τα παιδιά µας, είναι 
θύματα απάνθρωπης εκμετάλλευσης. Οι διαπιστώσεις έγιναν 
από τη Διεθνή Οργάνωση Εργασίας (ΔΟΕ: οι ανήλικοι εργά- 
τες ξεπερνούν τα 250 εκατομμύρια σε ολόκληρο τον κόσμο. Το 
6042 στις χώρες της Ασίας, το 3060 στην Αφρική καὶ το 1050 
στον υπόλοιπο κόσμο, συμπεριλαμβανομένων και των ανα- 
πτυγμένων χωρών του Βορρά. Ογδόντα εκατομμύρια παιδιά 
εργάζονται σε ορυχεία, στους αγρούς, χωρίς έλεγχο των εντο- 
μοκτόνων, σε βαριά και ανθυγιεινά πόστα στα εργοστάσια, σε 
επαφή µε επικίνδυνες χημικές ουσίες, αλλά και στη θάλασσα, 
στις πιο βαριές αλιευτικές εργασίες. 

Κανένας δε φαίνεται να ενδιαφέρεται για την υγεία καὶ την α- 
νάπτυξη των παιδιών-σκλάβων. Σε πολλές χώρες της Ασίας, α- 
πό το Πακιστάν ως την Ινδία καὶ το Μπανγκλαντές, το παιδί 
είναι το αντίτιμο για την εξόφληση των πατρικών χρεών. ΄Ο- 
ποιος δεν μπορεί να εξοφλήσει το δάνειο, δίνει το παιδί του 
σκλάβο -και στη συνέχεια χάνει τα ίχνη του. 

Τα παιδιά-σκλάβοι δουλεύουν πλήρες ωράριο σαν τοῦς µεγά- 
λους και ακόµα περισσότερο: από τα χαράματα ως το δειλινό 
στη δουλειά, όπως γινόταν στην Αγγλία την εποχή της πρώ- 
της βιομηχανικής επανάστασης. Συχνά τα παιδιά-εργάτες τα 
δένουν στο πόστο τους για να µην το σκάσουν. Και όσο για το 
μισθό, τα παιδιά παίρνουν τα δύο τρίτα του ημερομισθίου των 
μεγάλων. Στις περισσότερες χώρες της Ασίας το μεροκάματο 
δεν ξεπερνάει τα δύο δολάρια. 

Τις προάλλες οι «Τάιμς της Νέας Υόρκης» προκάλεσαν αίσθη- 

ση µε ένα αποκαλυπτικό δημοσίευμα, σχετικό µε τα µεροκά- 
ματα που δίνει η περίφημη ΝΙΚΗ στις Βιετναμέζες που ράβουν 
τα παπούτσια της: δύο δολάρια όλα κι όλα, που μόλις φτάνουν 
για ένα πιάτο στεγνό ρύζι. 

Η απαράδεκτη αυτή κατάσταση ήταν αντικείµενο συζητήσε- 
Ων κατά τη διάσκεψη της Παγκόσμιας Οργάνωσης Εμπορίου 
στη Σιγκαπούρη, που είχε σκοπό την απελευθέρωση του εμπο- 
ρίου στον πλανήτη µας. Δυστυχώς, ουδείς ενδιαφέρθηκε για 
την παιδική δυστυχία, αφού τα περισσότερα κράτη-μέλη της 
ΠΟΕ δεν θέλησαν να πάρει μέρος στη διάσκεψη και ο πρόε- 
ὅρος της ΔΟΕ, ο Βέλγος Μισέλ Ανσέν, διότι ήταν σίγουρο ότι 
θα έθετε και το ζήτημα της εργασίας τῶν ανηλίκων. 

Φύλλο εργασίας 1.2 
(Δίλιαν Κουίδου, εφημερίδα ΜΑΚΕΔΟΝΙΑ, 14 Ιουνίου 1998) 


Χειροποίητα χαλιά στα ευρωπαϊκά σαλόνια 

Στο Πακιστάν εκατομμύρια παιδιά, στην ηλικία των 4-14 ε- 
τών, υποχρεώνονται σε αναγκαστική εργασία σε εργοστάσια, 
κάτω από πολύ σκληρές συνθήκες εργασίας. Τα εργοστάσια 
παράγουν για τις αγορές των πλούσιων χωρών µας κυρίως χει- 
ροποίητα χαλιά, που για να πλεχτούν χρειάζονται παιδικά χέ- 
ρια, γιατί οι κόμποι από τους οποίους αποτελούνται δεν μπο- 
ρούν να γίνουν από τα χοντρά χέρια ενήλικων εργατών. 
Πολλά παιδιά δουλεύουν σαν σκλάβοι, επειδή οι γονείς τους 
δεν μπορούν να πληρώσουν χρέη της οικογένειάς τους. ΄Ετσι 
έγινε και µε τον Ικμπάλ Μασίχ, του οποίου ο πατέρας δεν μπο- 
ρούσε να ξεπληρώσει ένα δάνειο που είχε πάρει για να θρέψει 
την οικογένειά του. 

«Το αγόρι σε ηλικία 4 ετών υποχρεώθηκε να εργαστεί σε ένα 

εργοστάσιο χαλιών. Δούλεψε ϐ χρόνια αλυσοδεµένο, για 14-16 
ώρες την ηµέρα, ϐ μέρες την εβδομάδα. Τον τάιζαν τόσο όσο 
χρειαζόταν για να στέκεται στα πόδια του και να μπορεί να 
«παράγει». Τον χτυπούσαν συνέχεια, µια και αρνιόταν συχνά 
να δουλέψει και προσπαθούσε σε κάθε ευκαιρία να δραπετεύ- 
σει. Στα 10 του χρόνια τα κατάφερε καὶ ζήτησε τη βοήθεια ενός 
οργανισμού, που ξεκίνησε το 1988 τη δράση του στο Πακιστάν 
με σκοπό την πάταξη της παιδικής εργασίας. 

»Η οργάνωση του έδωσε την ευκαιρία να χρησιμοποιήσει τη 
σπάνια μαχητικότητα ποι είχε για να βοηθήσει στην πάταξη 
της σκλαβιάς των συνομηλίκων του. Στα 12 του είχε βοηθήσει 
9.000 παιδιά να ξεφύγουν από τη «δουλεία». Τιμήθηκε από την 
Παγκόσμια Οργάνωση Ενάντια στην Παιδική Εργασία καὶ το 
τηλεοπτικό κανάλι ΑΒΟ ΝΕΡΟ τον παρουσίασε σαν το πρόσω- 
πο της εβδομάδας. Κατάφερε να πείσει εκατομμύρια καταναλω- 
τές ότι μποροῦν να ζήσουν καὶ χωρίς χειροποίητα χαλιά. 

»Το Πάσχα του 1995 ο Ικμπάλ Μασίχ δολοφονήθηκε όταν ε- 
πέστρεψε στο χωριό του. Εκατοντάδες ήταν οι άνθρωποι που 
συγκεντρώθηκαν στο τελευταίο αντίο για τον Ικμπάλ. Και πά- 
νω από 8.000 παιδιά, κάτω των 12 χρόνων, διαδήλωσαν τις ε- 
πόµενες μέρες στους δρόμους ζητώντας το τέλος της παιδικής 
εργασίας». 


κ 

ΔΙΔΑΚΤΙΚΗ ΕΝΟΤΗΤΑ: 
«ΠΑΙΔΙΚΗ ΕΡΓΑΣΙΑ - Η ΕΛΛΗΝΙΚΗ ΕΜΠΕΙΡΙΑ» 


«Το µαστορόπουλο» 


Η προηγούµενη ενότητα µπορεί να συνοδευτεί από µια διδακτική 
ώρα στο επίκεντρο της οποίας βρίσκεται η ιστορία ενός «παιδιού 
σε ανάγκη» από παλαιότερες εποχές της Ελλάδας. Σχετικά κείµε- 
να μπορούμε να βρούμε εύκολα στην ελληνική λογοτεχνία, ακό- 
μη και στο σχολικό Ανθολόγιο. 


Διδακτική επισήμανση 


Η ενασχόληση µε παρόμοια φαινόμενα από την ελληνική κοινωνία 
εξυπηρετεί ένα σηµαντικό σκοπό: απομακρύνει τον κίνδυνο να κα- 
ταγράψουν οι μαθητές και οι μαθήτριες την παιδική εργασία ως 
«πολιτισμικό στοιχείο» κάποιων άλλων λαών και να οδηγηθούν έτσι, 
μέσα από τη συμπάθεια για τα παιδιά που υποφέρουν, σε προκα- 
ταλήψεις εις βάρος των λαών αυτών. 

Παρακάτω παρουσιάζουμε ένα χαρακτηριστικό παράδειγµα 
μαθήματος αυτού του είδους. 
Τάξη: Α΄ Γυμνασίου 
Μάθημα: Νεοελληνική Γλώσσα και Γραμματεία 
Διδακτική Ενότητα: «Το µαστορόπουλο» του Γ. Κοτζιούλα (περι- 
λαμβάνεται στα «Κείμενα Νεοελληνικής Λογοτεχνίας Α΄ Γυμνασί- 
ου») 
Μέθοδος: Ερµηνευτική 
Πορεία: Ανάλυση-σύνθεση 
Μορφή διδασκαλίας: Διάλογος-συζήτηση (χωρίς προπαρασκευή) 

Στόχοι 


9 Να κατανοήσουν οι µαθητές και οι μαθήτριες το συγκεκριµέ- 
νο ποίημα, στο βάθος του οποίου κρύβεται ανθρωπιά και πόνος 
για την ανθρώπινη δυστυχία. 

9 Να γνωρίσουν ότι τα παιδιά έχουν τα δικά τους δικαιώµατα, 
αλλά και ότι πολύ συχνά αυτά δεν γίνονται σεβαστά. 

9 Να διαπιστώσουν ότι φαινόμενα παιδικής εργασίας και παιδικής 
δυστυχίας ήταν πολύ συνηθισμένα και στη δική µας χώρα. 

9 Να συνειδητοποιήσουν ότι η μετανάστευση αποτελούσε εκεί- 
νη την εποχή διέξοδο ακόµη και για τα παιδιά, και ότι η κατά- 
σταση των παιδιών άλλαξε µόνο µετά τη βελτίωση των οικονο- 
μικών συνθηκών. 


Αφόρμηση 


Η αφόρµηση επιχειρείται µε βάση τις εµπειρίες του άµεσου περι- 
βάλλοντός τους, καθώς και απ’ ό,τι θυμούνται για τα δικαιώµατα 
του παιδιού (Κοινωνική και Πολιτική Αγωγή, Στ΄ Δημοτικού). 

Αναφέρουμµε ότι το πρόβλημα αυτό απασχόλησε και τον Κο- 
τζιούλα, παρουσιάζουμε κάποια βιογραφικά του στοιχεία στον πί- 
νακα και δείχνουμε τη φωτογραφία του (βλ. το βιβλίο της Α΄ Γυ- 
μνασίου «Κείμενα Νεοελληνικής Λογοτεχνίας»). 


Ανάλυση 


Ένας μαθητής ή µια μαθήτρια διαβάζει το εισαγωγικό σημείωμα. 
Το ποίημα διαβάζει ο/η εκπαιδευτικός και οι µαθητές και οι µαθή- 
τριες παρακολουθούν µε ανοικτά βιβλία. 

ΤΟ ΜΑΣΤΟΡΟΠΟΥΛΟ 


Τον πήραν τον Κολιό, 
τον πήραν οι µαστόροι, 
παιδί απ’ το σκολειό 
να μάθει πηλοφόρι. 


Καρδιά πονετική 

τον ξέβγαλε µε κλάμα: 
«Τετράδη Κυριακή, 

θα καρτερώ για γράμμα». 


Δε σώνει άλλο να ιδεί, 
παιδεύεται το μάτι: 
κρατούσε ένα ραβδί, 

το στρώμα του στην πλάτη. 


Μας έφυγε ο Κολιός 

κι είχε µια τέτοια λύπη: 

θα ναι όλοι δω τα’ Αἴ-Λιος 
και μόνο αυτός θα λείπει. 


Δίνεται λίγος χρόνος για να το ξαναδούν και ακολουθεί η ερώ- 
τηση: «Τι περίπου λέει το ποίηµα;». 

Έπειτα από συζήτηση καθορίζεται το θέµα και γράφεται 
στον πίνακα: «Η βιοπάλη ενός μικρού παιδιού». 

Λύνονται απορίες και καθορίζονται ο τόπος, ο χρόνος και τα 
πρόσωπα. 

Το ποίημα χωρίζεται σε θεματικές ενότητες και γράφεται στον 
πίνακα ο τίτλος τους: 

1η ενότητα (1η στροφή): Ανακοίνωση του γεγονότος: Ο Κο- 
λιός φεύγει. 

2η ενότητα (2η και 3η στροφή): Η στενοχώρια της μάνας. Το 
ξεκίνημα. 

3η ενότητα (4η στροφή): Σχόλιο του ποιητή. Η λύπη του Κο- 
λιού. 

Ακολουθεί η ανάλυση κάθε ενότητας συνεξετάζοντας τη µορ- 
φή και το περιεχόµενο. 

Επισημαίνονται οι λέξεις-κλειδιά και γράφονται στον πίνακα: 

1η ενότητα: πήραν, απ᾿ το σκολειό, παιδί, πηλοφόρι. 

2η ενότητα: καρδιά πονετική, γράμμα, ραβδί, στρώμα. 

3η ενότητα: µας έφυγε, λύπη, Αἴ-Λιος, λείπει. 


Σύνθεση 


Διατυπώνουμε επιγραμματικά την περίληψη του κειµένου. Ζητού- 
µε το μήνυμα και μερικές ιδέες. 

Κάνουμε χρήση παράλληλων χωρίων από φύλλα εργασίας (τα 
κείμενα παρακάτω) και ζητούμε από τα παιδιά να εργαστούν µέ- 
σα στην τάξη σε ένα από αυτά. 

Τέλος, αν υπάρχει χρόνος, ξαναδιαβάζουμε το κείµενο. 


Ανάθεση εργασιών 


1. Γιατί ο ποιητής λέει «μας έφυγε»; 

2. Να συγκρίνετε τον Κολιό µε τον Βάνκα του Τσέχοφ και κυρί- 
ως την επιστολή προς τον παππού. 

3. Πώς βλέπετε τα εργαζόµενα παιδιά της ηλικίας σας; (Θέμα για 
συζήτηση.) 


(Το σχέδιο μαθήματος ανήκει στην εκπαιδευτικό Ματούλα 
Βότση. Μικρές τροποποιήσεις έγιναν από τον Γ. Τσιάκαλο.) 

Φύλλο εργασίας 2.1 


Ανδρέας Καρκαβίτσας: «Για την προίκα της αδελφής» 
«...Το ναυτόπουλο ρίχνει µια ματιά σ᾽ ένα σπιτάκι. Στο λιακω- 
τό είναι η μάνα του, χήρα μασροντυμένη, καὶ το μικρό αδελ- 
φάκι. Κουνούν τα μαντίλια τους. Βγάζει κι αυτός το μαντίλι 
του, τους αποχαιρετά και ρίχνεται γρήγορα στη δουλειά. Δύ- 
νει τα πανιά και βοηθά να σηκώσουν την άγκυρα... 

» Ηρθε του Αγίου Νικολάου και η «Βαγγελίστρα» δε φάνηκε, 
ούτε τα Χριστούγεννα, ούτε τα Φώτα». 


Μ. Μητσάκης: «Γράμμα μάνας» 

Καλαμάτα 23/2/1884 
Παιδίµου Γιώργη, 
Πρώτον έρχομαι να ερωτήσω δια την καλήν σου υγείαν... Παι- 
δί μου είμαι σε µεγάλη ανησυχία... πώς να βρίσκεσαι μοναχό 
σου σε τόσο µεγάλη πολιτεία που χάνονται οἱ μεγάλοι και όχι 
εσύ δέκα χρονών παιδί... Ο μπάρµπας σου Αντώνης εφρόντισε 
και σ᾽ έβαλε σ᾽ ένα μαγαζί µε τριάντα δραχμές το μήνα... Μου 
είπαν πως αυτού είναι ένα σχολείο για φτωχά παιδιά των από- 
ρῶν... ν᾽ αρχίσεις να πηγαίνεις για να μάθεις και λίγα γράµµα- 
τα, γιατί σήµερα όποιος δεν ξέρει γράμματα χάνεται. 


Βάσος Δασκαλάκης: «Από μικρός στα βάσανα της ζωής» 
(0Ο συγγραφέας, παιδί ακόµη, πιάνει δουλειά µακριά από τους 
δικούς του και είναι αναγκασμένος να σηκώνεται πριν φέξει.) 
«Το στρωσίδι μου το χω µέσα στην κουζίνα και κοιμοῦμαι κει, 
γιατί η θεία µου είναι νευρική και το ξυπνητήρι την κάνει και 
χάνει τον ύπνο της. Το παίρνω κοντά µου αποβραδίς και πριν 
πλαγιάσω το κουρντίζω να βαρέσει στις πέντε. ΄Εμαθα και το 
κουρντίζω μοναχός µου. Αχ ναι. ΄Όποιος δεν έχει σηκωθεί στις 

πέντε τη νύχτα, χειμώνα καιρό, δεν μπορεί να ξέρει τι πάει να 
πει αγουροξύπνηµα. Όχι να σηκωθεί µια φορά στη χάση και 
στη φέξη, µα να σηκώνεται στις πέντε κάθε νύχτα, σ᾽ όλη του 
τη ζωή, κάθε νύχτα, βρέχει χιονίζει, και τα κόκαλα του να ναι 
τσακισµένα ακόµα από την αγωνία της χτεσινής δουλειάς. Και 
να ΄ναι και παιδί». 

Φύλλο εργασίας 2.2 


Άντον Τσέχοφ: «Ὁ Βάνκας» 

«Σου γράφω τα βάσανά µου παπποῦ. Χτες το αφεντικό µε άρ- 
παξε από τα μαλλιά, µε τράβηξε στην αυλή και µε ρήμαξε στο 
ξύλο, γιατί εκεί που κουνούσα το μωρό µε πήρε ο ὕπνος. Την 
άλλη βδομάδα πάλι η κυρά μού είπε να καθαρίσω µια ρέγκα 
και γω άρχισα από την ουρά. Και τότε µου άρπαξε τη ρέγκα 
και την έτριβε στα μούτρα µου. Καὶ οἱ καλφάδες του μαγαζιού 
όλοι µε βασανίζουν. Με στέλνουν στην ταβέρνα να πάρω βότ- 
κα και µε βάνουν να κλέβω το τουρσί του αφεντικού καὶ κεί- 
γος µε κοπανάει με ό,τι κρατάει στα χέρια του. Όσο για φαῖ, 
άσ᾽ τα! Το πρωί ξεροκόµµατο, το μεσημέρι κουρκούτι, το βρά- 
δυ πάλι ξεροκόµµατο. Ούτε τσάι ούτε λαχανόσουπα, όλα τα πε- 
ριδρομιάζουν τα αφεντικά. 

»Με βάζουν και κοιμάμαι μπροστά στην πόρτα και όταν κλαί- 
ει το μωρό, εγώ δεν κλείνω μάτι, γιατί πρέπει να κουνάω την 
κούνια. Αγαπηµένε μου παππού, για όνοµα του θεού, κάνε 
μου µια χάρη: πάρε µε από δω, πάρε µε στο σπίτι, στο χωριό, 
δεν αντέχω άλλο... Τα πόδια θα σου φιλήσω, όλη µου τη ζωή 
θα παρακαλώ το Θεό για σένα, πάρε µε από δω, γιατί θα πε- 
θάνω...». 


ας 

ΔΙΔΑΚΤΙΚΗ ΕΝΟΤΗΤΑ: 
«ΠΡΟΣΦΥΓΕΣ ΑΠΟ ΤΗ ΜΙΚΡΑ ΑΣΙΑ ΤΟ 1922 - ΠΡΟΣΦΥΓΕΣ 
ΑΠΟ ΤΙΣ ΧΩΡΕΣ ΤΗΣ ΠΡΩΗΝ ΣΟΒΙΕΤΙΚΗΣ ΕΝΩΣΗΣ ΣΗΜΕΡΑ» 


Ερέθισμα 


Σε φωτογραφία της εποχής εικονίζονται πρόσφυγες από τη Μι- 
κρά Ασία να στεγάζονται προσωρινά στη Λυρική Σκηνή Αθηνών 
(µια οικογένεια σε κάθε θεωρείο). Υπάρχει σχετικό υλικό. 

Μαρτυρία αυτού του γεγονότος βρίσκουμε σε βιβλίο της Αρµέ- 
νισσας συγγραφέως Ανζέλ Κουρτιάν, που ήταν ανάμεσα στους 
πρόσφυγες εκείνης της εποχής (σχετικό απόσπασμα στο φύλλο 
εργασίας). 


Πορεία διδασκαλίας 


Χρησιμοποιώντας ως ερέθισμα αυτό το γεγονός, η πορεία της δι- 

δασκαλίας µπορεί να αναπτυχθεί µε τις παρακάτω δραστηριότητες: 

9 Νασκιαγραφήσουν οι µαθητές και οι μαθήτριες την αντίδραση 
που, κατά τη γνώμη τους, θα έδειχνε η ελληνική κοινωνία σή- 
μερα εάν άστεγοι πρόσφυγες εγκαθίσταντο προσωρινά στη 
Λυρική Σκηνή ή στο Μέγαρο Μουσικής. 

9 Να εξηγήσουν σε ποια δεδοµένα στηρίζουν την ἀποψή τους 
και να ερμηνεύσουν τις διαφορές -ή τις οµοιότητες-- µεταξύ 
των μορφών αντίδρασης στις δύο εποχές. 

Φύλλο εργασίας 83.1 


(Από το βιβλίο της Ανζέλ Κουρτιάν: Ερµενί -- Τρεις μαρτυρίες 
Αρμενίων για τη γενοκτονία, Βιβλιοπωλείο της «Εστίας», Αθήνα, 
1990, σελ. 190-191) 


«Την άλλη µέρα κατεβαίναµε στον Πειραιά. Κι εδώ κόσμος: γε- 
μάτη η προκυμαία, ανήσυχα τα μάτια μήπως δουν κανένα δι- 
κό τους να κατεβαίνει από το καράβι. Εμάς τις ορφανές μάς έ- 
βαλαν στην Αγγλικανική εκκλησία και η Αμερικάνικη Περί- 
θαλψη µας έδινε πέντε δραχμές την ημέρα. 

»΄ Εξω ο κόσμος φτώχεια, μιζέρια, προσφυγιά. Τα πάντα γεµά- 
τα, σχολεία, θέατρα, αποθήκες, γεμάτα πρόσφυγες. Καταυλι- 
σμοί παντού, όσο τα σκέπτομαι ανατριχιάζω. Πόσες κοπέλες 
γύρευαν τους δικούς τους και τρέχαµε από καταυλισμό σε κα- 
ταυλισμό. Τι κλάματα ακούγαμε, και τι θρήνους: καθόταν ο 
κόσμος κατάχαµα και έκλαιγε τη μοίρα του. Τίποτα δεν είχανε. 
Πείνα, δίψα, απελπισία. Πού να αλλάξουν, πού να πλυθούν, 
γυμνοί καὶ ξυπόλυτοι. 

»(...) Τις ηµέρες αυτές, µια συμμαθήτριά µου βρήκε τη μητέ- 
ρα της. 

»Πήγαινα καμιά φορά μαζί της, ο καταυλισµός τους ήταν µες 
στη Λυρική Σκηνή. Όλο το θέατρο ήταν γεμάτο πρόσφυγες, 
στα θεωρεία έμεναν ολάκερες οικογένειες σαν σαρδέλες». 


κ 

ΔΙΔΑΚΤΙΚΗ ΕΝΟΤΗΤΑ: 
«ΤΙ ΒΙΩΜΑΤΑ ΕΧΕΙ Η ΟΙΚΟΓΕΝΕΙΑ ΜΑΣ 
ΜΕ ΠΡΟΣΦΥΓΙΑ ΚΑΙ ΠΡΟΣΦΥΓΕΣ;» 


Στόχοι 


9 Να γνωρίσουν οι µαθητές και οι μαθήτριες ότι οι προγονοίτους 
πριν τρεις ή τέσσερις γενιές ήταν πρόσφυγες ή ήταν υποχρε- 
ωμένοι να υποδεχθούν και να αποδεχθούν πολύ µεγάλο αριθ- 
μό προσφύγων, σε µια εποχή που ήταν πολύ δύσκολη από οι- 
κονομική και πολιτική άποψη. 

9 Να κατανοήσουν, εμμέσως, ότι η έλευση προσφύγων και µε- 
ταναστών σήµερα δεν αποτελεί νέο φαινόμενο και ότι, επιπλέ- 
ον, η υποδοχή τους σε προηγούμενες εποχές γινόταν υπό πο- 
λύ πιο δύσκολες συνθήκες σε σύγκριση µε τις σημερινές. 


Πορεία μαθήματος 


ΣΥΖΗΤΗΣΗ ΣΤΟ ΣΧΟΛΕΙΟ 

9 Οι µαθητές και οι μαθήτριες ερωτώνται εάν γνωρίζουν κάτι 
σχετικά µε εντάσεις µεταξύ ντόπιων και προσφύγων στη δεκα- 
ετία του 1920 και, εάν ναι, πού μπορεί να οφείλονταν αυτές. 

9 Στο πλαίσιο αυτό καταγράφουν την ομάδα στην οποία ανήκαν 
τότε οι δικοίτους συγγενείς και µε την ανακοίνωση των απο- 
τελεσμάτων της καταγραφής διαπιστώνεται η «πληθυσμιακή 
σύνθεση» της τάξης. 

ΕΡΕΥΝΑ ΕΚΤΟΣ ΣΧΟΛΕΙΟΥ 
Οι µαθητές και οι μαθήτριες µε συνεντεύξεις καταγράφουν τις α- 
ναμνήσεις ή τις γνώσεις που έχουν οι ηλικιωμένοι συγγενείς τους 
(γιαγιάδες, παππούδες) από διηγήσεις των δικών τους γονέων σχε- 
τικά µε την προσφυγιά (εάν ανήκουν στην ομάδα των προσφύγων) 
ή µε πρόσφυγες (εάν ανήκουν στην ομάδα των ντόπιων). Επικε- 
ντρώνουν κυρίως την προσοχή τους στο ερώτημα εάν υπήρχαν ε- 
ντάσεις και ποιοι ήταν οι λόγοι για την εμφάνισή τους. 

Τέλος, προσπαθούν να ανακαλύψουν εάν απέμεινε κάτι από 
τις εντάσεις εκείνης της εποχής. 


Παρουσίαση αποτελεσμάτων 


Η παρουσίαση των αποτελεσμάτων γίνεται στην τάξη και διερευ- 

νάται η σημασία των κατηγοριοποιήσεων εκείνης της εποχής. 

9 Έχουν σήµερα κάποια σημασία εκείνες οι εντάσεις; 

9 Έχει επιπτώσεις στη λειτουργία της τάξης η «πληθυσμιακή 
σύνθεσή» της (ως προς τη διαφοροποίηση των προγόνων πριν 
από τρεις-τέσσερις γενιές σε πρόσφυγες και ντόπιους); 

9 Ποιες ήταν οι ουσιαστικές διαφορές μεταξύ ντόπιων και προ- 
σφύγων και ποιες ήταν εκείνες που προβάλλονταν ως σηµα- 
ντικές διαφορές; 


Για να υποβοηθηθεί η αναζήτηση στοιχείων και η συζήτηση 
των αποτελεσμάτων, μπορούν να δοθούν, ως φύλλο εργασίας, 
κείμενα στα οποία καταδεικνύονται οι εντάσεις της εποχής και τα 
αίτιά τους. 

Κείμενα αυτού του είδους ενδείκνυνται κυρίως στις περιπτώσεις 
που δεν πραγματοποιούνται οι συνεντεύξεις µε τους/τις συγγενείς 
και η εκπαιδευτική διαδικασία περιορίζεται στο πλαίσιο της τάξης. 

Ένα κείµενο σχετικού περιεχοµένου είναι το φύλλο εργασίας 
που ακολουθεί. 

Φύλλο εργασίας 4.1 
[Ευστάθιος Πελαγίδης: Η αποκατάσταση των προσφύγων στη Δυτική 
Μακεδονία (1928-1980), Κυριακίδης, Θεσσαλονίκη, 1994] 


«Δύο, κυρίως, είναι τα αίτια που οδήγησαν σε κάποια όξυνση 
τις σχέσεις ντόπιων και προσφύγων. Το πρώτο, και κυριότε- 
ρο, οι οικονομικές διαφορές καὶ αντιδικίες (χωράφια καὶ οικό- 
πεδα παραχωρούνται στους δεύτερους, αλλά κατέχονται ή δι- 
εκδικούνται από τους πρώτους, ή και αντίστροφα). 

»(..) Προστριβές, όµως, προκαλούν και οι αποζημιώσεις που 
καταβάλλονται στους πρόσφυγες, αλλά και οι οικονομικοί α- 
νταγωνισμοί, ιδίως μεταξύ αστών (ντόπιων και προσφύγων) 
εμπορεσομένων. 

»Το δεύτερο, σε σπουδαιότητα, αίτιο ήταν η πολιτική 1δεολο- 
γία του προσφυγικού κόσμου, μαζικά και σταθερά τοποθετη- 
μένου στη βενιζελική παράταξη, σε αντίθεση με τους γηγε- 
νείς. Σε πολλές, μάλιστα, περιοχές η διάκριση βενιζελικών και 
αντιβενιζελικών ταυτιζόταν µε τη διάκριση προσφύγων και 
γηγενών. 

»Όι δύο αυτοί βασικοί λόγοι λειτούργησαν ως κίνητρο και για 
άλλες µερικότερες καὶ μικρότερης σημασίας διαφορές και α- 
ντιπαλότητες, ιδιαίτερα πολιτιστικού καὶ εθνολογικού χαρα- 
κτήρα. Υπήρχαν περιπτώσεις που ντόπιοι χαρακτηρίστηκαν 
Ως «Βούλγαροι», από πρόσφυγες, καὶ πρόσφυγες ὡς «Τουρκό- 
σποροι» και «Τουρκομερίτες» καὶ ως ένα άναρχο πλήθος γυ- 
ρολόγων, από ντόπιους. 

»Όι διαμάχες αυτές, σε ορισμένες περιοχές, οξύνθηκαν τόσο 
πολύ, ώστε εξελίχτηκαν ακόμη καὶ σε αιματηρές συμπλοκές, 
όπως στο χωριό Κιούπκιοϊ (Πρώτη) του Νομού Σερρών, για 
οικονομικούς λόγους, και στην ΄Εδεσσα, για πολιτικούς. 

»(..͵) Άλλοτε οι πρόσφυγες αντιμετωπίζονται ως επύλιδες και 

διώχνονται βίαια από κοινότητες, όπου πήγαν να εγκαταστα- 
θούν με απόφαση του Εποικισμού. (...) Αλλού, πάλι, έχουµε αἰ- 
µατηρές συμπλοκές ή έντονες αντιδράσεις, γιατί οι πρόσφυγες 
ήθελαν να καταλάβουν κτήματα που από καιρό τα κατείχαν 
και τα καλλιεργούσαν οι ντόπιοι. Η περίπτωση τῶν προστρι- 
βών, λόγω διεκδίκησης κτημάτων πότε από τους ντόπιους και 
πότε από τους πρόσφυγες, είναι πολύ συνηθισμένη και θίγε- 
ται συχνά ως γενικότερο πρόβλημα που απασχολεί τις εποικ1- 
στικές υπηρεσίες». 


κ 


ΚΕΦΑΛΑΙΟ 9 ΕΚΠΑΙΔΕΥΤΙΚΕΣ ΠΑΡΕΜΒΑΣΕΙΣ 


κος 


ΔΙΔΑΚΤΙΚΗ ΕΝΟΤΗΤΑ: 
«ΠΡΟΣΦΥΓΕΣ ΚΑΙ ΟΙΚΟΝΟΜΙΚΗ ΑΝΑΠΤΥΞΗ» 


Η προηγούµενη διδακτική ενότητα µπορεί να ακολουθηθεί, εφό- 
σον υπάρχει χρόνος, από µία άλλη µε θέµατη συμβολή των προ- 
σφύγων στην οικονομική ανάπτυξη του τόπου υποδοχής τους. Κι 
αυτό, κυρίως, επειδή οι εντάσεις που εμφανίστηκαν τη δεκαετία 
του 1920 ήταν αποτέλεσμα ανησυχιών και διενέξεων στον οικο- 
νομικό τομέα και, επιπλέον, επειδή το θέμα της συμβολής των 
προσφύγων μπορεί να συνδεθεί µε παρόμοια ερωτήματα που α- 
ναφύονται σε σχέση µε το ρόλο των μεταναστών σήμερα στην 
Ελλάδα. 
Ως φύλλο εργασίας µπορούν να χρησιμοποιηθούν σχετικά 

στοιχεία. 


ας 


Φύλλο εργασίας 5.1 

[Τα στοιχεία προέρχονται από το βιβλίο του Ευστάθιου Πελαγίδη: 

Η αποκατάσταση των προσφύγων στη Δυτική Μακεδονία (1928-1980), Κυ- 
ριακίδης, Θεσσαλονίκη, 1994] 


Τα στοιχεία για τις καλλιεργούμενες εκτάσεις (σε στρέμματα) 
και την αξία της ετήσιας παραγωγής (σε δραχμές) στους νο- 
μούς Κοζάνης και Φλώρινας τη χρονιά της έλευσης των προ- 
σφύγων και έξι χρόνια αργότερα είναι χαρακτηριστικά για τη 
συμβολή των προσφύγων στην οικονομική ανάπτυξη τῶν τό- 
πων υποδοχής τους. 

Νομός Κοζάνης 

1928 Βκτάσεις: 400.195 Αξία: 164.987.654 
1929 Βκτάσεις: 681.888 Αξία: 252.879.ΤΤΊ 
Νομός Φλώρινας 

1928 Βκτάσεις: 244.968 Αξία: 80.728.770 
1929 Βκτάσεις: 412.898 Αξία: 172.848.Τ50 


Ῥαγδαία ήταν η αύξηση της παραγωγής των δημητριακών με- 
τά την εγκατάσταση τῶν προσφύγων σε όλη την Ελλάδα, ό- 
πως δείχνουν τα ακόλουθα στοιχεία για τα έτη 1924 έως 1921. 
1924 

Σιτάρι: 118.286 τόνοι Δημητριακά: 294.120 τόνοι 

1926 

Σιτάρι: 171.824 τόνοι Δημητριακά: 484.460 τόνοι 

1926 

Σιτάρι: 189.921 τόνοι Δημητριακά: 478.580 τόνοι 

1927 

Σιτάρι: 246.687 τόνοι 


Η αύξηση της παραγωγής σιταριού είχε ὡς αποτέλεσµα τη μεί- 
ὠση των αντίστοιχων εισαγωγών σιταριού, όπως φαίνεται α- 
πό τα παρακάτω στοιχεία, παρόλο που µε την έλευση τῶν προ- 
σφύγων ο πληθυσμός αυξήθηκε δραματικά. 

1924: 407.161 εισαγόµενοι τόνοι σιταριού 

1925: 964.967 εισαγόµενοι τόνοι σιταριού 

1926: 919.605 εισαγόµενοι τόνοι σιταριού 

Φύλλο εργασίας 5.2 
(Από την εφημερίδα ΚΥΡΙΑΚΑΤΙΚΗ ΕΛΕΥΘΕΡΟΤΥΠΙΑ, 
18 Ιανουαρίου 1998) 


Οι μετανάστες κάνουν καλό στην οικονομία 
Ο καθηγητής Α. Σαρρής επισημαίνει κάποια χρήσιμα στοιχεία: 

9 Οι μετανάστες δημιουργούν αύξηση του εθνικού εισοδήµα- 
τος περίπου κατά 1.500. Το ΔΕΠ δηλαδή αυξήθηκε περίπου 
1,500 επιπλέον από ό,τι θα ήταν χωρίς τους μετανάστες. «Αυ- 
τό συμβαίνει, γιατί έχουµε πρόσθετη εργασία, και η πρό- 
σθετη εργασία δημιουργεί πρόσθετο εισόδημα». 

9 Άλλη σηµαντική επιρροή έχουµε στις πραγματικές τιµές 

των αγαθών, στο δείκτη τιμών καταναλωτή. Ο δείκτης αὐ- 
τός έχει μειωθεί κατά 240 περίπου. ΄Ετσι, έχουμε χαμηλό- 
τερες πραγματικές τιμές στα αγαθά. 
«Αυτό συμβαίνει, διότι οἱ μετανάστες δημιουργούν αύξη- 
ση στην παραγωγή, δημιουργούν περισσότερα αγαθά. Οι {- 
διοι καταναλώνουν κάποια απ’ αυτά, αλλά ένα κομμάτι του 
εισοδήµατός τους το στέλνουν στις πατρίδες τους. Η σύνο- 
λική κατανάλωση, κατά συνέπεια, τῶν μεταναστών δεν εί- 
ναι τόσο μεγάλη όσο το εισόδημα που δημιουργούν, και κα- 
τά συνέπεια έχούσµε µια μικρή πτώση τῶν τιμών». 

9 Τη θετική επίδραση τῶν μεταναστών στα μεγέθη του πλη- 
θωρισμού καὶ του ΑΕΙ δείχνει να εκτιμά και ο καθηγητής 
και υφυπουργός Οικονοµικών Ν. Χριστοδουλάκης: 
«Αναμφισβήτητα προσφέρουν και επιδρούν θετικά στην 
αύξηση της οικονοµικής δραστηριότητας. Γ1’ αὐτό και ε- 
μείς, ὡς Πολιτεία, πρέπει να φροντίσουμε ώστε να ζουν με 
αξιοπρέπεια». 


κ 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


δα 


ΔΙΔΑΚΤΙΚΗ ΕΝΟΤΗΤΑ: 
«ΣΤΑ ΠΑΛΙΑ ΧΡΟΝΙΑ ΗΛΘΑΝ ΚΑΙ ΕΓΚΑΤΑΣΤΑΘΗΚΑΝ 
ΣΤΗΝ ΕΛΛΑΔΑ ΑΝΘΡΩΠΟΙ ΜΕ ΑΛΛΗ ΓΛΩΣΣΑ, ΑΛΛΗ 
ΘΡΗΣΚΕΙΑ, ΑΛΛΟ ΠΟΛΙΤΙΣΜΟ» 


9 Να συζητηθούν παλαιότερες περιπτώσεις μαζικής µετανάστευ- 
σης και εγκατάστασης πληθυσμών µε άλλη γλώσσα, θρησκεί- 
α κ.λπ. στην Ελλάδα (π.χ. Εβραίοι από την Ισπανία, Αρμένιοι). 
Η συζήτηση να επικεντρωθεί στο ερώτημα εάν έχασε ή κέρδι- 
σε η Ελλάδα από την έλευση ανθρώπων µε άλλη γλώσσα, άλ- 
λα έθιμα, άλλη θρησκεία κ.λπ. 

9 Μπορούν να χρησιμοποιηθούν ως φύλλα εργασίας σχετικά κεί- 
μενα από βιβλία, εφημερίδες, περιοδικά κ.λπ. 


ας 


Φύλλο εργασίας 6.1 
(Κώστας Τομανάς: Οι κάτοικοι της Παλιάς Θεσσαλονίκης. 
Εξάντας, Αθήνα, 1992, σελ. 67-58) 


«Όταν στις 29 Μαρτίου 1480 ο σουλτάνος Μουράτ Β΄ κατέ- 
λαβε τη Θεσσαλονίκη, όσοι κάτοικοί της γλίτωσαν τη σφαγή, 
έφυγαν στα γύρω χωριά. Στην πόλη έμειναν κάπου εφτά χι- 
λιάδες κάτοικοι καὶ ανάμεσά τους πολλοί Εβραίοι Εσκενάζ 
(που είχαν έρθει στα 1976 από την Ουγγαρία) καὶ Ιταλιώτες 
(που είχαν έρθει στα 1428 από τη Βενετία καὶ άλλες πόλεις 
της Ιταλίας). 

»Τα χρόνια περνούν, έρχονται οι Εβραίοι Σεφαρδήᾳ καὶ η πόλη 

γίνεται μεγάλο πολιτιστικό, βιομηχανικό και εμπορικό κέντρο. 
Αποτέλεσμα ήταν να εγκατασταθούν στην πόλη πολλές χρι- 
στιανικές οικογένειες από τα Άγραφα (οι Ισκούρτ, όπως τους 
λέγανε), από το Μοναστήρι, τα Βελεσσά, τη Μοσχόπολη και α- 
πό τις γειτονικές Βέροια και Νάουσα και να αυξηθεί ο χριστι- 
ανικός της πληθυσμός». 

Φύλλο εργασίας 6.2 
(Πλ. Μεσσίνας, από το περιοδικό ΟΙΚΟΝΟΜΙΚΟΣ ΤΑΧΥΔΡΟΜΟΣ, 
26 Αυγούστου 1999) 


«Στη Θεσσαλονίκη, η ημερομηνία εγκατάστασης των πρώτων 
Εβραίων δεν είναι γνωστή. Οι μελετητές Ζοζέφ, Νεχαμά και 
Νίκος Μπης πιστεύουν ότι οι Εβραίοι βρίσκονταν στην Ελλά- 
δα, στην περιοχή της Ηπείρου, από την εποχή της βασιλείας 
του Μεγάλου Αλεξάνδρου. Σύμφωνα µε άλλη εκδοχή, Αλεξαν- 
δρινοί Εβραίοι εγκαθίστανται το 140 π.Χ. στη Θεσσαλονίκη, 
από την Παλαιστίνη καὶ την Αίγυπτο. Πάντως, παρά το γεγο- 
νός ότι δεν υπάρχουν στοιχεία για την ακριβή ηµεροµηνία ά- 
φιξης των πρώτων Εβραίων στην πόλη του Θερμαϊκού, σύῃ- 
Φωνα µε ιστορικές μαρτυρίες, το 59 μ.Χ. ο Απόστολος Παύλος 
ήρθε στη Συναγωγή της Εβραϊκής Κοινότητας της Θεσσαλο- 
νίκης, όπου για τρία Σάββατα κήρυξε τη νέα θρησκεία, το Χρι- 
στιανισμό. 

»Όι πρώτοι αυτοί Εβραίοι της Θεσσαλονίκης καὶ της Ελλάδας 
γενικότερα ονομάστηκαν Ρωμανιώτες, από τη βενετική ογο- 
μασία της Ελλάδας (Ρωμανία). Οι Ρωμανιώτες μιλούσαν ελλη- 
νικά, ντύνονταν με ελληνικές ενδυμασίες, είχαν απορροφήσει 
πολλές ελληνικές παραδόσεις καὶ έθιμα και προσεύχονταν στα 
ελληνικά, κατά το βιβλίο ψαλμών “Μαχζόρ Μπενέι Ρωμανία” 
(έκθεση των Ρωμανιωτών). 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


»(...) Το τελευταίο κύμα είναι οι Σεφαραντίμ (Σεφαράντ -- ]- 
σπανία στα εβραϊκά), οἱ οποίοι ήρθαν στη Θεσσαλονίκη µετά 
το 1492, αφήνοντας πίσω τούς µια Ισπανία τρομοκρατημένη 
από την Ἱερά Εξέταση. 

»Η γλώσσα τους ένα μείγμα ισπανικών και εβραϊκών, το Λα- 
ντίνο. Στη Θεσσαλονίκη (οθωμανική από το 1480), οι Σεφαρα- 
ντία βρήκαν ένα σχετικά φιλόξενο παράδεισο. Παρά τη φορο- 
λογία καὶ ορισμένους περιορισμούς, οι Εβραίοι της Ισπανίας 
κατάφεραν να αναδηµιουργήσουν την έντονη δραστηριότητά 
τους στη νέα τους πατρίδα. Μαζί τους έφεραν έναν πλούτο 
γνώσεων, διεθνούς εμπορίου καὶ το πρώτο τυπογραφείο στην 
Οθωμανική Αυτοκρατορία. 

»Ό1 48.000 Εβραίοι Θεσσαλονικείς που χάθηκαν (89590 της κοι- 
νότητας του 1940) συνέβαλαν σηµαντικά στον πλούσιο κοι- 
νωνικό, πολιτιστικό, θρησκευτικό και οικονομικό ιστό της πό- 


λης». 
κ 

τ 5 


ΔΙΔΑΚΤΙΚΗ ΕΝΟΤΗΤΑ: 
«ΕΛΛΗΝΕΣ ΖΟΥΝ ΣΕ ΟΛΕΣ ΤΙΣ ΧΩΡΕΣ ΤΟΥ ΚΟΣΜΟΥ» 


Στο επίκεντρο του μαθήματος βρίσκεται η μαζική μετανάστευση 

των Ελλήνων (Αμερική, Αυστραλία, Δυτική Ευρώπη), ενώ η ενα- 

σχόληση µε τη μετανάστευση αλλοδαπών προς την Ελλάδα ολο- 
κληρώνει το μάθημα χωρίς να δίνεται η εντύπωση ότι αυτή απο- 
τελούσε, επίσης, σημαντικό στόχο. 

Στο πλαίσιο του μαθήματος οι µαθητές και οι μαθήτριες κα- 
λούνται: 

9 Να συγκεντρώσουν στοιχεία για το Συμβούλιο Απόδημου Ελλη- 
νισμού και να διερευνήσουν τις συνθήκες που οδήγησαν τό- 
σους Έλληνες στη μετανάστευση. 

9 Να μελετήσουν τα στοιχεία που δίνει το Συμβούλιο Απόδημου 
Ελληνισμού για τους Έλληνες σε άλλες χώρες και αυτά που 
έχουµε για τους μετανάστες και τους πρόσφυγες στην Ελλά- 
δα. 

9 Να απαντήσουν στα ερωτήματα: «Σε πόσες χώρες ζουν Έλλη- 
νες μετανάστες; Από πόσες χώρες ήλθαν μετανάστες στην Ελ- 
λάδα;». 

« Να περιγράψουν τον τρόπο ζωής των Ελλήνων μεταναστών 
(σχετικά µε την εργασία, την κατοικία, την εκπαίδευση των παι- 
διών τους), όπως και τα προβλήματα και τα δικαιώµατα που, 
κατά τη γνώμη των παιδιών, έχουν. Μετά την ολοκλήρωση της 
περιγραφής καλούνται να περιγράψουν τα ίδια στοιχεία σε σχέ- 
ση µε τους μετανάστες ή/και τους πρόσφυγες στην Ελλάδα. 
Το µάθηµα µπορεί να πραγµατοποιηθεί: 

9 «ως σχέδιο έρευνας, εφόσον υπάρχουν οι προὐποθέσεις, οπό- 

τε οι µαθητές και οι μαθήτριες καλούνται να συλλέξουν τα αρ- 
χικά στοιχεία, ή 

9 ως µάθηµα στο σχολείο, οπότε ο/η εκπαιδευτικός πρέπει να 
δώσει φύλλα εργασίας µε όλατα στοιχεία. 
Στη δεύτερη περίπτωση παρουσιάζουμε αρχικά κάποια είδη- 
ση που σχετίζεται µε το Συμβούλιο Απόδημου Ελληνισμού, το 
οποίο χαρακτηρίζουµε ως «εκλεγμένη εκπροσώπηση των Ελλή- 
νων του εξωτερικού». Κατόπιν προχωρούµε στην παρουσίαση 
των στοιχείων και στα ερωτήματα. Στο ερώτημα για τα δικαι- 
ώματα που έχουν οι Έλληνες στο εξωτερικό να Χρησιµοποιη- 
θείτο φύλλο εργασίας 7.1 και να συνδυαστεί µε το ερώτημα: 
«Χάνουν ή κερδίζουν οι λαοί από τη συμμετοχή πολιτών ελλη- 
νικής καταγωγής στην πολιτική ζωή της χώρας τους;». 


ας 


Φύλλο εργασίας 7.1 
(Από την εφημερίδα ΤΥΠΟΣ ΤΗΣ ΚΥΡΙΑΚΗΣ; 4 Οκτωβρίου 1998) 
26 Δυγούστου 1999) 


Οι ελληνικής καταγωγής βουλευτές της υφηλίου 

9 Αλβανία: Βασίλης Μέλλος, βουλευτής Επικρατείας, πρόε- 
ὅρος του Κόμματος Ανθρωπίνων Δικαιωμάτων. Χρήστος 
Γκότσης, βουλευτής Κορυτσάς, Κόμμα Ανθρωπίνων Δικαι- 
ωμάτων, πρόεδρος Βλληνοβλάχων Αλβανίας. Γρηγόρης Κα- 
ραμέλλος, βουλευτής Κορυτσάς, Κόμμα Ανθρωπίνων Δικαι- 
ωμάτων. Ζήσης Λούτσης, βουλευτής Αγίων Σαράντα, Κόμ- 
μα Ανθρωπίνων Δικαιωμάτων. Βαγγέλης Τάβος, βουλευτής 
Αργυροκάστρου, Σοσιαλιστικό Κόμμα. Αναστάσης Αγγελής, 
βουλευτής Τιράνων, υπουργός Οικονομικών, Σοσιαλιστικό 
Κόμμα. Πασχάλης Μίλος, βουλευτής Τιράνων, υπουργός Ε- 
ξωτερικών, Σοσιαλδημοκρατικό Κόμμα. Λεονάρδος Σόλης, 
υπουργός Υγείας, Κόμμα Ανθρωπίνων Δικαιωμάτων. Αντρέ- 
ας Μάρτιος, βουλευτής, υφυπουργός Παιδείας καὶ Επιστη- 

μών. Γιώργος Λέκκας, υφυπουργός Εργασίας, Κόμμα Αν- 
θρωπίνων Δικαιωμάτων. Δόκτωρ Θεόδωρος Μπέης, βουλευ- 
τής Τιράνων, Σοσιαλιστικό Κόμμα. Ζίσο Δούτι, βουλευτής. 
Ζέρρης, βουλευτής, Σοσιαλδηµοκρατικό Κόμμα. 

9 Αργεντινή: Γιώργος Νικόλας Θεωδοσίου, Μέλος Εθνικής Α- 
γτιπροσωπείας. 

9 Αυστραλία: (µε βάση τα στοιχεία της παλαιάς Βουλής, µέ- 
χρι τις εκλογές της ὃης Οκτωβρίου). Νικόλας Δοντάς, βου- 
λευτής, Ομοσπονδιακή Βουλή Αυστραλίας. Πέτρος Γεωρ- 
γίου, βουλευτής, Ομοσπονδιακή Βουλή Αυστραλίας. Τζον 
Πανταζόπουλος, βουλευτής, Ομοσπονδιακή Βουλή Αυστρα- 
λίας. Δημήτρης Ντόλης, βουλευτής, αντιπρόεδρος Βουλής, 
σκιώδης υπουργός Σχεδιασμού Μεγάλων Εργων. Άλεξ Αν- 
δριανόπουλος, βουλευτής, Κοινοβούλιο Βικτώριας. Νικ 
Μπόλκους, γερουσιαστής, Βουλή Κοινοπολιτείας, σκιώδης 
υπουργός Δικαιοσύνης. Δημήτριος Φούρας, βουλευτής, µέ- 
λος Νομοθετικής Συνέλευσης, Κοινοβούλιο του Κουίνσλαντ. 
Τζ Καλδής, βουλευτής, µέλος Νομοθετικού Συμβουλίου, 
Κοινοβούλιο Νιου Σάουθ Γουέιλς. Πίτερ Κατσαμπάνης, 
βουλευτής, µέλος Νομοθετικού Συµβουλίου, Κοινοβούλιο 
Ῥικτώριας. Τομ Κουτσαντώνης, βουλευτής, Κοινοβούλιο 
Νοτίου Αυστραλίας. Άλαν Μόρις, βουλευτής, Κοινοβούλιο 
Κοινοπολιτείας. Μάικλ Φώτιος, βουλευτής, µέλος Κοινο- 
βουλίου Νιου Σάουθ Γουέιλς. Τζέιμς Σάμιος, βουλευτής, 
Κοινοβούλιο Νιου Σάουθ Γουέιλς. Τζορτζ Σουρής, βουλευ- 
τής, Κοινοβούλιο Νιου Σάουθ Γουέιλς. Άντριου Θεοφάνους, 
βουλευτής, Κοινοβούλιο Κοινοπολιτείας. Τεό Θεοφάνους, 
βουλευτής, Κοινοβούλιο Βικτώριας. 

9 Δημοκρατία της Γεωργίας: Γιάννης Κεσίσοφ, μέλος του Α- 
νώτατου Συµβουλίου της Αυτόνομης Δημοκρατίας τῶν Α- 
ζέρων. Νικόλαος Μαζμανίδης, μέλος του Κοινοβουλίου της 
Γεωργίας. 

Γιουγκοσλαβία: Τζόρτάγιε Ιντακρίντ, Φιλελεύθερος Συνα- 
σπισµός Μαυροβουνίου. 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


9 ΗΠΑ: Λούις Πάπαν, βουλευτής, Περιφερειακό Κοινοβού- 
λιο Πολιτείας Καλιφόρνιας, µέλος Καπιτωλίου. Ελέιν Άλ- 
κουιστ Κοντομηνά, βουλευτής, Περιφερειακό Κοινοβούλιο 
Πολιτείας Καλιφόρνιας. Αντελάιν Γκέο-Κάρις, γερουσια- 
στής, Πολιτεία Ιλινόις. Κωνσταντίνος Διαμαντής, βουλευ- 
τής, Περιφερειακό Κοινοβούλιο Πολιτείας Κονέκτικατ. Στηβ 
Κορντήμος, βουλευτής, Περιφερειακό Κοινοβούλιο Πολι- 
τείας Νιου Τζέρσι. Δημήτριος Γιάνναρος, βουλευτής, 11ε- 
ριφερειακό Κοινοβούλιο Πολιτείας Κονέκτικατ. 

9 Καναδάς: Ελένη Μπακοπάνου, βουλευτής, Ομοσπονδιακή 
Ῥουλή Καναδά, υφυπουργός Δικαιοσύνης και γενική εισαγ- 
γελέας Καναδά. Δημήτρης Καρυιάννης, βουλευτής, µέλος 
Ομοσπονδιακής Βουλής Καναδά. Τζόαν Κάννης, βουλευ- 
τής, Ομοσπονδιακή Βουλή Καναδά. Χρηστούς Σύρρος, βου- 
λευτής, Περιφερειακό Κοινοβούλιο Κεμπέκ. 

9 Κένυα: Βασίλης Κρητικός, βουλευτής, βοηθός υπουργός Υ- 
γείας. 

9 Λιθουανία: Νικολάι Μεντβέντεφ-Βαρκόπουλος, βουλευτής. 

9 Νότιος Αφρική: Τάκης Χριστοδούλου, βουλευτής. Νίκος 
Κατρακίλης, βουλευτής. 

9 Ολλανδία: Αθανάσιος Αποστόλου, βουλευτής. 

9 Ουκρανία: Βασίλι Κάρα, βουλευτής, αντιπρόεδρος Εθνικού 
Κοινοβουλίου Ουκρανίας. Αλεξάντερ Χαροντέγιεφ, βούλευ- 
τής. 

9 Περού: Δημήτριος Πατσιάς Μελλά, βουλευτής, πρόεδρος 
Διακοινοβουλευτικής Επιτροπής Ενέργειας. 

9 Ρουμανία: Γεράσιμος Γαζής, βουλευτής. 

9 Ρωσία: Βλαντιμίρ Γρηγοριάδης, βουλευτής. 

9 Σουηδία: Νίκος Παπαδόπουλος, αναπληρωματικός βουλευ- 
τής. Τάσος Σταφυλίδης, βουλευτής. 


ας 

ο 


ΔΙΔΑΚΤΙΚΗ ΕΝΟΤΗΤΑ: 
«ΟΤΑΝ ΟΙ ΔΙΚΟΙ ΜΑΣ ΗΤΑΝ ΜΕΤΑΝΑΣΤΕΣ» 


Οι µαθητές και οι μαθήτριες ετοιμάζουν ρεπορτάζ για βιώματα 

συγγενών ή γνωστών της οικογένειάς τους σχετικά µε τη µετανά- 

στευση στη Δυτική Ευρώπη, µε βασικά ερωτήματα: 

9 Γιατίμετανάστευσαν; 

9 Έχασαν ή κέρδισαν οι οικονομίες των χωρών υποδοχής από 
τη διαμονή και εργασία των Ελλήνων μεταναστών; 

9 Προκάλεσε κακό στους κατοίκους εκείνων των χωρών η πα- 
ραμονή των συγγενών/γνωστών µας στη χώρα τους; 

Κύριος στόχος του σχεδίου έρευνας/εργασίας των μαθητών 
και µαθητριών είναι να διαπιστώσουν ότι η έννοια των μεταναστών 
δεν συνδέεται µόνο µε «ξένα», αλλά, αντίθετα, µπορεί να συνδέε- 
ται και µε πολύ οικεία πρόσωπα. 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


-- 


ΔΙΔΑΚΤΙΚΗ ΕΝΟΤΗΤΑ: 
«ΙΣΤΟΡΙΑ ΜΙΑΣ ΠΡΟΣΦΥΓΙΑΣ ΚΑΙΤΑ ΕΠΑΚΟΛΟΥΘΑΤΗΣ» 


Η Φυγή στην Αίγυπτο προσφέρει µια πολύ καλή δυνατότητα να 
κατανοήσουν οι µαθητές και οι μαθήτριες, και μάλιστα όλων των η- 
λικιών, ότι η προσφυγιά και η μετανάστευση αποτελούν στρατη- 
γική επιβίωσης από την αρχή της ιστορίας µας. 

Επιπλέον, η ενασχόληση µε αυτή την ενότητα βοηθά τους µα- 
θητές και τις μαθήτριες να συνειδητοποιήσουν ότι µε περιπτώσεις 
«προσφύγων» ασχολούμαστε πολύ συχνά ακόµη και στο πλαίσιο 
των μεγάλων µας εορτών. 


Διδακτικό µέσο - αφόρµπση 


- ἨἩ ιστορία του φύλλου εργασίας 9.1. 
- Το χωρίο του φύλλου εργασίας 9.2. 


Ερωτήματα 


9 Τι προκύπτει από την ιστορία αυτή σχετικά µε τα αυτονόητα 
που επικρατούσαν σε προηγούμενες εποχές για τους πρόσφυ- 
γες; 

9 Πώς μπορούμε να φανταστούμε την εξέλιξη αυτής της ιστορί- 
ας στη σηµερινή εποχή; 

9 Τιπροκύπτει για τα αυτονόητα του πολιτισμού µας από το γε- 
γονός ότι στο πρωτότυπο της εν λόγω ιστορίας (Καινή Διαθή- 

κη) η Φυγή στη Γη της Αιγύπτου πραγματοποιείται έπειτα από 

εντολή του ίδιου του Θεού προς τον Ιωσήφ (δηλαδή δεν απο- 

τελεί ανθρώπινη αλλά θεϊκή στρατηγική); 

Συμπληρωματικά ή εναλλακτικά µπορεί να χρησιμοποιηθεί η ι- 
στορία της Φυγής στην Αίγυπτο από την Καινή Διαθήκη, γλωσσικά 
όµως προσαρμοσμένη στις γνώσεις των μαθητών και των µαθη- 
τριών (φύλλο εργασίας 9.2), µε ανάλογα για την ηλικία τους ερω- 
τήματα. 

Το συγκεκριµένο θέµα µπορεί να γίνει µάθηµα µε διαφορετι- 
κούς τρόπους -σε συνάρτηση µε την τάξη, µε την ανάγκη ή όχι 
προσκόλλησης στο βιβλίο, µε την ύπαρξη ή µη άμεσων προβλη- 
μάτων αποδοχής ξένων παιδιών κ.λπ. 

Επειδή αυτό ισχύει για όλες τις περιπτώσεις θεμάτων που εν- 
δείκνυνται για αντιρατσιστική εκπαίδευση, παρουσιάζουμε παρα- 
κάτω ενδεικτικά τρεις εκδοχές μαθήματος πάνω στο ίδιο θέµα που 
σχεδιάστηκαν από Κύπριους/-ες εκπαιδευτικούς. 


Η Φυγή στην Αίγυπτο - Πρώτη Εκδοχή 


Η λογική που διέπει το µάθηµα αυτό είναι ότι, ξεκινώντας από την 
ιστορία του ίδιου του Χριστού, οι µαθητές και οι μαθήτριες ευαι- 
σθητοποιούνται ευκολότερα για τα προβλήματα των προσφύγων 
σήμερα. 


ΒΑΣΙΚΟΣ ΣΚΟΠΟΣ 


Να αποδέχονται τα παιδιά της τάξης όλα τα παιδιά ανεξαρτήτως 
φυλής, χρώματος, γλώσσας κ.λπ. 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


ΣΤΟΧΟΙ 


Επιδιώκεται τα παιδιά: 

9 Να γνωρίσουν τα γεγονότα της Φυγής στην Αίγυπτο. 

9 Να υποθέσουν το πώς αντιμετωπίστηκε ο Χριστός και η οικογέ- 
νειά του στην Αίγυπτο. 

9 Να γνωρίσουν πτυχές της προσφυγοποίησης ανθρώπων σή- 
μερα. 

9 Να συζητήσουν τρόπους αντιμετώπισης παιδιών που κατάγο- 
νται από άλλη χώρα. 


ΜΕΣΑ 
Εικόνα Φυγής προς την Αίγυπτο, χάρτης, εικόνες σύγχρονης προ- 
σφυγιάς, Καινή Διαθήκη. 


ΠΟΡΕΙΑ ΔΡΑΣΤΗΡΙΟΤΗΤΕΣ 


Αφόρμηση 
Εικόνα Φυγής στην Αίγυπτο. 


ΚΞΝ 


Ὁ 

Προβληματισμός Ερωτήματα (ποιοι είναι, πού πάνε κ.λπ.) 
Δίνεται και σχολιάζεται το κείµενο. Παράλληλα διαβάζεται και το 
πρωτότυπο. Μέσα από τη συζήτηση γίνεται αναφορά σε έννοιες 
της σημερινής πραγματικότητας: πρόσφυγας, μετανάστης. 


Συζήτηση 

- Λόγοι που τους ανάγκασαν να φύγουν. 

- Δυσκολίες στη διαδρομή. 

- Πώς τους αντιμετώπισαν οι Αιγύπτιοι. 

- Επιστροφή. 

Τα παιδιά υποδύονται διάφορους ρόλους: το ρόλο του πρό- 
σφυγα, το ρόλο του Αιγυπτίου. 

Στη συνέχεια το µάθηµα μετατοπίζεται στη σύγχρονη πραγµα- 
τικότητα έχοντας ως επίκεντρο την προσφυγιά. 


ΕΙΚΟΝΕΣ - ΣΥΖΗΤΗΣΗ 


9 Λόγοι που αναγκάζουν σήμερα τους ανθρώπους να φεύγουν 
από την πατρίδα τους: 


- φτώχεια 
- πόλεμος 
- δικτατορία. 
9 Υπάρχουν παιδιά ανάμεσα στους πρόσφυγες στη χώρα µας; 
9 Ίοια πρέπει να είναι η αντιμετώπισή τους εκ µέρους µας; 
9 Τι γίνεται στην πραγματικότητα; 
9 Πώς νιώθουν τα ίδια τα παιδιά και ποια προβλήματα αντιµετω- 
πίζουν; 
9 Αν Μήµασταν εμείς στη θέση τους, πώς θα θέλαμε να µας αντι- 
μετωπίζουν; 


9 Απότο κείµενο που διαβάσαμε, τι προκύπτει ότι πρέπει να κά- 
νουµε σε τέτοιες περιπτώσεις; 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


ΑΝΑΦΟΡΑΣΕ ΑΛΛΑ ΚΕΙΜΕΝΑ 


9 Φιλοξενία του Αβραάμ. 

9 Παραβολή Καλού Σαµαρείτη. 

9 Ευαγγέλιο της Μέλλουσας Κρίσης (όπου αναφέρεται ότι, όταν 
συμπεριφέρεσαι καλά σε έναν ξένο, είναι σαν να συμπεριφέ- 
ρεσαι καλά στον ίδιο το Χριστό). 


ΑΝΑΦΟΡΑ ΣΕ ΠΟΙΗΜΑΤΑ 


(τα οποία αναφέρονται στην αδελφοσύνη των λαών) 
9 Ανόλαταπαιδιά της γης. 
9 Αδελφάκια όλου του κόσμου. 


(Το σχέδιο του πρώτου µαθήµατος ανήκει στουσ/στις εκπαιδευτι- 
κούς Ε. Μπύρου, Γ. Νεοπτόλεμου, Π. Νικολάου, Α. Οικονοµίδου, 
Θ. Παντελή, Β. Παντάαρά, Χ. Παντζιαρά, Ε. Παπαμιχαήλ, 
Μ. Παπαμιχαήλ, Π. Παπαμιχαήλ. Μικρές τροποποιήσεις έγιναν 
στο στάδιο της αξιολόγησης από τον Γ. Τσιάκαλο) 


Η Φυγή στην Αίγυπτο - Δεύτερη Εκδοχή 


Στο µάθηµα αυτό η έµφαση δίνεται στην προσπάθεια να αναζητη- 
θούν τα κίνητρα, ο τρόπος σκέψης και τα αισθήματα των προσώ- 
πων της ιστορίας. 


ΣΤΟΧΟΙ 

Επιδιώκεται τα παιδιά: 

9 Να γνωρίσουν τα γεγονότα της Φυγής στην Αίγυπτο. 

9 Να διακρίνουν την άσκηση ανθρώπινης βίας πίσω από τον ε- 
κτοπισµό (σφαγή και εξαναγκασμός). 

9 ΊΝα σχολιάσουν τη θεϊκή παρέμβαση (προτροπή για φυγή) ως 
αντίθετη στη βία και ως μήνυμα αποδοχής των ξένων. 

9 Να επισηµάνουν περιπτώσεις προσφύγων, μεταναστών και ξέ- 
νων στον τόπο µας και να καταγράψουν τις συμπεριφορές που 
αναπτύσσονται απέναντί τους. 


ΑΦΟΡΜΗΣΗ 

Προβολή του αποσπάσματος της Φυγής στην Αίγυπτο από βιντε- 
οταινία (σημείωση: το µάθηµα εντάσσεται στην ενότητα των Χρι- 
στουγέννων και η προβολή της βιντεοταινίας συμβαδίζει µε τα ε- 
πιµέρους µαθήµατα) ή επίδειξη αντίστοιχης εικόνας. 


ΣΥΖΗΤΗΣΗ - ΕΠΕΞΕΡΓΑΣΙΑ 

9 Αυθόρμητα σχόλια σε µια άτυπη συζήτηση. 

9 Ανάγνωση από το εγχειρίδιο και υποστήριξη θέσεων (πληρο- 
φοριών) µε αναφορές στο κείµενο. 


ΟΡΓΑΝΩΣΗ ΣΕ ΟΜΑΔΕΣ 
Δημιουργούνται τέσσερις μικτής ικανότητας ομάδες των έξι παι- 
διών η καθεμιά, αγόρια-κορίτσια, αυτόχθονες-πρόσφυγες/µετανά- 
στες (αν υπάρχουν). 

Όλες οι οµάδες καταπιάνονται µε το ίδιο θέμα κάθε φορά. Η κά- 
θε ομάδα έπειτα από συζήτηση καταλήγει σε µια κοινά αποδεκτή 
θέση, την ανακοινώνει και ακολουθεί γενική συζήτηση στην τάξη. 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


Α΄ Προβληματισμός 

- Ποια ήταν τα κίνητρα του Ηρώδη που οδήγησαν στη σφαγή των 
νηπίων; 

- Να καταγράψετε τις σκέψεις και τα συναισθήματά σας για τον 
Ηρώδη και τη Θεία Οικογένεια. 


Β΄ Προβληματισμός 

- Ήταν εύκολη η απόφαση συμμόρφωσης του Ιωσήφ και της Μα- 
ρίας προς τη θεία προτροπή να φύγουν στην Αίγυπτο; Ποιοι φό- 
βοι υπήρχαν; 

- Τιτους ενθάρρυνε να πάρουν την απόφαση αυτή; Ένιωθαν α- 
σφάλεια; Γιατί; Εσείς θα νιώθατε το ίδιο; 


Γ΄ Προβληματισμός 

- Γνωρίζετε ξένους (μεγάλους ή μικρούς) που ζουν στον τόπο µας; 
Πώς βρέθηκαν εδώ; 

-Πώς τους αντιμετωπίζουν οι μεγάλοι; 

- Πώς τους αντιμετωπίζετε εσείς; 

- Είναι δικαιολογημένη η συμπεριφορά σας; Είναι σύμφωνη µε τη 
θεϊκή εντολή; 

- Ποια πρέπει να είναι η συμπεριφορά µας προς τους ξένους; 


ΑΝΑΚΟΙΝΩΣΕΙΣ 


-Οι οµάδες ανακοινώνουν τα συμπεράσματάτους. 
- Ακολουθεί γενική συζήτηση. 


(Το σχέδιο του δεύτερου μαθήματος ανήκει 

στουσ/στις εκπαιδευτικούς Κ. Τηλεμάχου, Δ. Σκοσρουμούνη, 
Θ. Τηλεμάχου, Μ. Πάππουλου. Μικρές τροποποιήσεις 

έγιναν στο στάδιο της αξιολόγησης από τον Γ. Τσιάκαλο) 

Η Φυγή στην Αίγυπτο - Τρίτη Εκδοχή 


Στο µάθηµα αυτό ξεκινούμε µε τη σύγχρονη πραγματικότητα και 
κατόπιν «χρησιμοποιούμε» την ιστορία της Φυγής στην Αίγυπτο 
για να οδηγήσουµε τα παιδιά σε προβληματισμό και τροποποίη- 
ση των αρχικών αντιλήψεων και στάσεων. 


ΣΤΟΧΟΙ 

Στο τέλος του μαθήματος οι µαθητές και οι μαθήτριες πρέπει να εί- 

ναι σε θέση: 

9 Να αφηγούνταιτα γεγονότα της ιστορίας/ διήγησης. 

9 Να εντοπίσουν τους λόγους της φυγής τότε και της µετανά- 
στευσης/ μετακίνησης σήμερα. 

9 Να συνειδητοποιήσουν ότι δεν υπάρχει κάτι μόνιμο και εποµέ- 
νως ο καθένας µας µπορεί να βρεθεί στην ίδια θέση. 

9 Να εξετάσουν τη στάση των αυτοχθόνων κατοίκων προς τους 
μετανάστες /πρόσφυγες. 

9 Νατοποθετήσουν τον εαυτό τους στη θέση ενός μετανάστη/μι- 
ας µετανάστριας και να ζήσουν νοερά κάποια περιστατικά α- 
πό τη ζωή τους. 


ΠΟΡΕΙΑ ΕΡΓΑΣΙΑΣ - ΔΡΑΣΤΗΡΙΟΤΗΤΕΣ 

Αφόρµηση 

Για να προσανατολιστούν τα παιδιά, διαβάζεται ένα απόσπασμα 
από την επικαιρότητα (εφημερίδα ή περιοδικό) που αναφέρεται 
σε μετανάστες στη χώρα µας, προσέχοντας το συγκεκριµένο α- 
πόσπασµμα να περιέχει απλώς πληροφορίες και όχι σχόλια. Επίσης 
μπορεί να προβληθεί ένα βίντεο µε ανόλογες σκηνές. Στη συνέ- 
χεια τα παιδιά καλούνται να εκφράσουν ελεύθερα τις εντυπώσεις 
τους ή τα σχόλιά τους γι’ αυτά που έχουν ακούσει ή έχουν δει, χω- 
ρίς παρέμβαση από τον /την εκπαιδευτικό. 

9 Στη συνέχεια γράφεται στον πίνακα η λέξη «ΞΕΝΟΣ». Ζητείται 
από τα παιδιά να αναφέρουν µία λέξη ή φράση που τους έρ- 
χεται στο νου όταν ακούν αυτή τη λέξη. Όσα λέγονται γράφο- 
νται στον πίνακα («μέθοδος ιδεοθύελλας»). 

9 Ακολουθεί προβληματισμός σχετικά µε το κατά πόσο υπήρχαν 
ανάλογες καταστάσεις, δηλαδή άνθρωποι που για διάφορους 
λόγους μετανάστευαν και στο παρελθόν (κοντινό και μακρινό). 

9 Ακολουθεί ομαδική εργασία. 

Τα παιδιά χωρίζονται σε πενταμελείς οµάδες. Κάθε ομάδα 
παίρνει ένα φωτοτυπημένο φυλλάδιο µε την ιστορία της Φυγής 
στην Αίγυπτο, καθώς και µια παράλληλη ιστορία ενός σύγχρονου 
μετανάστη. Ο/η εκπαιδευτικός διαβάζει τα κείµενα µε επιτονισµέ- 
νη ανάγνωση. 

Οι ρόλοι στην κάθε ομάδα καθορίζονται από τα µέλη της. Τα 
μέλη της κάθε ομάδας συζητούν και εκφράζουν τις απόψεις τους 
γ αυτά που αναφέρονται στα κείµενα. 

Καταγράφουν, έπειτα από διερεύνηση, τις ομοιότητες και τις δι- 
αφορές ανάµεσα στις δύο περιπτώσεις, δίνοντας έµφαση: 

α. στους λόγους της φυγής' 

β. στις συνθήκες του ταξιδιού: 

γ. στις συνθήκες διαβίωσής τους στο νέο τόπο (για τη δεύτε- 
ρη περίπτωση). 

« Οιομάδες ανακοινώνουν τα συμπεράσματα της εργασίας τους, 
τα οποία καταγράφονται στον πίνακα. Ακολουθεί συζήτηση 
κατά την οποία δίνεται έµφαση στις προαναφερθείσες παρα- 
μέτρους και κυρίως στον τρόπο αντιμετώπισης των µετανα- 
στών. Ακολουθεί προβληματισμός για τη στάση που πρέπει 
να έχουµε απέναντι σε αυτά τα άτοµα µέσα από άλλα απο- 
σπάσματα της Παλαιάς και της Καινής Διαθήκης που αναφέ- 
ρονται στους ξένους. 

9 Στη συνέχεια καλούνται παιδιά που τα ίδια, συγγενικά τους 
πρόσωπα ή γνωστοί τους είχαν ανάλογες εµπειρίες, νατις μοι- 

ραστούν (μόνον αν θέλουν!) µε τους υπόλοιπους µαθητές και 

μαθήτριες. 

9 Ταπαιδιά, μόνα τους ή σε ζεύγη, γράφουν ένα μικρό κείµενο, 
στο οποίο συνεχίζουν την ιστορία της φυγής και παρουσιάζουν 
τους φόβους που είχαν, την αντιμετώπιση των ντόπιων και τα 
συναισθήματά τους. 

9 Δραματοποίηση. 

Έπειτα τα παιδιά καλούνται να επιλέξουν ένα από τα παρακά- 
τω θέµατα και να συγγράψουν κείµενα τα οποία μπορούν να ὅρα- 
ματουργηθούν. Τα παιδιά εργάζονται ομαδικά και στη συνέχεια κα- 
τανέµουν τους ρόλους. Τα θέματα αναφέρονται στους σύγχρονους 
μετανάστες. Πιθανά θέµατα και πλαίσια δράσης µπορεί να είναι: 

- «Πρώτη µέρα ενός ξένου παιδιού στο σχολείο» (στη µέση 
της σχολικής Χρονιάς). 

- «Αναζήτηση εργασίας». 

- «Αναζήτηση και εξεύρεση κατοικίας -- Οι γείτονες». 

Τα παιδιά παρουσιάζουν τα δραματουργηµένα στιγμιότυπά 
τους. 


ΑΞΙΟΛΟΓΗΣΗ 


Ως τελική δραστηριότητα θα μπορούσαμε να επανέλθουµε στο 
αρχικό ερώτημα για την έννοια «ξένος» και να διαβάσουμε αυτά 
που ακούστηκαν, διαγράφοντας όσα απορρίπτουµε, βάζοντας ερω- 
τηµατικό σε αυτά που αμφισβητούμε και προσθέτοντας νέες λέ- 
ξεις που πιθανόν αναφέρουν τα παιδιά. Κατ᾽ αυτό τον τρόπο δια- 
πιστώνουµε πόσο κάποιες απόψεις έχουν αναθεωρηθεί. 


(Το σχέδιο του τρίτου µαθήµατος ανήκει 

στουσ/στις εκπαιδευτικούς Μ. Κουμίδου, Κ. Κουρτελλάρη, 
Π. Κωνσταντίνου, Α. Λαπαθιώτου, Φ. Λοΐζου, Μ.Α. Μάγο, 
ΜΚ. Μάγο, Δ. Μέσσιου, Κ. Μέσσιου. Μικρές τροποποιήσεις 
έγιναν στο στάδιο της αξιολόγησης από τον Γ᾽. Τσιάκαλο) 

Φύλλο εργασίας 9.1 


Να συζητηθεί η «Ιστορία µιας προσφυγιάς και τα επακόλουσθά 
της». 

«Πριν από δύο χιλιάδες χρόνια ένα νεαρό ζευγάρι από την Τα- 
λαιστίνη μπροστά στον κίνδυνο να κατασφαγιασθείτο νεογέν- 
νητο μωρό του από τους στρατιώτες ενός εξουσιοµανή ηγεµό- 
να που πήρε την απόφαση να σφάξει όλα τα μωρά για να µην α- 
πειληθεί ο θρόνος του αναγκάστηκε να καταφύγει στην Αίγυ- 
πτο. Εκεί ο άνδρας, η γυναίκα καὶ το βρέφος τοῦς παρέμειναν 
ως πρόσφυγες περιμένοντας πότε θα αλλάξουν οι πολιτικές 
συνθήκες στη χώρα τοῦς. Μόνον όταν εξέλειπαν οἱ λόγοι που 
τους ανάγκασαν να μεταναστεύσουν επέστρεψαν στην πατρί- 
δα. Όμως, ακόµη και τότε δεν εγκαταστάθηκαν στον τόπο κα- 
ταγωγήστους, επειδή φοβούνταν πολιτικές διώξεις. 

Ἡ ιστορία της Φυγής στην Αίγυπτο γιορτάζεται σε πολλά µέ- 
ρη του κόσμου, ιδιαίτερα στην Ευρώπη, ως ένα από τα σηµα- 
ντικότερα γεγονότα στην ιστορία της ανθρωπότητας». 

Φύλλο εργασίας 9.2 


Κατά Ματθαίον, Κεφ. β΄ 19-15: «Ιδού, άγγελος Κυρίου φαίνε- 
ται κατ᾽ όναρ εις τον Ιωσήφ, λέγων, Εγερθείς παράλαβε το παι- 
δίον καὶ την μητέρα αυτού, και φεύγε εις Αίγυπτον και έσοε- 
κεί εωσού εἴπω σοι’ διότι μέλλει ο Ηρώδης να ζήτηση το παιδί- 
ον, δια να απολέση αυτό. Ο δε εγερθείς παρέλαβε το παιδίον 
και την μητέρα αυτού δια νυκτός, και ανεχώρησεν εις Αίγυ- 
πτον και ήτο εκεί έως της τελευτής του Ηρώδου». 

Φύλλο εργασίας 9.8 


Αδελφάκια όλου του κόσμου 
Αδελφάκια όλου του κόσμου 
μαύρα, κίτρινα, λευκά, 

νιώθω να φουντώνει εντός µου 
της αγάπης η φωτιά. 

Κινεζάκια µε ματάκια 
πονηρούτσικα λοξά 

και σγουρόµαλλα νεγράκια 

με κορµάκια µελαμψά. 


Ευρωπαίοι πιτσιρίκοι 
Ινδιάνοι, Αμερικάνοι 

σ’ όλους µας η γη ανήκει 

σ᾽ όλους το ψωμί της φτάνει. 


Μη δεν παίζετε όλο χάρη 
το κρυφτούλι σαν κι εμάς, 
μάνας δεν είστε καμάρι 
των δασκάλων σας μπελάς; 


Δε σκαρώνετε αστεία, 
σκανδαλάκια ζαβολιές, 
δεν πετάτε τα βιβλία 
σαν μυρίζουν λιχουδιές; 


μα 


Σ᾽ όποια µάκρη ο’ όποια πλάτη 
σε βοριά καὶ σε νοτιά 

μαύρο ή γαλανό το μάτι 

μια η ανθρώπινη καρδιά. 


κ 

-10- 


ΔΙΔΑΚΤΙΚΗ ΕΝΟΤΗΤΑ: «ΘΕΩΡΗΣΗ ΚΑΙ ΑΝΤΙΜΕΤΩΠΙΣΗ 
ΤΩΝ ΞΕΝΩΝ ΣΤΗΝ ΑΡΧΑΙΟΤΗΤΑ» 


9 Να συγκριθείτο χωρίο «Πάντες γαρ υμείς εις έστε εν Χριστώ 
Ιησού» (Γαλ. γ΄ 28) µε το στίχο του Ομήρου (Οδύσσεια, 6’ 207): 
«προς γαρ Διός εισίν άπαντες ξείνοι». 

« Να βρεθούν και να παρουσιαστούν χωρία της Οδύσσειας και 
της Αγίας Γραφής, στα οποία θεῖκοί απεσταλμένοι εμφανίζο- 
νται µε τη µορφή «ξένων» (π.χ. η Αθηνά στο παλάτιτου Οδυσ- 
σέα και η φιλοξενία του Αβραάμ). 

Να συζητηθεί αν το γεγονός ότι οι θεῖκοί απεσταλμένοι εµφα- 
νίζονται µε τη µορφή ξένων αποκαλύπτει κάτι για την αντιµε- 
τώπιση των ξένων στην αρχαιότητα. 

9 Συμπληρωματικά ή εναλλακτικά να χρησιμοποιηθεί κάποιο µε- 
γαλύτερο απόσπασμα από την Οδύσσεια, για να καταδειχθεί 
ο τρόπος µε τον οποίο οι αρχαίοι Έλληνες αντιμετώπιζαν το 
θέμα της φιλοξενίας στην καθημερινή τους ζωή. 


ας 


Φύλλο εργασίας 10.1 


ΟΔΥΣΣΕΙΑ (Δ΄ ραψωδία) 
Στη Σπάρτη έχουν φτάσει δύο ξένοι (ο Τηλέμαχος και ο Πεισίστρα- 
τος, ο γιος του Νέστορα), κι ο Ετεωνέας συζητά µε τον Μενέλαο. 


«πείνω δη τινέ τώδε, διοτρεφές ω Μενέλαε, 


άνδρε δύω, γενεή δε Διός μεγάλοιο έικτον. 
Αλλ᾽ είπ᾽ η σφώϊν καταλύσομεν ωκέας ίππους, 

ή άλλον πέμπωμεν ικαγέμεν, ος κε φιλήση». 
Τον δε μέγ᾽ οχθήσας, προσέφη ξανθός Μενέλαος: 
«Ου μεν νήπιος ήσθα, Βοηθοΐδη Ετεωνεύ, 

το πριν’ ατάρ μεν νυν γε παις ως νήπια βάζεις. 
Η µεν δη νώι ξενήια πολλά φαγόντε 

άλλων ανθρώπων δεύρ᾽ ικομεθ’, αι κε πόθι Ζευς 
εξοπίσω περ παύση οἴζύος. Αλλά λύ᾽ ίππους 
ξείνων, ες δ᾽ αστούς προτέρω άγε θοινηθήναι». 


Το ἴδιο κείµενο σε μετάφραση Δ.Ν. Μαρώνίτη: 


«Κάποιοι, ὃσο ξένοι, αρχοντικέ Μενέλαε, 

νέοι που μοιάζει η φύτρα τους να κρέμεται από τον μεγάλο Δία. 
Καὶ τώρα πες μου, να τους ξεπεζέψουµε τα γρήγορα άλογα 

ή να τοῦς ξαποστείλουµε να παν αλλού, αν άλλος ήθελε να τους 
φιλέψει». 

Αλλά ο ξανθός Μενέλαος τον αποπήρε µε βαριά αγανάκτηση: 
«Ετεωνέα, του Βοηθού γιε, δεν ήσουν άλλοτε τόσο μωρός 

στο παρελθόν: μα να που τώρα ανόητα μιλάς, σαν άµυαλο παιδί. 
Μόλο που ξέρεις πως χορτάσαμε, εγώ κι εσύ, δείπνα πολλά 
φιλόξενα σ᾽ άλλους ανθρώπους, προτού γυρίσουμε στα µέρη 
μας, ελπίζοντας να µας γλιτώσει ο Δίας κάποτε από τη συμφορά. 
Λύσε λοιπόν των ξένων τα’ άλογα και πέρασε τους µέσα να χαρούν 
το φαγοπότι μας». 


ας 

ΣΧΕΔΙΑΣΜΟΣ ΠΑΡΕΜΒΑΣΕΩΝ ΣΤΟ ΘΕΜΑ 
«ΕΙΝΑΙ ΕΠΙΚΙΝΔΥΝΟΙ ΟΙ ΜΕΤΑΝΑΣΤΕΣ 
ΚΑΙ ΟΙ ΠΡΟΣΦΥΓΕΣ;» 


Στο πρώτο µέρος του Οδηγού Αντιρατσιστικής Εκπαίδευσης δια- 

πιστώσαμε ότι αφετηρία του ρατσισμού είναι ο φόβος. Οι άνθρω- 

ποι φοβούνται ότι από την παρουσία των μεταναστών και των προ- 

σφύγων κινδυνεύουν αγαθά που θεωρούν σηµαντικά στη ζωήτους. 
Για την καταπολέμηση του ρατσισμού, είναι απαραίτητο ο φό- 

βος να αντιμετωπιστεί µε βάση στοιχεία που δείχνουν ότι είναι: 

9 αποτέλεσµα προκαταλήψεων, και 

9 αδικαιολόγητος. 


Παιδαγωγική πρόθεση 


Η παιδαγωγική πρόθεση συνίσταται στην αντιμετώπιση εκ µόρους 
των μαθητών/-τριών απόψεων, σύμφωνα µε τις οποίες από την πα- 
ρουσία μεταναστών και προσφύγων διακυβεύονται σηµαντικά α- 
γαθά των ντόπιων πολιτών. 


Διδακτικοί στόχοι 


Οι διδακτικοί στόχοι είναι οι εξής: 

9 Να κατανοήσουν οι µαθητές και οι μαθήτριες ότι γενικευμένες 
απόψεις για μετανάστες και πρόσφυγες είναι λογικά ανεπίτρε- 
πτες και ότι, όταν υπάρχουν και επηρεάζουν τη συμπεριφορά 
των ανθρώπων, συμβάλλουν στη δημιουργία και αναπαραγω- 
γή επικίνδυνων καταστάσεων. 

Να γνωρίσουν ότι η εγκληματικότητα, που αποτελεί στη χώρα 
μας θέµα αιχμής όσων αντιστρατεύονται την παρουσία µετανα- 
στών και προσφύγων, υπό ομαλές συνθήκες δεν αποτελεί γνώ- 
ρισµα αυτών των οµάδων. Όταν πράγματι υπάρχει, τότε είναι 
επακόλουθο της έλλειψης εκ µέρους της πολιτείας µέτρων για 
τη νόμιμη διαβίωση των μεταναστών ή/και την ένταξή τους στην 
κοινωνία. 

Να διαπιστώσουν ότι απόψεις περί επικινδυνότητας των µετα- 
ναστών και των προσφύγων έχουν διατυπωθεί σήμερα στη χώ- 
ρα µας ως επιχειρήματα για την παρουσία Ευρωπαίων, ακόµη 
και Ελλήνων, μεταναστών σε άλλες χώρες και σε άλλες επο- 
χές, και αποδείχθηκαν λανθασμένες. 

Να διαπιστώσουν ότι κανένα από τα αγαθά που είναι σηµαντι- 
κά στη ζωή των σύγχρονων ανθρώπων -ούτε όσα αναφέρο- 
νται στις υλικές ούτε όσα αναφέρονται στις πνευματικές ανά- 
γκες- δεν κινδυνεύει από την παρουσία των μεταναστών και 
των προσφύγων. Αντίθετα, πολλά από αυτά εξασφαλίζονται µε 
την παρουσία τους. 

Οι διδακτικές ενότητες που ακολουθούν είναι ενδεικτικές για 


τον τρόπο οργάνωσης του μαθήματος. 


Η βασική λογική που διέπει την εκπαιδευτική διαδικασία και σε 


αυτό τον τομέα είναι ότι: 
9 Το πρόβλημα παρουσιάζεται αρχικά σε άλλες εποχές πρώτα 


σε άλλες χώρες και έπειτα στην Ελλάδα. 
Από την παρουσίαση εξάγεται το συμπέρασμα ότι οι φόβοι ε- 


κείνης της εποχής ήταν αδικαιολόγητοι. Έμμεσα προκύπτει ότι εί- 
ναι αδικαιολόγητες και οι γενικευµένες αρνητικές αντιλήψεις, στά- 
σεις και συμπεριφορές των ανθρώπων. 

9 Οι πρόσφυγες που αναφέρονται ως παράδειγµα είναι οι Έλ- 


ληνες --στο εξωτερικό ή στην Ελλάδα. 

9 Οιπρόσφυγες μετατρέπονται για τους µαθητές καιτις μαθήτρι- 
ες από «ξένοι» σε «οικείοι» («πρόσφυγες ήταν οι δικοί µας συγ- 
γενείς»). 

9 Οιγνώσεις που κατακτώνται στις προηγούμενες ενότητες χρη- 
σιμοποιούνται για να κατανοηθούν τα σύγχρονα φαινόμενα της 
μετανάστευσης και της προσφυγιάς στη χώρα µας. 

Ο σχεδιασμός των µαθηµάτων που παρουσιάζεται στη συνέ- 
χεια είναι ενδεικτικός -ιδιαίερα σε ό,τι αφορά τα μοντέλα διδα- 
σκαλίας. 

τς 


ΔΙΔΑΚΤΙΚΗ ΕΝΟΤΗΤΑ: 
«ΟΙ ΑΜΕΡΙΚΑΝΟΙ ΑΝΗΣΥΧΟΥΝ ΓΙΑ ΤΗΝ ΕΓΚΛΗΜΑΤΙΚΟΤΗΤΑ 
ΤΩΝ ΕΛΛΗΝΩΝ ΜΕΤΑΝΑΣΤΩΝ ΤΟ ΕΤΟΣ 1929» 


ΑΡΧΙΚΟ ΕΡΕΘΙΣΜΑ 


Στην ΕΛΕΥΘΕΡΟΤΥΠΙΑ «Ο ἰός», 21 Μαρτίου 1998, δημοσιεύτηκε το 
παρακάτω κείµενο, το οποίο αναφέρεται στις απόψεις που επικρα- 
τούσαν στις ΗΠΑ σχετικά µε την εγκληματικότητα των Ελλήνων 
μεταναστών τη δεκαετία του 1920: 

«Είτε το θέλουμε είτε όχι, οι Έλληνες ήταν ο μεγάλος πονο- 

κέφαλος της αστυνομίας της Νέας Υόρκης το Μεσοπόλεμο. 

Η εγκληματική τους δράση σκορπούσε πανικό στους φιλήσυ- 

χους πολίτες, που ζητούσαν απεγνωσμένα τη βοήθεια της α- 

στυνοµίας και κατηγορούσαν για ανικανότητα τις διωκτικές 

αρχές της χώρας». 

Ο λόγος ύπαρξης των παραπάνω απόψεων καταδεικνύεται 
στους δύο πίνακες που παρουσιάζονται στο φύλλο εργασίας 11.1. 
9 Οπρώτος πίνακας δείχνει τον αριθµό των ατόμων που κατηγο- 

ρήθηκαν επί 100.000 κατοίκων της ίδιας κατηγορίας πληθυσμού 

άνω των 18 ετών το 1929 στην Πολιτεία της Νέας Υόρκης. 
9 Ο δεύτερος πίνακας δείχνει τη σειρά των διάφορων εθνοτή- 
των στην αντίστοιχη κατηγορία εγκληματικότητας συνολικά σε 

31 πόλεις µε πληθυσμό άνω των 100.000 κατοίκων, καθώς και 

στο Σικάγο. 


ΠΟΡΕΙΑ ΜΑΘΗΜΑΤΟΣ 


9 Να διαβαστούν το κείµενο και οι πίνακες. 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


9 Να συζητηθούν το κείµενο και οι πίνακες σε σχέση µε το ε- 
άν οι φόβοι των Αμερικανών πολιτών ήταν δικαιολογηµένοι, 
και να καταγραφούν τα συμπεράσματα των μαθητών και των 
μαθητριών. Κατόπιν να δοθούν συμπληρωματικά, σε φύλλα 
εργασίας: 

- (Φύλλο εργασίας 11.2) η άποψη του εγκληµατολόγου ΤΠοιϑίθη 
96/ἱΠ για τον τρόπο µε τον οποίο πρέπει να αξιολογούμε στοι- 
χεία όπως τα σχετικά µε την εγκληματικότητα των Ελλήνων και 
των άλλων μεταναστών στη Νέα Υόρκη (όπως δημοσιεύεται 
στην ΕΛΕΥΘΕΡΟΤΥΠΙΑ, 21 Μαρτίου 1998), και 

- (φύλλο εργασίας 11.3) η άποψη που εξέφρασε για το ίδιο 
θέμα ο πρόεδρος του Συμβουλίου Απόδημου Ελληνισμού, Ά- 
ντριου Άθενς (συνέντευξη στον Θανάση Λάλα, ΤΟ ΒΗΜΑ, 24 
Μαΐου 1998). 

9 Μετάτην ανάγνωση των νέων κειμένων να συζητηθούν ξανά 
τα προηγούμενα συμπεράσματα των μαθητών και των µαθη- 
τριών (πώς αξιολογούνται µετά την ανάγνωση των κειµένων;). 

9 Πώς εκτιμώνται σήμερα οι απόψεις των Αμερικανών πολιτών 
εκείνης της εποχής σε συνδυασμό µε το γεγονός ότι, μόλις µια 
γενιά αργότερα, ένα παιδί Ελλήνων μεταναστών εκείνης της 
περιόδου ο Μίκο Ποικακὶς διεκδίκησε ως υποψήφιος του Δη- 
μοκρατικού Κόμματος το αξίωμα του Προέδρου των ΗΠΑ; 

Φύλλο εργασίας 11.1 


Αριθµός των ατόµων που κατηγορήθηκαν επί 100.000 κατοίκων 
της ἴδιας κατηγορίας πληθυσμού άνω των Ί 8 ετών το Ί 929 στην Πολιτεία 
της Νέας Υόρκης (εθνότητες µετο υψηλότερο ποσοστό συµµετοχής 
στο σύνολο των εγκλημάτων) 
Αδικήµατα Έλληνες Ιταλοί Ρώσοι Πολωνοί | Γάλλοι 
Σύνολο 
αδικηµάτων 779,5 3έμ,0 189,0 173,3 141,1 
Ανθρωποκτονίες 116,4 9,7 3.4 5.4 2,8 
Βιασμοί 38,8 22,2 7,1 5,8 5,9 
Ληστείες 28,2 23,7 8,Ί 10,1 11,1 
Επιθέσεις 232,7 95,5 8 62.0 27,7 
Διαρρήξεις 24.7 22,0 14.3 17,0 13,8 
Κλοπές 102,3 35.9 51,3 28.5 38,7 
Οπλοκατοχή 28,2 63,3 8,5 10,1 16,6 
Σεξουαλική Βία 7,1 111 5] 3,6 8,3 
Ναρκωτικά 14.1 ν 19 0,7 
Λοιπά αδικήματα 162,3 30,7 24,6 15,2 5,5 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


Εγκληματικότητα μεταναστών στις ΗΠΑ (1929) 
(σειρά σύμφωνα µε το ποσοστό συµµετοχής κάθε εθνότητας) 
31 πόλεις (µε πληθυσμό άνω Σικάγο 
των 100.000 κατοίκων) 
1 Έλληνες Ιταλοί 
2 Λιθουανοί Έλληνες 
3 Πολωνοί Λιθουανοί 
4 Ιταλοί Πολωνοί 
5 Γιουγκοσλάβοι Ρώσοι 
6 Σκανδιναβοί Αυστριακοί 
7 Αυστριακοί Τσεχοσλοβάκοι 
8 Ρώσοι Γερμανοί 
9 Τσεχοσλοβάκοι Ούγγροι 
10 Ιρλανδοί Σκανδιναβοί 


Φύλλο εργασίας 11.2 


ΤΠποτβίθη Βο]]1η: 

«Υπάρχουν πολλές αποδείξεις ότι ο μετανάστης είναι αντικεί- 
μενο διαφορετικής μεταχείρισης από τη διοίκηση καὶ τη Δι- 
καιοσύνη. Αυτό οφείλεται εν μέρει στην οικονομική και Κοι- 
νωνική του κατάσταση. Ό,τι και να συμβαίνει, υπάρχουν πε- 
ρισσότερες πιθανότητες να συλληφθεί και να καταδικαστεί έ- 
νας μετανάστης παρά ένας γηγενής αυτής της χώρας. Και ό- 
ταν συλλαμβάνεται, είναι πιθανότερο να καταδικαστεί µε µε- 
γαλύτερη ποινή ο μετανάστης παρά ο γηγενής. Όταν κάποιος 
ανήκει σε µια ομάδα μεταναστών -ειδικά όταν η κοινωνική α- 

πόσταση ανάµεσα σε αυτή την ομάδα καὶ την ομάδα που κυρι- 
αρχεί στην κοινωνία είναι σημαντική τα ποσοστά εγκληµατι- 
κότητας είναι τεχνητά αυξημένα και ο ερευνητής οφείλει να το 
λαμβάνει υπόψη». 

(Από την εφημερίδα ΕΛΕΥΘΕΡΟΤΥΓΠΤΑ, 21 Μαρτίου 1998) 


” 


Φύλλο εργασίας 11.8 


Θανάσης Λάλας: Φαντάζομαι πώς θα βλέπετε εσείς τώρα αὐτά 
που γίνονται εδώ με τοῦς Αλβανούς, ε; Σας θυμίζει αυτή η 
κατάσταση τους΄Έλληνες στην Αμερική τα πρώτα χρόνια; 

Άντριου Άθενς: Όχι. Οι΄ Έλληνες στην Αμερική ήσαν σοβαροί 
και δουλεύανε σα σκυλιά για ένα σκοπό: για την οικογέ- 
γειά τοῦς και για τα παιδιά τοῦς, για να μπορούν να τα στεί- 
λουν στο σχολείο. Γι’ αυτό και οι Αμερικανοί είχαν µεγάλο 
σέβας για τους Έλληνες. Λέγανε, οι άνθρωποι αυτοί είναι 
οικογενειάρχες, αυστηροί, τα παιδιά τους είναι καλά παι- 
διά, ξέρουνε να τα κρατάνε κοντά τοῦς. 

Θανάσης Λάλας: Δεν υπήρχαν κρούσματα Ἑλλήνων, οἱ οποίοι 
έκαναν «κακά» πράγματα; 

Άντριου Άθενς (κατηγορηματικά): Όχι. Εκτός αν μιλήσουμε για 
τους Κρητικούς, οι οποίοι σκότωναν. Άμα τον πειράξεις 
τον Έλληνα, τότε αγριεύει. 


(Από την εφημερίδα ΤΟ ΒΗΜΑ, 24 Μαΐου 1998) 


ας 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


--ῇδ-- 


ΔΙΔΑΚΤΙΚΗ ΕΝΟΤΗΤΑ: 
«ΟΙ ΕΛΛΗΝΕΣ ΑΝΗΣΥΧΟΥΝ ΓΙΑ ΤΗΝ ΕΓΚΛΗΜΑΤΙΚΟΤΗΤΑ 
ΤΩΝ ΑΛΒΑΝΩΝ ΜΕΤΑΝΑΣΤΩΝ ΤΟ ΕΤΟΣ 1998» 


Για τη διαπραγμάτευση αυτής της ενότητας είναι απαραίτητο να ἕ- 
χει προηγηθεί η διδασκαλία της προηγούμενης (σχετικά µε την ε- 
γκληματικότητα των Ελλήνων μεταναστών στις ΗΠΑ). 

9 Στις εφημερίδες έχουν δημοσιευτεί πίνακες σχετικά µε την ε- 
γκληματικότητα των ξένων στην Ελλάδα. Τα στοιχεία που περι- 
λαμβάνονται σε αυτούς είναι εκείνα που κάνουν πολλούς αν- 
θρώπους να ανησυχούν και να θεωρούν τους μετανάστες και 
τους πρόσφυγες ιδιαίτερα επικίνδυνους. 

Ορισμένοι από τους πίνακες αυτούς παρουσιάζονται στο φύλ- 

λο εργασίας 12.1. 

9 Να μελετηθούν οι πίνακες, να καταγραφούν και να ερµηνευ- 
θούν τα στοιχεία που παρουσιάζονται σε αυτούς. 

9 Να συζητηθούν οι πίνακες σε σχέση µε το εάν οι φόβοι των 
Ελλήνων πολιτών είναι δικαιολογημένοι. 

9 Να συγκριθούν οι πίνακες µε τους πίνακες για τις ΗΠΑ (της 
προηγούμενης ενότητας) και να διερευνηθεί η δυνατότητα που 
μας δίνουν τέτοιοι πίνακες να εξάγουµε συμπεράσματα για το 
«βαθμό επικινδυνότητας» συγκεκριμένων εθνικών οµάδων. 

9 Να καταγραφούν οι εντυπώσεις των μαθητών και µαθητριών α- 
πότις απόψεις ορισμένων Ελλήνων πολιτών περί «ιδιαίτερα υ- 
ψηλής εγκληματικότητας των Αλβανών μεταναστών», όταν τις 
συγκρίνουν µετις αντίστοιχες απόψεις Αμερικανών πολιτών πε- 
ρί «ιδιαίτερα υψηλής εγκληματικότητας των Ελλήνων µετανα- 
στών» (που διατυπώνονταν εβδομήντα χρόνια νωρίτερα). 

9 Βάσει του φύλλου εργασίας 12.2 να συζητηθεί ο ρόλος των 

μέσων μαζικής ενημέρωσης στη διαµόρφωση της κοινής γνώ- 
μης σχετικά µε την εγκληματικότητα των μεταναστών. 


Φύλλο εργασίας 12.1 


κ 


Πίνακας 
Συλληφθέντες για σοβαρά αδικήματα στην περίοδο 19921996 κατά εθνικότητα 
(Πηγή: Υπουργείο Δημόσιας Τάξης, 30101997) 


ΑΝΘΡΩΠΟΚΤΟΝΙΕΣ 
Σύνολα Δράστες 
Υποθέσεων Δραστών Έλληνες | Αλβανοί Άλλοι 
1992 137 265 231 20 14 
1993 150 291 257 16 18 
1996 133 278 264: 24 10 
1995 151 268 228 40 0 
1996 169 303 241 43 19 
ΝΑΡΚΩΤΙΚΑ 
Σύνολα Δράστες 
Υποθέσεων Δραστών Έλληνες | Αλβανοί Άλλοι 
1992 2024 3293 3058 3 232 
1993 1577 2436 2247 15 174 
1996 1837 2915 2676 68 171 
1995 2930 4360 4047 203 110 
1996 4272 6288 5690 ΔΙΊ 187 
ΑΝΤΙΣΤΑΣΗ 
Σύνολα Δράστες 
Υποθέσεων Δραστών Έλληνες | Αλβανοί Άλλοι 
1992 318 404. 383 17 4 
1993 236 309 288 11 10 
1996 243 307 292 15 0 
1995 183 241 220 5 16 
1996 152 200 176 6 18 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


ΠΕΡΙ ΑΡΧΑΙΟΤΗΤΩΝ 
Σύνολα Δράστες 
Υποθέσεων Δραστών Έλληνες | Αλβανοί Άλλοι 
1992 228 279 261 2 16 
1993 241 281 245 0 36 
1994. 240 238 210 2 26 
1995 195 250 219 0 31 
1996 149 216 203 4 0 
ΚΛΟΠΕΣ 
Σύνολα Δράστες 
Υποθέσεων Δραστών Έλληνες | Αλβανοί Άλλοι 
1992 50626 8486 7693 468 325 
1993 54181 8913 7990 507 416 
1994. 57343 8455 7228 498 729 
1995 74236 8751 6918 571 1262 
1996 76197 6166 4916 654 596 
ΛΗΣΤΕΙΕΣ 
Σύνολα Δράστες 
Υποθέσεων Δραστών Έλληνες | Αλβανοί Άλλοι 
1992 883 752 625 105 22 
1993 883 763 659 ΒΊ 43 
1994. 717 459 371 53 35 
1995 825 466 339 66 6Ί 
1996 1116 498 405 72 2Ί 
ΑΠΑΤΕΣ 
Σύνολα Δράστες 
Υποθέσεων Δραστών Ἕλληνες ! Αλβανοί Άλλοι 
1992 599 418 400 8 10 
1993 489 2 427 2 13 
1994 511 406 390 2 14 
1995 499 421 406 1 14 
1996 580 451 419 2 30 

Φύλλο εργασίας 12.2 


ΜΜ και ξένοι 
(Του Σταύρου Θεοδωράκη, περιοδικό ΚΛΙΚ, Μάιος 1998) 


«Το 1996, σε σύνολο 262.698 δραστών όλων τῶν κατηγοριών 
εγκλήματος, οἱ 252.604 ήταν Ελληνες και οι 10.089 ξένοι (στην 
πλειοψηφία τους Αλβανοῦ. Οι ξένοι συμμετέχουν συχνότερα 
στα αδικήματα κατά της ιδιοκτησίας (ληστείες, κλοπές) και 
σπανιότερα σε εγκλήματα κατά της ζωής (ανθρωποκτονίες, α- 
πόπειρες φόνων, σωματικές βλάβες). 

»Και τι είναι 10.089 ξένοι δράστες στο σύνολο των 262.698 δρα- 
στών; Οὔτε το 590 δεν είναι... Λάθος συλλογισμός. 

»Η εγκληματικότητα που προέρχεται από αλλοδαπούς (Αλβα- 
νοῦς εν προκειμένω) δεν είναι ανάλογη των αδικηµάτων που 
διαπράττουν, αλλά ισούται µε τον αριθµό τών αδικηµάτων 
πολλαπλασιαζόμενο µε τον αριθµό των ΜΜΕ που λειτουργούν 
εν Ελλάδι. Αναλυτικότερα: εγκληματικότητα Αλβανών - α- 
ριθµός αδικημάτων Χ (6 κανάλια -- 18 εφημερίδες -- 10 ρα- 
διόφωνα). 

«Μπορεί η Ευρωπαϊκή Σύμβαση των Δικαιωμάτων του Αν- 
θρώπου, οι νόμοι (των Ελλήνων), οι κώδικες (του Εθνικού Ρα- 
διοτηλεοπτικού Συμβουλίου) να απαγορεύουν στους δηµοσι- 
ογράφους να προσδιορίζουν τη φυλή, το θρήσκευμα, την εθνι- 
κότητα του δράστη, ουδείς όµως το τηρεί». 


ας 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


απ 


ΔΙΔΑΚΤΙΚΗ ΕΝΟΤΗΤΑ: 
«ΑΠΕΙΛΟΥΝ ΟΙ ΜΕΤΑΝΑΣΤΕΣ ΒΑΣΙΚΕΣ ΑΞΙΕΣ ΤΟΥ ΕΘΝΟΥΣ.» 


κ 


Φύλλο εργασίας 19.1 


Ο εφευρέτης του τηλέγραφου, Βαπιιθὶ Ε.Β. Μοτβε, σε ένα μι- 

κρό βιβλίο του με τίτλο Α Ροτεῖθτι (οπερίταςγ Αβαἰπιδί {]νε 

1αδετίίες οἱ {ιο Ὀπιίεα 5ἰαίε5 (Μια συνομωσία ξένων κατά των 
ελευθεριών των Ηνωμένων Πολιτειών) το 1884 καταφέρεται 
κατά της μετανάστευσης καθολικών (κυρίως Ιρλανδών καὶ 

Γερμανών) στις ΗΠΑ, υποστηρίζοντας ότι πραγματοποιείται 

κατόπιν σχεδίου του Πάπα της καθολικής εκκλησίας με στό- 

χο την υπονόμευση τών ελευθεριών των ΗΠΑ. 

9 Να συζητηθεί καὶ να αξιολογηθεί το γεγονός. Συμπληρώ- 
µατικά, να αξιολογηθεί το γεγονός ότι ο θεολόγος Γγπι8 
Ῥεεσμο στηριζόμενος στο βιβλίο του Μοτβο ζήτησε, ένα 
χρόνο αργότερα (1895) με ένα δικό του βιβλίο (Ρίθα {ΟΥ {ιε 
Τγοοῦ, τη µεταφορά όλων των καθολικών μεταναστών στις 
υπανάπτυκτες περιοχές της (Άγριας) Δύσης, για να ζουν 
χωριστά από τους υπόλοιπους κατοίκους των ΗΠΑ. 

9 Ναδιερευνηθεί εάν υπάρχουν παρόμοιες απόψεις στην Ελ- 
λάδα σε σχέση µε τους μετανάστες που έχουν έλθει πρόσφα- 
τα στη χώρα µας. 


ας 

-14-- 


ΔΙΔΑΚΤΙΚΗ ΕΝΟΤΗΤΑ: 
«ΜΟΝΟ ΣΕ ΣΠΙΤΙΑ ΑΛΒΑΝΩΝ ΟΙΚΟΝΟΜΙΚΩΝ ΠΡΟΣΦΥΓΩΝ 
ΕΧΩ ΖΗΣΕΙ ΤΗΝ ΑΞΙΟΠΡΕΠΕΙΑ, ΤΗ ΝΟΙΚΟΚΥΡΟΣΥΝΗ 
ΚΑΙ ΤΗ ΖΕΣΤΑΣΙΑ» 


9 Να διαβαστεί, από το φύλλο εργασίας, απόσπασμα από άρ- 
θρο του Π. Ευθυμίου (εφημερίδα ΤΟ ΒΗΜΑ, 12 Οκτωβρίου 
1997). 

9 Να καταγραφούν οι διαφοροποιήσεις του αρθρογράφου ως 
προς τη συμπεριφορά των Αλβανών μεταναστών και προσφύ- 
γων στην Ελλάδα. 

9 Να καταγραφούν οι ομοιότητες των Αλβανών µε τους Έλλη- 
νες. 

9 Να διερευνηθεί και να τεκμηριωθεί η άποψη του αρθρογρά- 
φου ότι «η Ελλάδα μόνον ὠφελημένη θα είναι από την πλήρη 
και προνομιακή μάλιστα ένταξη των Αλβανών οικονομικών προ- 
σφύγων στον οικονομικό και κοινωνικό ιστό της χώρας». 


ας 


Φύλλο εργασίας 14.1 


«Εἴναι λοιπόν γεγονός ότι η συντριπτική πλειονότητα των πε- 
ρίπου 250.000 Αλβανών, που εναλλάσσονται σε μόνιμη ή επο- 
χική απασχόληση στην Ελλάδα, δεν είναι τίποτε λιγότερο καὶ 
τίποτε περισσότερο από τοῦς Έλληνες οικονομικούς µετανά- 
στες των περασμένων δεκαετιών. Μάλιστα, θα μπορούσε κα- 
νείς να παρατηρήσει ότι οἱ άνθρωποι αυτοί διαθέτουν και το 

ήθος τών τότε συμπατριωτών µας. Προσωπικά, τα τελευταία 
χρόνια, µόνο σε σπίτια Αλβανών οικονοµικών προσφύγων έ- 
χω ζήσει την αξιοπρέπεια, τη νοικοκυροσύνη και τη ζεστασιά, 
την οποία βίωνε κανείς παντού στην Ελλάδα το 50 και το 60, 
για να αρχίσει να γίνεται ωχρή ανάμνηση από τις δεκαετίες 
του ᾿Τ0 και μετά. 

»Εήναι επίσης ακριβές ότι οι επιστημονικά ελεγµένες στατιστι- 
κές της εγκληματικότητας δεν εμφανίζουν τους Αλβανούς ως 
ιδιαίτερους συντελεστές της γενικής αύξησής της. Οι Αλβανοί 
συμβάλλουν κατά ένα µεγάλο ποσοστό στην αύξηση της συ- 
νήθους παραβατικότητας (κλοπές κ.λπ.), αλλά έχουν καὶ ένα 
ισχυρό μερίδιο στην αύξηση ορισμένων ακραίων καὶ βαρέων 
εγκλημάτων (φόνοι, απαγωγές, εμπορία ναρκωτικών κ.λπ.). 
» Τίποτε δε θα δικαιολογούσε τη λογική του πογκρόμ, όχι µόνο 
λόγω ανάγκης να µην υποκύπτει µια κοινωνία σε ρατσιστικά 
στερεότυπα, αλλά από την κοινή λογική: η Ελλάδα µόνον ὦ- 
φελημένη θα είναι από την πλήρη και προνομιακή μάλιστα έ- 
νταξη των Αλβανών οικονοµικών προσφύγων στον οικονοµι- 
κό Και κοινωνικό ιστό της χώρας. 

»Υπάρχει όµως µια κρίσιμη διαφορά: η φτώχεια και Οἱ 1διαΙ- 
τερότητες της Αλβανίας έχουν δημιουργήσει στη γειτονική 
χώρα μια ισχυρή, όσο καὶ πρωτόγονη «μαφία». Ένα κομμάτι 
μάλιστα τῶν Αλβανών προσφύγων στην Ελλάδα έχει καταφύ- 
γει στη χώρα µας ακριβώς για να γλιτώσει από την καταπίεση 
αυτών των ένοπλων συμμοριών, που λυμαίνονται την αλβα- 
νική ύπαιθρο. Αυτές οι συμμορίες «αλωνίζουν» σήµερα ελεύ- 
θερα όλη τη συνοριακή γραμμή, έχοντας οδηγήσει τους ΄Ἑλλη- 
νες κατοίκους τῶν εγκαταλελειμμένων βόρειων περιοχών σε 
απελπισία». 


(Από την εφημερίδα ΤΟ ΒΗΜΑ, 12 Οκτωβρίου 1997) 


ας 

μοδα 


ΔΙΔΑΚΤΙΚΗ ΕΝΟΤΗΤΑ: 
«ΚΙΝΔΥΝΕΥΕΙ Η ΠΟΛΙΤΙΣΜΙΚΗ ΜΑΣ ΤΑΥΤΟΤΗΤΑ 
ΑΠΟ ΤΟΥΣ ΜΕΤΑΝΑΣΤΕΣ» 


Ορισμένοι εκφράζουν την άποψη ότι από τη μετανάστευση που ο- 
δηγεί στη δηµιουργία µιας πολυπολιτισµικής κοινωνίας κινδυνεύ- 
ει η πολιτισμική ταυτότητα των Ελλήνων. 

9 Να αξιολογηθεί η παραπάνω άποψη σε σχέση µε τη συμβολή 
των Ελλήνων της Αλεξάνδρειας καιτης Κωνσταντινούπολης οι 
οποίοι έζησαν και δημιούργησαν στο πλαίσιο πολυπολιτισμι- 
κών κοινωνιών στον ελληνικό πολιτισμό. 

Να χρησιµοποιηθεί σχετικά, από το φύλλο εργασίας 15.1, το 
αυτοβιογραφικό κείµενο του Κωνσταντίνου Π. Καβάφη (δηµο- 
σιευμένο το 1924 στο πανηγυρικό τεύχος του περιοδικού Νέο 
Τέχνη). 

Να χρησιµοποιηθεί συμπληρωματικά, από το φύλλο εργασί- 
ας 15.2, το παρακάτω απόσπασμα του Γ.Π. Σαββίδη σε σχέ- 
ση µε τις πληροφορίες που παίρνουμε για τις πόλεις στις ο- 
ποίες υπήρχε λογοτεχνική δραστηριότητα του Καβάφη και άλ- 
λων Ελλήνων. 

9 Να αξιολογηθεί µε τον ίδιο τρόπο η πολυπολιτισμική περίοδος 
της Θεσσαλονίκης. 


κ 


Φύλλο εργασίας 15.1 


«Εἴμαι Κωνσταντινουπολίτης την καταγωγήν, αλλά εγεννή- 
θηκα στην Αλεξάνδρεια σ᾽ ένα σπίτι της Οδού Σερίφ: μικρός 

πολύ έφυγα, και αρκετό μέρος της παιδικής µου ηλικίας το 
πέρασα στην Αγγλία. Κατόπιν επεσκέφθην τη χώρα αυτή με- 
γάλος, αλλά για μικράν χρονικό διάστηµα. Διέμεινα και στην 
Γαλλία. Στην εφηβική µου ηλικία κατοίκησα υπέρ τα δύο έτη 
στην Κωνσταντινούπολη. Στην Ελλάδα εἴναι πολλά χρόνια 
που δεν επήγα. 

»Η τελευταία μου εργασία ήταν υπαλλήλου εις ένα κυβερνητι- 
κόν γραφείον εξαρτώμενον από το Υπουργείον των Δημοσίων 
Ἔργων της Αιγύπτου». 


ας 


Φύλλο εργασίας 15.2 


«Το πρώτο δημοσιευμένο ποίημα (του Καβάφη) τυπώθηκε στο 
περιοδικό ΄Εσπερος της Λειψίας, το 1886. Από τότε δεν έπαψε 
να δημοσιεύει ποιήματα του σε διάφορα έντυπα της Αλεξάν- 
ὅρειας και της Αθήνας, καθώς καὶ σε ιδιότυπες συλλογές εκτός 
εμπορίου. Δημοσίευσε επίσης άρθρα καὶ μελέτες φιλολογικές 
σε εφημερίδες καὶ περιοδικά της Λειψίας, της Πόλης, της Αλε- 
ξάνδρειας καὶ της Αθήνας». 


ας 

δω 


ΔΙΔΑΚΤΙΚΗ ΕΝΟΤΗΤΑ: 
«ΚΙΝΔΥΝΕΥΟΥΝ ΟΙ ΘΕΣΕΙΣ ΕΡΓΑΣΙΑΣ 
ΑΠΟ ΤΟΥΣ ΜΕΤΑΝΑΣΤΕΣ;» 


Ορισμένοι εκφράζουν την άποψη ότι η παρουσία πολλών µετανα- 
στών σε µια χώρα οδηγεί σε αύξηση της ανεργίας. Αντίθετα, οι 
περισσότεροι οικονομολόγοι υποστηρίζουν ότι µε την εργασία των 
μεταναστών ενισχύεται η οικονομία της χώρας υποδοχής, µε απο- 
τέλεσμα τη δημιουργία νέων θέσεων εργασίας σε καλύτερους το- 
μείς της οικονοµίας -Θέσεις τις οποίες καταλαμβάνουν συνήθως οι 
γηγενείς εργαζόμενοι. 
« Οιµαθητές/τριες να συλλέξουν στοιχεία για τον τρόπο µε τον 
οποίο οι μετανάστες βοηθούν στην ανάπτυξη της οικονοµίας. 
9 Να συζητηθεί σχετικά µε το παραπάνω ερώτημα το γεγονός 
ότι η χώρα της Δυτικής Ευρώπης µε το μικρότερο ποσοστό ξέ- 
νων, η Ισπανία µε 196, έχει το υψηλότερο ποσοστό ανεργίας 
στη Δυτική Ευρώπη, ενώ η χώρα µε το μικρότερο και σχεδόν α- 
νύπαρκτο ποσοστό ανεργίας, η Ελβετία, έχει το υψηλότερο 
ποσοστό ξένων, το οποίο φτάνει στο 1796. 


ας 


Φύλλο εργασίας 16.1 
(Από την εφημερίδα ΚΥΡΙΑΚΑΤΙΚΗ ΕΛΕΥΘΕΡΟΤΥΠΙΑ, 
11 Ιανουαρίου 1998) 


Ο καθηγητής Α. Σαρρής επισημαίνει κάποια χρήσιμα στοιχεία: 
9 «Σε προηγούµενη έρευνα είχαμε εκτιμήσει ότι ο αριθµός 
τῶν μεταναστών στην Ελλάδα κυμαίνεται περίπου στις 
450.000. Αυτοί όµως δεν είναι πλήρους απασχόλησης. Ερ- 

γάζονται 8-4. μήνες το χρόνο, κατά µέσο όρο, ο καθένας. 

»Δηλαδή, οι 450.000 μετανάστες αντιστοιχούν σε 180.000 ερ- 

γάτες πλήρους απασχόλησης. Αυτό αντιστοιχεί στο 8,596 του 

εργατικού δυναμικού της χώρας. Άρα, έχουµε µια αύξηση του 
εργατικού δυναμικού, σε πραγματικούς αριθμούς, της τάξης 

του 8,540». 

9 «Οι 190.000 μετανάστες δεν παίρνουν τη θέση 180.000 Ελ- 
λήνων, αλλά 50.000», παρατηρεί ο κ. Σαρρής. «Το υπόλοι- 
πο 80.000 είναι καθαρή αύξηση του δυναμικού. Καὶ στις 
50.000, όμως, θέσεις, δεν προσφέρονται κατά κανόνα ΄Ελ- 
ληνες, γιατί τα ημεροµμίσθια είναι χαμηλά. Αυτό το βλέπου- 
µε κυρίως στον αγροτικό τοµέα. Εκεί ο΄ Έλληνας δεν πάει 
ούτως ή άλλως να δουλέψει». 


99 


Φύλλο εργασίας 16.2 
(Από την εφημερίδα ΤΟ ΒΗ͂ΜΑ, ὅ Απριλίου 1998) 


«Το χωριό έχει ανάγκη από τα ξένα χέρια. Δουλεύουν στα χτή- 
ματα καὶ κάνουν δουλειές που δεν μπορούμε εμείς», λέει ο Νί- 
κος Πετάσης. «Τα παιδιά µας σπουδάζουν. Λείπουν από τα χῶ- 
ριά. Εχουν κατέβει στις μεγαλουπόλεις». 

Το χειμώνα οἱ μόνιμοι κάτοικοι είναι γύρω στους 1.600. Το κα- 
λοκαίρι φθάνουν τους 4.000. Οι ξένοι εργάτες χρησιμοποιού- 
ΥΤΩΙ για το λιομάζωμα, για το σκάῃπμο, για το πότισμα. Στα θερ- 
μοκήπια τῶν γύρω περιοχών δουλεύουν επίσης πολλοί Αλβα- 
νοί. 

»Δεν παίρνουν τη δουλειά κανενός. Εγώ, κάθε χρόνο, καλώ 
τους νέους να εργαστούν σε δουλειές της κοινότητας. ΟἹ ἴδιοι 
που ξυλοκόπησαν τους Αλβανούς αρνήθηκαν την πρόσκληση 
για δουλειά, κατ᾽ επανάληψη. Λοιπόν, ούτε δουλειές παίρνουν 
από κανέναν». δὲ 

ΔΙΔΑΚΤΙΚΗ ΕΝΟΤΗΤΑ: «ΕΠΑΝΑΠΡΟΩΘΗΣΗ 
ΠΡΟΣΦΥΓΩΝ ΤΟ 1798 ΚΑΙ ΤΟ 1998» 


Στις εφημερίδες δημοσιεύονται συχνά ειδήσεις για απελάσεις ή 
«επαναπροωθήσεις» μεταναστών προς τις χώρες καταγωγής τους. 


Να διερευνηθούν οι λόγοι που οδηγούν κυβερνήσεις δηµοκρα- 
τικών χωρών στην απέλαση ανθρώπων σε χώρες που κυβερ- 
νούνται από δικτατορικά καθεστώτα. 

Να διερευνηθεί στο ίδιο πλαίσιο ο ρόλος που παίζει η κοινή 
γνώμη στη διαµόρφωση ή στην παρεμπόδιση σχετικών κυβερ- 
νητικών αποφάσεων. 

Να συζητηθούν οι ομοιότητες και οι διαφορές που υπάρχουν 
μεταξύ των σημερινών διοικητικών πράξεων «επαναπροώθη- 
σης» Κούρδων στην Τουρκία (από τις αρχές διάφορων χωρών 
της Ευρωπαϊκής Ένωσης, µεταξύ αυτών και της Ελλάδας) και 
της «διοικητικής πράξης» µε την οποία η Αυστρία παρέδωσε 
τον Ρήγα Φεραίο στους Τούρκους (1798). 

ΣΧΕΔΙΑΣΜΟΣ ΠΑΡΕΜΒΑΣΕΩΝ ΣΤΟ ΘΕΜΑ 
«"ΕΜΕΙΣ᾽ ΚΑΙ ΟΙ "ΑΛΛΟΙ» 


Ο σχεδιασμός των παρεμβάσεων στο θέµα αυτό γίνεται µε τον 
τρόπο που αναπτύχθηκε και στα προηγούμενα θέµατα. Συνεπώς, 
στο θέµα αυτό αρκεί η παράθεση των ενδεικτικών μαθημάτων. 

κ 


ΔΙΔΑΚΤΙΚΗ ΕΝΟΤΗΤΑ: 
«Ὁ ΧΡΙΣΤΟΦΟΡΟΣ ΚΟΛΟΜΒΟΣ ΓΙΑ ΤΗ ΣΥΜΠΕΡΙΦΟΡΑ 
ΤΩΝ ΙΝΔΙΑΝΩΝ ΑΠΕΝΑΝΤΙ ΣΤΟΥΣ ΞΕΝΟΥΣ» 


Ορισμένοι, ακόµη και επιστήµονες, εκφράζουν την άποψη ότι φό- 
βος, δυσπιστία ή/και εχθρότητα συνθέτουν, δήθεν, τη φυσική αυ- 
θόρµητη αντίδραση των ανθρώπων. 

Στο ημερολόγιο του Χριστόφορου Κολόμβου βρίσκουμε την 
ακόλουθη περιγραφή για τις πρώτες συναντήσεις του µε τους |ν- 
διάνους: 

«Όταν τους ζητάει κανείς κάτι από τα υπάρχοντά τους δε λένε 
ποτέ όχι, αλλά αντίθετα τον προσκαλούν να το αποδεχθεί ως δώ- 
ρο, και είναι τόσο φιλικοί, ωσάν να επιθυμούν να σου χαρίσουν α- 
κόμη και την καρδιά τους». 

9 Να συζητηθείτο απόσπασμα και να καταγραφούν οι απόψεις 
των μαθητών και των μαθητριών αναφορικά µε τους λόγους 
που µπορεί να οδήγησαν αργότερα τους Ινδιάνους της ίδιας 
περιοχής σε επιθετική συμπεριφορά κατά των Ισπανών. 

9 Να καταγράψουν οι µαθητές και οι μαθήτριες τις δικές τους 
αντιδράσεις απέναντι σε ξένους -για παράδειγµα, το καλοκαί- 
ρι στις διακοπές. 

- Ενδιαφέρονται να κάνουν παρέα µε συνομήλικα άτοµα άλ- 

λης εθνικότητας που παραθερίζουν στο ίδιο µέρος; 

-Ο βαθμός του ενδιαφέροντος τους εξαρτάται από τη δυνα- 

τότητα επικοινωνίας; Από το βαθµό διαφορετικότητας των άλ- 

λων; Από το φύλο (ίδιο ή διαφορετικό); Από την οικονομική 
ή/και κοινωνική κατάσταση που υποθέτουν ότι χαρακτηρίζει το 
άλλο άτομο; 

ο Ἴδ.ι 


ΔΙΔΑΚΤΙΚΗ ΕΝΟΤΗΤΑ: 
«Ο ΜΙΚΡΟΣ ΣΟΥΚΡΗΣ» 
Μ. Λουντέμη 


Τάξη: Α΄ Γυμνασίου 

Μάθημα: Κείμενα Νεοελληνικής Λογοτεχνίας 

Μέθοδος: Ερµηνευτική 

Πορεία: Ανάλυση-Σύνθεση 

Μορφή: Διάλογος (κατευθυνόμενος) -- συζήτηση χωρίς προπαρα- 
σκευή 


Σκοπός 


Να αισθανθούν οι µαθητές και οι μαθήτριες ότι η φιλία και η αγά- 
πη, ιδιαίτερα μεταξύ παιδιών και απλών ανθρώπων, δεν γνωρίζει 
περιορισμούς από το χρώμα, τη φυλή ή τη θρησκεία. 


Στόχος 
Να επισηµάνουν τα στοιχεία τεχνικής, την παρομοίωση, την προ- 


σωποποίηση και τον εσωτερικό μονόλογο του συγγραφέα, και να 
τα αξιολογήσουν ως προς το αποτέλεσμά τους. 


Αφόρμηση 


Κάνουμε µια σύντομη αναφορά σε χρονολογίες σταθμούς της ι- 
στορίας µας και καταλήγουμε στο 1922. 


ΚΕΦΑΛΑΙΟ 9 ΕΚΠΑΙΔΕΥΤΙΚΕΣ ΠΑΡΕΜΒΑΣΕΙΣ 


Ανάλυση 


Οι µαθητές διαβάζουν το εισαγωγικό σημείωμα και τα βιογραφι- 
κάτου συγγραφέα. Το κείµενο διαβάζεται ξανά από τον καθηγητή 
ή ένα µαθητή. Ακολουθεί συζήτηση για το περιεχόµενο και λύνο- 
νται απορίες. Το κείµενο χωρίζεται σε θεματικές ενότητες. 

Στη συνέχεια αναλύεται κάθε ενότητα συνεξετάζοντας τη µορ- 
φή και το περιεχόµενο. 


Σύνθεση 


Διατυπώνουμε: 
α) επιγραμματικά τα σημαντικότερα σηµεία’ 
β) το μήνυμα: 
γ) μερικές άλλες ιδέες και προτάσεις: 
ὃ) τη διαχρονικότητα του κειµένου. 


Επίσης, γίνεται χρήση παράλληλων χωρίων. 
Αν υπάρχει χρόνος, ξαναδιαβάζεται το έργο. Δίνονται εργασίες. 


Εποπτικά µέσα 


Πίνακας, εικόνες, κασέτα, διαφάνειες. 


(Το σχέδιο του μαθήματος ανήκει στην εκπαιδευτικό Ματούλα 
Βότση. Μικρές τροποποιήσεις έγιναν από τον Γ. Τσιάκαλο.) 

ΔΙΔΑΚΤΙΚΗ ΕΝΟΤΗΤΑ: 
«Ὁ ΛΟΦΟΣ ΜΕ ΤΙΣ ΠΑΠΑΡΟΥΝΕΣ» 
Σ. Μυριβήλη 


Τάξη: Α΄ Γυμνασίου 

Μάθημα: Κείμενα Νεοελληνικής Λογοτεχνίας 

Παρατήρηση: Η ενότητα αυτή επιλέχθηκε για να καταδειχθεί ο 
τρόπος µε τον οποίο οι εκπαιδευτικοί, εκτός από την κατανόηση 
της συγγραφικής δεινότητας του Μυριβήλη και τη βίωση του α- 
ντιπολεμικού μηνύματος από τους µαθητές και τις μαθήτριες, µπο- 
ρούν να δώσουν και µια άλλη διάσταση: της υπέρβασης των δια- 
φορών µέσω της διαπίστωσης ομοιοτήτων, οι οποίες είναι σηµαντι- 
κότερες ή είναι ομοιότητες σε ένα υψηλότερο επίπεδο (βλ. σχετι- 
κά το κεφάλαιο «Κοινωνικές κατηγορίες και κοινωνικές ομάδες»). 
Μέθοδος: Ερµηνευτική 

Μορφή διδασκαλίας: Διάλογος 


Σκοπός 


α. Βίωση του αντιπολεμικού μηνύματος. 

β. Διαπίστωση ότι υπάρχουν πάντα κοινά σηµεία που ενώνουν 
τους λαούς. 

Κινητοποίηση ενδιαφέροντος των μαθητών και των µαθη- 
τριών: 

Παρουσιάζεται ο πίνακας του Πικάσο «Το παιδί µε το περιστέ- 
ρι», ο οποίος εισάγει την ευρύτερη θεματική ενότητα του βιβλίου. 

Έπειτα περιγράφεται η εικόνα και συσχετίζεται µε τον τίτλο «Η 
αγάπη για τους συνανθρώπους µας» και το στίχο από το αζτεκικό 
τραγούδι «Φίλοι καλώς εσµίξαµε, ώρα να γνωριστούμε». 

Ακολουθεί σύνδεση της διδακτικής ενότητας µε την ευρύτερη 
θεματική ενότητα. 


Ερμηνεία 


9 Παρουσίαση της διδακτικής ενότητας από τον/την εκπαιδει- 
τικό. 

9 Οι µαθητές και οι μαθήτριες καθορίζουν το θέµα του αποσπά- 
σµατος, το χωροχρόνο, τα πρόσωπα (σημειώνονται στον πίνακα). 

9 Ακολουθεί επεξεργασία του κειµένου µε διάλογο συνεξετάζο- 
ντας τη µορφή και το περιεχόμενο. 

Επισημαίνεται το αντιπολεμικό μήνυμα, δηλαδή ότι ο πόλεμος 
αποτελεί παραλογισµό, και η συγγραφική ικανότητα του Μυριβή- 
λη που το προβάλλει µε δύναμη. 

Οι µαθητές καλούνται να προσέξουν τις δύο οµάδες (είναι ση- 
μειωμένες στον πίνακα: «Έλληνες», «Ρώσοι») και να υπογραμμί- 
σουν τον τρόπο µε τον οποίο ο συγγραφέας χρωματίζει τη συνά- 
ντηση (ως ευχάριστο γεγονός). 

Ζητείται από την τάξη να εντοπίσει µέσα στο κείµενο τα κοινά 
σηµεία ανάμεσα στις δύο οµάδες (κοινός σκοπός, θρησκεία, πνει- 
ματικός δεσμός, μουσική, λαχτάρα ήρεμης οικογενειακής ζωής, 
αποκήρυξη πολέμου). 

Διαπιστώνεται ότι τα κοινά αυτά σηµεία λειτούργησαν έτσι ώ- 
στε η συνάντηση να κλιµακωθεί από την τυχαία γνωριμία στη δη- 
μιουργία µιας βαθύτερης ανθρώπινης σχέσης. 

9 Οι µαθητές και οι μαθήτριες µετά από σχετική ερώτηση εντο- 
πίζουν ότι η βασική διαφορά μεταξύ των δύο ομάδων είναι η 
εθνικότητα, η οποία όµως δεν εμποδίζει καθόλου τη φιλική σχέ- 
ση. Στη συνέχεια τα παιδιά διαπιστώνουν ότι ούτε η εθνικότη- 
τα αναφέρεται ως διαφορά -απλώς υποδηλώνεται από τα ο- 
νόματα- ούτε άλλες πιθανές διαφορές σημειώνονται στο κείμε- 
νο ανάμεσα στις δύο ομάδες. 

Τονίζεται το γεγονός ότι η εστίαση της προσοχής στις διαφο- 

ρές και η διόγκωσή τους γίνεται πηγή προστριβών και έντονων συ- 
γκρούσεων ανάµεσα στα άτοµα αλλά και στους λαούς: και ότι η 
ανίχνευση των κοινών σημείων είναι πολύ πιο θετική και αποτελε- 
σματική για τις ανθρώπινες σχέσεις. 

Τίθεται το ερώτημα εάν θα ήταν δυνατή η δημιουργία Φιλικής 
σχέσης στην περίπτωση που δεν υπήρχαν ανάμεσα στα δύο στρα- 
τεύματα όλα τα παραπάνω κοινά σηµεία -για παράδειγµα, αν δεν 
είχαν την ίδια θρησκεία. 

Τα παιδιά καταθέτουν τη γνώμη τους και καταλήγουν στο συ- 
μπέρασμα ότι δεν έχει τόσο σημασία ποια είναι τα κοινά σημεία, 
όσο η ύπαρξή τους και η διάθεση κάθε φορά για αναζήτησή τους. 


Χρήση παράλληλων κειμένων 


9 Σ Μυριβήλης: Η ζωή εν τάφω (κεφάλαιο: «Στο σπίτι της καλο- 
σύνης»). 
9 Μ. Αναγνωστάκης: «Ποιήματα που µας διάβασε ένα βράδυ ο 

λοχίας Οἴο ν...». 

Στο ποίημα του Μ. Αναγνωστάκη η προσοχή πρέπει να επικε- 
ντρωθεί στο πρόβλημα της κατάταξης και ένταξης ανθρώπων σε 
ομάδες, χωρίς τη δική τους θέληση και χωρίς να έχουν πειστεί ό- 
τι οι διαφορές που τους χωρίζουν από άλλες οµάδες είναι σηµα- 
ντικές (βλ. σχετικά το κεφάλαιο «Κοινωνικές κατηγορίες και κοι- 
νωνικές ομάδες»). 

Σχετικά µε το παραπάνω, να διερευνηθεί η σημασία των τελει- 
ταίων στίχων «και δε βλέπω μπροστά τόσα χρόνια παρά μόνο τον 
δίδυμο αδερφό μου». 


Εργασία για το σπίτι 


1. Με ποιους εκφραστικούς τρόπους δίνονται τα κοινά σηµεί- 
ατου ελληνικού και του ρωσικού στρατεύματος µέσα στην ενότη- 
τα που διδαχθήκατε; (γραπτή) 

2. Ποιες οι ομοιότητες ανάµεσα στην παρούσα ενότητα και στο 
απόσπασμα από το έργο Η ζωή εν τάφω (κεφάλαιο «Οι μητέρες 
του πολέμου»); 


(Το σχέδιο του µαθήµατος ανήκει στην εκπαιδευτικό Αλεξάνδρα 
Γαρμπή. Μικρές τροποποιήσεις έγιναν από τον Γ. Τσιάκαλο.) 


ας 


Φύλλο εργασίας 20.1 


Ποιήματα που µας διάβασε ένα βράδυ ο λοχίας Οἰίο γ... 
ΙΤ 

Σε δύο λεφτά θ᾽ ακουστεί το παράγγελμα «Εμπρός»/ 
Δεν πρέπει να σκεφτεί κανένας τίποτ’ άλλο/ 
Εμπρός η σημαία µας κι εμείς εφ᾽ όπλου λόγχη από πίσω/ 
Απόψε θα χτυπήσεις ανελέητα και θα χτυπηθείς/ 
Θα τραβήξεις μπροστά τραγουδώντας ρυθμικά εμβατήρια/ 
Θα τραβήξεις μπροστά που μαντεύονται χιλιάδες ανήσυχα 
μάτια/ 
Εκεί που χιλιάδες χέρια σφίγγονται γύρω από μι’ άλλη σηµαία/ 
Έτοιμα να χτυπήσουνε και να χτυπηθούν. 
Σ’ ένα λεφτό πρέπει πια να µας δώσουν το σύνθημα/ 
Μια λεξούλα µικρή μες στη νύχτα, που σε λίγο εξαίσια θα 
λάμψει. 


(Κι εγώ που ω µια ψυχή παιδική καὶ δειλή/ 

Που δε θέλει τίποτα άλλο να ξέρει απ’ την αγάπη/ 

Κι εγώ πολεμώ τόσα χρόνια χωρίς, Θε µου, να μάθω γιατί 
και δε βλέπω μπροστά τόσα χρόνια παρά µόνο τον δίδυμο 
αδερφό μου.) 


ας 

ΣΧΕΔΙΑΣΜΟΣ ΠΑΡΕΜΒΑΣΕΩΝ ΣΤΟ ΘΕΜΑ 
«ΠΡΟΚΑΤΑΛΗΨΕΙΣ ΚΑΙ ΡΑΤΣΙΣΜΟΣ - 
ΔΡΑΣΤΗΡΙΟΤΗΤΕΣ ΕΘΝΙΚΙΣΤΙΚΩΝ ΟΜΑΔΩΝ» 


Ο σχεδιασμός των παρεμβάσεων στο θέµα αυτό γίνεται µε τον 
τρόπο που αναπτύχθηκε και στα προηγούμενα θέµατα. Συνεπώς, 
στο θέµα αυτό αρκεί η παράθεση των ενδεικτικών µαθηµάτων. 

ΔΙΔΑΚΤΙΚΗ ΕΝΟΤΗΤΑ: 
«ΠΑΤΡΙΩΤΙΣΜΟΣ ΚΑΙ ΕΘΝΙΚΙΣΜΟΣ» 


Μαθήματα που ασχολούνται µε τη διαφορά μεταξύ «εθνικισμού» και 

«πατριωτισμού» είναι σηµαντικά και απαραίτητα για δύο λόγους: 

9 Οεθνικισµός προωθεί τις εθνικές προκαταλήψεις και το ρα- 
τσισµό και, στη συνέχεια, ενισχύεται από την ύπαρξη αυτών 
των φαινομένων -δηλαδή υπάρχει µια αμφίδρομη σχέση µε- 
ταξύ τους. 

« Οι ακροδεξιές οµάδες συγχέουν συνειδητά τις έννοιες του «ε- 
θνικισμού» και του «πατριωτισμού», και παρουσιάζουν τις επι- 
θέσεις τους κατά των μεταναστών και των προσφύγων σαν να 
ήταν «πατριωτικές» πράξεις -δηλαδή προσποιούνται, ή µερι- 
κοί πιστεύουν, ότι η εχθρότητά τους προς τους ξένους στη χώ- 
ρα µας αποτελεί προέκταση της συμπεριφοράς του στρατού 
στις περιπτώσεις εξωτερικής εισβολής. Γι’ αυτό οι Έλληνες 
που δεν συμμερίζονται τις ξενοφοβικές και ρατσιστικές τους 
αντιλήψεις, στάσεις και συμπεριφορές θεωρούνται από αυ- 
τούς «προδότες» -και γίνονται θύματα των επιθέσεών τους. 
Το κείµενο του φύλλου εργασίας µπορεί να χρησιμοποιηθεί ως 

ερέθισμα και βάση για συζήτηση -αρχικά σε οµάδες και κατόπιν 

στο σύνολο της τάξης. 
Συμπληρωματικά µπορεί να χρησιμοποιηθεί το φύλλο εργασί- 
ας 22.1 από τη διδακτική ενότητα «Μίσος και αφανισµός» (βλ. πα- 

ρακάτω) και το φύλλο εργασίας 21.2. 


Πορεία μαθήματος 


« Να εντοπιστούν οι βασικές διαφορές μεταξύ εθνικιστών και 

πατριωτών και να συμπληρωθούν µε συγκεκριµένα στοιχεία 

(Για τι ακριβώς είναι υπερήφανος ο εθνικιστής; Τι ακριβώς αγα- 

πάει ο πατριώτης;). 

9 Να διερευνηθεί εάν ο εθνικιστής αποδέχεται ανθρώπους που 
ανήκουν σε άλλους λαούς ως ισότιµους και ισάξιους, και εάν σέ- 
βεται όλους τους ανθρώπους του δικού του λαού (το δεύτερο 
σε σχέση µε το γεγονός ότι η εικόνα την οποία δημιουργεί για 
το λαό του είναι µια εξιδανικευµένη εικόνα του παρελθόντος). 
Να διερευνηθούν τα ίδια ερωτήματα σε σχέση µε τον πατριώτη. 

9 Νααναλυθεί η σημασία της πρότασης: «Δυστυχώς, οι περισ- 
σότεροι αυτοαποκαλούμενοι πατριώτες δεν είναι παρά µεταμ- 
φιεσμένοι εθνικιστές, όπως τους κατασκευάζουν το εκπαιδευ- 
τικό σύστηµα καιτα ΜΜΕ». 

Οι µαθητές και οι μαθήτριες να καταγράψουν από την εµπει- 
ρία τους στο σχολείο παραδείγματα που ενισχύουν την ουσία της 
παραπάνω πρότασης και παραδείγματα που την αντικρούουν. Να 
κάνουν το ίδιο για τα ΜΜΕ. 

9 Νασυγκριθεί η θέση που εκφράζει ο Κάχι Καχιασβίλι στο φύλ- 
λο εργασίας 21.2 για τη σημασία του να είσαι Έλληνας µε τη λο- 
γική των εθνικιστών, όπως αυτή περιγράφεται από τον Νίκο 
Δήμου στο φύλλο εργασίας 21.1. 

Φύλλο εργασίας 21.1 
(Από την εφημερίδα ΕΘΝΟΣ ΤΗΣ ΚΥΡΙΑΚΗΣ; 12 Ιουλίου 1998) 


Από: Νίκο Δήμου 

Προς: Παλαιό φίλο 

Αντίγραφο: Αναγνώστες του «Έθνους» 
Θέμα: Πατριωτισµός καὶ εθνικισμός 


Ανταλλάξαμε τα πρώτα µας 6-π181] πριν από πολλά χρόνια, ό- 
ταν ελάχιστοι γνώριζαν το ηλεκτρονικό ταχυδρομείο. Τώρα 
αλληλογραφούμε µέσα από στήλες εντύπων. Είναι και αυτός 
ένας διάλογος. 

Αναρωτιέσαι, φίλε Κώστα, γιατί ο Βρετανός δικαιούται να είναι 
υπερήφανος για το παρελθόν του (κι ας είναι μέσα η Κύπρος 
και τα Φόκλαντς) και ο Γερμανός για το δικό του (κι ας αιµα- 
τοκύλισε τον κόσμο) -ενώ εσύ, αν πεις πως θαυμάζεις τον Μέ- 
γα Αλέξανδρο (και άλλα ελληνικά), ονοµάζεσαι εκτός Ἑλλάδος 
εθνικιστής και εντός «ελληναράς». Και διεκδικείς κι εσύ το δι- 
καίωμα να καμαρώνεις για το παρελθόν σου. Και να ονομάζε- 
σαι πατριώτης -όχι εθνικιστής. 

Όμως το βασικό χαρακτηριστικό του εθνικιστή είναι ακριβώς 
ότι υπερηφανεύετα! για τη φυλή, τη γλώσσα, την ιστορία και 
τα επιτεύγματα -όχι τα ατομικά του, αλλά του έθνους. Με την 
υπερηφάνειά του θεμελιώνει µία διάκριση: ξεχωρίζει το λαό 
του από τους άλλους, ανάγει την εθνοτική του ταυτότητα σε 1- 
δεολόγηµα. Και αυτό ισχύει εἴτε είναι Άγγλος είτε Γερμανός 
εἴτε΄ Ελληνας (το ότι υπάρχουν ξένοι εθνικιστές δεν δικαιολο- 
γεί τον εθνικισμό...) 

Η λογική του εθνικιστή είναι αυτή του αριστοκράτη που «α- 
πλώς έλαβε τον κόπο να γεννηθεί». Που θεωρεί ότι είναι σπου- 
δαίος, επειδή κάτι πέτυχαν οι προγονοίτου. Το ιδεολόγηµα της 

«συνέχειας του γένους» (που φυσικά δε στέκει οὔτε βιολογικά 
οὔτε ιστορικά) αποσκοπεί στη θεμελίωση αυτής της διάκρισης. 
Πατριώτης, τώρα, είναι άλλο πράγμα. Ο πατριώτης αγαπάει 
τον τόπο του, χωρίς αναγκαστικά να είναι υπερήφανος γι’ αὐ- 
τόν. Τον αγαπάει για αυτό που είναι: η γωνιά του πάνω στη 
γη. Ακόμα κι αν είναι άδοξος, άσηµος και ταπεινός. Δε θα τον 
κάνει ιδεολόγηµα οὔτε πολεμική σημαία. Ο πατριώτης ταυτί- 
ζεται µε τον «απέναντι» πατριώτη -ενώ ο εθνικιστής αντιπαρα- 
τίθεται στον άλλο εθνικιστή. 

Μακάρι να γέμιζε ο κόσμος πατριώτες: θα σταματούσαν οἱ ε- 
θνικιστικοί πόλεμοι. Δυστυχώς, οἱ περισσότεροι αυστοαποκα- 
λούμενοι πατριώτες δεν είναι παρά μεταμφιεσμένοι εθνικιστές, 
όπως τους κατασκευάζουν το εκπαιδευτικό σύστηµα και τα 
ΜΜΕ. Θθα περάσει καιρός για να συνειδητοποιήσουµε τη δι- 
αφορά. 

Φύλλο εργασίας 21.2 


Ο Κάχι Καχιασβίλι, πρωταθλητής Ελλάδας στην άρση βα- 
ρέων βαρών και Ολυμπιονίκης, μιλάει για τη νέα του πα- 
τρίδα, την Ελλάδα. 


«Με ρωτούν αν αισθάνομαι Έλληνας, αλλά είναι δύσκολο να α- 
παντήσω. Ρωτάω απλά τι σημαίνει Ελληνας καὶ εξηγώ σε ό- 
λους τη δική µου άποψη. Είναι ο άνθρωπος που ζει στη χώρα 
αυτή. Την αγαπάει καὶ κάνει πράγματα γι’ αυτήν. Εγώ, λοι- 
πόν, τα τελευταία πέντε χρόνια ζω στην Ελλάδα. Την έχω α- 
γαπήσει και κάνω πράγματα γι’ αυτήν. 

»Όταν νίκησα στους πρώτους αγώνες ως αθλητής της Ελλάδας, 
ήταν στην Πολωνία. Χαιρόμουν που κέρδισα και ήμουν ευτυ- 
χής για την Ελλάδα, που µου έδωσε την ευκαιρία να συνεχί- 

σώ την καριέρα µου. Η Ελλάδα µε κράτησε στη ζωή ὡς αθλη- 
τή. Της χρωστάω πολλά ὡς αρσιβαρίστας και ως άνθρωπος. ΄Ε- 
να µέρος το ξεχρεώνω µε τα μετάλλια. Όμως αισθάνομαι ότι 
δεν φθάνουν αυτά. Θα συνεχίσω να ξεχρεώνω µε τη ζωή µου. 
Θα προσπαθήσω να είναι τέτοια που θα βοηθήσει, έστω καὶ λί- 
γο, στην πρόοδο της χώρας». 

Στην Πολωνία, στο πρώτο ελληνικό χρυσό μετάλλιο, η στιγ- 
μή που βρέθηκε στο βάθρο θα του μείνει αξέχαστη. ΄Ἠταν η 
στιγμή της ανάκρουσης του Εθνικού ΄Ύμνου. 

«Θα μπορούσα να κουνώ τα χείλη παριστάνοντας ότι ξέρω τα 
λόγια. Θα ήταν σωστό; Θα ήθελε κανείς να το έκανα; Θέλω να 
πιστεύω πως όχι. ΄Εχω διαβάσει ολόκληρο τον Εθνικό ΄Ύμνο. 
Εήναι ο μεγαλύτερος που υπάρχει στον κομό και είναι υπέρο- 
χος. Ο ποιητής λέει υπέροχα πράγματα. Μπορεί να µην είμαι 
σε θέση να τον τραγουδήσω, αλλά τον σέβομαι καὶ νομίζω ότι 
αυτό είναι που μετράει περισσότερο. Τι νιώθει κανείς µέσα του 
και όχι τι δείχνει». 


(Συνέντευξη στον Σωτήρη Βετάκη, 
ΤΑ ΝΕΑ, 24-25 Ιουλίου 1999) 


ας 

ΔΙΔΑΚΤΙΚΗ ΕΝΟΤΗΤΑ: 
«ΜΙΣΟΣ ΚΑΙ ΑΦΑΝΙΣΜΟΣ» 


Ένα βίντεο του Οργανισμού Ηνωμένων Εθνών 


Η Ύπατη Αρμοστεία του ΟΗΕ γιατους Πρόσφυγες ζήτησε από το 
βρετανικό ποπ συγκρότημα «Φοι! ΙΙ 8ου!» και τον κινηµατογραφι- 
στή ΕὐΏθηθ «ΡΘοὈ|65» ΑΚἰννηπηί να δημιουργήσουν ένα μουσικό βί- 
ντεο που θα προκαλέσει τους νέους ανθρώπους να σκεφτούν τους 
κινδύνους που εγκυμονεί το μίσος και η έλλειψη ανεκτικότητας. 
Μπορούμε να προμηθευτούμε τη βιντεοταινία από την Αντι- 
προσωπεία της Ύπατης Αρμοστείας γιατους Πρόσφυγες του ΟΙΗ- 
Ε, Αγγελοπούλου 23, Νέο !ψυχικό, 115 25 Αθήνα, τηλ.: (01) 6726462. 


Περιεχόμενο 


Η σκηνή ξεκινάει µε ένα Παιδί που ταξιδεύει µέσα σε ένα φορτη- 
γό, φοβισμένο από τη θέα ενός απειλητικού Νέου Ανθρώπου. Σε µία 
αναδρομή στο παρελθόν, ο Νέος Άνθρωπος εμφανίζεται να δια- 
δίδει πομπώδη μηνύματα μίσους, υποκινώντας τους οπαδούς του 
σε δολοφονική επίθεση εναντίον ενός αλλοδαπού. Το Παιδί και η 
μητέρα του γίνονται μάρτυρες αυτής της δολοφονίας. 

Η σκηνή μεταφέρεται σε µια σειρά από απρόσωπες, σιωπηλές 
ανθρώπινες μορφές που δέχονται παθητικά την πράξη του Νέου Αν- 
θρώπου. Οι μορφές συμβολίζουν όλους εκείνους που δεν έχουν 
την τόλμη να φωνάξουν εναντίον της κοινωνικής μικροψυχίας και 
επομένως γίνονται συνεργοί στα εγκλήματα ρατσιστικής βίας. 

Οι πρόσφυγες πλησιάζουν τις Απρόσωπες Μορφές και προ- 

σφέρουν έργα τέχνης, μουσική και λογοτεχνία, δείγματα της πλού- 
σιας πολιτιστικής κληρονομιάς που φέρνουν στις νέες τους χώ- 
ρες. Η χειρονομία αυτή των προσφύγων ξυπνά µια αχτίδα ελπί- 
δας και κατανόησης στις Απρόσωπες Μορφές, οι οποίες σιγά σι- 
γά ανοίγουν τα μάτια και βλέπουν αυτό που οι πρόσφυγες έχουν 
να προσφέρουν. 

Η προθυμία των Απρόσωπων Μορφών να ανοίξουν πνευματικά 
προκαλεί την αντίδραση του Νέου Ανθρώπου, ο οποίος συµβολι- 
κά καίει ένα βιβλίο, απορρίπτοντας την πολυμορφία των ιδεών. 

Εξαιτίας του μίσους που κυριαρχεί, έρχεται πόλεμος. Ο Νέος 
Άνθρωπος, πρόσφυγας πια και ο ίδιος, φεύγει κυνηγημένος µέσα 
στο ίδιο φορτηγό µε αυτούς που κάποτε καταδίωκε. 


«Κι εσύ µπορεί να καταλήξεις 
στην καρότσα ενός φορτηγού. 
Μόνο µε τα ρούχα που φοράς 
Ένας πρόσφυγας». 


Θέματα για έρευνα ή/και για συζήτηση 


9 Ὑπάρχουν στη χώρα µας περιπτώσεις οργανώσεων οι οποίες 
παίζουν το ρόλο που έχει ο «Νέος Άνθρωπος» στη βιντεοται- 
νία; Να χρησιµοποιηθεί για την απάντηση του ερωτήματος το 
φύλλο εργασίας. 

9 Να διαβαστεί και να συζητηθεί το ποίηµα του Μπέρτολντ 
Μπρεχτ «Βραχυκέφαλοι και Δολιχοκέφαλοι» (βλ. το κεφάλαι- 
ο «Μετατροπή των κοινωνικών κατηγοριών σε κοινωνικές ο- 
μάδες»). 

9 Οιµαθητές και οι μαθήτριες να καταγράψουν τις γνώσεις που 
έχουν σχετικά µε τη φυγή στην οποία εξαναγκάστηκαν άνθρω- 
ποι από χώρες όπου κυριάρχησε το εθνικό μίσος και οδήγησε 

σε πόλεμο, όπως, για παράδειγµα, στη Γεωργία, στο Κουρδι- 
στάν, στην πρώην Γιουγκοσλαβία. 

Κατόπιν να γράψουν τα συμπεράσματά τους στον πίνακα και 
να προσπαθήσουν να ανακαλύψουν εάν κάποιος από αυτούς 
τους λαούς βγήκε κερδισµένος απότις συγκρούσεις ή όχι. Ε- 
πιβεβαιώνεται το τέλος της βιντεοταινίας; 

9 Να κληθούν στο µάθηµα ή σε συνάντηση έξω από το σχολείο 
άνθρωποι που έχουν βιώματα αυτού του είδους. Οµάδες αν- 
θρώπων µε τέτοια βιώματα είναι, για παράδειγµα, οι Έλληνες 
Πόντιοι από τη Γεωργία και οι Κούρδοι πρόσφυγες από την 
Τουρκία. 


Διδακτική επισήμανση 


Μια συνάντηση µε αυτό το αντικείµενο συμβάλλει στην ανάπτυξη 
σεβασμού απέναντι στους μετανάστες και στους πρόσφυγες. Κι 
αυτό διότι στα παιδιά παρουσιάζεται η εικόνα ανθρώπων που α- 
ντιμετώπισαν μεγάλους κινδύνους και κατάφεραν να τα βγάλουν πέ- 
ρα. Αυτή είναι µια πολύ διαφορετική εικόνα από εκείνη που δημι- 
ουργείται, συνήθως, σε συναντήσεις µε αποκλειστικό θέμα τη φτώ- 
χεια των μεταναστών και των προσφύγων. 

Η συνάντηση που έχει ως θέμα τους εθνικιστικούς πολέμους 
επιτρέπει, ως φυσικό επακόλουθο, την ενασχόληση µε τις συνθή- 
κες διαβίωσης των θυμάτων τέτοιων πολέμων. Συνεπώς, οδηγεί 
στη διερεύνηση των συνθηκών διαβίωσης των μεταναστών και των 
προσφύγων στην Ελλάδα. 

Με την προσέγγιση αυτή εξουδετερώνεται ο κίνδυνος τα παι- 
διά να καταγράψουν τους μετανάστες και τους πρόσφυγες ως υ- 
ποδεέστερους -κάτι που συμβαίνει συχνά εξαιτίας της υποδεέ- 
στερης οικονοµικής θέσης τους (βλ. σχετικά το κεφάλαιο «Προ- 
καταλήψεις ως προϊόν κοινωνικών διακρίσεων»). Δηλαδή ο κίνδυ- 

νος εξουδετερώνεται όταν έχει προηγηθεί µια διδακτική παρέμ- 
βαση που είχε ως αποτέλεσµα την ανάπτυξη σεβασμού απέναντι 
στους μετανάστες και στους πρόσφυγες. 


ας 


Φύλλο εργασίας 22.1 
(Κ. Κυριακόπουλος, στο περιοδικό ΚΛΙΚ, Αύγουστος 1998) 


ταν απόγευµα του τελευταίου Σαββάτου του περασμένου Ἱ- 
ανουαρίου. Ο ϑάχρονος μεταφραστής και μουσικός, μέλος του 
συγκροτήματος Τιαδί Ὀτῖνε, Αλέξης Κ., περνούσε από τη Χαλ- 
κοκονδύλη, στη γωνία με την Γ΄ Σεπτεμβρίου. Εκανε κρύο 
και είχε τυλίξει το λαιμό του µε µια παλαιστινιακή μαντίλα. 
Ξαφνικά νιώθει ένα σκληρό χτύπημα από σίδερο. Δεν προλα- 
βαίνει να κάνει κάτι. Πέφτει. Τον κλοτσούν καὶ τον χτυποῦν 
αλύπητα. Αιμόφυρτος σέρνεται μέχρι ένα τουριστικό γραφεί- 
ο στη Χαλκοκονδύλη. Συνεχίζουν να τον χτυπούν. Μια κο- 
πέλα, υπάλληλος του γραφείου, παθαίνει σοκ, βάζει τις φω- 
νές. Όλοι είδαν το σµάρι των δολοφόνων να τρέχει και να 
τρυπώνει στα καινούρια γραφεία της Χρυσής Αυγής, σχεδόν 
απέναντι. Η αστυνομία πήγε επίσκεψη στα γραφεία, ρώτη- 
σε, της είπαν: «Μα προς Θεού, τι λέτε τώρα, δεν ήμασταν ε- 
μείς», καὶ έφυγε. 

Και τώρα, επτά μήνες µετά, ο Αλέξης Κ., που έχει πέσει µε τα 
μούτρα στη δουλειά, έχει συνέλθει, αν εξαιρέσει κανείς τη μό- 
γ1μη απώλεια όρασης της τάξης του 200 στο δεξί μάτι από τα 
χΧυυπήματα των βαρβάρων. 

«Ναι, τώρα την έχω τη σκηνή στο μυαλό μου καθαρή. Τότε 
δεν μπορούσα, θυμάμαι τον εαυτό μου ξάπλα, να µε χτυπούν 
και να μου φωνάζουν «θα πεθάνεις, ρε, θα σε σκοτώσουῃε» και 
διάφορα τέτοια. Σαν να προσπαθούσαν να πωρώσουν τοῦς ε- 
αυτούς τοῦς, μόνοι τους, χωρίς να ξέρουν ποιον χτυπούν, δεν 

τους ενδιέφερε. Αλλά αυτή η προσπάθεια που κάνουν να πῶ- 
ρωθούν μόνοι τοῦς, από τα ἴδια τους τα λόγια, για να μπορούν 
να µε χτυπούν, µου δίνει την εντύπωση ότι πρόκειται για ψυ- 
χοπαθολογικές καταστάσεις», λέει ο Αλέξης. «΄Ἠθελα να εσχα- 
ριστήσω την κοπέλα του τουριστικού γραφείου -έστω και με 
τις φωνές που έβαλε, βοήθησε. Και ξέρεις τι µου είπαν; Ότι α- 
πό τότε δεν ξαναπάτησε στη δουλειά». 


ας 

ΔΙΔΑΚΤΙΚΗ ΕΝΟΤΗΤΑ: 
«ΠΡΟΚΑΤΑΛΗΨΗ: ΤΑ ΘΥΜΑΤΑ ΤΟΥ ΡΑΤΣΙΣΜΟΥ 
ΦΤΑΙΝΕ ΓΙΑ ΟΛΑ- ΑΚΟΜΗ ΚΑΙ ΓΙΑ ΤΗΝ ΚΑΤΑΠΙΕΣΗ 
ΠΟΥ ΥΦΙΣΤΑΝΤΑΙ» 


Οι διακρίσεις εἰς βάρος ατόμων γίνονται αποδεκτές από την κοινω- 

νία, κυρίως, επειδή για την αιτιολόγησή τους χρησιμοποιούνται: 

9 Διαδεδομένες στην κοινωνία προκαταλήψεις, οι οποίες δεν αμ- 
φισβητούνται όσο οι διακρίσεις περιορίζονται στο επίπεδο του 
λόγου. 

9 Διαδεδομένες στην κοινωνία απόψεις σχετικά µε το ερώτημα 
του ποιες αντιδράσεις επιτρέπονται, όταν µια κατηγορία αν- 
θρώπων αποκλίνει πραγματικά ή υποθετικά- από τα κυρίαρ- 
χα πρότυπα. 

Για ενασχόληση µε το θέµα αυτό ενδείκνυνται κείµενα που κά- 
νουν σαφές το γεγονός ότι σε συνθήκες ρατσισμού, οποιαδήπο- 
τε συμπεριφορά και αν δείξουν τα θύματα, αυτή µπορεί να χρησι- 
µοποιηθεί από τους ρατσιστές ως επιβεβαίωση των προκαταλή- 
ψεων και ὡς δικαιολογία για τη ρατσιστική συμπεριφορά. 

Το κείµενο του φύλλου εργασίας είναι κατάλληλο για συζητή- 
σεις και εργασίες µε διαφορετικούς στόχους στο πλαίσιο της α- 
ντιρατσιστικής εκπαίδευσης, όπως, για παράδειγµα, για τον τρόπο 
µε τον οποίο οι προκαταλήψεις: 

9 γίνονται αυτονόητα αποδεκτές ως ερμηνεία για καταστροφές, 
και 

9 εξελίσσονται σε ρατσισμό. 

Επιπλέον, για την ενασχόληση µε το εν λόγω ζήτημα ενδεί- 
κνυται το γεγονός ότι οι άνθρωποι εύκολα δέχονται να πεισθούν 

ότι η ρατσιστική καταπίεση αποτελεί, «στην πραγματικότητα», κοι- 
νωνικά αποδεκτή αντίδραση σε αποκλίνουσα συμπεριφορά των 
θυμάτων. 


ας 


Φύλλο εργασίας 28.1 
(Από το βιβλίο του Τζέιμς Θέρμπερ: Μύθοι για την εποχή, µας. 
Οδυσσέας, Αθήνα, 1982) 


Τα Κουνέλια που φταίγανε για Όλα 

Ακόμα και τα πιο μικρά παιδιά θυμούνται ότ᾽ ήτανε κάποτε 
μια οικογένεια κουνελιών που µένανε κοντά σε µια αγέλη λύ- 
κων. Οι λύκοι δήλωσαν ότι δεν τους άρεσε ο τρόπος ζωής τῶν 
κουνελιών. (Οι λύκοι τη βρίσκανε πολύ µε το δικό τους τρό- 
πο ζωής, γιατί δε γινότανε να ζήσουνε διαφορετικά.) 

Μια νύχτα κάµποσοι λύκοι σκοτώθηκαν από Ίνα σεισμό και 
για το σεισμό κατηγορήθηκαν τα κουνέλια, γιατί είναι γνωστό 
τοις πάσι ότι τα κουνέλια κοπανάνε το έδαφος µε τις πίσω πα- 
τούσες τους προκαλώντας σεισμούς. 

Μια άλλη νύχτα, ένας απ’ τους λύκους σκοτώθηκε από ναν 
κεραυνό και πάλι κατηγορήθηκαν τα κουνέλια, γιατί είναι 
γνωστό τοις πάσι ότι όποιος τρώει μαρούλια προκαλεί μπου- 
μπουνητά. 

Οι λύκοι απειλήσανε ότι θα εκπολιτίσουν τα κουνέλια, αν δε 
συμμορφώνονταν, και τα κουνέλια αποφάσισαν να μετακομί- 
σοῦυν σ᾽ ένα έρημο νησί. Τα άλλα ζώα όµως, που ζούσανε πολύ 
μακριά, τα κατακρίνανε τα κουνέλια, καὶ λέγανε: «Οφείλετε 
να μείνετε στον τόπο σας και να φανείτε γενναίοι. Ο κόσμος 
αυτός δεν είναι για φυγάδες. Αν σας επιτεθούν οι λύκοι, εμείς 
θα προστρέξουµε, γι’ αυτό να µην αμφιβάλλετε καθόλου». 
Ετσι τα κουνέλια συνεχίσανε να ζούνε δυο βήματα απ᾿ τους 
λύκους καὶ µια μέρα έγινε µια τεράστια πλημμύρα και πνίγη- 
κο μεγάλος αριθµός λύκων. Κατηγορήθηκαν τα κουνέλια γι 

αυτό, γιατί είναι γνωστό τοις πάσι ότι καροτοτσιμπολογάδες 
με μεγάλα αφτιά προκαλούν πλημμύρες. Οι λύκοι πέσανε πά- 
νω στα κουνέλια, για το δικό τους καλό, και τα φυλάκισαν σε 
µια σκοτεινή σπηλιά, για τη δική τους προστασία. 

Επειδή δεν ακουγόντουσαν πουθενά τα κουνέλια κάμποσες 
βδομάδες, τα άλλα ζώα απαίτησαν να μάθουν τι τοῦς είχε συµ.- 
βεί. Οι λύκοι απάντησαν ότι τα κουνέλια είχαν φαγωθεί κι α- 
φού είχαν φαγωθεί, η υπόθεση ήταν καθαρά εσωτερικό θέµα. 
Αλλά τα’ άλλα ζώα τους προειδοποίησαν ότι υπήρχε περίπτω- 
ση να ενωθούν εναντίον των λύκων, εάν εκείνοι δεν παρουσί- 
αζαν επαρκή δικαιολογία για τη γενοκτονία των κουνελιών. 
Οι λύκοι λοιπόν τους παρουσίασαν τη δικαιολογία που ζήτησαν. 
«Προσπαθούσαν να φύγουν», είπανε, «κι ο κόσμος αυτός δεν 
είναι για φυγάδες». 


Επιμύθιο: Γρεχάτε, µην περπατάτε, στο κοντινότερο ερημι- 
κό γησί. 


κ 

ΔΙΔΑΚΤΙΚΗ ΕΝΟΤΗΤΑ: 
«ΓΙΑΤΙ ΔΕΝ ΠΡΕΠΕΙ ΝΑ ΕΜΠΙΣΤΕΥΟΜΑΣΤΕ 
ΤΙΣ ΠΡΟΚΑΤΑΛΗΨΕΙΣ ΜΑΣ ΑΚΟΜΗ ΚΑΙ ΟΤΑΝ ΕΧΟΥΝ 
ΕΠΙΒΕΒΑΙΩΘΕΙ ΠΟΛΛΕΣ ΦΟΡΕΣ» 


Για να κατανοήσουν οι µαθητές και οι μαθήτριες την αρνητική διά- 
σταση των προκαταλήψεων, είναι απαραίτητο να επιλέγουμε το 
περιεχόµενο της διδακτικής ενότητας στο πλαίσιο της οποίας η 
θετική πλευρά των προκαταλήψεων (βλ. το σχετικό κεφάλαιο) δεν 
αποσιωπάται, αλλά συγχρόνως φαίνεται ως δεδομένη η πορεία 
προς αρνητικές καταστάσεις. 

Αυτό σηµαίνει ότι στη διδασκαλία το τέρμα αυτής της πορεί- 
ας δεν επιτρέπεται να παρουσιάζεται απλώς ως πιθανότητα, αλ- 
λά ως δεδομένο αποτέλεσµα. Δηλαδή το διδακτικό υλικό πρέπει 
να επιλέγεται κατά τέτοιο τρόπο, ώστε το αποτέλεσµα των προ- 
καταλήψεων να είναι το δεδομένο και η ανακάλυψη του αιτίου --οι 
προκαταλήψεις- να είναι το ζητούμενο στην εξέλιξη της διδασκα- 
λίας. 

Η ενασχόληση µε τις προκαταλήψεις επικεντρώνεται σχεδόν 
αποκλειστικά στις αρνητικές επιπτώσεις που έχει η ύπαρξή τους 
σε άλλους και όχι στους φορείς των προκαταλήψεων. Για το λό- 
γο αυτό η διδασκαλία έχει τις περισσότερες φορές στόχους που 
εντάσσονται στο πεδίο της καταδίκης των προκαταλήψεων ως ά- 
δικων και γι’ αυτό αντίθετων στην ηθική. 

Σημαντικό όµως είναι να κατανοήσουν οι µαθητές και οι µαθή- 
τριες ότι οι προκαταλήψεις δεν είναι µόνο για ηθικούς λόγους α- 
νεπίτρεπτες, αλλά και επειδή αποτελούν λογικό σφάλμα. 

Συχνά, στο τέλος µιας εκπαιδευτικής παρέμβασης, οι µαθητές 

και οι μαθήτριες καταλήγουν στο συμπέρασμα ότι δεν είναι σω- 
στό να υπάρχουν προκαταλήψεις. Όμως, η πεποίθησή τους αυτή 
δεν έχει την έννοια ότι «οι προκαταλήψεις είναι λανθασμένες», αλ- 
λά ότι «η διατύπωση αρνητικών αντιλήψεων για µια κατηγορία αν- 
θρώπων δεν επιτρέπεται στην κοινωνία µας». Ουσιαστικά, το συμπέ- 
ρασμά τους έχει την έννοια της κατά συνθήκην απόκρυψης µιας 
αρνητικής αντίληψης -για την οποία όµως δεν αποκλείουν ότι είναι 
δυνατόν να ανταποκρίνεται στην πραγματικότητα. Αυτό είναι πολύ 
επικίνδυνο, διότι επιτρέπει την εμφάνιση προκαταλήψεων, όταν 
θεωρηθεί ότι από την «απόκρυψη» της, δήθεν, αλήθειας κινδυνεύ- 
ουν σηµαντικά αγαθά. 

Για εκπαιδευτικές παρεμβάσεις στις οποίες λαμβάνονται υπό- 
ψη τα παραπάνω ενδείκνυται η χρήση μύθων και λογοτεχνικών κει- 
μένων, όπου η θετική πλευρά για το φορέα των προκαταλήψεων 
(βλ. σχετικό κεφάλαιο) εναλλάσσεται γρήγορα και µε λογική συ- 
νέπεια µε το αρνητικό αποτέλεσμά τους. 

Χαρακτηριστικό παράδειγµα ενός τέτοιου λογοτεχνικού κειµέ- 
νου είναι αυτό του φύλλου εργασίας. 


ας 


Φύλλο εργασίας 24.1 
(Από το βιβλίο του Τζέιμς Θέρμπερ: Μύθοι για την εποχή, µας. 
Οδυσσέας, Αθήνα, 1982) 


Η Μετρίως ΄Ἐξυπνη Μύγα 

Μια μεγάλη αράχνη στο παλιό σπίτι έφτιαξε έναν ιστό ωραιό- 
τατο, για να πιάνει μύγες. Κάθε φορά που µια μύγα ακουμπού- 
σε στον ιστό καὶ παγιδευόταν πάνω του, η αράχνη την κατα- 
βρόχθιζε, έτσι ώστε, όταν θα πέρναγε καμιά άλλη μύγα, να νο- 
μίζει ότι ο ιστός ήταν μέρος ασφαλές κι ήσυχο, να ξεκουραστεί. 
Μια μέρα, µια μετρίως έξυπνη μύγα βούιζε γύρω καὶ πάνω 
απ᾽ τον ιστό τόση πολλή ώρα χωρίς να προσγειώνεται, που η 

αράχνη παρουσιάστηκε κι είπε: «Ελα, μωρέ, κάτω». Η μύγα 
όµως ήταν αρκετά έξυπνη για τα κιλά της αράχνης, κι είπε: 
«Ποτέ δεν προσγειώνομαι σε μέρη που δε βλέπω να υπάρχουν 
Κι άλλες μύγες, και δε βλέπω καθόλου άλλες μύγες στο σπί- 
τι σας». 

Ετσι πέταξε µακριά, μέχρι που ᾿φτάσε σ’ ένα µέρος που υπήρ- 
χαν πάρα πολλές άλλες μύγες. Ετοιμαζότανε να εγκατασταθεί 
ανάμεσά τοῦς, όταν µια μέλισσα εμβουῖστηκε κι είπε: «Στάσου, 
βλάκα, το χαρτί έχει κόλλα. Όλες αυτές οἱ μύγες είναι πιασµέ- 
νες». «Μην εἴσ᾽ ανόητη», εἴπ’ η μύγα, «απλώς χορεύουνε». Κα- 
τέβηκε λοιπόν κάτω και κόλλησε στη μυγοπαγίδα μ᾽ όλες τις άλ- 
λες μύγες. 


Επιμύθιο: Δεν υπάρχει ασφάλεια στους αριθμούς, ούτε σ’᾿ ο- 
τιδήποτε άλλο. 


κ 

ΔΙΔΑΚΤΙΚΗ ΕΝΟΤΗΤΑ: 
«ΤΟ ΠΑΙΧΝΙΔΙ ΤΟΥ ΑΠΟΚΛΕΙΣΜΟΥ» 


Τα παιχνίδια ρόλων είναι µια συνηθισμένη τεχνική για να διαπιστώ- 
σουµε τον τρόπο µε τον οποίο οι µαθητές και οι μαθήτριες αντι- 
λαμβάνονται τα κοινωνικά φαινόμενα και αντιδρούν σε αυτά. 

Με παιχνίδια μπορούμε, επίσης, να προκαλέσουµε ενδιαφέρον 
και συναισθηματική φόρτιση για θέματα ανισότιµων κοινωνικών 
σχέσεων. 

«Το παιχνίδι του αποκλεισμού», που ακολουθεί, είναι µια τέτοι- 
ου είδους παρέμβαση. 


Διδακτική επισήμανση 


Σε όλα αυτά τα παιχνίδια χρειάζεται να συνυπολογιστεί από την 
αρχή η συμπεριφορά ορισμένων μαθητών και µαθητριών, οι οποί- 
οι αδυνατούν να μπουν στο πνεύμα του παιχνιδιού και έχουν την τά- 
ση να το «γελοιοποιήσουν». Εάν συμβαίνει κάτι τέτοιο και δεν λη- 
φθούν τα κατάλληλα μέτρα, τότε το αποτέλεσµα στην περίπτωση 
µιας αντιρατσιστικής παρέμβασης δεν είναι απλώς η αποτυχία 
στην εκπλήρωση των συγκεκριμένων στόχων -συχνά το αποτέλε- 
σµα µπορεί να είναι εντελώς αρνητικό. Γι’ αυτό το λόγο, άλλωστε, 
ακροδεξιοί, που δεν τολμούν να διατυπώσουν ανοιχτά ρατσιστι- 
κές απόψεις, επιλέγουν την τεχνική της παρενόχλησης µε ανόη- 
τες ερωτήσεις καιτης διακωμώδησης του θέματος. 

ΣΤΑΔΙΟ ΠΡΩΤΟ 


Χωρίζουμε το σύνολο των μαθητών σε τρεις οµάδες. Ζωγραφίζου- 
µε µια κηλίδα στο μέτωπο κάθε παιδιού. Κόκκινη για τη µια οµά- 
δα, πράσινη για την άλλη, μπλε για την τρίτη. 


Πρώτος γύρος 

Οι πράσινοι έχουν όλη τη δύναμη στο παιχνίδι και κάθονται άνετα 
σε καρέκλες. Μπορεί, επίσης, να τους προσφερθεί ένα ποτήρι νε- 
ρό ή καραμέλες. 

Διατάζουν τους κόκκινους να στέκονται όρθιοι, όλοι μαζί, με 
τις μύτες τους ακουμπισμένες στον τοίχο. Δεν τους επιτρέπουν 
να κοιτούν γύρω γύρω ή να μιλούν. Τους απαγορεύουν οποιαδή- 
ποτε δραστηριότητα. 

Στο μεταξύ δίνουν διαταγές στους μπλε, όπως, για παράδειγ- 
μα, «χοροπηδήστε στο ένα πόδι», «κάντε 10 κάμψεις», «κάντε φω- 
νές ζώων», «μετρήστε αντίστροφα από το 100 έως το 1» κ.λπ. Οι 
μπλε πρέπει να κάνουν ό,τι τους λένε οι πράσινοι (µέσα σε όρια 
ασφάλειας). 


Δεύτερος γύρος 

Μετά από λίγα λεπτά σταµατήστε και αλλάξτε ρόλους, δίνοντας 
τη δύναμη στην κόκκινη ομάδα, τοποθετώντας τους μπλε µε τη 
μύτη στον τοίχο και τους πράσινους να εκτελούν τις εντολές των 
κόκκινων. 


Τρίτος γύρος 
Στον τρίτο γύρο αλλάζουν και πάλι οι ρόλοι, έτσι ώστε όλοι να πε- 
ράσουν από όλες τις θέσεις. 


ΚΕΦΑΛΑΙΟ 9 ΕΚΠΑΙΔΕΥΤΙΚΕΣ ΠΑΡΕΜΒΑΣΕΙΣ 


ΣΤΑΔΙΟ ΔΕΥΤΕΡΟ 


Δώστε την ευκαιρία σε όλους να μιλήσουν για το τι συνέβη στο 
παιχνίδι, τι είδους συναισθήματα ένιωσαν σε κάθε γύρο του παι- 
χνιδιού και πώς ήθελαν να αντιδράσουν. 

Εστιάστε την προσοχή σας στο πώς ένιωσαν τα παιδιά: παρα- 
μελημένα, θυμωμένα, γεμάτα δύναμη κ.λπ. 


ΣΤΑΔΙΟ ΤΡΙΤΟ 


Εξετάστε τι µας διδάσκει το παιχνίδι για την πραγματική ζωή. 

9 Συμβαίνει κάτι ανάλογο στην κοινωνική πραγματικότητα; 

9 Ποιες κατηγορίες ανθρώπων στην Ελλάδα είναι αποκλεισµέ- 
νες; 

Διαλέξτε δύο από τις οµάδες στις οποίες αναφέρθηκαν τα παι- 
διά και αναπτύξτε τους τρόπους και τις μορφές µε τις οποίες α- 
σκείται ο αποκλεισμός. 

Επικεντρωθείτε στις σχέσεις εξουσίας που αναπτύσσονται στα 
πλαίσια του αποκλεισμού: 

9 Ζητήστε από τους µαθητές και τις μαθήτριες να προσπαθή- 
σουν να ανακαλύψουν τις οµάδες των ανθρώπων (π.χ. δημό- 
σιες υπηρεσίες, δημοτικές αρχές, γείτονες κ.λπ.) που µε τις 
πράξεις τους λειτουργούν στην κοινωνική πραγματικότητα ό- 
πως οι «δυνατοί» στο παιχνίδι. 


(Από την έκδοση «Όλοι διαφορετικοί - Όλοι ἴσοι» της Γενικής 
Γραμματείας Νέας Γενιάς, η οποία κυκλοφόρησε µε αφορμή το 


΄ 


Ευρωπαϊκό Ετος κατά του Ρατσισμού.) 

ΕΠΙΛΟΓΟΣ 


Όταν ξεκινήσαμε τη συγγραφή του Οδηγού Αντιρατσιστικής Εκ- 
παίδευσης οι περισσότεροι εκπαιδευτικοί θεωρούσαν αυτονόητο ό- 
τι ένας τέτοιος Οδηγός αναφέρεται κυρίως στις οµάδες του πλη- 
θυσμού που βιώνουν το ρατσισμό ως θύματα. Ἠθελαν, λοιπόν, να 
μιλήσουμε για τους Τσιγγάνους, τους Πόντιους που ήλθαν πρό- 
σφατα από την πρώην Σοβιετική Ένωση, τους Αλβανούς, τους 

Κούρδους, τους Αφρικανούς φοιτητές, τους ομοφυλόφιλους, τα 

άτοµα µε αναπηρίες, και για πολλές άλλες κατηγορίες ανθρώπων 

-για να διορθώσουμε την αρνητική εικόνα που υπάρχει γι’ αυτούς. 
Η επιθυμία τους δεν ήταν τυχαία: ήταν αποτέλεσµα µιας ευ - 

ρέως διαδεδοµένης άποψης, σύμφωνα µε την οποία για το ρατσι- 

σµό ευθύνονται κάποια πραγματικά αρνητικά χαρακτηριστικά των 
θυμάτων ή η αρνητική εικόνα των θυμάτων που επικρατεί στην κοι- 
νωνία ως αποτέλεσµα της άγνοιας των πραγματικών στοιχείων. 

Όπου αυτή είναι η άποψη για την εμφάνιση του ρατσισμού η αντι- 

ρατσιστική εκπαίδευση: 

9 στη µεν πρώτη περίπτωση συνίσταται στην προσπάθεια να ερ- 
μηνευθούν τα «αρνητικά χαρακτηριστικά των θυμάτων του ρα- 
τσισμού» («παραβαίνουν το νόμο επειδή πεινούν ή ζουν σε δύ- 
σκολες συνθήκες», «συμπεριφέρονται αρνητικά ως άτοµα ε- 
πειδή αυτά είναι αυτονόητα χαρακτηριστικά του ιδιαίτερου πο- 
λιτισμού τους» κ.ά.), 

9 στη δε δεύτερη περίπτωση συνίσταται στο εγχείρημα να διορ- 
θωθεί η αρνητική εικόνα των θυμάτων του ρατσισμού µε την 
παροχή σχετικών γνώσεων στους μαθητές και στις μαθήτριες 
της κυρίαρχης ομάδας, όπως επίσης µε την οργάνωση συνα- 
ντήσεων γνωριμίας κ.λπ. 

Η προσέγγιση αυτή είναι ανεπαρκής και μερικές φορές, μάλι- 

στα, µπορεί να έχει αρνητικά αποτελέσµατα. 

Ο ρατσισμός, στην πραγματικότητα, είναι αποτέλεσµα διεργα- 
σιών που συμβαίνουν µέσα στην κοινωνία των εν δυνάμει ρατσι- 
στών και επηρεάζουν τον τρόπο µε τον οποίο ένα άτομο της κυ- 
ρίαρχης ομάδας βλέπει, καταγράφει και ερμηνεύει τον κόσμο και, 
κυρίως, συμπεριφέρεται. Συνεπώς, η αποδόμηση του ρατσισμού και 
η πρόληψή του συνεπάγονται αποτελεσματική παρέμβαση σε αυ- 
τές τις διεργασίες. 

Αυτό προσπαθήσαμε να κάνουμε στον Οδηγό Αντιρατσιστικής 
Εκπαίδευσης: 

9 Δείξαμε τη σημασία του φόβου στην εμφάνιση του ρατσισμού 
και υποδείξαµε τρόπους για την καταπολέμησή του, αναδει- 
κνύοντας, κυρίως, το αναπόφευκτο και το ακίνδυνο της µετα- 
νάστευσης. 

9 Περιγράψαμε τις διαδικασίες κατηγοριοποίησης και ομαδοποί- 
ησης των ανθρώπων και τις συνέπειες των λαθών που συμβαί- 
νουν στις διαδικασίες αυτές. 

9 Αναφερθήκαμε στον τρόπο µε τον οποίο δημιουργούνται αρνη- 
τικές προκαταλήψεις και στην αμφίδρομη σχέση τους µε τις 
κοινωνικές διακρίσεις. 

9 Ὑπογραμμίσαμε το ρόλο διάφορων κοινωνικών και πολιτικών 
θεσμών, καθώς και των ακροδεξιών οργανώσεων στις διεργα- 
σίες εμφάνισης φόβου, λανθασμένων κατηγοριοποιήσεων και 
ομαδοποιήσεων, αρνητικών προκαταλήψεων, κοινωνικών δια- 
κρίσεων και ρατσισμού. 

9 Τέλος, υπενθυµίσαµε τη διαβρωτική επίδραση του ρατσισμού 
στα θεμέλια της δημοκρατίας και της ευημερίας. 

Από την παιδαγωγική και διδακτική επεξεργασία των παραπά- 
νω δεδομένων προέκυψαν οι προτάσεις για το περιεχόμενο, τις 
μεθόδους και τα διδακτικά μέσα της αντιρατσιστικής εκπαίδευσης 
στο σχολείο. 

Ας κρατήσουμε στο νου µας μερικές βασικές αρχές: 

Αντιρατσιστική εκπαίδευση σηµαίνει, κυρίως, συστηματική πα- 
ρέμβαση στις διεργασίες που οδηγούν στο ρατσισμό -δεν ε- 
ξαντλείται στην αναφορά εκ μέρους των εκπαιδευτικών της ύ- 
παρξης ρατσισμού και της ηθικής καταδίκης του, ούτε σε προ- 
γράμματα εξοικείωσης µε τα ιδιαίτερα χαρακτηριστικά διάφο- 
ρων ομάδων. 

Η αντιρατσιστική εκπαίδευση απαιτεί συστηματική ενασχόλη- 
ση κατά τη διάρκεια όλου του έτους -δεν είναι, απλώς, υπό- 
θεση ευκαιριακών εκδηλώσεων και ειδικών προγραμμάτων. 

Η αντιρατσιστική εκπαίδευση είναι δυνατή σε όλα τα γνωστι- 
κά αντικείμενα µε επιλογή του κατάλληλου θέματος -δεν είναι 
νέο γνωστικό αντικείµενο, ούτε περιορίζεται σε κάποια από αυ- 
τά, αν και ορισμένα µαθήµατα παρέχουν περισσότερες δυνα- 
τότητες από άλλα. 

Η αντιρατσιστική εκπαίδευση είναι δυνατή στο πλαίσιο του ι- 
σχύοντος αναλυτικού προγράµµατος -αν και ορισμένες τρο- 
ποποιήσεις του αναμφισβήτητα θα διευκόλυναν την εισαγωγή, 
εφαρμογή και επιτυχία της. 

Η αντιρατσιστική εκπαίδευση εφαρµόζεται µε οποιοδήποτε µο- 
ντέλο διδασκαλίας -για την εφαρµογή της δεν είναι απαραίτη- 
το οι εκπαιδευτικοί να απαρνηθούν τον εαυτό τους, ούτε χρειά- 
ζονται ειδική μετεκπαίδευση. 

Η αντιρατσιστική εκπαίδευση δεν προὐποθέτει την ύπαρξη 
προκατασκευασµένου διδακτικού υλικού -οι εκπαιδευτικοί µπο- 
ρούν να μετατρέψουν σε κατάλληλο διδακτικό υλικό αντικεί- 
μενα της καθημερινής τους ενασχόλησης, όπως αποσπάσµα- 
τα από λογοτεχνικά βιβλία και επιστημονικές μελέτες, ειδήσεις 
από εφημερίδες και περιοδικά, εικόνες, σκίτσα και γελοιογρα- 
φίες, ταινίες, μουσικά κομμάτια κ.λπ. 

Τις παραπάνω αρχές προσπαθήσαμε να υπηρετήσουμε ακό- 


μη και µε τη μορφή του Οδηγού Αντιρατσιστικής Εκπαίδευσης. Το 

κείμενό του συνειδητά δεν υποστηρίζεται µε αναφορές στην εξει- 
δικευμένη επιστημονική βιβλιογραφία, στην οποία δύσκολα µπο- 
ρούν να ανατρέξουν οι εκπαιδευτικοί. Υποστηρίζεται, αντίθετα, µε 
πηγές τις οποίες οι εκπαιδευτικοί συναντούν στην καθημερινή τους 
ζωή, χωρίς τις περισσότερες φορές να συνδέουν το περιεχόμενό 
τους µε το φαινόμενο του ρατσισμού και µε το περιεχόµενο της 
αντιρατσιστικής εκπαίδευσης. Εφημερίδες, περιοδικά, λογοτεχνι- 
κά έργα, ιστορικές μελέτες για μετανάστες και πρόσφυγες, η ι- 
στορία της οικογένειάς µας και της οικογένειας των φίλων και των 
μαθητών µας και άλλα παρόμοια δίνουν πλούσιο υλικό για να εί- 
μαστε επαρκείς στον τοµέα της αντιρατσιστικής εκπαίδευσης -αρ- 
κεί να τα παρατηρούμε συνειδητά, να τα ελέγχουμε µε τους κα- 
νόνες της λογικής και να τα αξιολογούμε µε κριτήριο τις αξίες που 
αποτελούν τα θεμέλια του πολιτισμού µας. 

Η παραπάνω διαπίστωση δεν σηµαίνει ότι οι εκπαιδευτικοί δεν 
χρειάζεται να ενδιαφερθούν για την εξοικείωσή τους µε διαφορε- 
τικές προσεγγίσεις, την εμβάθυνση των γνώσεών τους και την α- 
πόκτηση του πλούτου των διδακτικών υλικών που σχεδίασαν και 
χρησιμοποίησαν συνάδελφοί τους τόσο στη χώρα µας όσο και σε 
άλλες χώρες. Πρέπει να το κάνουν για να αισθάνονται και να είναι 
πλήρως επαρκείς. Για το σκοπό αυτό μπορούν να απευθύνονται: 
9 Στο Κέντρο Μελετών και Τεκμηρίωσης της ΟΛΜΕ (Κορνάρου 2, 

105653 Αθήνα, τηλ.: (01) 3252189, 3244930, ϑπηϑἰ!: κοπιαϊε(ῶ 

οἰθπβί.ατ, ιστοσελίδα ΠΙρ:/ΑΝνννν.οἰειπεῖ.Ο{/κεπιείθ), και 
9 Στην Ομάδα Έρευνας του Αποκλεισμού και των Δομών Εξου- 

σίας (ΒΕΡ8) στο Παιδαγωγικό Τµήµα Δημοτικής Εκπαίδευσης 
του Αριστοτελείου Πανεπιστηµίου Θεσσαλονίκης (ιστοσελίδα 
π{{ρ://νννννν.6ἰβα.ει"ἴπ.ατ/γΘα5). 

Ένας Οδηγός Αντιρατσιστικής Εκπαίδευσης µπορεί να παίξει το 
ρόλο του μόνο στο βαθµό που οι μάχιμοι εκπαιδευτικοί τον διορ- 
θώνουν και τον εμπλουτίζουν. Για το λόγο αυτό οι παραπάνω δι- 


ΓΙΩΡΓΟΣ ΤΣΙΑΚΑΛΟΣ ΟΔΗΓΟΣ ΑΝΤΙΡΑΤΣΙΣΤΙΚΗΣ ΕΚΠΑΙΔΕΥΣΗΣ 


ευθύνσεις λειτουργούν και ως τράπεζες, στις οποίες οι εκπαιδευ- 
τικοί μπορούν να καταθέτουν τις δικές τους διδακτικές ενότητες 
και το δικό τους προβληματισμό. 

Στην αντιμετώπιση του ρατσισμού οι εκπαιδευτικοί είναι ικα- 
νοί/-ές να σηκώσουν το μέρος της ευθύνης που τους/τις αφορά. 
Για το λόγο αυτό, αν και ο Οδηγός Αντιρατσιστικής Εκπαίδευσης 
αναφέρεται κυρίως σε τραγικές καταστάσεις και απάνθρωπα φαι- 
νόμενα, θεωρούμε ότι είναι ένα βιβλίο που φέρνει αισιοδοξία 
στην εκπαίδευση και, συνεπώς, φέρνει αισιοδοξία σε ολόκληρη 
την κοινωνία. 


ΒΙΒΛΙΑ ΓΙΑ ΤῊΝ ΕΚΠΑΙΔΕΥΣΗ 


ΣΤΗΝ ΙΔΙΑ ΣΕΙΡΑ ΚΥΚΛΟΦΟΡΟΥΝ 


Γιώργος Ἰσιάκαλος 


υπόσχεση ( 
της Ππιδηγωγικής Η υπόσχεση 


της Παιδαγωγικής 
Γιώργος Τσιάκαῆος 
ΙΒΒΝ 978960664532/ 


Η "υπόσχεση της Παιδαγωγικήο" 
ταυτίζεται µε την Ιδέα ότι η εκπαίδευση 
µπορεί και πρέπει να είναι κτήμα όῆων 
των ανθρώπων και µπορεί να 
συμβάβει στη βεϑτίωση της Ζωής τους. 
Εδώ και εκαϊοντάδες χρόνια, οι 
σημαντικότεροι παιδαγωγοί 
διατυπώνουν την αισιόδοξη άποψη ότι 
η Ιδέα αυτή είναι δυνατόν να γίνει 
πραγματικότητα εάν υπάρχει Π 
αντίστοιχη ποῆπική βούβηση. 


» ΕπΊκεντρο 


Αντικατοπιρισµοί της 
ανθρώπινης κοινωνία 


Γιώργος Τσιάκαῆος 
Ι9ΒΝ 9789606Θ64 7741 


Η "ανθρώπινη κοινωνία" αποτεῆεί τόσο 
επιδίωξη όσο και αφετηρία. Ω5 
επιδίωξη ταυτίζεται µε έναν κόσµο 
ριζικά διαφορετικό από τον σημερινό 
της εξατοµίκευσης, αποξένωσης και 


αἡΠοτρίωσης των ανθρώπων. Ως ΑΝΤΙ ΚΑΤΟ ΠΤΡΙΣΜΟΙ 


αφετηρία υποδηῆώνει την κριτική της ανθρώπινης κοινωνίας 


θεώρηση του σύγχρονου κόσμου µε 
κρπήριο το σύστημα αξιών αυτής της 
επιθυµητής κοινωνίας του µέῆῆοντος. 
Η ανθρώπινη κοινωνία, δηβαδή, 
αποτεῆεί σηµείο προσανατοῆισμού και 
ταυτοχρόνως πϑαίσιο κοινωνικής και 
ποῆπικής συμπεριφοράς. 


Γιώργος Τσιάκαλας 


ΒΙΒΛΙΑ ΡΙΑ ΤῊΝ ΕΚΠΑΙΔΕΥΣΗ 


ΣΤΗΝ ΙΔΙΑ ΣΕΙΡΑ ΚΥΚΛΟΦΟΡΟΥΝ 


Επίσηµη γνώση 
ΜίςΠβ6! Αρρί6 
ΙΒΒΝ 9789604581696 


Η εῆῆηνική έκδοση του βιβῆίου του 
Μίςπ86! Αρρἰε Επίσηµη Γνώση, έρχεται 
να καθύψει το κενό στην εβῆπνική 
βιββιογραφία σχετικά µε το έργο αυτού 
του σπουδαίου αμερικάνου παιδαγωγού, 
Μίοπαθ! Αρρἰθ ο οποίος συγκαταθέγεται στους πιο 


διακεκριμένους ακαδημαϊκούς στον 
ΕΠΙΣΗΝΗ ΓΝΩΣΗ ΠΕΡ 


Το βιβῆίο αφορά τη σχέση μεταξύ της 

κ Ὀσογνγί Γιώργος [ὑθλής γνώσης και της εξουσίας στην 
εκπαίδευση και αποτεῆεί µια ξεκάθαρη 
περιγραφή των σχέσεων μεταξύ της 
Δημοκρατίας, τηο Πρόσβασης στην 
εκπαίδευση και του προγράµµατος 
σπουδών. 


Ἵν επίκεντρο 


Δέκα επιστοῆέο Δέκα επιστολές προς εκείνους 
προς εκείνους που που τολμούν να διδάσκουν 
τοῆμούν να διδάσκουν 
Ρϑ8ω|ο ΕτΘίτ6 
Ι9ΒΝ Θ7896ΟΘΘ47918 


Η εἠβηνική έκδοση του βιβῆίου του 
Ραιο Ετεἰτε Δέκα επιστοῆέ5 προς 
αυτούς που τοῆμούν να διδάσκουν, 
έρχεται να καθύψει ένα πραγµατικό κενό 
στην επῆηνική βιββιογραφία σχετικά µε 
το έργο αυτού του φημισμένου 
Βραζιβιάνου παιδαγωγού, ο οποίος 
θεωρείται ὧ5 ο σημαντικότερος 
παιδαγωγός στον κόσµο στα τεΠευταία 
πενήντα χρόνια. [Πρόκειται για ένα 
διεισδυτικό βιβῆίο που προσπαθεί να ζ ; 
δώσει απάντηση στα στερεότυπα που ι - ὃν επίκεντρο 

κυριαρχούν τα τεβευταία χρόνια στα ; Ἷ 
εκπαιδευτικά συστήµατα. 

